
Introducere 


Funcţionând ca mijloc grafic de segmentare a unităților 
comunicative, punctuaţia este o componentă importantă a scrierii. 
Cuvântul „punctuație“ denumeşte şi ramura lingvisticii care cuprinde 
regulile de folosire corectă a semnelor de punctuație. 

Punctuaţia, ca oricare alt domeniu al ştiinţei, conţine un ansamblu de 
noţiuni teoretice cu ajutorul cărora sunt formulate normele de punctuație 
ce se aplică în limbă. După cum se ştie, nu toate noţiunile folosite în 
procesul de predare a punctuaţiei sunt explicate în manuale. Unele dintre 
acestea nici măcar nu sunt nominalizate în formulările regulilor de 
punctuație. În aceste condiţii este dificil să se vorbească despre o 
înţelegere a principiilor de folosire a semnelor de punctuație. 

Dintre noţiunile legate de punctuație care sunt necesare elevilor în 
cadrul cursului de limba română trebuie indicate următoarele: 

— punctuație, 

— semn de punctuație, 

— funcţia semnelor de punctuație, 

— segment de text delimitat cu ajutorul semnului / semnelor de 
punctuație, 

— condiţiile de folosire a semnelor de punctuație, 

— regulă de punctuație. 


Punctuaţia 


Punctuaţia reprezintă „un sistem de semne convenţionale care au 
rolul de a marca în scris pauzele, intonaţia, întreruperea cursului vorbirii“ 
(Îndreptar, p. 49). În calitatea sa de componentă a scrierii, punctuaţia, pe 
lângă sistemul de semne grafice, cuprinde şi regulile de utilizare a 
acestora. 

În plan funcţional, punctuaţia asigură, printr-un sistem de semne 
convenţionale, corectitudinea reprezentării raporturilor şi a limitelor 
dintre unităţile sintactice, corespunzător cu pauza şi cu intonaţia din 
vorbire. Marcând pauzele şi intonaţia caracteristică vorbirii, semnele de 
punctuație servesc la delimitarea unităţilor sintactice din cuprinsul unui 
text. Cu ajutorul semnelor de punctuație se delimitează propoziţiile din 
cuprinsul frazei şi părţile de propoziţie din structura propoziției. 

În general, semnele de punctuație marchează segmentarea textului în 
conformitate cu: 

1) structura sintactică, 

2) conţinutul exprimat, 

3) intenţia vorbitorului. 

În primul rând, segmentarea prin semne de punctuație a unui text în 
unități sintactice se face în funcţie de anumite trăsături sintactice, 
structurale. În interiorul propoziției, folosirea semnelor de punctuație este 
impusă de limita dintre elementele componente ale unităţii sintactice 
date. Nu este nevoie de o argumentare profundă pentru a demonstra că 
utilizarea semnelor de punctuație, la nivelul propoziției, depinde de 
specificul structural al părților de propoziţie ce alcătuiesc unitatea 
sintactică dată. Astfel, într-o propoziție constituită numai din subiect şi 
predicat nu va putea să apară niciun semn de punctuație şi, dimpotrivă, 
într-o propoziţie cu mai multe părţi de propoziţie, de natură diversă, se 
vor folosi anumite semne de punctuație pentru a marca pauzele, cu durată 
diferită, existente în mod normal între aceste elemente. 

În acelaşi timp, pentru delimitarea propoziţiilor din interiorul unei 
fraze este relevantă determinarea subiectului şi a predicatului, adică 
stabilirea bazei gramaticale a acestei unităţi sintactice. După cum se ştie 
din practica analizei sintactice, într-o frază sunt atâtea propoziţii câte 
predicate există. În felul acesta, semnele de punctuație se vor utiliza 
pentru a marca hotarul dintre propoziţiile unei fraze. 

În al doilea rând, punctuaţia este legată şi de conţinutul unităţilor 
sintactice pe care le delimitează în cadrul comunicării. Semnele de 
punctuație permit celui care scrie să marcheze natura unor unităţi 
sintactice. Este vorba de următoarele trei semne de punctuație: punctul, 
semnul întrebării şi semnul exclamării, care, pe lângă faptul că 
delimitează enunţurile în cadrul unui text, marchează şi tipul lor în 
funcție de scopul comunicativ şi după afectivitate: 

Vestea cumplită îi năucise. (V. Eftimiu) 

Îmi dai tabloul mai ieftin? (G. Călinescu) 

Faceți-mi loc, băieţi! (L. Rebreanu) 

Un alt aspect al utilizării semnelor de punctuație legat de conţinutul 
celor comunicate este determinat de folosirea anumitor semne pentru 
substituirea elementelor de enunţ care sunt omise sau pentru marcarea 
reacției interlocutorului care nu este exprimată prin mijloace verbale, ci 

se manifestă prin mimică ori gesturi. În enunţurile care urmează, două 
semne de punctuație — virgula şi liniuţa de despărțire — substituie 
predicatele omise: 

Începurăm să râdem amândoi. El, din toată inima, ca omul sănătos 
căruia îi merge din plin. Eu, din gât numai. (Z. Stancu) 

De la maică-sa moştenise frumuseţe. De la Ştefan cel Mare — 
eroismul şi istețimea. (E. Camilar). 

lată şi un context în care semnul exclamării însoţit de semnul 
întrebării substituie o replică mută: 

— La dumneata veneam! răspunde cucoana emoționată. 


— La mine? 
— Da... Te rog să nu mă laşi! 
— 27 


— Să nu mă laşi! Trebuie să-mi faci un mare serviciu amical... La 
nevoie se arată amiciţia; să vedem căt ne eşti de prieten! 
(I. L. Caragiale) 


Cu ajutorul semnelor de punctuație sunt delimitate şi asemenea părți 
ale discursului precum ar fi vorbirea directă şi vorbirea indirectă. Astfel, 
în cadrul unei fraze, semnele de punctuație marchează cele două părţi 
componente ale ei: comunicarea autorului şi vorbirea directă a unei alte 
persoane: 

Aş! Cănuţă, bărbat straşnic, o ținea într-una: 

— Crap-necrap, nu se poate, cocoană! am pornit hârtie, s-a isprăvit. 

(I. L. Caragiale) 


Tot prin semne de punctuație, în cadrul unui context, se notează şi 
diferite replici ale participanților la dialog: 
— E adevărat că ați stins lumina îndată ce ați auzit claxonul? 
— Da. 
— De ce? 
— Era târziu şi n-am vrut să ne găsească boierii... 
— Şi ce făceaţi, voi, slugile, aşa de târziu? 
— Am mai stat cu nişte prieteni... 
(V. Eftimiu) 


Un alt argument care vine să confirme că punctuaţia are implicaţii 
importante pentru conţinutul unui enunţ este şi faptul că, uneori, un 
anumit semn de punctuație poate preveni ambiguitatea unei comunicări 
(Beldescu, p. 14). Datorită semnelor de punctuație cel care scrie are 
posibilitatea să precizeze relaţiile semantico-sintactice existente între 
elementele componente ale unui enunţ. Să se compare, bunăoară, 
următoarele două enunţuri: El vorbeşte natural. şi El vorbeşte, natural. în 
care prezenţa sau absenţa virgulei are o influență hotărâtoare asupra 
conţinutului exprimat în fiecare caz. 

În sfârşit, punctuaţia se defineşte şi printr-un aspect subiectiv, 
determinat de exprimarea în scris a intenţiilor vorbitorului. În acest caz 
este vorba despre implicaţiile stilistice ale punctuaţiei. Se au în vedere 
situaţiile când vorbitorul poate utiliza, în anumite scopuri expresive, un 
semn de punctuație pentru segmentarea sau izolarea unor unităţi 
sintactice a căror delimitare, în mod obişnuit, nu este impusă de normele 
de punctuație în vigoare: 

Începusem oarecum să simt singurătatea. Nu apăsătoare. 
Răscolitoare mai mult. (V. Voiculescu). 

Aşadar, punctuația este o componentă obligatorie a scrierii, deosebit 
de utilă pentru înţelegerea corectă a unui text, deoarece semnele de 
punctuație nu numai că delimitează unităţile componente ale textului, dar 
şi precizează, în multe situaţii, sensul lor. 


Segmentul de text delimitat cu ajutorul semnului / semnelor de 
punctuație 


În conformitate cu funcţia centrală a semnelor de punctuație, unitatea 
de bază a punctuaţiei este segmentul de text delimitat 
cu ajutorul semnului / semnelor de 
punctuație. Orice unitate de acest gen se defineşte prin anumite 
trăsături de conţinut şi de structură, ceea ce face posibilă identificarea ei 
indiferent de locul în care ea apare. Astfel, de exemplu, în fraza: 

N-a plâns, ci a stat aşa cu capul în palmele aspre. (|. Agârbiceanu), 

segmentele, delimitate cu ajutorul virgulei, sunt reprezentate de două 
propoziţii ce intră în componenţa frazei date. Legate printr-un raport de 
coordonare adversativă, fiecare dintre aceste propoziţii se separă prin 
virgulă indiferent de contextul în care sunt utilizate. 

Semnele de punctuație 


În comunicarea orală, pentru delimitarea anumitor fragmente din 
structura unui text, a unei fraze sau a unui enunţ servesc pauzele şi 
intonaţia. În scris, delimitarea fragmentelor respective se face cu ajutorul 
semnelor de punctuație. 

Semnele de punctuație sunt nişte mijloace ale 
segmentării semantico-sintactice şi intonaţionale a textului scris, ele 
marcând, în scris, pauzele şi intonaţia din limba vorbită. 

În scrierea limbii române sunt folosite următoarele semne de 
punctuație: 

1. punctul [.]: marchează sfârşitul unui enunţ sau al unei fraze 
cu caracter neexclamativ; 

2. semnul întrebării [?]: marchează intonaţia interogativă 
a unui cuvânt, grup de cuvinte, a unei propoziţii sau fraze; 

3. semnul  exclamării [!]: marchează  intonația 
exclamativă a unui cuvânt, propoziţii sau fraze; 

4. punctele de suspensie [...]: marchează întreruperea 
şirului vorbirii, o pauză în vorbire sau o omisiune dintr-un text reprodus; 

5. virgula [,]: desparte sau izolează părţi de propoziţie (în cadrul 
propoziției) sau propoziţii (în cadrul frazei); 

6. punctul şi virgula [;]: desparte propoziţii sau grupuri 
de propoziţii în cadrul frazei; 

7. două puncte [:]: anunţă vorbirea directă sau anticipează o 
enumerare, o explicaţie, o concluzie; 

8. linia de dialog şi linia de pauză [+]: indică 
începutul vorbirii fiecărei persoane care ia parte la o convorbire, 
intervenţia autorului în cursul vorbirii directe şi izolează cuvinte, 
construcţii sau propoziţii incidente; 

9. cratima (liniuţa de unire sau de despărţire) [-]: uneşte cuvinte 
repetate care formează o unitate, numerale alăturate care exprimă o 
cantitate aproximativă sau termeni ce indică limite în timp sau în spaţiu; 

10. parantezele rotunde () sau drepte [ ]: închid 
între ele un adaos, o explicaţie; 


11. ghilimele (semnele citării) repetate [.,*] sau [« »]: închid 
între ele un citat, vorbirea directă sau cuvinte folosite cu un sens 
neobişnuit. 


Note: 1. În textele ştiinţifice se mai folosesc şi următoarele semne de 
punctuație: parantezele unghiulare [>]; ghilimelele 
unice [*"]şibara oblică [/]. 

2. Punctul, linia de pauză şi bara oblică sunt folosite şi ca semne 
ortografice. 


Acestea sunt funcțiile de bază ale semnelor de punctuație. Trebuie 
subliniat că, după specificul lor, funcțiile semnelor de punctuație sunt de 
mai multe tipuri. 

Uneori, semnele de punctuație sunt divizate convenţional în două 
subclase: semne de punctuație folosite la nivelul enunţului (virgula, 
punctul şi virgula, două puncte, linia de pauză, ghilimelele) şi semne de 
punctuație folosite la nivelul textului (punctul, semnul întrebării, semnul 
exclamării, punctele de suspensie). 


Funcţiile semnelor de punctuație 


Având rolul de a marca în scris anumite caracteristice fonetice şi / sau 
de organizare sintagmatică ale enunţurilor, semnele de punctuație servesc 
la marcarea grafică a pauzelor fonetice, relevante pentru segmentare, şi a 
intonaţiei enunţurilor (GALR, II, p. 951). Astfel, funcționarea lor este 
strâns legată de anumite trăsături intonaţionale, sintactice şi semantice ale 
unităţilor respective. Prin urmare, semnele de punctuație se folosesc în 
limbă a) cu unrolprozodic şib)cuunrolsintactic. 

Folosite cu rol prozodic, semnele de punctuație marchează pauza 
finală a enunţului (punctul, semnul întrebării, semnul exclamării, punctele 
de suspensie) sau anumite pauze interioare ale enunţului (virgula, punctul 
şi virgula, două puncte sau punctele de suspensie) 

Rolul sintactic al semnelor de punctuație este determinat de rolul lor 
fonetic şi rezidă în organizarea sintactică a comunicării orale. 

Funcţia îndeplinită de un anumit semn de punctuație este determinată, 
în fond, de doi factori: 

a) la ce serveşte semnul dat de punctuație şi 

b) în raport cu ce unitate sintactică se foloseşte. 

În general, semnele de punctuație îndeplinesc următoarele trei functii: 

a) o funcţie delimitativă, 

b) o funcţie de identificare, 

c) o funcţie substitutivă. 

Funcţia delimitativă este funcția de bază a semnelor de 
punctuație. În acest caz, semnele de punctuație marchează segmentarea 
textului în unităţi sintactice, funcționând ca indici de delimitare a părților 
unui discurs. Funcţia dată se manifestă atât la nivelul textului, cât şi la 
nivelul propoziției. La nivelul textului semnele de punctuație (punctul, 
semnul întrebării, semnul exclamării şi punctele de suspensie) sunt 
folosite pentru delimitarea enunţurilor şi a frazelor care alcătuiesc un text: 

Nelinişte a trecut prin taberele cruciaților! Până acum se întreceau 
unii pe alții în petreceri. Ce va fi însă când vor da ochii cu duşmanii? (E. 
Camilar). 

În structura enunţului, semnele de punctuație (virgula, punctul şi 
virgula, linia de pauză, două puncte) servesc la delimitarea unităţilor 
interioare (părţile de propoziţie) între care se stabilesc diverse relaţii: 

a) raporturi de coordonare: Balaurii, leii, tigrii, lupii rămâneau fără 
nicio putere la auzul doinei ce izvora din această unealtă fermecată. (V. 
Eftimiu); 

b) raporturi de subordonare: Despre acel tezaur, toate celelalte 
cronici păstrau tăcerea. (Cezar Petrecu), Din munţi, venea seara. (V. 
Eftimiu); 

c) sunt nelegate sintactic de restul comunicării: Româneşte nu ştii, 
fetițo? (L. Rebreanu); În sfârşit, ziua cea mult dorită sosi. (D. 
Zamfirescu). 

În structura frazei, semnele de punctuație delimitează construcţiile 
sintactice cu statut de unităţi predicative din interiorul frazei: 

Se aşezară la masă, întinseră hărţile, se sfătuiră, văzură unde a 
apărut reflectorul ultima dată şi chibzuiră unde trebuie să apară la 
noapte, aprinseră un muc de lumânare, făcură socoteli şi planuri de 
tragere... (L. Rebreanu). 

Tot cu funcție delimitativă sunt folosite şi semnele care separă 
vorbirea directă de comunicarea autorului: 

„Ai fost în oraş? “ întrebă Ioanide impacient. (G. Călinescu). 


În felul acesta, separând anumite fragmente ale textului, semnele de 
punctuație indică pauzele de la sfârşitul unităţilor sintactice sau dintre 
anumite fragmente ale lor. 

În cadrul acestei funcţii pot fi distinse două roluri diferite: unul de 
divizare, de separare şi altul de re l i e far e, de evidenţiere. 

Semnele de punctuație se folosesc cu rol de separare atât la nivelul 
textului, cât şi la cel al propoziției sau frazei. La nivelul textului, au rol de 
separare următoarele semne de punctuație: punctul, semnul întrebării, 
semnul exclamării şi punctele de suspensie. Ele sunt folosite pentru a 
marca sfârşitul propoziţiilor sau al frazelor într-un text. 

În propoziţie şi în frază, se folosesc cu rol de separare: virgula şi 
punctul şi virgula. Aceste semne de punctuație separă anumite unităţi 
sintactice din interiorul propoziției şi din structura frazei. Caracteristic 
pentru semnele de punctuație cu rol de separare este faptul că ele se pun 
numai dintr-o singură parte: fie la dreapta, fie la stânga unităţii respective. 

Evidenţierea unităţilor din structura propoziției sau din componenţa 
frazei se realizează prin semnele de punctuație care separă unitatea 
sintactică din ambele părţi. Se folosesc cu rol de evidenţiere virgula şi 
linia de pauză: 

Veveriţa, furioasă, se opri şi ea... (Camil Petrescu) 

În sanie, pităreasa Zinca e mânioasă pe împielițatul de băiat — 
Costache — care nu se astâmpără, bucuros de cele ce se întâmplă, căci 
mersul în sanie îi place. (Camil Petrescu) 
destul de largi. În conformitate cu normele de punctuație în vigoare, pot fi 
evidenţiate unități sintactice de diferite tipuri: vocativele, interjecțiile, 
apoziţiile, părţile de propoziţie şi propoziţiile intercalate, construcțiile şi 
propoziţiile incidente etc. 

Funcţia deidentificare. Semnele de punctuație nu numai că 
delimitează unităţile sintactice, dar şi pot exprima anumite caracteristici 
de conţinut ale lor, deci pot avea anumite implicaţii semantice. În aceste 
cazuri semnele de punctuație au o funcţie de identificare. Se 
definesc prin această funcţie semnele de punctuație care marchează 
caracterul enunţiativ, interogativ sau exclamativ al enunţului, iar, uneori, 
şi atitudinea vorbitorului faţă de cele comunicate. Semnele care se 
folosesc cu funcție de identificare sunt punctul, semnul întrebării şi 
semnul exclamării: 

Aerul era limpede, curat. (Z. Stancu) 

Pentru ce-ţi trebuie cărămidă şi piatra? (G. Călinescu) 

Amar hăcuiau săbiile turcimea cuprinsă de groază! (G. Călinescu). 

După cum putem observa, funcţia de identificare este caracteristică 
semnelor care indică şi sfârşitul propoziției. Între cele trei tipuri de 
propoziții —  enunţiative, interogative, imperative, inclusiv cele 
exclamative — există deosebiri de ordin structural-gramatical, intonaţional 
şi, mai ales, în ceea ce priveşte conţinutul lor. Nu ar fi întru totul corect să 
afirmăm că semnele de punctuație marchează deosebirile structurale şi 
cele de conţinut existente între cele trei tipuri de enunţuri. Semnele de 
punctuație pot însă sugera cele mai generale date privind tipul de 
intonaţie cu care urmează să fie citită o propoziţie. De exemplu, la 
lectură, cititorul va rosti diferit o propoziţie delimitată de restul textului 
prin punct şi o propoziţie marcată prin semnul întrebării sau prin semnul 
exclamării. Să se compare următoarele exemple: 

El este aici. El este aici? şi El este aici! 

Astfel, datorită faptului că între curba melodică şi conţinutul unui 
enunţ există o anumită corelație, semnele de punctuație (care notează 
specificul intonaţiei proprii fiecărui enunţ) pot servi şi ca indici ai 
diferenţelor de conţinut existente între unităţile sintactice date. Anume 
datorită acestei relaţii existente între intonaţie şi conţinutul exprimat de 
enunț putem afirma că semnul de punctuație indică o particularitate 
semantică a unităţii delimitate. 

Am putea deci conchide că semnele de punctuație folosite la sfârşitul 
propoziției îndeplinesc în realitate două funcţii: una delimitativă şi alta de 
identificare. Prin cea de a doua funcţie cele trei semne de punctuație de la 
sfârşitul propoziției au o anumită legătură cu trăsăturile sintactice, 
intonaţionale şi de conţinut ale propoziţiilor. 

Trebuie observat că, uneori, semnele de punctuație pot indica 
anumite conţinuturi, fără a delimita unitatea sintactică respectivă. Astfel, 
de exemplu, semnul întrebării, izolat între paranteze şi raportat la un 
cuvânt sau la mai multe cuvinte, indică atitudinea vorbitorului faţă 
de ce exprimă cuvântul sau cuvintele respective: Un homar uriaş prăvălit 
pe un morman de salată (?) împovărează un platou cu margini dantelate. 
(M. Cărtărescu). Cu acelaşi rol poate fi utilizat şi un alt semn de 
punctuație, semnul exclamării: Doru Mareş, care a debutat abia in 1997 

(1), scria si el o poezie asemănătoare celor din acest grup. (M. 
Cărtărescu). 

În ambele cazuri, semnele de punctuație îndeplinesc o funcţie de 
identificare ce nu este corelată cu funcția de separare. 

Funcţia substitutivă. Cea de a treia funcție îndeplinită de 
semnele de punctuație — funcția substitutivă -— este caracteristică 
semnelor de punctuație care marchează lipsa unor elemente ale textului. 
În limba română sunt folosite cu funcţie substitutivă următoarele semne 
de punctuație: virgula, linia de pauză, două puncte, trei puncte, semnul 
exclamării şi semnul întrebării. Semnele de punctuație pot îndeplini 
funcţia dată atât la nivelul propoziției, cât şi la nivelul textului. Şi într-un 
caz şi în celălalt, semnele de punctuație marchează anumite omisiuni 
(Beldescu, p. 117). 

La nivelul propoziției se utilizează cu funcţie substitutivă virgula, 
linia de pauză şi două puncte, atunci când ele marchează omiterea 
predicatului sau a verbului copulativ: 

Lauda mincinosului, bucuria nebunului. (Folclor) 

La început a fost sulița, apoi, scutul. (V. Eftimiu) 

De acolo trecu la geam, unde examină termometrul, şi alături de 
perete — barometrul. (G. Călinescu) 

La nivelul textului, funcţia substitutivă a semnelor de punctuație 
rezidă în indicarea unei replici a interlocutorului. În anumite situaţii 
conversaționale, semnul de punctuație poate înlocui o „replică mută“, 
ceea ce echivalează, de fapt, cu absenţa răspunsului. Semnele de 
punctuație care realizează „comunicări fără cuvinte în dialog“ sunt: 
semnul exclamării, semnul întrebării, adesea combinate (77), şi trei 
puncte, combinate uneori cu semnul întrebării sau cu semnul exclamării 
(Pct): 

Le fac semn să se apropie. 

— Ei, haideţi, ce doriţi? spuneţi... 


(Gib. I. Mihăiescu) 
Două dintre acestea — semnul exclamării şi semnul întrebării — nu pot 
fi calificate drept simple semne substitutive care semnalează o replică 
mută. Aceasta deoarece ele îndeplinesc şi o funcție suplimentară 
precizând tipul de reacţie nonverbală a interlocutorului. Astfel, semnul 
întrebării mai are şi o funcţie interogativă exprimând nedumerirea, 

necesitatea de informaţie suplimentară a interlocutorului (Beldescu, p. 
87), iar semnul exclamării poate sugera nedumerirea, surpriza sau starea 
afectivă a interlocutorului (Beldescu, p. 98). 

Un alt semn de punctuație — trei puncte — este folosit pentru marcarea 
unor fragmente de text omise în cazul citării sau reproducerii unor 
afirmaţii străine. Semnul de punctuație dat poate marca omisiuni nu 
numai la nivelul propoziției, ci şi la cel al textului. 

Rolul expresiv al semnelor de punctuație. Cu acest rol sunt folosite 
semnele de punctuație în cazurile în care are loc încălcarea anumitor 
reguli sintactice, cu intenţia de a crea efecte stilistice (GALR, II, p. 950). 
Astfel, diversitatea de aspecte legate de formularea şi aplicarea regulilor 
de punctuație şi, în acelaşi timp, multitudinea factorilor care influenţează 
utilizarea semnelor de punctuație fac ca în practica scrierii să fie posibile 
anumite „devieri“ ca urmare a modului individual de interpretare a 
normelor de punctuație. Motivul principal al „nerespectării“ normelor de 
punctuație, mai ales de către scriitori, este tendinţa autorului de a exprima 
anumite valori stilistice. Printre particularităţile punctuaţiei prin care se 
poate caracteriza stilul unui scriitor sunt de menţionat următoarele: 

— ansamblul de semne de punctuație folosite în text, 

— utilizarea cu preponderență a unui anumit semn de punctuație, 

— extinderea funcţiilor unui / unor semn(e) de punctuație etc. 


Condiţiile de folosire a semnelor de punctuație 


Pentru poziţia semnelor de punctuație sunt definitorii următorii 
factori: factorii de natură gramaticală, factorii semantici, precum şi 
anumite trăsături prozodice. 

Factorii de natură gramaticală care determină, în română, folosirea 
semnelor de punctuație la nivelul frazei şi propoziției sunt: 

a) gradul de legătură a unităţii respective cu celelalte 
elemente ale enunţului; 

b) natura raporturilor sintactice stabilite între 
unităţile sintactice ale propoziției sau între cele ale frazei; 

c) mijloacele de relaţie prin care este introdus 
elementul respectiv şi 

dpoziţia elementului dat faţă de termenul regent. 

1. După cum relevă majoritatea studiilor ce tratează probleme de 
punctuație, implicaţii importante pentru utilizarea semnelor de punctuație 
are, în primul rând, gradul de legătură dintre elementele respective. Din 
acest punct de vedere, sunt de menţionat următoarele două tipuri de 
construcţii: 

a) construcții între elementele cărora există raporturi sintactice 
strânse şi 

b) construcţii între elementele cărora raporturile sintactice sunt mai 
puţin strânse sau între care nu există niciun fel de raporturi sintactice. 

În primul caz, elementele sintactice, de obicei, nu se despart prin 
semne de punctuație, în timp ce în cel de al doilea, se despart prin semne 
de punctuație. Unităţi sintactice fără raporturi cu celelalte elemente ale 
enunţului sunt vocativele, interjecţiile, cuvintele şi construcţiile incidente 
etc. Semnele de punctuație folosite pentru separarea unităților nelegate 
sintactic de restul comunicării sunt virgula, linia de despărțire şi 
parantezele: 

Dă-te jos, tipule, că ne faci de râs! (V. Eftimiu) 

Cineva se repezi pe la spate — poate o femeie, poate un copil — şi-i 
smulse biciul din mână. (Z. Stancu) 

2. Utilizarea semnelor de punctuație depinde şi de tipul de raport 
stabilit între unităţile sintactice din componenţa enunţului respectiv. Este 
vorba de cele două tipuri de raporturi sintactice de bază: 
coordonarea şi subordonarea. Astfel, unităţile sintactice 
aflate în raporturi de coordonare sunt separate prin semne de punctuație: 

Era harnică, alergătoare, strângătoare. (L. Rebreanu) 

Cât priveşte unitățile sintactice legate prin raporturi de subordonare, 
este de observat că folosirea semnelor de punctuație, în cazul acestui tip 
de raport sintactic, depinde şi de alți factori, despre care va fi vorba în 
continuare. 

3. Uneori, folosirea semnelor de punctuație depinde nu numai de 
natura raportului sintactic, ci şi de mijloacele de exprimare a acestor 
raporturi. Afirmația dată poate fi ilustrată, de exemplu, prin normele care 
reglementează folosirea semnelor de punctuație în cazul unităților 
sintactice legate prin raporturi de coordonare. Unităţile sintactice 
coordonate legate prin conjuncţia copulativă şi nu se separă prin virgulă, 
iar cele legate cu ajutorul conjuncţiilor adversative dar, iar, însă, ci sunt 
separate prin virgulă. 

4. Un alt factor de care depinde utilizarea semnelor de punctuație este 
poziţia elementului dat față de termenul regent. După cum se ştie, în 
raport cu termenul regent, o unitate sintactică poate fi: a) antepusă sau b) 
postpusă. Pe de altă parte, după poziţia sa faţă de termenul regent o 
unitate sintactică: 

— se poate afla în imediata vecinătate; 

— poate fi distanţată de acesta; 

— în cazul unor unităţi sintactice polimembre, un element subordonat 
poate fi intercalat în structura acestora. 

Analiza normelor de punctuație în vigoare relevă că sunt mai frecvent 
în situaţia de a fi izolate: 

a) unităţile sintactice antepuse, 

b) cele distanţate de termenul regent, 

c) cele aşezate în alt loc decât cel obişnuit, 

d) precum şi cele intercalate, de exemplu, între subiect şi predicat, 
între elementul introductiv al propoziției şi predicat etc.; se izolează, de 
asemenea, propoziţiile subordonate intercalate în regentă. 


Regulă de punctuație 


Normele de punctuație se compun dintr-un set de instrucţii care se 
numesc reguli de punctuație. O regulă de punctuație include ansamblul de 
condiţii ce reglementează folosirea unui semn de punctuație. Totodată, 
fiecare regulă de punctuație indică şi fragmentul de text ce urmează să fie 
izolat cu ajutorul semnului corespunzător de punctuație. 

După natura lor, regulile de punctuație sunt de două feluri: 

a) reguli de punctuație pozitive sau prescriptive (permit 
folosirea unui semn de punctuație) şi 

b) reguli de punctuație negative sau prohibitive (interzic 
folosirea unui semn de punctuație). 

Regulile de punctuație nu au, în absolut toate situaţiile, un caracter 
obligatoriu, ele pot fi şi facultative. 

Punctuaţia obligatorie în limba română are la bază atât factori 
de natură gramaticală (natura raporturilor sintactice, gradul de legătură 
dintre elementele enunţului, mijloacele de exprimare a acestor raporturi), 
cât şi factori legaţi de organizarea textului. Dintre cele mai importante 

situaţii de punctuație obligatorie determinate sintactic sunt de menţionat 
următoarele: 

a) marcarea delimitărilor finale (sfârşitul unei propoziţii sau fraze); 

b) delimitarea de unităţi sintactice în interiorul propoziției: 

— părţile de propoziţie coordonate juxtapuse sau cele legate prin unele 
conjuncţii copulative sau adversative (nici, dar, iar, însă, ci), precum şi 
cele introduse prin unele conjuncţii repetate; 

— părțile de propoziție subordonate: atribute, apoziții şi 
complementele circumstanţiale şi necircumstanţiale izolate; 

— părțile de propoziţie fără raporturi cu celelalte elemente ale 
enunţului: vocative, interjecţii, adverbele de afirmaţie şi de negaţie, 
cuvintele şi construcţiile incidente; 

c) delimitarea de unităţi sintactice în interiorul frazei: 

— propoziţiile coordonate juxtapuse; 

— propozițiile subordonate  completive directe şi indirecte, 
subordonatele circumstanțiale de loc şi de timp aşezate înaintea regentei; 

— subordonatele circumstanţiale consecutive, concesive, opoziţionale, 
cumulative; textele citate; vorbirea directă. 

În toate cazurile prezentate mai sus, folosirea semnelor de punctuație 
este determinată gramatical, adică de specificul raporturilor sintactice 
stabilite între elementele izolate şi restul enunţului. Există însă şi situații 
când folosirea semnelor de punctuație obligatorie este legată de 
organizarea textului, şi anume: 

— întreruperea lanţului vorbirii, 

— scindarea replicii, 

— întârzierea răspunsului, 

— absenţa răspunsului, 

— omisiunile într-un text străin, 

— atitudinea vorbitorului faţă de un cuvânt etc. 

La rândul său, utilizarea facultativă a semnelor de punctuație 
are la bază, în special, factori de natură subiectivă. În cazurile date, 
semnele de punctuație se întrebuințează potrivit cu interpretarea 
vorbitorului. Folosirea unui semn de punctuație, în aceste situaţii, depinde 
de: 

— felul în care vorbitorul interpretează raporturile dintre 
componentele enunţului. În conformitate cu intenţia sa, cel care scrie 

poate să atenueze unele legături, folosind anumite semne de punctuație cu 
funcție delimitativă, sau să le evidenţieze, lăsând unităţile date neizolate; 

— importanţa pe care vorbitorul o atribuie anumitor unităţi. Astfel, 
elementul considerat de vorbitor esenţial pentru o anumită situaţie de 
comunicare nu se desparte, de obicei, prin semne de punctuație. 

Utilizarea semnelor de punctuație în limba română este facultativă în 
următoarele cazuri: 

— fragmentarea propoziției sau frazei: Povestea aceasta am auzit-o de 
o sută de ori. De la ofițeri, până la soldaţi. (Cezar Petrescu), Apa bătea 
în peretele subţiat. Părea că a înţeles. Părea că ştie. Că aşteaptă cu 
nerăbdare. (Cezar Petrescu); 

— marcarea predicatului sau a verbului copulativ omis prin elipsă: 
Mirii veniseră de la biserică şi se aşezaseră între cei doi nuni. Fata, 
veselă şi mândră. (V. Voiculescu); 

— izolarea unor elemente în interiorul propoziției sau frazei pentru 
reliefarea lor sau în legătură cu importanţă care li se atribuie: Veneau 
doar răbufniri înfundate, din spate, unde nu se vedea, din pricina 
prăvălişului, nimic. (V. Voiculescu). 

Dintr-o altă perspectivă, regulile de punctuație pot indica în mod 
univoc sauopţional un anumit semn de punctuație. 

Se vorbeşte despre o regulă de punctuație care cere în mod 
univoc un anumit semn în cazul în care este posibilă utilizarea doar a 
unui singur semn de punctuație, de exemplu, regulile care prevăd 
folosirea punctului, semnului întrebării şi a semnului exclamării, 
respectiv, la sfârşitul unei propoziţii enunţiative, unei propoziții 
interogative şi al unei propoziţii exclamative. 

Regula poate avea un caracter opţional atunci, când pentru 
delimitarea unei unităţi sintactice este admisă utilizarea câtorva semne de 
punctuație. De exemplu, lipsa predicatului sau a verbului copulativ, 
conform normelor de punctuație în vigoare, poate fi marcată prin virgulă, 
prin linia de despărțire sau prin două puncte. Semnul de punctuație cerut 
în mod univoc de o regulă de punctuație este calificat drept semn 
neintervertibil, iar cel desemnat de o regulă cu caracter opţional este 
numit intervertibil (Beldescu, p. 40, 51). 

În concluzie, este de menţionat faptul că pentru obţinerea unor 
rezultate bune în studierea punctuaţiei în şcoală se impune respectarea 
anumitor norme generale (principii) determinate de însăşi esenţa 

punctuaţiei. Aspectul cel mai important care trebuie accentuat în legătură 
cu utilizarea semnelor de punctuație şi care trebuie avut în vedere, mai 
ales în procesul de studiere a normelor de punctuație de către elevi, este 
caracterul multifuncțional al celor mai multe dintre semnele de 
punctuație. În acelaşi timp, o importanță primordială pentru formarea 
deprinderilor de folosire corectă a semnelor de punctuație prezintă analiza 
sintactică a textului (Parfene, p. 50), căci, aşa cum scria M. Avram, 
„eficienţa punctuaţiei este dependentă de stăpânirea analizei gramaticale 
atât de cel care scrie, cât şi de cel care urmează să citească“ (Avram, p. 
240). 

PROPOZIȚIA 


I. Semnele de punctuație care marchează sfârşitul propoziției 
sau întreruperea vorbirii 


În scris, sfârşitul propoziției şi caracteristica ei după scopul 
comunicării şi afectivitate sunt marcate cu ajutorul următoarelor semne 
de punctuație: punctul, semnul întrebării, semnul exclamării şi punctele 
de suspensie. 


§ 1. Punctul 


1 | Punctul se pune la sfârşitul unei propoziţii sau fraze enunţiative 
independente ca înţeles: 

Trei zile şi trei nopți se luptară. (|. Slavici) 

De la începutul anului nu putusem învăţa nimic, nu aveam cărți. (M. 
Preda) 

Nu plângea, căci nu era în firea ei, dar faţa negricioasă i se făcuse 
aproape pământie. (Camil Petrescu) 


2 | Punctul se pune la sfârşitul propoziţiilor nominative: 

Pustiu. Numai pustiu. (Z. Stancu) 

Soare cu dinţi. Vânt aspru. Soare cu dinţi. Şi iarăşi soare cu dinţi. 
(Z. Stancu) 


3 | Punctul se pune după propoziţii neanalizabile constituite din 
interjecţii, vocative, adverbe de afirmaţie sau de negaţie rostite cu 
intonaţie enunţiativă: 

Am răspuns fără să vreau: 

— Da. (Em. Gârleanu) 

— Ți i-a împrumutat el? 

— Nu. l-am luat eu singur. (Z. Stancu) 


4 | În propoziţiile fragmentate, punctul se pune şi după grupuri de 
cuvinte sau după cuvinte izolate: 
Totuşi afară era soare. Şi cald. (L. Blaga) 

De multe ori a fost gata să se înece. Dar niciodată din pricina 
lostriţei. Ci din alte împrejurări. (V. Voiculescu) 


5 | În frazele fragmentate, punctul separă propoziţii coordonate sau 
subordonate: 

N-a intrat în sat ca oamenii. Nu trăieşte ca oamenii. lar ochii lui ard 
mereu, ca la strigoi. (I. Agârbiceanu) 

— Noi, în viaţa noastră, n-am trăit din năluciri. Ci am avut grele 
amărăciuni şi asupriri. (M. Sadoveanu) 

Laudele tatei, totuşi, mă deranjau. Căci, de câte ori le auzeam, 
aşteptam să râdă cineva de ele. (O. Paler) 


6 | Punctul se pune la sfârşitul unei propoziţii optative când tonul nu 
este exclamativ: 

— Să fie sănătoasă. (M. Sadoveanu) 

S-ajungi mireasă, s-ajungi crăiasă, calea să-ţi fie numai cu flori. 
(V. Alecsandri) 


7 | Punctul se pune la sfârşitul unei propoziţii imperative sau la 
sfârşitul unei fraze imperative rostite pe un ton neutru: 

— Coboară-te în râpă după câine. (M. Sadoveanu) 

— Sculaţi, luaţi-vă caii şi plecaţi. (M. Sadoveanu) 


8 | Punctul se pune la sfârşitul unei propoziţii interogative indirecte 
din cadrul frazei: 

— Să-mi spui dacă-ţi plac racii. (M. Sadoveanu) 

O întrebă dincotro vine şi mai ales unde are de gând să poposească. 
(M. Sadoveanu) 


9 | Punctul se pune la sfârşitul unei propoziţii enunţiative care 
introduce o expunere desfăşurată: 

Lucrurile s-au întâmplat astfel. (urmează o descriere a celor 
întâmplate) 

Iată ce am aflat din spusele lui. (urmează expunerea amănunţită a 
celor aflate) 


10 | Punctul nu se pune după titlurile operelor literare, ale lucrărilor 

ştiinţifice, ale articolelor publicistice, precum şi după formulele de 
adresare din scrisori. 


§ 2. Semnul întrebării 


1 | Semnul întrebării se pune după propoziţii independente 
interogative directe: 

— Cine a fost pe aici? (Em. Gârleanu) 

— De ce n-ai venit azi la proces? (L. Rebreanu) 


2 | Semnul întrebării se pune după propoziţii incomplete fragmentare 
constituite din părți de propoziție cu caracter interogativ: 

— O barcă pentru un loc sau două? (Em. Gârleanu) 

Parcă voia să se ascundă. De cine? (V. Eftimiu) 

Ce murmurau buzele lui, luminate de zâmbet? Un cântec? O 
rugăciune? O poezie? (I. Agârbiceanu) 


3 | Semnul întrebării se pune după propoziţii neanalizabile constituite 
din interjecţii şi adverbe de afirmaţie sau de negaţie cu caracter 
interogativ: 

— Te pomeneşti că ţi-au şi luat ceva din casă! Ai? (M. Preda) 

— Dar tu nu crezi în astfel de basme! Nu? (Camil Petrescu) 


4 | Semnul întrebării se pune după o frază alcătuită din propoziţii 
coordonate interogative directe sau după o frază formată prin subordonare 
cu o propoziţie principală interogativă directă: 

Cine era acest Stănoi, de unde venea, de ce se apucase de haiducie, 
cine-l scăpase? (V. Eftimiu) 

Când mintea s-a oprit, de ce mai bate inima? (E. Cioran) 

Dacă în prima ciocnire cu viaţa se dă bătut, atunci ce va fi viitorul? 
(L. Rebreanu) 


5 | Semnul întrebării se pune la sfârşitul construcțiilor interogative cu 
caracter dubitativ-deliberativ: 

Era un om sau era un urs? (C. Hogaş) 

Cât să fi dormit? Câteva minute sau câteva ore? (M. Preda) 


21 


6 | Semnul întrebării se pune după propoziţii interogative retorice: 
Asta ne mai trebuie acum? (M. Sadoveanu) 
Cine-şi dă oaia lupului de bună voie? (I. Agârbiceanu) 


7 | În propoziţii fragmentate, semnul întrebării se pune după părţi de 
propoziţie cu caracter interogativ: 

Cum poți să lupţi pentru tandreţe? Sau pentru duioşie? (O. Paler) 

— A poruncit părintele meu aşa? Cu glasul său? (M. Sadoveanu) 

— Unde să dormim la iarnă? În coşar? În trenţe, pe jos? (M. Preda) 


8 | În fraze fragmentate, semnul întrebării izolează propoziţii 
coordonate sau subordonate interogative: 

— A dat vreo bancă faliment? Sau a cerut vreuna moratoriu? (Cezar 
Petrescu) 

— Crezi că mai pot îngădui? Că mai pot tăcea? (Cezar Petrescu) 


9 | După o propoziţie interogativă rostită cu intonaţie exclamativă se 
pune semnul întrebării şi semnul exclamării [27]: 


— Primeşte să dea bir?! se mirau oștenii şi slujitorii curţii. (E. 
Camilar) 
— Ce să fie aşa, Doamne?! (E. Camilar) 


§ 3. Semnul exclamării 


1 | Semnul exclamării se pune după propoziţii exclamative: 
Eşti un prieten adevărat! (L. Rebreanu) 
Ce pace şi linişte era sub bolta stejarilor bătrâni! (I. Agârbiceanu) 


2 | Semnul exclamării se pune după propoziţii incomplete 
fragmentare constituite din anumite părți de propoziție cu caracter 
exclamativ: 

Strigai cu bucuria unui copil: 

— Primăvara! (Em. Gârleanu) 

— Am văzut-o, mamă Anghelină. Frumoasă cucoană! (M. 

Sadoveanu) 
Argint curat, vechi, greu, piesă autentică! (Cezar Petrescu) 


3 | Semnul exclamării se pune după propoziţii neanalizabile 
constituite din interjecţii, vocative, adverbe de afirmaţie sau de negaţie 
rostite cu intonaţie exclamativă: 

— Ho! am auzit, răcni baba. (Em Gârleanu) 

Abia când fiul ieşi cu oile în drum şi se întoarse să-şi ia ziua bună, 
omul strigă de pe prispă fără să-şi ridice privirea din curte: 

— Achime! (M. Preda) 

— Da! făcu Titu cu mândrie. (L. Rebreanu) 


4 | Semnul exclamării se pune după o frază care conţine o propoziție 
principală exclamativă sau care se termină cu o propoziţie exclamativă: 

— În loc să te apuci de muncă, baţi câmpii în bocanci, păzeşti pe 
boier! (M. Preda) 

Măcar, zise Moromete mai departe, eu tot am făcut ceva, am crescut 
şase copii şi le-am ţinut pământul până în momentul de faţă — că n-au 
vrut să-l muncească, ce să le fac eu, toată viaţa le-am spus şi i-am învăţat 
— dar pe tine să te vedem dacă eşti în stare măcar de-atât! (M. Preda) 


5 | Semnul exclamării se pune după o propoziţie imperativă — 
completă ori incompletă — sau după o frază care se termină cu o 
propoziţie imperativă: 

— Răspunde cinstit! (L. Rebreanu) 

Și întorcându-se către flăcăi. 

— Voinici, pe veselie! (B. Şt. Delavrancea) 

— Uite! până vin eu, citeşte! (1. L. Caragiale) 


6 | Semnul exclamării se pune după propoziții optative: 
— Ah, dac-aş fi fost în America! (V. Eftimiu) 
— O, dacă aş fi avut aripi! (G. Bogza) 


7 | În propoziţii fragmentate, semnul exclamării se pune după părți de 
propoziţie cu caracter exclamativ: 
Pacea! nicicând nu fusese un cuvânt mai dulce pe lume. (Z. Stancu) 

8 | În fraze fragmentate, semnul exclamării izolează propoziţii 
coordonate sau subordonate rostite cu intonaţie exclamativă: 

O să-şi ţie jurământul! Dar nu şi l-a ținut. (NV. Eftimiu) 

Ptiu, să nu fie de deochi! că frumoasă mai eşti! (D. Zamfirescu) 


§ 4. Punctele de suspensie 


1 | Punctele de suspensie marchează întreruperea definitivă a şirului 
vorbirii, deci indică un enunţ neterminat. Această întrerupere poate fi 
determinată: 

a) de nedorinţa vorbitorului de a-şi spune până la capăt gândul: 

De omorât nu l-a omorât jupânul, că jupânul nu era om aşa de rău... 
Dar... (I. L. Caragiale) 

— Suntem prieteni şi te sfătuiesc prieteneşte să... (L. Rebreanu) 


b) de starea emotivă a vorbitorului însuşi: 

— Nu mă mărit! Nici să nu vă gândiţi că am să-mi leg viaţa de un... 
(L. Rebreanu) 

Bologa îngălbeni şi, parcă n-ar fi auzit bine, repetă maşinal: 

— Pe frontul... 

Nu sfârşi, ca şi când i s-ar fi înfipt în beregată o gheară înăbuşindu-i 
glasul. (L. Rebreanu) 


c) de intervenţia neaşteptată a interlocutorului: 

— Noi îi zicem Lunca, dar pe ungureşte se cheamă... 

— Lunca? întrerupse Bologa, ca şi când ar fi căutat să-l oprească a 
rosti cuvântul unguresc. (L. Rebreanu) 

— Nu cumva acela-i Rusu tău, Axinio? întrebai eu pe femeie, 
arătându-i-l. 

— Ba el, uci... 

— Taci, că te aude şi te vâră în tolbă, prâsnelul naibii. (C. Hogaş) 


2 | Punctele de suspensie marchează scindarea replicii produsă sub 
influența unor factori afectivi sau ca urmare a intervenției neaşteptate a 
interlocutorului: 

— Nu vine căpitanul... şi nu mai pot aştepta... trebuie să plec... (L. 

Rebreanu) 
Acum... Acum ce e de făcut? (Z. Stancu) 
— Dumneata ai la una tocmai numărul care a câştigat la cealaltă şi... 
— Și... ce? 
—...Şi viceversa. (I. L. Caragiale) 


3 | Punctele de suspensie indică întârzierea răspunsului din cauza 
unor stări afective: 

— Am fugit de la jupânul. 

— De ce? a întrebat bunica încruntată de cine ştie ce urât gând i-o fi 
trecut prin mintea ei veche. 

— ...Pentru că... nu mai vreau să stau. (I. L. Caragiale) 

— ...Acum, ştiu eu ce să fac! şopti ea gata de drum. (I. Agârbiceanu) 


4 | Punctele de suspensie se pun după enumerări care ar putea fi 
continuate: 

N-avem nici pâine proaspătă... Aşa că o să vă mulțumiți cu o masă 
cam sărăcuţă: ouă, mămăliguţă, brânză... (Cezar Petrescu) 

Nu poți vorbi trei minute cu el fără să-şi bată joc de tot ce avem noi 
Sfânt, țară, credinţă, trecut... (L. Rebreanu) 

IL. Semnul întrebării, semnul exclamării 
şi punctele de suspensie în interiorul propoziției 


Semnul întrebării, semnul exclamării şi punctele de suspensie se 
folosesc nu numai ca semne de punctuație finală, marcând sfârşitul unui 
enunţ şi caracteristica lui după scopul comunicării, ci — mai rar — şi ca 
semne de punctuație internă. 


§ 5. Semnul întrebării şi semnul exclamării 


În cuprinsul propoziției, semnul întrebării şi semnul exclamării 
izolate între paranteze — fiecare în parte sau combinate — pot fi utilizate 
după orice parte de propoziţie. În acest caz, ele indică atitudinea 
vorbitorului faţă de ce exprimă cuvântul sau cuvintele respective. 


1 | Semnul întrebării izolat între paranteze se pune când se urmăreşte 
scopul de a exprima nedumerirea sau dezacordul în legătură cu conţinutul 
celor exprimate: 

Toate capetele acestea de tranșee, risipite ici-colo, supraveghind 
şoseaua (?) de pe boturi de deal, nu făceau, puse cap la cap, un 
kilometru. (Camil Petrescu) 


e În cazul în care semnul întrebării semnifică sublinierea ironică a 
cuvântului pe care îl însoţeşte, el poate fi înlocuit cu semnul exclamării: 

Poţi să-ţi închipui capul domnului Achindin (?) Arbore, venerabilul, 
cel atât de distrat încât a apucat într-o bună zi de după gât o elevă pusă 
de el la colţ, confundând-o cu cortelul... (1. Teodoreanu) 


2 | Semnul exclamării izolat între paranteze se foloseşte — în textul 
propriu sau într-un text citat — pentru a atrage atenţia cititorului asupra 
cuvântului însoţit sau pentru a exprima atitudinea (ironia, dezacordul, 
indignarea, surpriza etc.) faţă de cele comunicate: 

În ce scop, bombardamentul? Dar se vedea cu ochiul liber, de la 
Washington: în nobilul scop de a teroriza populaţia şi a o încuraja (!) să- 
l răstoarne pe bestialul dictator Antonescu! (P. Goma) 


3 | Semnul întrebării se pune după o propoziție interogativă 

intercalată într-o propoziţie enunţiativă sau între două propoziții 
enunţiative şi izolată de restul frazei prin virgulă, prin linia de pauză sau 
prin paranteze: 
Iar dânşii trăgeau nădejde — nu este aşa? — să nu mucezească până 
la sfârşitul veacurilor, în astfel de rătăcănii barbare. (Cezar Petrescu) 
Şi-ar fi dat o jumătate de împărăție (ce zic eu?) împărăţia toată, 
numai şi numai Să nu o piardă. (V. Eftimiu) 


4 | Semnul exclamării se pune după cuvinte sau propoziţii incidente 
exclamative, care sunt izolate de restul comunicării prin paranteze sau 
prin linia de pauză: 

Legea comorilor — că au şi ele o lege! — legea comorilor spune să 
înfigi un cuţit în locul unde te afli, când ai zărit para. (Cezar Petrescu) 

Și în trei luni pe a patra — slavă domnului! — văzuse el destui asemeni 
privilegiați, perindându-se pe peronul gării din Piscul Voievodesei. 
(Cezar Petrescu) 


5 | Semnul exclamării se pune după o interjecție onomatopeică, 
uneori şi după o interjecţie propriu-zisă, care are rolul de predicat al 
propoziției: 

Şi zvâvrr! cu pravila cea mare după călugări. (I. Creangă) 

Pupăza, zbrr! pe-o dugheană. (I. Creangă) 

Şi cum ospăta el, buf! cade fără sine în groapa cu jăratic... (l. 
Creangă) 

Hodorog! încolo, hodorog! pe dincolo, carul se strică. (I. Creangă) 


§ 6. Punctele de suspensie 


În cuprinsul propoziției sau al frazei, punctele de suspensie se 
folosesc între părțile de propoziție (uneori şi în interiorul cuvintelor) 
pentru a marca variate discontinuități ale şirului vorbirii. Pauzele 
momentane din vorbire pot fi provocate de starea afectivă a vorbitorului, 
dar şi de o cauză exterioară. 


1 | Punctele de suspensie marchează întreruperea momentană a 
vorbirii. Vorbitorul îşi poate opri expunerea după orice parte de 

propoziţie sau după orice propoziţie: 

a) din motive afective sau din cauze fiziologice: 

— Varga... nu ştiu ce am... lartă-mă! (L. Rebreanu) 

— Nu mă doare nimic... nimic... (L. Rebreanu) 

— Nu plânge, puiul mamei, au să se întoarcă înapoi... la primăvară. 
(Em. Gârleanu) 


b) din cauză că vorbitorul trece la un alt gând: 

— M-am gândit că ar fi bine... dar acum judec altfel. (|. Agârbiceanu) 

— A trecut gheaţa încoace şi-a fost surprinsă în... în... ca la... la... o 
sută de metri de Cotul Lung... Luncei, de patrula Potroc Alexe şi Minune 
Gheorghe... (Gib I. Mihăiescu) 


c) din cauză că nu găseşte cuvântul potrivit: 

Duminica te scot din internat, şi după ce tragem un... o masă grozavă 
la Enescu — unde-ai să comanzi tu ce-ţi trece prin cap — ne trântim într-o 
trăsură cu doi cai negri şi facem o plimbare la Şosea... (|. Teodoreanu) 


d) înaintea unei afirmaţii care provoacă surprinderea, deci când se 
urmăreşte un efect expresiv: 

— Cine-a mai auzit de papuci păstraţi ca... amintire? (Z. Stancu) 

Și atunci am cerut un concediu de câteva zile pentru... culesul viilor, 
cu toate că nu eram podgorean. (L. Blaga) 


e Uneori, sub influenţa unor factori de natură emotivă, vorbitorul îşi 
poate întrerupe comunicarea şi la mijlocul unui cuvânt: 

La sosirea hangiului şi clienţilor săi, nu putui rosti decât un cuvânt: 

— Chi... mirul! (P. Istrati) 


2 | Punctele de suspensie marchează lipsa unor cuvinte, propoziţii ori 
fraze dintr-un text citat: 

„Eroii lui Rebreanu ... nu se comunică pe ei înşişi, în întregime, în 
vorbele lor“. (Şt. Munteanu) 

III. Semnele de punctuație folosite în cazul 
omisiunii unor componente ale propoziției 
sau ale conversaţiei 


Semnele de punctuație sunt folosite nu numai pentru delimitarea 
unităţilor sintactice, ci şi pentru substituirea elementelor omise. Ele pot 
înlocui omisiuni atât la nivelul propoziției (omisiunea din structura unei 
propoziţii a predicatului sau a verbului copulativ), cât şi la nivelul 
textului (absenţa răspunsului în cadrul unui dialog). 


§ 7. Lipsa predicatului şi a verbului copulativ 


În cazul omiterii predicatului şi a verbului copulativ din structura 
unei construcții folosirea virgulei este determinată de intenția 
vorbitorului. Acesta poate opta pentru una din următoarele două variante: 
fie să marcheze omisiunea acestor componente prin virgulă şi să 
accentueze lipsa, fie să nu pună niciun semn de punctuație şi să indice 
tempoul grăbit al vorbirii. 

Omisiunea acestor componente, la nivelul vorbirii, în primul caz, este 
marcată, intonaţional, prin pauză, iar în cel de al doilea nu este marcată în 
niciun fel. 


1 | În locul verbului copulativ omis prin elipsă se poate pune virgulă, 
linia de pauză, iar, în cazuri mai rare, două puncte: 

Noaptea, neagră. Gerul, ascuţit. (= Noaptea este neagră. Gerul este 
ascuţit) (Z. Stancu) 

Moare fata. Nunta ei — îngropăciune. (M. Sadoveanu) 

De jur împrejur, de sus până jos: torentele. (G. Bogza) 


e Tot virgulă se pune şi în locul verbului a fi omis din construcțiile 
pasive: 

Unul a fost lăudat, celălalt, certat. (= celălalt a fost certat) 

Conacul era împrejmuit cu un zid, poarta, ferecată. (= poarta era 
ferecată) (P. Istrati) 


2 | În construcţiile eliptice, lipsa predicatului verbal se marchează 
prin virgulă, prin linia de pauză sau, în cazuri mai rare, prin două puncte: 

Sub brazi erau încă pete de omăt şi sub bălțile mlaştinilor, ghețari. 
(= şi sub bălțile mlaştinilor erau ghețari) (M. Sadoveanu) 

Vei avea până la prânz o sută de mii. Până mâine la douăsprezece, 
altă sută de mii. (= Până mâine la douăsprezece vei avea altă sută de 
mii) (Cezar Petrescu) 

Cei răi îi aşteptau cu teamă, cei urgisiţi — cu neasemuită nădejde. (= 
cei urgisiţi îi aşteptau cu neasemuită nădejde) (V. Eftimiu) 

— Ce mi-aş scrie în dreptul inimii? — Se prea poate că: nefericire. (= 
mi-aş scrie nefericire) (Em. Cioran) 

Aud în urmă vaiete: primii căzuţi ... (= sunt primii căzuţi) (Camil 
Petrescu) 


3 | Uneori, lipsa verbului copulativ sau lipsa predicatului poate fi 
marcată şi prin puncte de suspensie: 

Copilaşii ... veşnic fără astâmpăr, murmură Boteanu cu alt glas. (= 
Copilaşii sunt veşnic fără astâmpăr) (L. Rebreanu) 


4 | Se întâlnesc însă şi enunţuri în care, în locul acestor componente, 
nu se foloseşte niciun semn de punctuație: 

Ziua e pentru negustori, noaptea pentru poeţi. (= noaptea e pentru 
poeţi) (O. Goga) 

Ilenuţa privi ruşinată într-o parte. Mihai în alta. (= Mihai privi în 
alta) (Cezar Petrescu) 

Era o lună plină în fiecare baltă, 

Şi-n fiecare undă o piatră de rubin. (= Şi-n fiecare undă era o 
piatră de rubin) (G. Topârceanu) 


§ 8. Comunicările fără cuvinte în dialog 


Într-o conversaţie, semnele de punctuație pot semnala absenţa 
răspunsului, adică „o replică mută“. În aceste situaţii, semnele de 
punctuație se folosesc pentru marcarea reacției interlocutorului care nu 
este exprimată prin mijloace verbale, ci se manifestă prin mimică ori 
gesturi. Semnele de punctuație care se folosesc pentru a semnala o replică 
mută nu coincid cu cele folosite în cazul părților de vorbire omise. Ele 
sunt: semnul exclamării, semnul întrebării, punctele de suspensie sau 
combinarea acestora. 

1 | Într-o conversaţie, semnul exclamării înlocuieşte o replică 
echivalentă cu o exclamaţie exprimând surpriza, nedumerirea, admiraţia: 

— Nu vrea să intre în combinaţie... Hotărăât!... Cât n-am stat de capul 
lui!... Nu vrea şi pace... 

SE, 

— ...Când intram la el, ieşea şeful... (1. L. Caragiale) 


e O replică mută într-un dialog se poate nota şi prin grupurile [/?], 
[1]: 

— Domnule locotenent Gheorghidiu, eu te-am trimis pentru că te 
ştiam băiat inteligent. 

— 27 

Şi pe urmă, cu un dispreţ uscat: 

— Se poate, domnule, să nu vezi că era un spion. (Camil Petrescu) 


— Ați fost la Ministerul de Finanţe? Aţi aranjat? 
— Nu... da facem şi noi ca ţăranul din anecdotă... 
— 7? (Camil Petrescu) 


2 | Într-o conversaţie, semnul întrebării poate înlocui o replică ce 
echivalează cu o întrebare exprimând o nedumerire: 

— Ei, da! Şi Costică... 

— 7... 

— Costică Arion... Costică ar fi vrut mai bine Justiţia; dar nu-l ştii pe 
şeful? cu şeful nu se discută... (I. L. Caragiale) 


3 | Punctele de suspensie marchează absenţa răspunsului, adică o 
replică mută: 

Le fac semn să se apropie. 

— Ei, haideţi, ce doriţi? spuneţi... 

—... (G. I. Mihăescu) 


e Uneori punctele de suspensie pot fi însoţite de semnul întrebării sau 
de semnul exclamării: 

— Se vede că vrei să mă bagi în bucluc. 

— 7... (G. I. Mihăescu) 

IV. Semnele de punctuație folosite în cazul 
părţilor de propoziţie coordonate 


Părţile de propoziţie coordonate sunt termenii care stau pe acelaşi 
plan, fără a depinde unul de altul. În propoziţie, raportul de coordonare se 
realizează prin juxtapunere (nu este marcat prin niciun fel de elemente de 
legătură) sau prin joncțiune (cu ajutorul unor conjuncţii sau locuţiuni 
conjuncţionale). 

În vorbire, părţile de propoziţie juxtapuse sunt delimitate prin pauză 
care este marcată grafic prin virgulă. 


§ 9. Părţile de propoziţie coordonate juxtapuse 


1 | Părțile de propoziţie coordonate juxtapuse (nelegate prin 
conjuncţii), însoţite sau nu de determinări, se despart prin virgulă: 

1) în coordonarea copulativă: 

a) subiecte coordonate: 

Alunii, cornii, ulmii şi mestecenii înfloriseră. (M. Sadoveanu) 
Treceau zilele, săptămânile, lunile. (L. Blaga) 


b) nume predicative coordonate: 
Caii jandarmilor erau voinici, înalţi, graşi. (Z. Stancu) 


c) atribute coordonate: 
Peste zăpada veche norii scuturau întruna zăpadă nouă, albă, 
proaspătă, pură. (Z. Stancu) 


d) complemente directe coordonate: 
Citea cu patimă versuri, romane. (L. Rebreanu) 


e) complemente indirecte coordonate: 
Gândul acesta o umplea de teamă, de dezgust. (V. Eftimiu) 


f) complemente de agent coordonate: 


Cerul ar fi rămas cu desăvârşire pustiu dacă din când în când n-ar fi 
fost brăzdat de ulii, de ereţi, de hultani. (Z. Stancu) 

h) complemente circumstanţiale coordonate: 

Ninge în arie, în Sat, în câmp. (Z. Stancu) 

Dânsa sosea odată cu mireasma florilor, odată cu lumina, odată cu 
primăvara. (Em. Gârleanu) 

Ploua rece, leneş, monoton. (L. Rebreanu) 

Vocea îi e albă de durere, de umilinţă. (Camil Petrescu) 

De ce nu voi pentru nume, pentru glorie să scriu? (M. Eminescu) 


2) în coordonarea adversativă: 
a) subiecte coordonate: 
Importantă e vorba, nu fapta. (L. Rebreanu) 


b) nume predicative coordonate: 
Tinea cu aceia care întăreau că arătarea e bărbat, nu femeie. (l. 
Agârbiceanu) 


c) atribute coordonate: 
Aceştia erau bolnavi adevăraţi, nu prefăcuţi. (V. Eftimiu) 


d) complemente directe coordonate: 
Ei căutau comoară, nu oale de lut. (Cezar Petrescu) 


e) complemente indirecte coordonate: 
Aici era vorba de faptă, nu de vorbă. (Cezar Petrescu) 


f) complemente instrumentale coordonate: 
Și ordinul e să treceţi dincolo cu vasul acesta, nu cu altul. (Z. 
Stancu) 


2 | Se despart prin virgulă şi perechile constituite din părți de 
propoziţie coordonate, care sunt legate între ele prin conjuncţia şi: 

În urma lor se veseleau sate şi holde, târguri şi grădini. (V. 
Eftimiu) 

Şi-a plantat grădină. Meri şi nuci, zarzări şi corcoduşi, peri şi 
piersici. (Z. Stancu) 

§ 10. Părţile de propoziţie coordonate legate 
prin conjuncţii nerepetate 


1 | Părţile de propoziţie coordonate legate prin conjuncţiile nici, dar, 
însă, ci se despart prin virgulă: 

a) în coordonarea copulativă: 

— conjuncţia nici: 

Era întuneric beznă; dar Niculăiţă nu ştia ce e frica, nici urâtul. (|. 
Al. Brătescu-Voineşti) 

Însă se vedea de departe că acum nimeni nu mai avea chef de cântec, 
nici de joc. (Z. Stancu) 


— locuţiunea conjuncţională precum şi: 

Asistaseră toţi membrii, tineri şi bătrâni, precum şi familiile 
încuscrite. (V. Eftimiu) 

Smărăndache afirma că achiziționase de frica vreunei reforme 
monetare un săculeţ cu ochi de sticlă, precum şi un Scaun pentru 
dentişti. (G. Călinescu) 


b) în coordonarea adversativă: 

— conjuncţia dar: 

Eram nevinovat, dar speriat. (M. Preda) 

Aş prefera un venit modest, dar sigur. (G. Călinescu) 


— conjuncţia însă: 
Era o fetiță mărunţică, însă voinică şi plinuță. (M. Sadoveanu) 
Drumul trecea printr-o pădure rară, însă adâncă. (G. Călinescu) 


— conjuncţia ci: 

Nu viaţa, ci moartea înseamnă laşitate pentru omul care are un ideal 
în lume. (L. Rebreanu) 

Nu-şi sfărşiră zilele de boală, ci de frig. (Z. Stancu) 

Albina alege florile nu după frumuseţe, ci după dulceaţă. 


e Înaintea conjuncţiei adversative or se poate pune virgulă sau un 
semn de punctuație care marchează sfârşitul propoziției, iar după această 
conjuncție este posibilă folosirea virgulei: 

Disperarea e o stare vitală, or eu sunt doar obosit, deprimat şi, pe 
deasupra, tulbure. (O. Paler) 

Această pierdere a fost mai gravă decăt celelalte, întrucât nu era 
vorba numai de o femeie, ci de dragoste. Or, pierderea dragostei este, am 
descoperit atunci, răul cel mai mare care i se poate întâmpla unui om. 
(O. Paler) 

Ai să plângi... Or, şi pentru tine — şi mai ales pentru el — e bine ca 
despărţirile să fie fără lacrimi, bărbătești. (|. Teodoreanu) 


c) în coordonarea conclusivă: 

— conjuncţia aşadar: 

Marile sisteme de gândire asupra omului sunt acosmice, aşadar 
satanice. (M. Eliade) 

Când ordinea e precară, aşadar aparentă, ea nu are decât şansa de a 
deveni tiranică. (A. Pleşu) 

În esenţă, fenomenul trebuie explicat prin ortografia „Convorbirilor 
literare“, care nu admitea grafia cu semn diacritic a sunetului î, ci îl 
scria i, aşadar riu, sin, zimbet. (storia limbii române literare) 


— conjuncţia deci: 

Ca să apară o idee, se cere mai întâi un creier, deci tot o materie. (L. 
Rebreanu) 

Părerea aceasta însă era a unui reprezentant al statului, deci 
impusă, şi nu izvorâtă dintr-o convingere liberă... (M. Sadoveanu) 


2 | Părţile de propoziţie coordonate legate prin conjuncţiile 
coordonatoare nerepetate şi, sau, ori nu se despart prin virgulă: 

Înserarea era caldă şi veselă. (L. Rebreanu) 

O victorie a albului sau o victorie a negrului n-avea nicio 
importanţă. (O. Paler) 

Mi se părea că, retrăgându-mă într-o grotă sau într-un pustiu, toată 
lumea va observa absenţa mea şi va discuta tot timpul despre mine. (O. 
Paler) 


e Se poate pune virgulă înaintea conjuncţiei şi: 
a) când este folosită cu valoare adversativă (este echivalentă cu 
conjuncţiile dar, însă): 

Nu se poate spune tramvaiul al 6-lea, deoarece numărul pe care-l 
poartă vehiculul serveşte la identificarea lui, şi nu pentru a marca locul 
ocupat într-un şir. (Istoria limbii române literare) 


b) când este utilizată adverbial (= în plus): 
Nu doar el, şi eu lucrez. 


3 | Conjuncţia aşadar şi locuţiunea conjuncţională prin urmare, 
situate în interiorul unei propoziţii, se izolează prin virgule: 

— Și eu, aşadar, să fiu complice la această lovitură! (Cezar 
Petrescu) 

Istoria limbii române literare este, aşadar, o disciplină recentă, al 
cărei studiu în universităţile noastre a început în urmă cu trei decenii. 
(Istoria limbii române literare) 

Prin urmare, orice inovaţie internă nu putea fi explicată decât 
printr-o influenţă din afară. (Istoria limbii române literare) 

— Înţelegi, prin urmare, că pentru timpul de faţă picioarele tale îţi 
sunt o adevărată nenorocire. (C. Hogaş) 


4 | Conjuncţiile însă, deci şi adverbul totuşi, aşezate în interiorul unei 
propoziţii, nu se despart prin virgulă: 

Ion însă vorbea puţin. (L. Rebreanu) 

Se hotărâse deci să amâne pe a doua zi atacul, încercând alte 
mijloace, cu efecte mai precise. (Cezar Petrescu) 

Și totuşi durerea ei îmi era străină. (Camil Petrescu) 


§ 11. Părţile de propoziţie coordonate legate prin conjuncţii repetate 
sau prin conjuncţii cu corelative 


1 | Părţile de propoziţie coordonate legate prin conjuncţiile repetate 
şi... şi, ori... ori, Sau... Sau, fie... fie se despart prin virgulă: 

a) în coordonarea copulativă: 

— conjuncţia şi... şi: 

Şi încrederea, şi bănuiala sunt deopotrivă de chinuitoare! (L. 
Rebreanu) 

Suntem istoviţi şi de foame, şi de oboseală. (C. Hogaş) 

b) în coordonarea disjunctivă: 
— conjuncţia ori... ori: 
Apoi în acele căsuțe sunt ori oameni, ori mărfuri. (M. Sadoveanu) 


— conjuncţia sau... sau: 
Poate că de data aceasta am noroc şi aflu numele autorului sau titlul 
nuvelei, sau măcar sfârşitul... (M. Eliade) 


— conjuncţia fie... fie: 

Eu nu eram bătrân, să presupună că am fost fie general, fie ministru 
sau alt mare stăpân al acestei lumi. (M. Preda) 

Era una dintre acele femei elegante despre care, fie pe stradă, fie la 
teatru, toată lumea întreba numaidecăât cine e. (Camil Petrescu) 


e Două părți de propoziţie coordonate legate prin conjuncţia 
copulativă şi nu se despart prin virgulă când formează împreună o unitate 
de sens: şi mare şi mic; şi tineri şi bătrâni; şi părinţi şi copii; şi duşmani 
şi prieteni; şi vară şi iarnă: 

Şi pe urmă a fost din nou primăvară şi tihnă şi pace. (Cezar 
Petrescu) 

Omului frumos îi stă bine şi călare şi pe jos. (Folclor) 


2 | Dacă părţile de propoziţie coordonate sunt legate două câte două 
cu ajutorul conjuncţiei şi, virgula se pune între perechi: 

Cândva crescuse pe aici grâu şi porumb, orz şi ovăz, secară şi 
floarea-soarelui. (Z. Stancu) 

Plopii şi sălciile, căruțele lungi cu coviltir, caii şi măgarii, catârii şi 
urşii, câinii şi oamenii rămaseră fără umbră. (Z. Stancu) 


3 | Părţile de propoziţie coordonate introduse prin locuţiunile 
conjuncţionale cu corelativ antepus atât... cât şi, nu numai... ci şi, nu 
atât... cât se despart prin virgulă: 

a) în coordonarea copulativă: 

— atât... cât şi: 

Atât Herdelea, cât şi Titu încercară să vorbească, dar avocatul 
grăbit nu le dădu răgaz. (L. Rebreanu) 

Căci râvna lui cea mai scumpă în viaţă era să vadă înălțându-se un 
sfânt locaş de piatră, falnic şi frumos, în locul celui vechi şi dărăpănat 
care îi făcea necinste atât lui, cât şi satului întreg. (L. Rebreanu) 


— nu numai... ci şi: 

Cucoanele au toate pălării, iar boierii toţi ceasornic. Nu numai 
boierii, ci şi lucrătorii mai săraci. (M. Sadoveanu) 

Acum nu numai Goşu, ci şi Ariston îşi muşca, îşi sfărteca şi îşi 
sângera buzele groase, cărnoase. (Z. Stancu) 


b) în coordonarea adversativă: 

— nu atât... cât: 

Progresul normelor va rezulta nu atât dintr-o expunere explicită, cât 
dintr-o expunere implicită. (Istoria limbii române literare) 

Se ridica nu atât voinţa existenţei ca atare, cât a existenţei pentru 
ceva. (L. Blaga) 


e Când întreaga construcţie are un caracter explicativ, virgula se 
poate pune şi înaintea primului termen: 
Lionel era agitat, nu atât pentru el, cât pentru mine. (L. Blaga) 


V. Semnele de punctuație folosite în cazul părţilor de propoziţie 
care exprimă enumerări, exemplificări, precizări 


În propoziţiile cu părți de propoziţie care exprimă enumerări, 
exemplificări, precizări se folosesc următoarele semne de punctuație: 
două puncte, linia de pauză şi virgula. 


1 | Se pun două puncte după cuvintele care anunţă o enumerare: 

Din casă începu să împartă tot: haine, vase, laviţă. a. 
Agârbiceanu). 

La ospăț au fost poftiți cei mai străluciți oaspeți: împărați, crai, 
voievozi, căpitanii oraşelor şi alte fețe cinstite. (|. Creangă) 

Pentru acest scop colaborau toate dimprejur: şcoală, mediu, gazetă, 
fiece respiraţie. (O. Goga) 

2 | Se pot pune două puncte şi după cuvinte ca: anume, astfel, ca, de 
exemplu, iată, care anunţă enumerări, exemplificări: 

Varietatea vegetației este legată de mai mulţi factori şi anume: 
aşezarea geografică, relieful şi clima. 

De-a lungul timpului, au dispărut mai multe specii de animale ca: 
bourul, zimbrul, castorul, calul sălbatic. 


3 | În lipsa unor cuvinte care ar anunţa enumerarea, înaintea ei se pot 
pune două puncte, mai ales când se urmăreşte scopul de a-l preveni pe 
cititor că va urma o enumerare: 

Tăcuse şi numărase: anii, lunile, zilele, orele, clipele. (Z. Stancu) 

În pădurile de fag şi de stejar trăiesc: lupul, iepurele, pisica 
sălbatică, veverița, vulpea, jderul. 

E o lumină de sfârşit de lume, în care flota norilor se arată, 
clătinându-se în larg: greoaie, neagră, amenințătoare. (G. Bogza) 


4 | Când cuvintele care anunţă enumerarea se află la sfârşitul ei, după 
enumerare se poate pune virgulă: 


Trandafirul cel înfocat, crinii de argint, lăcrimioarele sure ca 
mărgăritarul, mironosiţele, viorele şi flori, toate s-adunară vorbind 
fiecare de mirosul său. (M. Eminescu) 

Case, plute bătrâne, troieni cât dealurile, ogrăzi de pruni, toate fug 
şi s-afundă în urma ei. (B. Şt. Delavrancea) 


e În aceste condiţii, se mai pot pune şi două puncte sau linia de 
pauză: 

Apa, flacăra, piatra, lemnul, pământul — toate sunt în mâna lui. (V. 
Eftimiu) 

Lecţii, lucrări, examinări, severităţi profesorale şi mustrări pentru 
atâtea neglijenţe, ambiţii rănite şi autoreproşuri — astea alcătuiau 
umplutura zilelor de lucru. (L. Blaga) 


5 | Se pot pune două puncte înaintea unor părţi de propoziţie care 
conţin explicaţii, precizări şi care au caracter apozitiv: 

Şi iată că la intrarea peşterii se ivi o făptură măreaţă: omul. (V. 
Eftimiu) 

El are o singură armă de apărare în primejdii: fuga. (. 
Agârbiceanu) 
Iată şi momentul suprem: ieşirea cortegiului. (V. Eftimiu) 


VI. Semnele de punctuație folosite 
în cazul termenilor repetați 


Termenii repetaţi, adică reluaţi cu aceeaşi formă de două sau mai 
multe ori, nu intră în categoria părților de propoziţie de acelaşi fel. Spre 
deosebire de acestea de la urmă, termenii repetaţi constituie ansambluri 
unitare: se rostesc împreună, având un singur accent, şi exprimă anumite 
valori semantice (intensitatea, distribuţia, aproximaţia). 


1 | Între termenii repetaţi care formează o unitate semantico- 
sintactică se foloseşte cratima. Termenii repetiției pot fi: 

a) substantive: 

Stăteau pâlcuri-pâlcuri şi vorbeau. (Em. Gârleanu) 

Soseau, valuri-valuri, soldaţi de pe frontul de sud. (L. Blaga) 

b) adjective: 

Nepoţelul era un băieţel gingaş, cu ochii negri-negri şi umezi, ca şi 
când ar fi plâns într-una, şi neobişnuit de deştept. (Em. Gârleanu) 

c) pronume: 

Totuşi, ziceau oamenii, ceva-ceva trebuie să fi fost. (Em. Gârleanu) 

d) adverbe: 

Încet-încet cerul se umplu de stele. (Z. Stancu) 

e) interjecţii: 

Se auzeau glasuri groase care opreau boii: aho-aho! (M. 
Sadoveanu) 


e Uncori, în locul cratimei, se pune virgulă: 

E noapte naltă, naltă. (I. H. Rădulescu) 

Convoiul înainta încet, încet. (Z. Stancu) 

Ar trebui să te îngrijeşti foarte, foarte bine! (L. Rebreanu) 

De ştiut limpede nu se ştia, nu se ştia nimic, nimic, nimic... (Z. 
Stancu) 

Ei, ei! se vede că nu-i boala ca boală, zâmbi moşneagul. (. 
Agârbiceanu) 


2 | Intre două numerale care exprimă o apreciere cantitativă 
aproximativă se pune cratima: 


„„„Poate să fi avut vreo cinci-şase ani. (Em. Gârleanu) 
Iată că numai doi-trei paşi o mai despart de el. (I. Agârbiceanu) 


e În aceste cazuri, cratima poate fi înlocuită prin virgulă: 
Trecu o săptămână, două, cinci... (L. Rebreanu) 


3 | Cratima se pune între două cuvinte care indică două puncte luate 
ca limite în timp sau spaţiu (de la... până la ..., între... şi ..., dintre... 
ŞI.) 

n perioada 1-10 septembrie (de la... până la...) 

Distanţa Chişinău-Ungheni (dintre... şi...) 

Pe-nserate, după o zi foarte călduroasă, aştept într-o staţie mică, de 
pe linia Braşov-Cluj, trenul accelerat care merge spre Pesta... (I. L. 
Caragiale) 


Notă. Scrierea construcţiilor în cauză cu prepoziţia la primul termen 
şi cu cratimă între elementele lor este greşită: Drumul dintre laşi- 
Chişinău. Corect: Drumul Iaşi-Chişinău. 


e Între cuvintele care indică intervale de timp se poate folosi şi linia 


de pauză: 
În perioada 10 — 20 ianuarie — „de la 10 până la 20 ianuarie“. 


41 


VII. Semnele de punctuație folosite în cazul 
părţilor de propoziţie izolate 


§ 12. Complementele necircumstanţiale izolate 
Complementul direct şi cel indirect se despart sau nu prin virgulă în 


funcție de poziţia lor faţă de predicat şi în funcţie de importanţa lor pentru 
comunicare. 


1 | Complementul direct şi cel indirect aşezate imediat după predicat 
nu se despart prin virgulă: 

Apostol deschise portiţa. (L. Rebreanu) 

Harap-Alb mulţumeşte furnicii pentru ajutorul făgăduit. a. 
Creangă) 

Venea împotriva noastră ca un păienjeniş. (M. Sadoveanu) 


2 | Complementul direct situat înaintea predicatului poate fi despărțit, 
facultativ, prin virgulă: 

Pe Hagi-lordan, aceasta îl interesează foarte puțin. (Cezar 
Petrescu) 

Lemnul strâmb, focul îl îndreaptă. (Folclor) 


e Se întâlnesc însă şi enunțuri în care complementul direct situat 
înaintea predicatului nu se desparte prin virgulă: 

Fluviul o să-l treceţi mâine. (Z. Stancu) 

Pe Petre întrebarea parcă l-ar fi pălmuit. (L. Rebreanu) 


3 | Complementul indirect aşezat înaintea predicatului: 

a) se desparte prin virgulă când între el şi regent se intercalează un alt 
component al enunţului sau când se urmăreşte scopul de a evidenția 
obiectul respectiv: 

— De Mălina, puţin îi păsa. (V. Eftimiu) 

— Cu profesorul cel cu socotelile, veţi face după dreptate. (M. 
Sadoveanu) 

Despre arendaş, Lică nu mai vorbi niciun cuvânt. (I. Slavici) 

b) nu se desparte prin virgulă când nu se insistă în mod deosebit 
asupra lui: 

De asta nu te îndoi. (M. Sadoveanu) 

Pe inima şi gândurile mele numai eu sunt şi voi fi stăpân cât voi trăi! 
(L. Rebreanu) 


4 | Complementul indirect intercalat între subiect şi predicat, precum 
şi cel intercalat între elementele predicatului nominal se izolează prin 
virgulă: 
Dar mâncarea, pentru mine, n-avea gust şi preţ. (M. Sadoveanu) 
Cel mai găunos bloc de marmură a fost totdeauna, pentru dumneata, 
mult mai important decât noi. (H. Lovinescu) 


5 | Complementul de relaţie: 

a) se izolează, de regulă, când este antepus: 

În privinţa acelor scrisori, eu am primit veşti şi din altă parte. (M. 
Sadoveanu) 

De plâns, a plânge mai pe urmă. (M. Sadoveanu) 


b) nu se izolează când este postpus: 

Să ne lămurim întâi în privinţa clarităţii. (O. Paler) 

Poate că acest lucru e adevărat şi în privinţa călătoriilor. (O. Paler) 
Iară popa nu se prea pricepea la plugărie... (|. Slavici) 


§ 13. Complementele circumstanţiale izolate 


Punctuaţia complementelor circumstanţiale variază în funcţie de 
poziţia lor în structura propoziției, de gradul de legătură cu predicatul, 
precum şi în funcție de accentul pe care vorbitorul îl pune pe 
circumstanţa respectivă. Deci complementele circumstanţiale se izolează 
în următoarele situaţii: 

— când sunt antepuse (deplasate spre stânga în context) sau când sunt 
distanţate de termenul regent; 

— când sunt slab legate semantic de regent; 

— când se urmăreşte scopul de a evidenția circumstanţa respectivă. 

1 | Complementele circumstanţiale aşezate după predicat nu se 
despart, de obicei, prin virgulă: 

Tot pământul se albi într-o singură noapte. (L. Rebreanu) 

Pâlcuri mari turceşti pătrunseră în munţi. (E. Camilar) 

Soarele bătea pieziş în ferestre. (M. Sadoveanu) 

Timpul trecea încet. (Z. Stancu) 

Sunt mort de oboseală. (Camil Petrescu) 


2 | Complementele circumstanţiale aşezate după predicat pot fi 
izolate prin virgulă numai când vorbitorul urmăreşte scopul de a accentua 
circumstanţa respectivă: 

O să ne vedem mâine dimineaţă, la poliţie! (V. Eftimiu) 

Prea am stat singur atât amar de ani, printre străini! (V. Eftimiu) 

Îți împrumuta plugul, primăvara. (F. Neagu) 

Pare că Nechifor a umblat pe acest drum, cu pace. (M. Sadoveanu) 

Dar nimeni nu voia să ridice securea asupra lui, din silă! (E. 
Camilar) 

Lua în mâna sa tot mai mult din puterea ţării, pentru înfruntarea 
inevitabilă. (E. Camilar) 


3 | Sunt mai des în situația de a fi izolate, prin virgulă, 
complementele circumstanţiale care nu se află în imediata vecinătate a 
termenului regent, mai ales când se insistă asupra lor în comunicare: 

Nechifor Lipan plecase de acasă după nişte oi, la Dorna. (M. 
Sadoveanu) 

Vestea însă umbla din casă în casă, în şoaptă, ca un tâlhar. (L. 
Rebreanu) 

Parcă din tot corpul s-a scurs sângele din mine, prin picioare, în 
pământ. (Camil Petrescu) 


4 | Complementele circumstanţiale aşezate la începutul unei 
propoziţii: 

a) se izolează prin virgulă când sunt importante pentru comunicare şi 
vorbitorul urmăreşte scopul de a evidenția circumstanţa respectivă: 

De la gară, tocmai la primărie se oprise. (E. Barbu) 

La picioarele lor, marea spărgea uşoare valuri înspumate. (V. 
Eftimiu) 


44 


După miezul nopţii, a început să plouă. (Camil Petrescu) 

Alaltăieri, la rafinărie a explodat un cazan. (Cezar Petrescu) 

Tot aşa, pe neaşteptate, Paraschiv se sătură să mai mănânce şi se 
ridică brusc în picioare. (M. Preda) 

Din cauza muntelui, s-a întunecat de tot. (Camil Petrescu) 


b) nu se izolează prin virgulă când vorbitorul nu urmăreşte scopul de 
a evidenția circumstanţa dată: 

În berărie era puţină lume. (L. Rebreanu) 

În birou nu era nimeni. (Cezar Petrescu) 

Într-o toamnă aurie am auzit multe poveşti la Hanul Ancuţei. (M. 
Sadoveanu) 

Din pricina alergăturilor zadarnice rămăsese în urmă cu munca 
câmpului. (L. Rebreanu) 


5 | Se izolează prin virgule complementele circumstanţiale intercalate 
între părţi de propoziţie aflate în raporturi foarte strânse, de exemplu: 
între subiect şi predicat (mai ales când subiectul este înaintea 
predicatului), între elementele predicatului nominal etc.: 

Dar meseria aceasta, în zilele acelea grele, nu-mi mai convenea. 
(V. Eftimiu) 

Doamna Herdelea, în clipa solemnă, avu un zâmbet de fericire pe 
buze, dar lacrimile îi curgeau şiroaie. (L. Rebreanu) 

Ponderea criteriului funcţional este, în interiorul acestei teorii, 
mare. 


e Când subiectul se află după predicat, complementul circumstanţial, 
aşezat între subiect şi predicat, se izolează sau nu în funcţie de accentul 
pe care vorbitorul îl pune pe circumstanţa respectivă: 

a) complemente circumstanţiale neizolate: 

Era acum soarele sus. (N. Gane) 


b) complemente circumstanţiale izolate: 

Năvăleşte peste noi, din tindă, frigul. (Z. Stancu) 

Îl aşteptau, la locul hotărât, țara sub arme şi oșteni în leafă! (E. 
Camilar) 

Se auzea, ca murmurul prelung al unei strune, zvonul albinelor. 
(M. Sadoveanu) 

Peste prietenia lor dinainte de război se întinsese, pe nesimţite, un 
văl cenuşiu. (L. Rebreanu) 


6 | Sunt frecvent izolate complementele circumstanţiale care apar în 
altă poziţie decât cea pe care o ocupă în ordinea normală a 
complementelor: subiect + atribut + complement direct + complement 
indirect + complement circumstanţial: 

Mergeam, vertiginos, la dezastru. (V. Eftimiu) 

Loveau puternic, cu latul palmei, drept la mijloc, fiecare lipitoare. 
(Z. Stancu) 

Am umplut, în câteva zile, cu însemnările mele, un caiet întreg. (L. 
Blaga) 

Parcă se ruga, în acele clipe, pentru mine. (M. Preda) 


7 Se despart prin virgulă unul de altul complementele 
circumstanţiale apozitive: 

Undeva, în luncă, necheză un cal. (Z. Stancu) 

Dincolo, peste munte, nu s-au mai văzut decât doi. (M. Sadoveanu) 

— Eu am ştiinţă că fapta asta s-a petrecut ziua, la asfinţitul soarelui. 
(M. Sadoveanu) 

M-a privit ţintă, cu teamă. (M. Sadoveanu) 


8 | Sunt frecvent izolate, prin virgule, următoarele tipuri de 
complemente circumstanţiale: 

a) complementul circumstanţial concesiv: 

Cu toată sărăcia, Humă nu muncea la nimeni cu ziua. (M. Preda) 

În ciuda formulei arhitectonice evoluate, interiorul era apăsător şi 
sufocant. (G. Călinescu) 


b) complementul circumstanţial cumulativ: 

Pe lângă cei cu judecata, aşteptau şi alți oameni să aibă intrare la 
mila Voievodului. (M. Sadoveanu) 

Cucoşul atunci se aşază pe ţol, scutură puternic din aripi şi îndată se 
umple ograda şi livada moşneagului, pe lângă păsări, şi de cirezi de vite. 
(I. Creangă) 

c) complementul circumstanţial opoziţional: 

În loc de dreptate, ne-am ales cu batjocura şi cu averea luată. (V. 
Eftimiu) 

Umblam abătut şi, în loc de plăcere, culegeam, oriunde mă 
întorceam, numai amărăciuni. (N. Voiculescu) 


d) complementul circumstanţial de excepție: 

Alte rude nu avusese, afară de doi fraţi țărani. (L. Rebreanu) 

În afară de acest amănunt, nu cred că e ceva demn de reţinut din 
„viaţa mea publică“ de care merită să-mi amintesc. (O. Paler) 


$ 14. Construcţiile infinitivale, gerunziale 
şi participiale izolate 


1 | Se despart prin virgulă infinitivele, gerunziile şi participiile, 
însoţite sau nu de determinări, când sunt antepuse predicatului: 

Înainte de a se apropia de porţi, s-au oprit. (M. Sadoveanu) 

Urcând iute pe nevăzuta scară a cerului, soarele ajunse la amiază. 
(M. Sadoveanu) 

Ajunşi în preajma Satului, ei îi pierdură din vedere şi se opriră 
zăpăciţi. (I. Slavici) 


e Se despart prin virgulă îmbinările cu valoare cauzală de tipul având 
în vedere, dat fiind, luând în considerare, ţinând seama, antepuse şi 
postpuse regentului: 

Ținând seama însă de starea dumneavoastră de spirit, voi trece 
peste principii. (R. Ojog Braşoveanu) 

Dan Bogdan fu totuşi de opinie că lucrul era probabil, având în 
vedere dezinteresul total al lui Ioanide pentru familie. (G. Călinescu) 


2 | Se despart prin virgulă infinitivele, gerunziile şi participiile, 
urmate sau nu de determinări, când sunt intercalate între subiect şi 
predicat: 

Soarele, păşind peste hotarele de foc ale meridianei, începuse a 
cumpăni spre apusul din stânga noastră. (C. Hogaş) 

Acest antract, neprevăzut în program, îi încorda hotărârea 
şovăielnică din ceasul al doisprezecelea. (Cezar Petrescu) 

Gara frumoasă, aşezată la poalele unor dealuri încărcate cu brazi, 
era la ora aceea pustie şi trebuia să aşteptăm câteva ore. (M. Preda) 


3 | Uneori, se despart prin virgulă şi construcţiile infinitivale, 
gerunziale şi participiale postpuse predicatului, dacă au un caracter 
explicativ (nu sunt absolut obligatorii pentru comunicare) sau sunt 
distanţate de termenul regent: 

Făcui câțiva paşi prin casă, fără a zice nimic. (C. Hogaş) 

Mă hotărâi să mă opresc undeva la umbră, spre a-mi împrospăta 
puterile. (C. Hogaş) 

Câinele o urma supus, scheunând din când în când moale. (M. 
Sadoveanu) 

Fetița se opri o vreme în loc, ascultând. (M. Sadoveanu) 

Timpul trecuse peste mine cu indiferenţă, căzând în prăpastia 
eternității. (M. Sadoveanu) 

Apoi se uită la Marta şi surâse, speriat puţin el însuşi de spaima ei. 
(L. Rebreanu) 

Se strânse lângă sobă, cuprinsă de frig. (Cezar Petrescu) 


4 | Construcţiile infinitivale, gerunziale şi participiale pot fi separate 
şi prin linii de pauză: 

Poziţiile specialiştilor — având puncte de plecare diferite — sunt încă 
destul de împărțite. (storia limbii române literare) 

Iar Vodă, cuminţit acum şi mult îmblânzit, a suspinat — aducându-și 
aminte cât de schimbătoare sunt toate ale oamenilor. (M. Sadoveanu) 


§ 15. Atributele izolate 


După gradul lor de legătură cu termenul determinat, atributele sunt de 
două feluri: atribute izolate şi atribute neizolate. Atributele izolate sunt 
explicative (nu sunt absolut obligatorii în organizarea semantico- 
sintactică a enunţului) sau circumstanţiale (conţin o nuanță semantică 
suplimentară de tip circumstanţial). Atributele  neizolate sunt 

determinative, identificatoare. Ele nu pot fi omise, întrucât în absenţa lor 
enunţul rămâne insuficient. 


1 | Se despart prin virgulă atributele explicative, care nu sunt 
indispensabile pentru comunicare: 

În tindă se auziră alți paşi, grei, târâţi... (L. Rebreanu) 

Deţinutul, istovit, îndârjit, surâde amar. (Camil Petrescu) 


e În aceste cazuri, atributul poate fi omis fără ca semnificaţia 
enunţului să sufere: 

Dar piscurile, îndârjite, se împotrivesc. (G. Bogza) 

Era o zi urâtă, umedă, cu cer mucegăit, din care se scutura o ploaie 
măruntă, rară, neputincioasă. (O. Paler) 


2 | Se despart prin virgulă, indiferent de poziţia lor, atributele care au 
ca termen regent un pronume personal, un nume propriu sau un nume 
comun puternic individualizat (care este însoţit de alte determinative): 

Ea, disperată, îşi duse mâinile la ochi, roşie şi respirând cu greutate. 
(D. Zamfirescu) 

S-a ridicat şi ea, încremenită, simțind că nu va izbuti, că nu poate să 
izbutească, deşi i se pare totuşi că el nu are dreptate. (Camil Petrescu) 

Tița, uimită, cu răsuflarea tăiată vine un pas spre el. (Camil 
Petrescu) 

Acolo era casa lui părintească, bătrână, solidă, chiar peste drum de 
biserica nouă, strălucitoare. (L. Rebreanu) 


3 | Se despart prin virgulă atributele care implică o nuanţă 
circumstanţială (temporală, cauzală, condiţională, concesivă). În aceste 
cazuri, atributul poate fi echivalat cu o subordonată circumstanţială: 
Calul, speriat, iuți mersul. (L. Rebreanu) 
Pădurarii, superstiţioşi, au început să dea înapoi... (V. Voiculescu) 
Câinele, încurajat, a început să latre iar şi să muşte din scoarța 
groasă cu solzi de crocodil. (V. Voiculescu) 


4 | Se izolează prin virgulă atributele aşezate înaintea termenului 
regent: 
Mânios, sultanul porunci să i se taie capul. (V. Eftimiu) 

Slăbit, palid, nu se recunoştea el însuşi în oglindă. (V. Eftimiu) 
Dârz, zburlit, neînduplecat, el rezistă cu întreaga-i ființa de 
cremene. (G. Bogza) 


5 | Se izolează, de obicei, prin virgule atributele distanţate de 
termenul regent: 

Tiţa întoarce capul, tristă, abătută. (Camil Petrescu) 

Clopote începură a bate dulce şi trist, de la bisericile târgului. (M. 
Sadoveanu) 

— Mi se pare mie că alte necazuri te mănâncă pe tine, mai mari? (L. 
Rebreanu) 

Avioanele care gemeau greu se depărtară, urmărite de avioanele cu băzâit 
de bondar, de vânătoare. (Z. Stancu) 

Mustăţile-i răsucite par două coarne de berbec, ce se pierd în barbă, 
roşcate, cu puţine fire albe. (|. Agârbiceanu) 


6 | Se izolează prin virgule, de termenul regent, atributele perechi 
legate între ele prin conjuncția şi: 

Nopțile de iarnă, lungi şi monotone, sunt prilej de multe răutăţi. (|. 
Agârbiceanu) 

Câmpul de luptă, pustiu şi tăcut, se legăna în ceața înserării. (L. 
Rebreanu) 

Şi iarăşi punea stăpânire tăcerea, albă şi încremenită. (Cezar 
Petrescu) 


7 | Nu se despart prin virgulă atributele determinative (restrictive), 
care sunt strâns legate de termenul regent, fiind esenţiale pentru 
comunicare: 

A fost un atac fulgerător. (V. Voiculescu) 

Drumul larg şi neted şerpuieşte pe malul drept al Oltului. (A. 
Vlahuţă) 

Malurile drepte şi uscate fug îndărăt. (A. Vlahuţă) 

§ 16. Apoziţia izolată 


1 | Se izolează prin virgule apoziţiile — simple sau dezvoltate — cu 
caracter explicativ: 

Seninătatea cu care Bologa, un ofiţer, îi declara că va dezerta îl 
înfuriau. (L. Rebreanu) 

A urcat scările unui etaj, al doilea, până la mansardă. (Cezar 
Petrescu) 

Tatăl meu, om de o rară duioşie, mă avea numai pe mine. (|. 
Slavici) 


2 | Totdeauna se izolează apoziţiile care au ca termen determinat un 
pronume personal sau un nume propriu: 

El, Ţugurlan, nu putea trăi ca un fricos. (M. Preda) 

Pe ea, pe Veronica, judecata o dovedise nevinovată. a. 
Agârbiceanu) 

Numai asupra noastră, a oamenilor, au putere. (Z. Stancu) 

Cu noi şedea şi moş Bodrângă, un moşneag fără căpătâi, însă de tot 
hazul. (I. Creangă) 


3 | Se izolează prin virgule apoziţiile introduse prin adverbele adică, 
anume, şi anume: 

Cu adevărat, urma se găsea din semn în semn, adică din crâşmă în 
crâşmă. (M. Sadoveanu) 

Eu nu pot propune nimic, fiindcă sunt stigmatizat: ceh, adică 
trădător... (L. Rebreanu) 

Moromete îl opreşte pe fiu-său, pe Nicolae adică. (M. Preda) 

Criza aceasta morală, adică epoca de filosofie, nu m-a ţinut mult: 
temperamentul, imaginaţia mea şi-au reluat drepturile. (V. Eftimiu) 

— Ba eu, drept să vă spun, cucoane, n-am înţeles! cică zise cu 
îndrăzneală unul dintre țărani, anume Ion Roată. (|. Creangă) 


4 | Se pot izola prin virgule şi apoziţiile exprimate printr-un nume 
propriu când acestea au un caracter explicativ. Înaintea unei asemenea 
apoziţii se poate folosi locuţiunea şi anume: 

Bănuieşti cumva pe acei prietini, Calistrat Bogza şi Ilie Cuţui? (M. 
Sadoveanu) 

Teodorescu vroia să lase repetent pe fiul colegului său, Toderici 
Artur, care învăţa foarte prost. (M. Preda) 

e În aceste cazuri se pot pune şi două puncte: 

În dreapta dealului Horbaza, deasupra satului Rădășeni se afla un 
pisc: Cetăţuia. (M. Sadoveanu) 

Drumul care ducea la acea baltă avea un nume celebru: Șoseaua 
Trei-Calici. (M. Sadoveanu) 


5 | Apoziţiile, simple sau dezvoltate, pot fi separate şi prin alte semne 
de punctuație: 

a) linia de pauză: 

Pâlcuri de oaste, rânduite anume, turnau în fântâni otrăvuri — venin 
de şarpe şi zeamă de cucută. (E. Camilar) 

Dar eu — cunoscător vechi — ştiam în ce pot să se prefacă toate 
acestea. (Gib I. Mihăescu) 

În vremea cât comisoaia Ilisafia urma să spuie toate câte ştia, 
bucurându-se de vederea mezinului său şi de pofta lui de mâncare, 
comişii ceilalți — bătrânul şi cu Simion — coborăâseră de la herghelie. 
(M. Sadoveanu) 

b) paranteze: 

Cercurile concentrice reprezentând sferele de întrebuințare a limbii 
literare (sau stilurile) se modifică, se întrepătrund şi se varsă, cu timpul, 
în cercul larg şi ultim, care le cuprinde pe toate şi le absoarbe. (Istoria 
limbii române literare) 

Unii îşi spuneau (cei mai mulți) că trebuie să se mişte, să nu îngheţe 
şi să moară. (M. Preda) 

c) două puncte: 

Mai întâi a descris casa: o adevărată vilă. (Cezar Petrescu) 

VIII. Semnele de punctuație folosite în cazul cuvintelor 
şi construcţiilor nelegate sintactic 
de restul comunicării 


§ 17. Vocativele 


1 | Vocativele, însoţite sau nu de determinări, se despart de restul 
comunicării prin virgule: 

a) la începutul propoziției: 

Cosmin se răsti la băiatul care-i servea: 

— Dumitre, socoteala! (B. Şt. Delavrancea) 

— Duducă dragă, nu-i nimeni acasă. (M. Sadoveanu) 

b) în interiorul propoziției: 

— În orice caz, Dumitraş, te anunț că hotărârea mea rămâne 
nestrămutată. (M. Sadoveanu) 


2 | Vocativele aflate la sfârşitul propoziției se despart prin virgulă, iar 
după ele se pune semnul de punctuație cerut de specificul acesteia: 

— Bine-ai venit la noi, domnule ofiţer. (L. Rebreanu) 

— Acu ce-i de făcut, domnule învăţător? (L. Rebreanu) 

— Gândurile sunt schimbătoare, Varga! (L. Rebreanu) 


3 | După vocativele rostite cu intonaţie exclamativă se pune semnul 
exclamării: 

— Moşule! ştii drumul la Hârlău? (M. Sadoveanu) 

— Sărmane omule! Dacă nu ştii boabă de carte, cum ai să mă 
înţelegi? (I. Creangă) 


4 | Vocativele care se repetă se despart prin virgulă, iar după 
vocativele repetate cu caracter exclamativ se pune semnul exclamării: 

— Domnule, domnule, tânăr eşti şi nefrământat în viaţă. (L. 
Rebreanu) 

— Tâlharule, tâlharule, m-ai lăsat pe drumuri! (L. Rebreanu) 

Laura, care nu-l mai văzuse de la cununie, îl îmbrăţişă plângând şi 
murmurând cu drag: 

— Titule! Titule! (L. Rebreanu) 

5 | Vocativele însoţite de interjecţii se izolează împreună cu acestea; 
— De vânzare ţi-i găinuşa ceea, măi băiete? (I. Creangă) 

— O să ne rătăcim, fată hăi! (C. Hogaş) 

— Du-te, măi strajă, cheamă pe domnul! (L. Rebreanu) 


§ 18. Interjecţiile 


1 | Interjecţiile se despart prin virgulă de restul propoziției: 

a) la începutul propoziției: 

— Ah, lumea asta rea... Uite ce calomnii mai născoceşte. (Camil 
Petrescu) 

— Ei, te-ai făcut sănătos? (L. Rebreanu) 

— Vai, ardă-i para focului, să-i ardă! (E. Camilar) 

b) în interiorul propoziției: 

— Credeai c-o să mă-nşeli, ha, moşule? (Em. Gârleanu) 

— Lasă-le, bre, că-s degerate! (A. Buzura) 

— Cum vrei, mă, să păzeşti pe tâlharii aceştia numai cu patru 
oameni? (Camil Petrescu) 


2 | Interjecţiile aflate la sfârşitul propoziției se despart prin virgulă, 
iar după ele se pune semnul de punctuație cerut de specificul acesteia: 

— Erau buni, hai? (Cezar Petrescu) 

— De ce n-ai luat mantaua, bre? (Em. Gârleanu) 

— Cât l-a plâns şi el, şi fata, o, Doamne! (L. Rebreanu) 


3 | După interjecţiile rostite cu intonaţie exclamativă se pune semnul 
exclamării: 

— Au! Ce apă sărată! (Z. Stancu) 

— Uf! M-a apucat şi durerea de inimă! (L. Rebreanu) 

— Măăă! să vii degrabă. (I. L. Caragiale) 


e Cuvântul care urmează după o interjecție izolată prin semnul 
exclamării se scrie, cel mai adesea, cu inițială minusculă: 

— Ei! ce cauţi tu prin mahalaua noastră aşa de dimineaţă? (I. L. 
Caragiale) 

Sfârrr! zboară vrăbiile. (Z. Stancu) 

Și şart! part! o pereche de palme fierbinţi peste urechile degerate. 
(|. L. Caragiale) 


4 | După interjecțiile cu caracter interogativ se pune semnul 
întrebării: 

— Ei? Spuneţi-mi! Ce vreţi? (Z. Stancu) 

Efimiţa (cu interes): Zău? (I. L. Caragiale) 


5 | După interjecţiile care constituie singure un enunţ se pune semnul 
de punctuație cerut de specificul lor: 

a) semnul întrebării (când au un caracter interogativ): 

— Nu puteai merge pe Podul Mogoşoaii, pe unde e măturat şi cu 
cenuşe pe jos? Ai? (I. L. Caragiale) 

b) semnul exclamării (când sunt rostite cu o intonație exclamativă): 

— Şi acuma dumneata vii de la Nada Florilor? 

— Îhî! (M. Sadoveanu) 


6| Interjecțiile repetate se leagă prin cratimă: 
A făcut iarăşi câțiva paşi: tip-tip-tip. (M. Sadoveanu) 


e Interjecţiile repetate pot fi separate şi prin virgulă: 

Ei, ei! ce-i de făcut loane? (I. Creangă) 

— O, o, nu cumva ţi-ai pus în gând să mă ucizi cu o mărturisire? (L. 
Rebreanu) 

Și odată pornesc ei, teleap, teleap, teleap! (|. Creangă) 


e După fiecare interjecţie repetată rostită cu intonaţie exclamativă se 
pune semnul exclamării: 

— O! o! zise tovarășul meu, văzându-mă chiar culcat; ai prins 
jumătate din odaie, ai luat şi scaunul şi acum râzi de mine şi de biata 
Axinie, pe sub pălărie. (C. Hogaş) 


7 | Interjecţiile care însoțesc un vocativ, de obicei, nu se despart de 
acesta prin virgulă: 

— Ei stăpâne, cum fi se pare? (I. Creangă) 

— Îmi place că vorbeşti cu dreptate, măi băiete. (M. Sadoveanu) 

— Ce spui tu, bre Culai? (M. Sadoveanu) 

8 | Interjecţiile care nu formează în rostire o unitate cu vocativul pe 
lângă care stau se despart de acesta printr-un semn de punctuație: 

— O, bunul meu domn, viteazul meu soţ, destul! (C. Negruzzi) 

— Ah! iepuri fricoşi, strigă femeia. (B. Şt. Delavrancea) 


9 | Interjecţiile ia şi hai nu se despart prin virgulă de verbele care 
urmează după ele: 

— Ia du-te la copil!... (L. Rebreanu) 

— Dumneata eşti om plin de idei. Ia să te vedem! (V. Eftimiu) 

— Acu, hai să mergem. (M. Sadoveanu) 

— Hai şi noi, măi băieți, să dăm ajutor la drum. (I. Creangă) 


§ 19. Adverbele de afirmaţie şi de negaţie 


1 | Adverbele de afirmaţie şi de negaţie (da, nu, ba, ba da, ba nu) se 
despart prin virgulă de restul propoziției: 

a) la începutul propoziției: 

Da, e doar un copac în crâng. (Camil Petrescu) 

— Nu, mie nu mi l-a trimis anul cel bătrân. (Em. Gârleanu) 

b) în interiorul propoziției: 

— A, nu, asta nu... Nu i-aş fi îngăduit-o niciodată. (Camil Petrescu) 

c) la sfârşitul propoziției: 

— Cred că e destul de clar, nu? (H. Lovinescu) 


2 | După adverbele de afirmaţie şi de negaţie care constituie singure 
un enunţ se pune semnul de punctuație cerut de specificul lor: 

a) punct (când au un caracter enunţiativ): 

— Nu-ţi dă de mâncare? 

— Ba da. (I. L. Caragiale) 

— Ai avut intenţia s-o dai drept teză la matematică? 

— Nu. (M. Sadoveanu) 

b) semnul întrebării (când au un caracter interogativ): 

— Da? zise tânărul roşindu-se deodată până în vârful urechilor. (L. 
Rebreanu) 

— Ştii tu cine era? Nu? (Em. Gârleanu) 

c) semnul exclamării (când sunt rostite cu o intonaţie exclamativă): 

— Dar, întreb, a fost cineva bolnav aici? 

— Nu! (I. L. Caragiale) 

— Nu! reluă Pălăgieşu, energic, sculându-se în picioare ca să-l 
domine deplin. (L. Rebreanu) 

d) punctele de suspensie (când se urmăreşte scopul de a se marca 
întreruperea momentană sau definitivă a şirului vorbirii): 

— Nu credeţi că şi asta cere timp ?... 

— Nu... În orice caz, nu e alt mijloc decât o revoluţie, tocmai pentru a 
câştiga timp. (Camil Petrescu) 


3 | Adverbele de afirmaţie şi de negaţie repetate se despart prin 
virgulă: 

— Da, da, zise Herdelea frecându-şi mâinile cu respect. (L. 
Rebreanu) 

— Eşti bine hotărât? 

— Da, da. (D. Zamfirescu) 


§ 20. Cuvintele interogativ-relative 


1 | Cuvintele interogativ-relative ce, cum, care exprimă nedumerire, 
nemulțumire etc., se despart de restul propoziției prin virgule: 

Cum, călătoreşti prin Turcia, fără hârtii? (P. Istrati) 

Ce, eu sunt de fier? (I. Al. Brătescu-Voineşti) 


2 | Uneori, după ele se poate pune semnul întrebării sau semnul 
exclamării; cuvintele care urmează după ele se pot scrie cu literă mică, 
dar şi cu majusculă: 

— Ia ascultă, mă ţigane, ce? noi glumim aici?... (Camil Petrescu) 

— Lasă-mă, mămiţo! ce? eu sunt prost? (I. L. Caragiale) 

— Cum? tu nu ştii ce sunt ploşniţele? mă întrebă el uimit. (P. Istrati) 

— Ce? Credea că el n-are stăpân? (Camil Petrescu) 

— Cum? Tu nu ştii unde merge; nu ştii tu de unde vine?! (G. 
Coşbuc) 

§ 21. Cuvintele şi construcţiile incidente 


e Se disting următoarele tipuri de cuvinte incidente: 

1) cuvinte şi construcţii incidente care exprimă atitudinea vorbitorului 
față de cele comunicate: din păcate, din (ne)fericire, cu părere de rău, 
spre marele meu regret, spre nedumerirea mea etc. 

2) cuvinte şi construcţii incidente care exprimă certitudinea sau 
incertitudinea vorbitorului în legătură cu cele comunicate: fireşte, 
bineînțeles, desigur, evident, negreşit, într-adevăr, fără îndoială, cu 
siguranţă, fără doar şi poate, natural, de bună seamă, probabil, pesemne, 
poate, se prea poate, parcă, cică etc. 

3) cuvinte şi construcţii incidente care indică sursa informaţiei: după 
mine, după părerea mea etc. 

4) cuvinte şi construcţii incidente care exprimă legătura dintre idei, 
consecutivitatea expunerii gândurilor: în primul rând, în al doilea rând, 
mai întâi de toate, în sfârşit, la urma urmelor, de altfel, de altminteri, 
dimpotrivă, din contra, printre altele, apropo, pe de o parte, pe de altă 
parte etc. 

5) cuvinte şi construcţii incidente care exprimă modalitatea de 
formulare a gândurilor: într-un cuvânt, cu alte cuvinte, altfel spus, mai 
exact, mai bine zis, în general, în linii mari, în special, la drept vorbind, 
de fapt, în fond etc. 


1 | Cuvintele şi grupurile de cuvinte incidente se despart de restul 
propoziției prin virgule, linii de pauză sau paranteze: 

Mi-aş face, evident, datoria. (L. Rebreanu) 

Era, poate, prea târziu. (V. Eftimiu) 

Soldaţii nici nu mă văzură, poate. (Em. Gârleanu) 

Admirăm — şi pe drept cuvânt — în limba greacă şi germană 
capacitatea lor de compunere. (C. Noica) 

Goana lui salvează batalionul, căci inamicul, care de sus îl vede 
alergând, s-a încăpățânat să-l vâneze şi (poate crezându-l ofiţer 
superior) trage toate salvele după el. (Camil Petrescu) 


2 | Uneori, după cuvintele incidente, care sunt izolate de restul 
comunicării prin linii de pauză, se poate pune semnul exclamării: 

Într-o zi — în Sfârşit! — am găsit individul genial care să pună în 
practică una din genialele mele idei. (V. Eftimiu) 


3 | În cazul în care cuvintele incidente se află alături de o parte de 
propoziţie izolată de restul comunicării, ele nu se despart de aceasta prin 
virgulă: 

E vorba de un artist, poate de un mare artist. (Camil Petrescu) 

Cu o dragoste şi cu o admiraţie neclintită, acest frate bandit îi punea 
totul la îndemână, îl întreținea aproape, îi hrănea revolta sa permanentă 
— şi sinceră fără îndoială — dar alimentată cu banii lui Vasile. (Cezar 
Petrescu) 


§ 22. Propoziţiile incidente 


1 | Propoziţiile incidente se izolează prin virgule de restul 
comunicării indiferent de poziţia lor: 

Precum se ştie, moş Vasile e pescar adevărat, nu mănâncă peşte. 
(M. Sadoveanu) 

Ştia, vezi bine, soarele cu cine are de-a face. (I. Creangă) 


2 | Propoziţiile incidente mai pot fi izolate şi prin linii de pauză sau 
prin paranteze: 

El — se înţelegea lesne — nu mai era între vii cu trupul. (M. 
Sadoveanu) 

Biata maică-mea — Dumnezeu s-o ierte — de câte ori nu m-a plesnit 
cu lingura peste mână şi peste gură, numai ca să mă înveţe să mănânc 
frumos]... (C. Hogaş) 

M-am gândit, cu un fel de neliniște, că, dacă voi fi în Bucureşti, voi fi 
vizitat de ai mei şi voi fi obligat — acum când eram atât de obosit — să joc 
un fel de teatru de dragoste şi bucurie. (Camil Petrescu) 

La intrarea în galerie, treceam prin faţa unei gherete, în care stătea 
la căldură, în timp ce noi tremuram de frig, un gardian, căruia trebuia 
Să-i spunem ce număr suntem (fiindcă nu mai aveam nume, eram 
numere). (M. Preda) 

FRAZA 


IX. Semnele de punctuație folosite în fraza formată prin coordonare 
Virgula în fraza formată prin coordonare 


§ 23. Propoziţii coordonate juxtapuse 


Se despart prin virgulă propoziţiile coordonate juxtapuse (principale 
sau subordonate): 
1 |în coordonarea copulativă: 
a) propoziţii principale coordonate: 
Vâsleam rar, luntrea luneca uşor. (Em. Gârleanu) 
Trecură zile, trecură săptămâni, trecură luni. (V. Eftimiu) 
E muncitor, e harnic, e stăruitor, e isteţ. (L. Rebreanu) 


b) propoziţii subiective coordonate: 

Îi venea să se ducă la casa cu nuntaşi, să-i puie foc, să le strice 
petrecerea. (V. Eftimiu) 

Ce i-o fi spus, ce l-a învăţat, cum l-a descântat, nu se ştie. (V. 
Voiculescu) 


c) propoziţii predicative coordonate: 

Rostul lui e deci să întoarcă oile rătăcite, să răspândească graiul 
românesc, să întărească mândria naţională a celor şovăitori. (L. 
Rebreanu) 


d) propoziţii predicative suplimentare coordonate: 

Auzi pe Ilona cum aşază sticluța pe masă, cum şterge linguriţa, cum 
păşeşte în vârful picioarelor şi se lasă pe scaunul ei de la picioarele 
patului. (L. Rebreanu) 


e) propoziţii atributive coordonate: 
Ce-ar fi pământul fără de omul care să-l vadă, să-l iubească, să-l 


măsoare, să-l înconjoare?... (L. Rebreanu) 


f) propoziţii completive directe coordonate: 

I-am răspuns că nu ştiu, că nu m-am gândit la asta. (Camil 
Petrescu) 

Fiecare tânăr râvneşte ceva în viaţă, vrea să urce cât mai sus, să se 
întreacă pe sine însuşi, să întreacă pe alții. (V. Eftimiu) 


g) propoziţii completive indirecte coordonate: 
Dar cine-mi ajută mie să lucrez răzăşia, să samăn, să culeg? (M. 
Sadoveanu) 


h) propoziţii circumstanţiale coordonate: 

Toţi tâlharii se apără cu nu ştiu, n-am văzut, n-am auzit. (Z. Stancu) 

De-l munceşte dorul, de-l cuprinde veselia, de-l minunează vreo 
faptă măreaţă, el îşi cântă durerile şi mulțumirile. (V. Alecsandri) 

Ziua trecea fără s-o simtă, fără s-o măsoare. (L. Demetrius) 


2 | în coordonarea adversativă: 

a) propoziţii principale coordonate: 

Cuvântul e ceva viu, nu e un sunet. (G. Ibrăileanu) 

Nu vorbeşte, strigă, clocotind de mânie. (Camil Petrescu) 


b) propoziţii subordonate coordonate: 

Dumnezeu ne-a lăsat darurile vieţii ca să ne bucurăm de ele, nu ca să 
le disprețuim. (O. Paler) 

Eu vând moşia, ca să iau bani în schimb, nu ca să fac pomană altora. 
(L. Rebreanu) 


§ 24. Propoziţii coordonate introduse 
prin conjuncţii 


1 | Se despart prin virgulă propoziţiile coordonate legate prin 
următoarele conjuncţii şi locuţiuni conjuncționale: 

a) în coordonarea copulativă: 

— locuţiunea conjuncţională precum şi: 

Am refuzat însă orice alt angajament, precum si să promit că nu voi 
comunica nimănui cele petrecute. (M. Oprea) 

b) în coordonarea adversativă: 

— conjuncția dar: 

O mai aşteptai o vreme cu ochii, dar n-o mai văzui. (M. Sadoveanu) 
Dumnezeu dă, dar în traistă nu bagă. (Z. Stancu) 


— conjuncţia iar : 

Vântul a adus viscolul, iar viscolul o să aducă lupi. (Z. Stancu) 

Peste sat albăstreau valuri de fum, iar hotarul respira greu, învăluit 
într-o boare uşoară. (L. Rebreanu) 


— conjuncţia însă: 

— Dragi îmi sunteţi, însă n-am ce vă face. (M. Sadoveanu) 

Niciunul nu spunea nimic, însă acum fiecare îşi dădea seama de 
primejdia foametei şi primejdia frigului. (Z. Stancu) 


— conjuncţia ci: 

Nu-i ocară să munceşti, ci să trândăveşti. (L. Rebreanu) 

Ion nu stătu pe gânduri niciun minut, ci spuse îndată că Herdelea i-a 
făcut-o... (L. Rebreanu) 


c) în coordonarea conclusivă: 

— conjuncţia deci: 

Înţelese că hatmanul Sandu plesneşte de o veste deosebită, deci s-a 
petrecut ceva peste noapte în ţara Moldovei. (M. Sadoveanu 


— locuţiunea conjuncţională prin urmare: 

Avea instrucţii de la Ciocârlan să meargă mai sus, prin urmare făcu 
o vizită mareşalului Cornescu. (G. Călinescu) 

De acum e prea târziu, prin urmare trebuie să ne grăbim. 


2 | Se despart prin virgulă propoziţiile coordonate introduse prin 
conjuncţiile copulative şi, nici sau disjunctive ori, fie, sau când 
conjuncţia se repetă la fiecare propoziţie: 

a) în coordonarea copulativă: 

— conjuncţia şi... şi: 

Şi plânge mama pe ceaslov, şi-n barbă plânge tata... (O. Goga) 

Şi trupul mereu o trage înapoi către pământ, şi raza mereu o cheamă 
către înălțimi. (Em. Gârleanu) 


— conjuncția nici... nici: 
Nici frunza nu se mişcă, nici vântul nu suspină. (|. H. Rădulescu) 
Nici n-a refuzat, nici n-a acceptat. (L. Rebreanu) 


b) în coordonarea disjunctivă: 

— conjuncţia ori... ori: 

Ori te ouă, ori du-te de la casa mea. (I. Creangă) 

Şi eu vreau să-ndrăznesc a scoate din mâna lor dragostea mea; ori 
izbândesc, ori îmi las aici oasele. (M. Sadoveanu) 


— conjuncţia sau... sau: 
Sau taci, sau zi ceva mai bun decât tăcerea. (Folclor) 


3 | Se despart prin virgulă propoziţiile coordonate introduse prin 
locuţiunile conjuncţionale cu corelativ: 

— nu numai că... dar şi: 

Dormind, nu numai că te odihneşti, dar şi timpul îl omori mai 
repede. (Z. Stancu) 

Dar toate astea nu numai că nu au nicio valoare sufletească, dar 
sunt şi primejdioase. (M. Eliade) 


— nu numai ca Să... dar şi ca să: 

Toată floarea intelectualităţii româneşti se adună pentru câteva zile 
la conacul de la Mânjina, nu numai ca să sărbătorească onomastica 
amfitrionului şi a surorii sale Elena, dar şi ca să puie la cale viitorul 
poporului român. (Camil Petrescu) 


— nu numai că... dar nici: 

Nu numai că nu-mi place această formulă, dar nici n-o cred 
potrivită. (O. Paler) 

Tudor Bălosu nu numai că nu-şi cunoştea bine fata, dar nici măcar 
nu bănuise ce se petrecuse cu ea după măritiş. (M. Preda) 

X. Semnele de punctuație folosite în fraza formată prin subordonare 
Virgula în fraza formată prin subordonare 


§ 25. Propoziţii subordonate care nu se despart 
prin virgulă de regenta lor 


Nu se despart, de obicei, prin virgulă următoarele tipuri de propoziții 
subordonate: 

1) propoziţia subiectivă: 

Cine cade din carul vieţii e pierdut. (L. Rebreanu) 

E copilărie să clădeşti ceva pe vorbe. (L. Rebreanu) 


e Virgula în cazul propoziției subiective este posibilă: 

a) când subiectiva este reluată printr-un pronume în regentă: 

Cine ţi-a vârât în cap una ca asta, acela încă-i unul. (I. Creangă) 
Cum o spunea, asta era uimitor. (M. Preda) 


b) când acest semn de punctuație apare ca mijloc de dezambiguizare: 
Cât va fi dormit aşa, nu se ştie. (N. Gane) 

Cine cântă, necazurile şi le sperie. (Folclor) 

Cine vrea miezul, să spargă nuca. (Folclor) 


c) când între subiectivă şi regenta ei este intercalată o parte de 
propoziţie izolată din ambele părți: 

Se vădeşte şi acum ca totdeauna, hatmane, că binele n-are niciodată 
răsplată. (M. Sadoveanu) 

Ceea ce am terfelit eu pentru o scârbă de hârtiuţă, onoarea de 
ofiţer, ai ridicat de jos dumneata, cu preţul vieţii. (V. Voiculescu) 


2) propoziţia predicativă: 
Primul gând mi-a fost să vestesc poliţia. (V. Eftimiu) 
O comoară e a cui o găseşte. (Cezar Petrescu) 


3) propoziţia predicativă suplimentară: 
Privea pieziş şi cu ură pe om cum se duce. (M. Sadoveanu) 


4) propoziţia completivă de agent: 

Vei fi ajutat de cei care îţi sunt prieteni. 
Fata tăcu, oarecum înfricoşată de câte a spus. (I. Agârbiceanu) 


5) propoziţia circumstanţială instrumentală: 

Harap Alb ... nu se lăsă până ce nu găseşte un buştihan putregăios, îl 
scobeşte cu ce se poate şi-i face urdiniş. (I. Creangă) 

Fiecare cu ce poate să-şi ajute țara lui. (Folclor) 


6) propoziţia circumstanţială sociativă: 

Trăieşte acum cu cine îi este drag. 

Peste puţin, uşa se deschise şi jupâneasa Zamfira intră cu ceea ce s- 
ar putea numi tacâmuri. (C. Hogaş) 


§ 26. Propoziţii subordonate care se despart de regenta lor 
în funcţie de topică şi în funcţie de 
prezenţa unui corelativ în regentă 


1 | Propoziţiile completive directe şi indirecte aşezate după regentă 
nu se despart prin virgulă: 

Orbului degeaba îi spui că s-a făcut lumină. (Folclor) 

Se poate căsători cu oricine vrea. (|. Agârbiceanu) 


2 | Propoziţiile completive directe şi indirecte aşezate înaintea 
regentei se despart, de cele mai multe ori, prin virgulă: 

Câte a tras acolo bietul băiat, numai pielea şi oasele lui ştiu. (V. 
Eftimiu) 
Că sunt şi bani Străini, recunosc. (Camil Petrescu) 
Că e mare, văd eu bine! (I. Agârbiceanu) 


e Virgula este obligatorie când completiva directă este reluată printr- 
un pronume în regentă: 

Ce veţi mânca voi, aceea vom mânca şi noi. 

Pe cine voi ajuta eu, pe acela va trebui să-l ajutaţi şi voi. 


3 | Propoziţiile completive indirecte aşezate înaintea regentei se 
despart, de cele mai multe ori, prin virgulă: 

Din ce ne-a dăruit Dumnezeu, dăm şi noi cu dragă inimă. (M. 
Sadoveanu) 


4 | Propoziţiile circumstanțiale de loc şi de timp aşezate după 
propoziţia regentă nu se despart prin virgulă: 

Ștergeți caii de spumă şi duceţi-i de unde i-aţi luat. (Z. Stancu) 

Eu voi trece la ai noştri îndată ce voi putea. (L. Rebreanu) 

Încă nu se luminase de ziuă când mă trezii. (L. Blaga) 


5 | Propoziţiile circumstanţiale de loc şi de timp se despart facultativ 
prin virgulă când sunt aşezate înaintea regentei: 
Pe unde fuseseră altădată sate, acum nu mai întâlneai decât 
mormane de cenuşă şi resturi de ziduri arse şi afumate. (Z. Stancu) 
Când omul are un ideal, înfruntă toate greutăţile! (L. Rebreanu) 


6 | Propoziţiile subordonate circumstanţiale antepuse care au un 
corelativ în regentă se despart prin virgulă: 

— circumstanţialele de loc: 

Unde te doare, acolo te legi. (Folclor) 

— circumstanţialele de timp: 

Când ai vreo grabă, atunci se sperie calul. (Folclor) 

— circumstanţialele modale: 

Oricum faci, aşa ţi se face. (Folclor) 

Cu cât mă depărtam, cu atât o simțeam mai aprig în mine. (M. 
Sadoveanu) 

— circumstanţialele cauzale: 

Pentru că şi-a ras mustaţa, de aceea nu l-am recunoscut. 

— circumstanţialele condiţionale: 

Dacă plouă într-adevăr, atunci eşti mare prooroc... (Cezar 
Petrescu) 


7 | Propoziţiile subordonate intercalate între elemente strâns legate 
între ele ale regentei (între subiect şi predicat, între elementul introductiv 
al propoziției şi predicat etc.) se izolează prin virgule: 

Domnul Dumnezeu, după ce a alcătuit lumea, a pus rânduială şi 
semn fiecărui neam. (M. Sadoveanu) 

Acum ştia că, dacă pun mâna pe el, îl snopesc în bătăi. (Camil 
Petrescu) 


§ 27. Propoziţii subordonate care se despart în funcţie 
de importanţa lor pentru comunicare 
şi în funcţie de gradul de legătură cu regenta 


1 | Se despart prin virgulă de regenta lor, când au valoare explicativă, 
deci când nu sunt esenţiale pentru comunicare, următoarele tipuri de 
subordonate: 


a) propoziţia atributivă explicativă: 

Era o poveste înfricoşată, de care nu-mi mai aduc aminte. (M. 
Sadoveanu) 

După legile scrise, de care se ţine seama în judecăţile de azi, n-am 
niciun drept. (Z. Stancu) 


b) propoziţia circumstanţială de mod: 

Furnicile s-au mistuit, de parcă n-ar fi fost de când lumea. |. 
Creangă) 

Un tunet sfăşie liniştea, cum ai Sfâşia o draperie. (O. Paler) 


c) propoziția circumstanţială de cauză: 
Grăbim iar pasul, căci soarele a început să urce. (Camil Petrescu) 
Trebuie să fii vesel, căci ai avut izbândă. (M. Sadoveanu) 


d) propoziţia circumstanţială de scop: 
Deschise ochii, să se convingă. (L. Rebreanu) 
Ca să ardă şoarecii, nu da foc morii. (Folclor) 


e) propoziţia circumstanţială condițională: 

Omul n-are rost pe lume, dacă nu-i Stăpân de veci pe vizuina lui. 
(Cezar Petrescu) 

Dacă i s-ar fi potrivit însă lui, ar fi rămas flămânzi. (Cezar 
Petrescu) 


67 


f) propoziţia circumstanţială de relaţie: 
In ceea ce priveşte virtutea lui, e ipocrizie curată. (Camil Petrescu) 


g) propoziţia circumstanţială de excepţie: 
Nici măcar un strop de apă, afară numai când plouă! (V. Eftimiu) 
Nu s-a întâmplat nimica, fără decât a ars moara. (M. Sadoveanu) 


2 | Toate aceste tipuri de propoziţii nu se izolează prin virgulă când 
conţinutul lor este important pentru comunicare: 


a) propoziţia atributivă determinativă: 

Rău e când ai de-a face cu oameni care se tem şi de umbra lor. (|. 
Creangă) 

Teama că se rătăcise îi îngheţă sângele în vine. (Em. Gârleanu) 


b) propoziţia circumstanţială de mod: 

Îndată iese de sub tufă şi se lungeşte în mijlocul drumului ca şi cum 
ar fi moartă. (1l. Creangă) 

Fiecare să doarmă cum îşi aşterne. (L. Rebreanu) 


c) propoziţia circumstanţială de cauză: 

Îl ustură inima că nu poate scăpa de nehotărâre. (L. Rebreanu) 

Atunci împăratul Verde şi fetele sale au rămas încremeniţi de ceea ce 
au auzit. (I. Creangă) 


e) propoziţia circumstanţială de scop: 
Am intrat în oaste ca să lupt împotriva voastră! (V. Eftimiu) 
Am venit Să-mi daţi dreptul meu. (Z. Stancu) 


f) propoziţia circumstanţială condițională: 
Ce-ar fi omul dacă nu l-ar ajuta nădejdea în viaţă? (L. Rebreanu) 
Calea e mai scurtă dacă vii peste câmp. (Z. Stancu) 


g) propoziţia circumstanţială de relaţie: 


Asta putea fi adevărat în ceea ce privea pe copii lui Moromete. (M. 
Preda) 

h) propoziţia circumstanţială de excepţie: 

Nimic altceva n-au făcut decât să stea. (M. Preda) 

Altă treabă n-ai decât să stai pe capul domnului locotenent? (L. 
Rebreanu) 


§ 28. Propoziţii subordonate care se despart 
frecvent de regenta lor 


Se despart prin virgulă, indiferent de poziţia lor față de regentă, 
următoarele tipuri de propoziţii subordonate: 

1) propoziţia circumstanțială consecutivă: 

Palma fusese atât de grea, că l-a durut capul toată ziua. (M. Preda) 

Era atât de plin de sine însuşi, încât se gândea numai la 
pământurile lui. (L. Rebreanu) 


e Excepţie: nu se despart prin virgulă subordonatele consecutive 
introduse prin cuplurile: prea... ca să...; destul de... ca să...; suficient de... 
ca să ori prin conjuncţia de, în cazul în care stau imediat după predicatul 
regentei: 

Era prea grea acuzarea ca să se mai păstreze un legământ de 
onoare. (V. Eftimiu) 

Vântul vuia de te lua groaza. (B. Şt. Delavrancea) 


2) propoziţia circumstanţială concesivă: 

Nu mă duc, mamă, nu mă duc la Socola, măcar să mă omori. (I. 
Creangă) 

Deşi noaptea fusesem în avanposturi, sunt iarăşi în linia întâi. 
(Camil Petrescu) 


3) propoziţia circumstanţială opoziţională: 
Te-ai repezit să cumperi plug nou, în loc să mai aştepţi. (M. Preda) 


În loc să obosesc, dobândeam mai multă putere. (G. Bogza) 


4) propoziţia circumstanţială cumulativă: 
După ce că nu munceşti, nici nu taci. (M. Preda) 

XI. Punctul şi virgula în propoziţie 
şi în frază 


Punctul şi virgula este un semn de punctuație folosit pentru 
segmentarea frazelor lungi, făcându-le astfel mai clare. Deci el uşurează 
înţelegerea textului la lectură, servind pentru clarificarea raporturilor în 
frazele de dimensiuni extinse. 

De cele mai multe ori, segmentele de text delimitate cu ajutorul 
acestui semn de punctuație sunt enunţuri distincte, care ar putea fi 
separate prin punct. 

Folosirea semnului punct şi virgulă este adesea opţională. În multe 
situaţii, el poate fi înlocuit prin punct sau prin virgulă. Uneori, semnul 
punct şi virgulă este utilizat ca mijloc stilistic. 


1 | Punctul şi virgula desparte propoziţii sau grupuri de propoziţii, din 
cadrul unei fraze formate prin coordonare sau prin subordonare, care sunt 
concepute ca unităţi relativ independente: 

Și Titu citea şi scria mereu până noaptea târziu; stingea lampa, 
aştepta prin întuneric inspiraţia, înjgheba câte un vers în cap, aprindea 
repede lumina, îl eterniza pe hârtie... (L. Rebreanu) 

Îl aştepta să se deştepte; dar nu putuse sta locului; ieşise să se 
plimbe; stând în salonul de aşteptare, i-era frică să nu-nnebunească de 
durere. (I.L. Caragiale) 

Înspre munţi erau pâcle neclintite; Moldova curgea lin în soarele 
auriu într-o singurătate şi-ntr-o linişte ca din veacuri; şi câmpurile erau 
goale şi drumurile pustii în patru zări; iar călăreţul pe cal pag parcă 
venea spre noi de demult, de pe depărtate tărâmuri. (M. Sadoveanu) 


2 | Punctul şi virgula se foloseşte pentru a fragmenta o frază de mare 
întindere, cu o structură complexă, incluzând propoziţii cu părți de 
propoziţie izolate prin virgulă: 

Tot pe aceeaşi potecă, venind din altă parte, intrase şi mergea ca la o 
zvârlitură de băț, înaintea noastră, un băietan, care ţinea pe cap o 
putină; şi fiindcă era cu spatele spre noi, nu ne văzuse şi nici Ssimţise, 
poate, că cineva se afla în urma lui; mergea deci scoborând încet şi 
şuierând o arie de munte; era înalt şi zdravân; putina pe cap îl mai 

lungea încă, iar mâinile lui aduse în formă de torţi spre a ţine putina îi 
dădeau înfăţişarea unui ulcior cu picioare. (C. Hogaş) 


3 | În fraza cu propoziţii coordonate prin joncțiune, punctul şi virgula 
se poate pune înaintea conjuncţiilor dar, iar, însă, ori, deci: 

Ei se trezesc deodată speriaţi de distanţa enormă, pe care a făcut-o 
timpul, de când s-au aşezat la vorbă; iar eu-mi Simt inima cum se 
contractă ca o măciucă de fier care se pregăteşte să izbească. (Gib I. 
Mihăescu) 

Sunt atât de asemănătoare, că le poţi socoti un singur cântec; dar 
sunt delicioase. (Gib I. Mihăescu) 

Adevărul întreg, fără îndoială, numai Dumnezeu îl cunoaşte; însă 
cucoana Maria dorea aprig să vadă pe nevasta lui Cuţui mai puţin luxos 
îmbrăcată. (M. Sadoveanu) 


4 | În dialog, punctul şi virgula poate apărea după adverbe de 
afirmaţie şi de negaţie: 

— A! Cum aşa devreme? Nu; mai rămânem. (Camil Petrescu) 

— Poate va fi ştiind el. 

— Nu; că acuma-i dus el acolo. (M. Sadoveanu) 


XII. Două puncte în frază 


1 | În cadrul frazei, două puncte se folosesc: 

a) înaintea unui fragment de text care conţine o enumerare: 

Punea fetişcana la tot felul de treburi: căra apă, spăla, aducea 
merinde şi lemne din târg, făcea focul, dereteca prin cameră, ştergea 
praful de pe lucrurile pe care le cumpăra şi le vindea negustorul de 
vechituri. (V. Eftimiu) 

Unii trimiteau veşti bune: că sunt sănătoşi, că încă n-au intrat în 
foc. (1I. Agârbiceanu) 


b) înaintea unei apoziţii: 

Soarta se vede că-i menise aşa: să fie vecini şi să fie duşmani. (Em. 
Gârleanu) 

O tulbura aceeaşi spaimă: n-a fost lucru curat. (I. Agârbiceanu) 

c) înaintea unei construcţii care exprimă o explicaţie, o precizare, o 
lămurire: 

Era un bătrân spătos şi mare, c-un măturoi de barbă până la chimir: 
fusese vizitiu boieresc. (M. Sadoveanu) 

Și găsim un mijloc cum nu se poate mai nimerit: noaptea, când vor 
dormi toţi, să punem poşte la talpe cui vom socoti noi. (1. Creangă) 

Fără o putere de judecată mai largă, el ştia una: era soldat, şi-n 
război duşmanul nu trebuie cruțat. (Em. Gârleanu) 


d) înaintea unei construcţii cu semnificație concluzivă sau 
consecutivă; 

Ai ucis: ţi-a venit ceasul pedepsei. (M. Sadoveanu) 

Să nu dai impresia că eşti un începător sărac, care umblă să se 
căpătuiască: te vor evita toţi. (V. Eftimiu) 


2 | Înaintea unei propoziţii care conţine o explicaţie se poate folosi şi 
linia de pauză: 

Pescarii s-au mai uitat să-l vadă pe Petru Rareş, dar nu mai era — ca 
în pământ intrase. (E. Camilar) 


3 | Se pun două puncte înaintea unui text citat, a unui proverb, a unui 
principiu: 

Dar vorba ceea: Dacă te-ai băgat în joc trebuie să joci! (l. 
Creangă) 

— Ştii o vorbă, şi dacă nu o ştii, ţi-o spun eu: femeia înşală numai pe 
cel pe care-l iubeşte, pe ceilalți îi părăseşte pur şi Simplu. (Camil 
Petrescu) 

— Ei bine, noi avem un fel de zicătoare: Nu te bate în duel cu unul 
care nu ştie să se bată, că e periculos... (Camil Petrescu) 

XIII. Semnele de punctuație folosite în cazul unui text citat 
$ 29. Ghilimelele 


În limba română se foloseşte următorul tip de ghilimele: ,„...“. Pentru 
citate incluse în cadrul unui alt citat se folosesc ghilimelele «...». 

Ghilimelele se pun la începutul şi la sfârşitul unui text citat (sau al 
unui fragment de text citat). 


1 | Când citatul se prezintă ca un text de sine stătător, el este precedat 
de două puncte, de ghilimelele, care marchează începutul lui, şi este scris 
cu literă majusculă la primul cuvânt: 

Alecsandri credea în destinele românismului încadrat în latinitate şi 
luciditatea lui profetică despica taina vremilor, când la 1878, după 
războiul victorios, scria d-lui lacob Negruzzi: „Va veni o zi, în care vom 
asista la o colosală dărâmare de imperii şi în acea zi, de vom fi pregătiţi, 
vom revendica tot cea fost şi este încă al nostru.“ (O. Goga) 

Senzaţia cea mare se afla totuşi în post-scriptum, unde spunea: 
„Cred de prisos să vă amintesc că chestiunile materiale îmi sunt cu totul 
străine şi indiferente. Preasfinţia-sa episcopul mi-a şi desemnat o 
parohie bună în Sătmar, aşa că vom fi la adăpost de grijile vieţii de toate 
zilele.“ (L. Rebreanu) 


2 | Citatul integrat în vorbirea celui ce îl reproduce se scrie cu literă 
minusculă la primul cuvânt, chiar dacă în textul original el începe cu 
literă majusculă: 

Dăscălița, din ce în ce mai ursuză, mereu o cicălea că „nu mai 
pleacă nebunele astea?“ (L. Rebreanu) 

Apostol fu drăguţ tot timpul, tăifăsui cu ea până târziu, dar numai 
despre întâmplări din trecut, stăruind mai cu seamă asupra vedeniei lui 
din biserică, odinioară, întru bucuria mamei, care îndată îi împrospătă 
toate amănuntele acelei „minuni cereşti“, găsind prilejul să observe, în 
treacăt, că „0, Doamne, cu cât învaţă oamenii mai mult, cu atâta se 
depărtează de Dumnezeu...“ (L. Rebreanu) 

3 | Titlurile operelor literare şi de artă, ale lucrărilor ştiinţifice şi ale 
publicaţiilor se pot pune între ghilimele când sunt folosite în interiorul 
unor fraze: 

Poetul rămâne expresia concretă a unei „Dacii literare “. (AL. 
Dima) 

— Vreau să realizez proiectul „Zburătorul“. (H. Lovinescu) 


4 | Se includ între ghilimele: 

a) cuvintele noi, neobişnuite sau, dimpotrivă, cele învechite, ieşite 
din uz: 

Aurel, ca „aranjor“, le destăinui toate amănuntele programului pe 
care fetele le găsiră minunate. (L. Rebreanu) 


b) cuvintele folosite cu un sens neobişnuit, uneori ironic: 

Moş Gheorghe Andruşcă era „cineva“ în sat la Liteni. (M. 
Sadoveanu) 

Îi era teamă de încruntarea tatii, care vedea cum trec anii fără ca 
„aventurierul““ să dea vreun semn de bună ispravă. (V. Eftimiu) 

„Ai lui“ îl primiseră destul de cenușiu, dar nu s-a prăpădit cu firea, 
era învăţat. (V. Eftimiu) 

Titu plecase de acasă, numai pentru a nu se întâlni cu „gâştele“ 
care-l plictiseau cumplit fiindcă toate îl iubeau mai mult sau mai puţin și- 
i cereau poezii. (L. Rebreanu) 


c) cuvintele asupra cărora vorbitorul insistă pentru a sublinia 
importanţa lor: 

Când eram mic, în ajunul unei călătorii, nu puteam dormi şi mi-era 
teamă, singur în noapte, că „a doua zi“, în mod excepţional, nu va mai 
veni. (Camil Petrescu) 


d) cuvintele — proprii sau străine — reluate de autor pentru explicaţii 
suplimentare: 

Lipsesc numai şaisprezece, cu cei eventual rătăciți, cu tot. Acest 
„numai“ se referă la sentimentele de groază prin care am trecut şi la 
risipa de obuze a nemților. (Camil Petrescu) 

Uneori acel „fiule“ era plin de dragoste şi de înţelegere. (V. 
Eftimiu) 

5 | În lucrările de lingvistică, se indică între ghilimele sensurile 
cuvintelor: 

Una dintre căile de realizare a acestui ţel este apelul la arhaisme de 
tipul a ființa pentru „a exista“, câtime pentru „cantitate, număr“, 
fruntarii „hotare“, obârşie „origine “, a adăsta „a aştepta“ etc. (Istoria 
limbii române literare) 


§ 30. Punctele de suspensie în cazul unui text citat 


Omiterea unui fragment din textul citat se marchează prin puncte de 
suspensie. Ele se pun: 

a) la începutul textului citat, când lipseşte partea inițială a acestuia: 

„+. Despot, Suntem ţărani, 

Nu vindem ţara noastră, nici cugetul pe bani.“ (V. Alecsandri) 


b) în interiorul textului citat, când este omis un fragment din structura 
lui: 

„Unul singur dintre gloanţele acestea ... ar fi fost tot atât pentru 
fiecare dintre noi cât un naufragiu pe ocean, cât un cutremur catastrofal, 
cât sfârşitul lumii.“ (Camil Petrescu) 


c) după textul citat, când acesta nu este încheiat: 

Unele expresii aforistice au intrat în fondul paremiologic al limbii 
române: „O luptă-i viaţa, deci te luptă cu dragoste de ea, cu dor... “; 
„Viaţa asta-i bun pierdut / Când n-o trăieşti cum ai fi vrut... “; „Nu-i 


nimeni drac şi nimeni Sfânt...“ etc. (Istoria literaturii române) 


XIV. Parantezele în propoziţie şi în frază 


1 | Parantezele rotunde ( ) sau drepte | ] marchează un adaos 
explicativ în interiorul unei propoziții sau fraze. Caracteristic pentru 
secvențele izolate prin paranteze este faptul că ele exprimă informaţii 
suplimentare care pot fi omise: 

Limba română este limba latină vorbită în mod neintrerupt în partea 
orientală a Imperiului Roman, cuprinzând provinciile dunărene 

romanizate (Dacia, Panonia de Sud, Dardania, Moezia superioară şi 
inferioară), din momentul pătrunderii limbii latine în aceste provincii şi 
până în zilele noastre. (Al. Rosetti, Istoria limbii române) 

Ne trântim până în gât în mocirlă, dar nu putem afunda (oricât de 
mare e groaza) şi capetele, căci ar fi să murim înăbuşiți. (Camil 
Petrescu) 


2 | Sub aspect structural, adaosul poate fi un cuvânt, un grup de 
cuvinte, dar şi o comunicare de sine stătătoare (propoziţie sau frază): 

Ziua şi noaptea (literalmente), nu puteam gândi decât la ea. (Camil 
Petrescu) 

Când ajungea la frontiera ţării unde dolarul se vindea pe un preț mai 
mic, el arăta vameşului financiar un anumit număr de bancnote (zece sau 
douăzeci sau o sută de dolari). (V. Eftimiu) 

Mă gândesc în treacăt că mâine seară cei de acasă ar putea afla, din 
ziare, că m-am purtat uluitor, aşa cum mă gândeam uneori înainte de 
război (wis de băiat care vrea să se facă mare actor), dar acum, şi 
admiraţia, şi ura lor îmi sunt şterse, indiferente. (Camil Petrescu) 


3 | Din punctul de vedere al conţinutului, adaosul cuprins între 
paranteze poate exprima: 

a) o explicaţie, o precizare, un amănunt: 

Zamfir, care mă regăsise (fără să ne vedem faţa) şi voinic mă 
ajutase să lupt toată noaptea cu noroiul, îmi dă vestea că se va face ziuă. 
(Camil Petrescu) 

— Dar uite, domnule, că Ulguz (era secretarul lui) nu mai vine. 
(Camil Petrescu) 

— Domnilor, încrederea mea în viitorul mare al acestui neam este 
neclintită (aci deveni solemn), şi-mi iau împreună cu colegii mei, aşa 
cum v-am mai spus de atâtea ori, răspunderea celor ce vor veni. (Camil 
Petrescu) 


b) atitudinea vorbitorului faţă de cele exprimate: 

Vine şi el la secere, dimineaţa (nu prea dimineaţă fiindcă dimineaţa 
somnul e mai dulce, şi de ce să se scoale el cu noaptea în cap? Nu e 
ziua destul de mare?). (M. Preda) 

Mult la dreapta, se întorc în picioare (nu sunt urmăriţi cu focuri? 
nu e luptă acolo?) pălcuri-păâlcuri dintr-ai noştri. (Camil Petrescu) 


VORBIREA DIRECTĂ 
XV. Semnele de punctuație folosite la vorbirea directă 


Vorbirea directă reprezintă un procedeu prin care un vorbitor redă 
discursul unui alt vorbitor sau discursul său în alt moment al comunicării. 
Semnele de punctuație care marchează cele două părți componente ale 
frazelor cu vorbire directă — cuvintele de declaraţie şi vorbirea directă — 
sunt: linia de dialog, ghilimelele şi două puncte. 

După cum se ştie, cuvintele de declaraţie pot ocupa diferite poziții 
faţă de vorbirea directă: inițială, finală sau mediană. Există următoarele 
situaţii de folosire a semnelor de punctuație în cazul vorbirii directe: 


1 | Vorbirea directă se află după cuvintele care o anunţă: 
a) vorbirea directă se pune între ghilimele: 


: pm.“ Matilda se înspăimântă şi strigă: „Nu intrați acolo, să-mi speriați copilul.“ (M. Pre 

: 2% Femeile făceau câte un semn de întrebare către fecioraşii care duceau povara: , Cin 
“ (I. Agârbiceanu) 

S P Poruncii cu glas scăzut: „Fii cuminte, Lupei!“ (M. Sadoveanu) 


b) vorbirea directă se marchează prin linia de dialog: 


:— E. Aurel se sculă zăpăcit de sfială, roşindu-se şi bâlbâind: 

— Am stat puţin de vorbă cu domnul învăţător. (L. Rebreanu) 
:— m? L-am întrebat cu nepăsare: 

— Ce-ai spus? (M. Sadoveanu) 
:— E! Toți îl întâmpinară în cor: 


— Bine-ai sosit! (L. Rebreanu) 


2 | Vorbirea directă se află înaintea cuvintelor care o anunţă: 
a) vorbirea directă se marchează prin ghilimele: 

66 
sM, 


; „De-atunci n-am mai văzut-o “, declarai anchetatorului. (M. Preda) 


pes 
„i; 


tes 
„i. 


66 
„a — 


f „Ar avea şanse să scape? “ l-am întrebat. (M. Preda) 
A „Nu te mai priveşte!“ zise. (M. Preda) 
. „Uite-l pe Eminescu “ — a spus cineva, cu un glas pe care-l țiu minte. (T. Arghezi) 


b) vorbirea directă se marchează prin linia de dialog: 


E, — Nu te mai uita aşa la mama, zise ea. (M. Preda) 
-E? D. — De unde ştii? a îngânat el. (M. Sadoveanu) 
-m! O. — Aşa o să facem! răspunse fratele mezin. (I. Slavici) 
-E ?! o. — Ce-a fost aici?! zise el tulburat. (I. Slavici) 
3 | Cuvintele care anunță vorbirea directă sunt în interiorul acesteia: 
a) vorbirea directă este marcată prin ghilimele: 
3, D, m.“ „Bine, zisei, dă-mi adresa.“ (M. Preda) 
„m, O, m?“ „Bunicule, strigai, cât trebuie să stau aşa?“ (M. Preda) 
„m, O, m!“ „Bine, bine, îi spusei, noapte bună!“ (M. Preda) 
„a —D— m! „Cine ştie — cugetai eu — dacă mie nu-mi lipseşte o doagă!“ (C. Hogaş) 


b) vorbirea directă este marcată prin linia de dialog: 


„m! — Măria-ta, am strigat eu cu îndrăzneală, am venit să-mi faci dreptate! (M. 
Sadoveanu) 
—[. — Bine — zise lon-vodă — vom vedea şi vom hotări. (NV. Eftimiu) 
—u! — Să-i dea maică-sa — răcni Manea — e alei! (Em. Gârleanu) 
a... — Am trecut pe aici — zic eu — şi am intrat să-ţi dau bună ziua... (I. L. Caragiale) 

EXERCIŢII 

PROPOZIȚIA 
I. Semnele de punctuație care marchează sfârşitul propoziției 
sau întreruperea vorbirii 
Punctul 


Exerciţiul 1. Analizaţi propoziţiile şi frazele de mai jos şi stabiliți tipul lor 
din punctul de vedere al scopului comunicării. Argumentaţi folosirea punctului la 
sfârşitul lor. 


1. Într-o noapte de veghe şi singurătate, Ştefan cel Mare îşi tânguia ţara şi 
inima. (E. Camilar) 

2. Am coborât până la malul apei. (M. Sadoveanu) 

3. Tata i-a strâns ciobanului mâna şi l-a bătut cu dragoste pe umăr. (M. 
Sadoveanu) 

4. În însemnările mele din acel an n-am găsit nimic. (M. Eliade) 

5. Am venit să scriu o carte despre India. (M. Eliade) 

6. Sufletul i se umplu de o îngrijorare dureroasă. (L. Rebreanu) 

7. Am fost mai norocos decât tine. (Cezar Petrescu) 

8. Umbrele căzuseră de mult peste grădină. (I. Agârbiceanu) 

9. Geţii ascultau cu nepăsare, fără să înţeleagă. (Cezar Petrescu) 

10. Se pornise un vânt aspru, prevestitor de ploaie rece. (L. Rebreanu) 


Exerciţiul 2. Identificaţi, în enunţurile de mai jos, propoziţiile nominative şi 
explicaţi semnele de punctuație folosite în cazul lor. 


1. Acesta nici cravată n-are. Un vagabond. O sărăcie. (V. Eftimiu) 

2. Şi totuşi era o lună pentru căutătorii de comori. Un scut foarte vechi pe 
cer. Un scut cu inscripţiile argintului şters. (Cezar Petrescu) 

3. Teză la matematică. Problema, ca de obicei, foarte uşoară. (M. Eliade) 

4. O casă, o livadă şi-o curte mare. În casă stau stăpânii; în livadă sunt 
pomi roditori; în curte felurimi de păsări. (Em. Gârleanu) 

5. Peretele se îngustase de trei paşi. Aproape sfârşitul. (Cezar Petrescu) 

6. Oarţă spunea în limba lui că ploaia va fi cu tunete şi cu trăsnete. O 
furtună cumplită. (Cezar Petrescu) 

7. Fiecare piatră scânteia cu toate luminile. Fiecare cunună îşi arăta 
săpăturile înflorite de aur. Fiecare pafta, fiecare brățară, fiecare fibulă, 
fiecare cupă de mărgăritare, fiecare plăsea, fiecare cheotoare cu vârf 

răsucit în spirală. (Cezar Petrescu) 


Exerciţiul 3. Analizaţi propoziţiile fragmentate şi explicaţi semnele de 
punctuație folosite în cazul lor. 


1. Acum văzu Toma că poartă barbă. Nu prea mare, dar plină şi frumoasă, 
de culoarea tutunului. (Camil Petrescu) 

2. A rămas. O zi, două, o săptămână. (V. Eftimiu) 

3. Era în toate planurile mele. În toate bucuriile viitorului. (Camil 

Petrescu) 

4. Răsare soarele. E proaspăt. Proaspăt şi tânăr. (Z. Stancu) 

5. Am venit să-mi daţi partea mea de pământ. După legea veche. După 
dreptate. (Z. Stancu) 

6. Înălţă ochii. Era o lumină albă-verzuie. Metalică şi îngheţată. (Cezar 
Petrescu) 

7. lar ziarele aduceau mereu alte ştiri. Mereu alte liste cu nume. (Cezar 
Petrescu) 

8. Tot ce s-a scris în ziare au fost simple presupuneri. Aproape de adevăr. 
Poate chiar adevărul. Dar adevărul închipuit, nu văzut, nu ştiut. (Cezar 
Petrescu) 

9. De multe ori a fost gata să se înece. Dar niciodată din pricina lostriţei. 
Ci din alte împrejurări. (V. Voiculescu) 

10. Străinii aceştia veniseră altfel. Fără arme şi oaste. Fără călăreţi şi 
arcaşi. (Cezar Petrescu) 

11. Acel om care năvălise impetuos în tihnita locuinţă era, în aparenţă, un 
necunoscut. De fapt, fabulosul unchi din America. (V. Eftimiu) 

12. Nevoia învaţă pe om. Cu atât mai mult pe urs. (Cezar Petrescu) 

13. Mereu am luat-o de la început. Ca un adevărat rac ce sunt. (O. Paler) 

14. Din pricina ghiulelelor, se dezlănţuie şi un incendiu. Cu flăcări, cu 
fum. (O. Paler) 


Exerciţiul 4. Analizaţi frazele fragmentate şi explicaţi semnele de 
punctuație folosite în cazul lor. 


1. Moartea nu-i pedeapsă. Viaţa e pedeapsă. (L. Rebreanu) 

2. Sub muşchiul fin, ruginiu şi ud încă de pulberea diamantină a ploii, se 
citeau lămurit slovele chirilice. Dar el nu le putea descifra. (Cezar 
Petrescu) 

3. A doua măciucă e şi mai puternică. Dar efectele ei se văd mai târziu... 
(Gib I. Mihăescu) 

4. Au aşteptat. Dar norii au rămas ascunşi după marginea cerului. (Cezar 
Petrescu) 

5. La vederea acestei minunăţii, toți au rămas încremeniţi şi, uitându-se 
unii la alţii, nu ştiau ce să zică. Pentru că într-adevăr era şi lucru de 
mirare. (I. Creangă) 

6. Apa bătea în peretele subțiat. Părea că a înţeles. Părea că ştie. Că 
aşteaptă cu nerăbdare. (Cezar Petrescu) 

7. Amfitrionul îl aştepta în biroul mobilat greoi, cu tablouri languroase de 
Teişanu şi Florian, printre care copia unui car cu boi, de Grigorescu. 
Ca să fie şi un Grigorescu. (V. Eftimiu) 

8. Platforma era goală, cărase lemne, se vedeau resturi, aşchii, rumeguş şi 
câteva frânghii. Cu care se ridicau mobilele, uneori, pianul, la etajul 
trei. (N. Breban) 

9. Vroiam să-mi studiez singurătatea, să o disec, să o pun sub lupă. Ca pe 
o algă. Sau ca pe un microb. (O. Paler) 

10. În multe nopţi, nu visez nimic. Sau, poate, uit ce-am visat. (O. Paler) 


Exerciţiul 5. Analizaţi propoziţiile şi frazele de mai jos şi stabiliţi tipul lor 
din punctul de vedere al scopului comunicării. Argumentaţi folosirea punctului la 
sfârşitul lor. 


1. Coboară şi vezi. (M. Sadoveanu) 

2. Păziţi-i bine. (M. Sadoveanu) 

3. Îmbracă-te, Bogdănuţ. (M. Sadoveanu) 

4. Dacă sunteţi aşa de nerăbdători, luaţi trăsura şi duceţi-vă. (D. 
Zamfirescu) 

5. Să meargă tata să doarmă la noi în noaptea asta. (I. Agârbiceanu) 

6. Să fii bărbat cum a fost tată-tău şi să-i porţi numele cu cinste. (Em. 

Gârleanu) 

7. Sărută-i mâna. (Em. Gârleanu) 

8. Ia-l în birou la tine şi explică-i. (M. Preda) 

9. Ia stai jos şi mai povesteşte-ne cum merg lucrurile pe-acasă. (P. Istrati) 

10. Du-te şi te spală pe mâni. (I. Teodoreanu) 


Exerciţii de verificare. Selectaţi exemplele care ilustrează regulile de mai 
jos: 


a. La sfârşitul propoziţiilor nominative se pune punct. 


Pretutindeni obloane trase, porţi zăvorâte şi niciun trecător. (Camil 
Petrescu) 
Ştefan Vodă, de ce eşti trist şi de ce geme inima ta? (E. Camilar) 
Văzduh fierbinte. Cer fierbinte. Pământ sălbatic. Nisipos. Fierbinte. (Z. 
Stancu) 
Acum au ajuns pe strada mare. Prăvălie lângă prăvălie. Vitrine 
sclipitoare. Bodegi. Cofetării. (Z. Stancu) 
Cerul era limpede ca sticla. Niciun fulg de nor. (Cezar Petrescu) 


Cel mai puţin nerăbdător, era eroul însuşi. Un calm de statuie. (V. 
Eftimiu) 


b. După propoziţiile neanalizabile constituite din interjecţii, vocative, 
adverbe de afirmaţie sau de negaţie rostite cu intonaţie enunţiativă se pune punct. 


Vrei să-ţi spun adevărul? (G. Călinescu) 

Nu. Lucrurile nu mai puteau să meargă aşa. (V. Eftimiu) 

— Nu-ţi dă de mâncare? — Ba da. (I. L. Caragiale) 

Cinstea e ca sângele; dacă-ţi lipseşte, mori. (Em. Gârleanu) 


— Ai avut intenţia s-o dai drept teză la matematică? — Nu. (M. 
Sadoveanu) 


Am fost doi adversari fără să ne cunoaştem! (L. Rebreanu) 


c. La sfârşitul unei propoziţii sau fraze imperative rostite pe un ton neutru se 
pune punct. 


În vârtejul vieţii cărţile sunt grămezi de vorbe fără înţeles. (L. 
Rebreanu) 

Nu da sabia în mâna celui nebun. (Folclor) 

Vorbeşte, te rog, lămurit. (M. Sadoveanu) 

De ce ţi se pare aşa curios? (L. Rebreanu) 

Nu deştepta câinele care doarme. (Folclor) 

Nu râde de alţii, uită-te la tine. (Folclor) 


d. La sfârşitul unei propoziţii interogative indirecte din cadrul frazei se pune 
punct. 


Toate sforțările lui fură zadarnice. (L. Rebreanu) 

Cârciumarul de la bariera oraşului l-a întrebat cât cere pe lemne. (|. Al. 
Brătescu-Voineşti) 

Mai bine spune-mi cum stai cu sănătatea. (G. Călinescu) 

Numai aş vrea să ştiu, cum rămâne cu moşu-tău. (I. Creangă) 

Eu te credeam nevinovat ca o fată mare! (L. Rebreanu) 

M-a întrebat dacă vrei să faci teatru. (Camil Petrescu) 


Exerciţiul 6. Selectaţi din opere artistice sau din presa periodică cinci 
enunţuri care să ilustreze diferite situaţii de utilizare a punctului. 


Semnul întrebării 


Exerciţiul 7. Analizaţi propoziţiile de mai jos din punctul de vedere al 
scopului comunicării. Argumentaţi folosirea semnului întrebării la sfârşitul lor. 


1. Unde ai fost până acum? (M. Eliade) 

2. Ai ieşit cu oile la păscut? (M. Sadoveanu) 

3. Nu e nimeni în casa asta? (M. Sorescu) 

4. Cât o mai fi până la Siret? (E. Camilar) 

5. Ce-ai făcut cu atâţia bani? (G. Călinescu) 

6. Sunteţi amândoi dintr-un sat? (Z. Stancu) 

7. Cine ştie când va mai trece? (L. Rebreanu) 

8. Mi s-a părut? A fost o arătare? (M. Sadoveanu) 
9. Ei, cine plăteşte? (L. Rebreanu) 

10. Ce s-a întâmplat, omule? (L. Rebreanu) 


Exerciţiul 8. Analizaţi frazele de mai jos şi explicaţi folosirea semnului 
întrebării la sfârşitul lor. 


1. De ce nu vrei să spui lucrurile în bună şi curată limbă românească? (D. 
Zamfirescu) 

2. A fost proces mare, nu-ţi aduci aminte? (G. Călinescu) 

3. Cine a venit, despre cine e vorba? (Camil Petrescu) 

4. Aţi uitat că ursul e al meu? (Z. Stancu) 

5. Ia uită-te bine, nu mă cunoşti? (Camil Petrescu) 

6. Dumneaei nu vrea să se mărite cu un biet popă, auzi? (L. Rebreanu) 

7. Alergă spre bordei, îmbrânci uşa, intră buzna şi ce văzu? (V. Eftimiu) 

8. În realitate, fericirea îngustează cumplit orizontul omului, nu crezi? (L. 
Rebreanu) 

9. Dar până n-a moştenit pe bătrân, de ce n-a tras? (I. Agârbiceanu) 

10. Când m-am supărat eu, fiindcă vine cineva să-mi ceară cărți? (Cezar 
Petrescu) 

11. N-aţi observat dumneavoastră că unde se aude de o moşie de vânzare, 
țăranii se şi reped s-o cumpere şi s-o împartă? (L. Rebreanu) 

12. Dar de astă dată un gând străin îl întreba: de ce îi înjurase pe oameni 
la fierărie? (M. Preda) 


Exerciţiul 9. Identificaţi, în textele de mai jos, propoziţiile interogative 
incomplete şi explicaţi semnele de punctuație folosite în cazul lor. 


. Pământ? De unde să-ţi dăm pământ? (Z. Stancu) 

. Eu? Îmi apăr sărăcia şi nevoile şi neamul... (M. Eminescu) 

. Cine? cine a dat alarma? (I. L. Caragiale) 

. De bună voie, Vasile? mai întrebă notarul însemnând într-un carnet. (L. 
Rebreanu) 

5. S-a întâmplat ceva? Ce? Cum? Unde? (M. Sadoveanu) 

6. Cine? Cine a îndrăznit? (E. Camilar) 

7. Cum? Cum s-a întâmplat? (G. Bogza) 

8 

. Ce-ți trece prin gând, Nadina? Acuma? La ţară?... (L. Rebreanu) 
. Nu mai e nicio speranță, doctore? Niciuna? (L. Rebreanu) 
0. Dar cum îl transportaseră? În braţe, pe o targă, într-un cărucior? (M. 
Eliade) 
11. Popă? Se zice că nu e sat fără de popă. (I. Slavici) 
12. Să-ţi primejduieşti tu viaţa? Pentru cine şi pentru ce? (L. Rebreanu) 


Exerciţiul 10. Găsiţi, în textele de mai jos, propoziţiile interogative 
neanalizabile constituite din interjecţii şi adverbe de afirmaţie sau de negaţie. 


Motivaţi folosirea semnului întrebării la sfârşitul lor. 

. Apoi o întrebă, printr-un singur sunet, care-i arătă toată spaima şi care 
de-abia îi ieşi din fundul gurii: — Ha? (Em. Gârleanu) 

„ Adică nu vrei s-o iei? Ai? (L. Rebreanu) 

. Un domn tânăr? de vreo treizeci de ani? nu? (Camil Petrescu) 

. Poate că poţi să ne spui cine comanda avangarda, nu? (Camil Petrescu) 

. Dai în oameni boiereşti, ai? (Camil Petrescu) 

. Trebuia să trăiască şi ei, nu? (Camil Petrescu) 

. Locotenentul locuieşte la vamă? nu? (Camil Petrescu) 

. Poate că poţi să ne spui cine comanda avangarda, nu? (Camil Petrescu) 

. Ai cântat miercuri seara la prietenul meu Voinescu, nu? (Camil 
Petrescu) 

0. Situaţia d-voastră e foarte delicată, evident, o înţelegem cu toţii, de 
aceea şi bănuielile sunt oarecum îndreptăţite, nu? (L. Rebreanu) 


Exerciţiul 11. Analizaţi construcţiile de mai jos. Argumentaţi folosirea 


semnului întrebării la sfârşitul lor. 


1 
2. 

. Jucaţi ori nu jucaţi? (L. Rebreanu) 

Se oprise sau nu se oprise? (M. Preda) 

. Vreţi să cumpăraţi moşia cucoanei ori vreţi s-o luaţi cu japca? (L. 
Rebreanu) 

. Am dreptate, domnule părinte, ori n-am? (L. Rebreanu) 

. Aveţi ori n-aveţi aur? (Z. Stancu) 

. Ei, ce facem, mă, mergem ori nu mergem...? (Camil Petrescu) 

„Se gândi: să bea ori să nu bea? (Z. Stancu) 

. După întâile scrisori, Laura a stat la îndoială: să-i răspundă ori să nu-i 

răspundă? (L. Rebreanu) 

Spune dumneata, am ori n-am dreptate? (L. Rebreanu) 


10. Ai impresia sau eşti sigură? (O. Paler) 


Exerciţiul 12. Analizaţi propoziţiile de mai jos şi stabiliţi tipul lor. 


Argumentaţi folosirea semnului întrebării la sfârşitul lor. 


1 
2 
3 


„Ce, eu n-am inimă? Nu sunt şi eu ca voi? (D. Zamfirescu) 
. De ce nu-l uită oamenii, de ce nu-l lasă în pace? (I. Agârbiceanu) 


. Care fată din sat nu s-ar fi îndrăgostit de el? (I. Agârbiceanu) 

4. Dar parcă lacrimile şi bocetele au înviat vreodată pe morţi? (L. 
Rebreanu) 

5. Ce poţi să faci când trei inşi te pândesc noaptea cu parul după poartă? 
(Camil Petrescu) 

6. Familiei însă nu se îndura să-i mărturisească nimic. De ce să le tulbure 
bucuria? (L. Rebreanu) 

7. Cine să se mai gândească la cele petrecute în sat în zilele din urmă? (|. 
Agârbiceanu) 

8. Un băieţel de la ţară să aibă mai multă putere ca el, stăpânitorul atâtor 
pământuri şi suflete? (V. Eftimiu) 

9. Nu-ţi spun eu mereu că aici toţi sunt tâlhari? (L. Rebreanu) 


Exerciţiul 13. Analizaţi propoziţiile şi frazele de mai jos. Explicaţi semnele 
de punctuație folosite în cazul lor. Spuneţi cu ce scop au fost fragmentate aceste 
construcții. 


1. Cine eşti? Şi ce vrei? întrebă un oştean după datină. (V. Eftimiu) 

2. Nu i-ai spus că l-am căutat? că avem o afacere foarte importantă şi să 
ne aştepte? (I. L. Caragiale) 

3. Oare era adevărat? Ea fusese? sau o dulce închipuire de sine o făcea să 
urmeze, deşteaptă, un vis fericit? (D. Zamfirescu) 

4. Ce am în urma mea? O biografie? Sau un destin? (O. Paler) 


Exerciţii de verificare. Selectaţi exemplele care ilustrează regulile de mai 
jos: 


a. După propoziţiile independente interogative directe se pune semnul 
întrebării. 


Realitatea e alta, tinere! (L. Rebreanu) 

Cine are să plece? (M. Sadoveanu) 

N-ai văzut pe nimeni? (V. Voiculescu) 

L-a o margine drum înflori şi trandafirul. (Em. Gârleanu) 
Şi el are să-mi facă podul? (I. Creangă) 

El nu credea în basmele bune pentru copii. (V. Voiculescu) 


b. După o frază alcătuită din propoziţii coordonate interogative directe sau 
după o frază formată prin subordonare cu o propoziţie principală interogativă 

directă se pune semnul întrebării. 


Cine a venit, despre cine e vorba? (Camil Petrescu) 

Pasărea venea mereu, câteodată şi noaptea rămânea acolo, aţipind cu 
căpşorul sub aripă. (Em. Gârleanu) 

Ştie atâtea glume hazlii, mângâie copilul aşa de frumos, cântă la pian 
atât de bine! (I. Al. Brătescu-Voineşti) 

Nu ţi-a trecut prin cap că a fost furată de ţigani când era mică? (V. 
Voiculescu) 

Ia uită-te bine, nu mă cunoşti? (Camil Petrescu) 

Ciocănitoarea se cațără cu ghearele de trunchiul unui mesteacăn şi-l 
ciocăneşte de jos până sus. (Em. Gârleanu) 


c. După propoziţiile interogative retorice se pune semnul întrebării. 


Ce s-a ales din plăcerile acestei lumi? Neantul! (E. Cioran) 

Prima lecţie s-a prelungit până după miezul nopţii. (L. Rebreanu) 

Eşti un prieten adevărat! (L. Rebreanu) 

Cine oare s-a oprit vreodată în fața unui monument arhitectural să 
aplaude? (G. Călinescu) 

Crezi dumneata că dreptatea e bună la ceva? (L. Rebreanu) 

Oh, cum aş putea să uit singura ființă care m-a înţeles şi a avut milă de 
mine? (P. Istrati) 


Exerciţiul 14. Selectaţi din opere artistice sau din presa periodică cinci 
enunţuri care să ilustreze diferite situaţii de utilizare a semnului întrebării. 


Semnul exclamării 


Exerciţiul 15. Analizaţi propoziţiile şi frazele de mai jos din punctul de 
vedere al scopului comunicării şi al afectivității. Argumentaţi folosirea semnului 
exclamării la sfârşitul lor. 


1. Ce noapte senină! (G. Bacovia) 
2. Ce bine era în căsuţa noastră, zână dragă! (V. Eftimiu) 
3. Ce-i pasă codrului de-o suferinţă! (D. Zamfirescu) 
4. Ce frumoasă era! (V. Eftimiu) 

5. Ce blestemată e gura satului! (I. Agârbiceanu) 

6. Îndrăzneală era trecerea prin codri! (E. Camilar) 

7. Asta-i nenorocirea! (L. Rebreanu) 

8. Altceva e viaţa! (L. Rebreanu) 

9. Dreptatea trebuie să triumfe! (L. Rebreanu) 

10. Şi, atunci era vai şi amar de pielea bietului om sărman! (E. Camilar) 

11. Comoara era aici! (Cezar Petrescu) 

12. Niciodată n-am văzut o broască atât de mare! (I. Teodoreanu) 

13. Eşti un prieten adevărat! (L. Rebreanu) 

14. Îi cât un brad, omule! (Em. Gârleanu) 

15. Ah, ce noapte plină de chinuri! (P. Istrati) 

16. Ce-i în mână nu-i minciună! (L. Rebreanu) 

17. Ce fericiţi trebuie să fie copiii care au părinţi! (V. Eftimiu) 

18. Ah, ce noapte plină de chinuri! (P. Istrati) 

19. Lasă, domnule, că aşa ne trebuie, prea ne-am făcut de cap! (G. 
Călinescu) 

20. Satul Vârtopi avu ce vorbi două săptămâni! (I. Agârbiceanu) 

21. Trei oameni păşesc alături şi se îndreaptă către aceeaşi ţintă, dar ce 
departe sunt cu gândurile lor! (G. Călinescu) 

22. Cât de departe era de cele ce trebuiau să se întâmple! (Em. Gârleanu) 


Exerciţiul 16. Găsiţi în enunţurile de mai jos propoziţiile incomplete 
constituite din părţi de propoziţie cu caracter exclamativ şi explicaţi semnele de 
punctuație folosite în cazul lor. 


1. Muncă amară şi cumplită, fără rază de nădejde! (M. Sadoveanu) 

2. Frumos şi melancolic oraş! (V. Eftimiu) 

3. Cu toate acestea fiecare e însetat după ceva nou ... Duioasă 
contradicție! (G. Bacovia) 

4. — Am muncit destul şi m-am trudit. Amu-i rândul tineretului... Noi am 
isprăvit cu lumea... Nu zic bine? — Bine, bine! (L. Rebreanu) 

5. Toamnă! Pădurea fumegă. (Em. Gârleanu) 

„Ah! Viaţa! Ce dulce era şi cât de frumoasă i se părea! (Z. Stancu) 

7. Succes deplin, speranţe mari! zise el grandilocvent. (G. Călinescu) 


lo 


Exercițiul 17. Găsiţi în enunțurile de mai jos propozițiile neanalizabile 
constituite din interjecții şi adverbe de afirmație sau de negație şi explicați 
semnele de punctuație folosite în cazul lor. 

. Ah! Viaţa! Ce dulce era şi cât de frumoasă i se părea! (Z. Stancu) 

. Aş! Norocul meu sunt eu însumi! răspunse tânărul cu emfază. (L. 
Rebreanu) 

3. Na! Car mi-a trebuit, car am găsit. (I. Creangă) 

4. Şi cu toate că am crezut totdeauna în minuni, acolo, vai! nu era decât 

tot Gherăscu. (Gib I. Mihăescu) 

5. Nu! Nu-mi place! (I. Agârbiceanu) 

. Da! Acum îşi aducea aminte! (I. Agârbiceanu) 

7. Ura!... Să trăiască logodnicii!... (N. Gane) 

Exercițiul 18. Analizaţi propozițiile şi frazele de mai jos şi stabiliți tipul lor 
din punctul de vedere al scopului comunicării şi al afectivității. Argumentați 
folosirea semnului exclamării la sfârşitul lor. 


1. Stai! Mâinile sus! (Camil Petrescu) 

2. Haidem la gazetă, să-l vedem pe Sandu! (V. Eftimiu) 

3. Lăsați-l pe bătrân în pace, mulțumiţi-i că m-a scăpat de la moarte! (V. 
Eftimiu) 

4. Niciun cuvânt, nimănui! ordonă el. (V. Eftimiu) 

5. Ai ceva de spus, spune! (M. Sadoveanu) 

6. Te rog să fii sincer! insistă arhitectul. (G. Călinescu) 

7. Spune odată despre ce-i vorba! (M. Sadoveanu) 

8. Treci tu pe scenă! (A. Buzura) 

9. Dă-te jos, tipule, că ne faci de râs! (V. Eftimiu) 

10. Pe ei! porunci Voinicul-Voinicilor. (V. Eftimiu) 

11. Am dreptate ori n-am, spune dumneata! (L. Rebreanu) 

12. Să nu faci una ca asta! (G. Călinescu) 

13. Nu mai vâsli spre mijlocul gârlei! Întoarce la mal! (P. Istrati) 

14. Olguţa, nu te obrăznici! (I. Teodoreanu) 


Exerciţiul 19. Analizaţi propoziţiile şi frazele de mai jos şi stabiliţi tipul lor 
din punctul de vedere al scopului comunicării şi al afectivității. Argumentaţi 
folosirea semnului exclamării la sfârşitul lor. 


1. Ai biruit balaurul! Să-mi trăieşti! (V. Eftimiu) 
2. Alte necazuri să n-ai, fiule! mă bătu el pe umăr. (V. Eftimiu) 

3. Ei, să trăieşti şi să te văd cât Coşbuc de mare! (L. Rebreanu) 

4. Vai, ardă-i para focului, să-i ardă! (E. Camilar) 

5. Să-ţi trăiască Petruţă! Şi să vă dea domnul fericire! (Cezar Petrescu) 

6. Ah! Să fii frumoasă, fie şi numai un sfert din viaţă! Mi-aş da toată viaţa 
pentru acest sfert... (Camil Petrescu) 


Exerciţii de verificare. Selectaţi exemplele care ilustrează regulile de mai 
jos: 


a. După o propoziţie exclamativă sau după o frază care conţine o propoziţie 
principală exclamativă sau care se termină cu o propoziţie exclamativă se pune 
semnul exclamării. 


În nopțile reci de toamnă văzduhul parcă freamătă. (Em. Gârleanu) 
Ce ciudat! Nu m-aşteptam să ne reîntâlnim aici. (G. Călinescu) 

Un colţ curat, senin şi liniştit nu e pe lumea asta? (Em. Gârleanu) 
Ah, cât de mult iubesc soarele, valurile, caii! (G. Călinescu) 

Ce bine-mi pare că te văd! (Cezar Petrescu) 

Succes deplin, speranţe mari! zise el grandilocvent. (G. Călinescu) 


b. După propoziţiile neanalizabile constituite din interjecţii, vocative, 
adverbe de afirmaţie sau de negaţie rostite cu intonaţie exclamativă se pune 
semnul exclamării. 


Cine ştie când va mai trece? (L. Rebreanu) 

Nu! Nimeni nu-l pomenea. (I. Agârbiceanu) 

Ah! şi asta ce mai €?... (Camil Petrescu) 

Au venit turcii în sat, bunicule!... (G. Galaction) 

Măria-ta! răspunse, la rândul său, Tudorel, eu trebuie să plec. (V. 
Eftimiu) 

Pe frunza unui nufăr, o broscuţă se bucură de frumuseţea dimineţii. 
(Em. Gârleanu) 


c. După o propoziţie imperativă — completă ori incompletă — sau după o 
frază care se termină cu o propoziţie imperativă se pune semnul exclamării. 


Şi cum te cheamă pe tine? (I. Creangă) 
Şi-acum, loveşte încă o dată! (V. Eftimiu) 


91 


Toamna bătea la uşă, stăruitor. (L. Rebreanu) 
Să nu faci una ca asta! (V. Eftimiu) 

Cum se face că nu i-am văzut? (Cezar Petrescu) 
Daţi-vă la o parte, domnilor! (D. Zamfirescu) 


Exerciţiul 20. Selectaţi din opere artistice sau din presa periodică cinci 
enunţuri care să ilustreze diferite situaţii de utilizare a semnului exclamării. 


Punctele de suspensie 


Exerciţiul 21. Explicaţi folosirea punctelor de suspensie în enunţurile de 
mai jos. Încercaţi să precizaţi din ce cauză vorbitorul şi-a întrerupt expunerea. 


. Supune-te, că de unde nu... (V. Eftimiu) 

„Nu te uiţi la el cum stă şi se uită la mine ca un... (M. Preda) 

. Ar trebui să mergem la şeful de post şi să... (M. Preda) 

. Bagă de seamă, Birică, să ştii de la mine că... (M. Preda) 

„ Ce bine ar fi să primeşti de la lume doar această pace adâncă... (M. 

Preda) 

6. Are noroc că-i beat, altfel... (L. Rebreanu) 

7. Cocoană! strig eu, ridicându-mi picioarele; eu sunt nevricos, să nu se 
dea la mine, că... (|. L. Caragiale) 

8. Ține-ţi gura, neruşinato! Ai noroc că mă aflu în casă străină. Altfel... 
(Z. Stancu) 

9. Am greşit, văd bine, dar... (L. Rebreanu) 

10. Poate că Ion totuşi n-a venit încă şi atunci... (L. Rebreanu) 

11. Lasă-l să mănânce cât vrea. La vârsta lui... (I. Teodoreanu) 

12. De altfel, situaţia mea e atât de lamentabilă, atât de ... (L. Rebreanu) 

13. A fost prea bună, prea îngăduitoare şi de-aceea... (L. Rebreanu) 

14. — Fericirea e pavăza laşităţii, pe când răzbunarea... 

— E tot un fel de fericire, zâmbi Bologa, întrerupându-l. (L. Rebreanu) 

15. — Dumneata ştii, domnule, dumneata trebuie să ştii... Jandarmul nu-l 

lăsă să-şi isprăvească întrebarea. Îl repezi: — Ce să ştiu? (Z. Stancu) 


AUN- 


Exercițiul 22. Argumentaţi prin ce se explică folosirea punctelor de 
suspensie în propozițiile şi frazele de mai jos. 

„Se uita liniştit la oameni, la arie, la căruţe... (M. Preda) 

. Trecu o săptămână, două, cinci... (L. Rebreanu) 

3. Spuse fiecare cum îl cheamă şi cam ce i-ar trebui: atâta făină, atâta 
mălai, atâta sare, atâta untdelemn, atâta... (Z. Stancu) 

4. În singurătatea în care trăiesc mi s-ar cuveni poate un cuvânt, o 

atenţie... (M. Sadoveanu) 

. Câţiva tineri grăbiţi. Un ofiţer... Apoi nimeni. (V. Eftimiu) 

„Să-i cheme pe toţi, pe Dinu, pe... (Cezar Petrescu) 

. Va fi având şi el un pat, o masă, veşminte... (I. Agârbiceanu) 

. Câmpul şi cetatea se vor fi cutremurat de mugetul miilor de vite, de 
nechezatul cailor, de lătrăturile câinilor, de strigătul copiilor... (E. 
Camilar) 

9. Atunci interveni ofițerul cu întrebări grăbite despre lupta în care a fost 
rănit Apostol, despre noutăţile frontului, despre perspectivele păcii... 
(L. Rebreanu) 

10. Pe masă erau câteva cărți aduse de acasă, biblioteca lui, apoi caiete cu 
însemnări, cu crâmpeie de poezii, cerneală, tocuri... (L. Rebreanu) 

11. Se despărțiră promiţându-şi că vor mai vorbi, că deocamdată a fost o 
luare de contact, că... (L. Rebreanu) 

12. Niciun eveniment mai important nu venea să-i scoată din toropeala 
cotidiană. Până când, într-o zi... Sau, mai bine zis, într-o noapte... (V. 
Eftimiu) 

13. Plecând în armată lăsasem celui mai bun prieten al meu tot ceea ce 

aveam, haine, cărți, manuscrise, fotografii, scrisori... (M. Preda) 


N = 


O NDAU 


Exerciţii de verificare. Selectaţi exemplele care ilustrează regulile de mai 
jos: 


a. Întreruperea definitivă a șirului vorbirii, în cazul unui enunț neterminat, se 
marchează cu ajutorul punctelor de suspensie. 


Câteva săptămâni a aşteptat Arsenescu semnul binecuvântat. Aşteptare 
zadarnică... (V. Eftimiu) 
E vorba de tatăl tău, e vorba de numele... (Camil Petrescu) 

Pământul a devenit o valoare îndoielnică până ce se vor lămuri 
situațiile. Aşa că... (L. Rebreanu) 
Ideea se propagă din ce în ce mai insistent. (L. Rebreanu) 
În sfârşit ziua cea mare răsări frumoasă... (L. Rebreanu) 

i-am făcut eu vreo pagubă? (V. Eftimiu) 


b. Scindarea replicii produsă sub influenţa unor factori afectivi sau ca 


urmare a intervenţiei neaşteptate a interlocutorului se marchează cu ajutorul 
punctelor de suspensie. 


Nu mai sunt nici lăcuste, nici greieri... au murit de frig. (|. Al. Brătescu- 


Voineşti) 


Şi totuşi ideea nu poate muri! (L. Rebreanu) 

Ce răsplată vrei să-ţi dau? (V. Eftimiu) 

Se va întâmpla... ceea ce va fi să se întâmple... (Camil Petrescu) 
Țara e la grea răspântie. (V. Eftimiu) 


Am văzut... am văzut! şopti tânărul istovit. (L. Rebreanu) 


Exerciţiul 23. Selectaţi din opere artistice sau din presa periodică cinci 


enunţuri care să ilustreze diferite situaţii de utilizare a punctelor de suspensie. 


II. Semnul întrebării, semnul exclamării şi punctele de suspensie în 


interiorul propoziției 


Exerciţiul 24. Analizaţi frazele de mai jos. Găsiţi propoziţiile intercalate şi 


explicaţi semnele de punctuație folosite în cazul lor. 


l. 


Nici eu nu sunt bogată şi papucii ăştia eu nu vreau să-i port — cum o să 
umblu cu nişte papuci cu care a umblat mama înainte de a muri? — ci 
să-i păstrez ca amintire... (Z. Stancu) 


. Deasupra, cerul boltit era plin de stele. Iar stelele — ce ştiau? — licăreau 


nepăsătoare. (Z. Stancu) 


. Te văd că eşti un băiat isteţ şi — mai ştii păcatul? — poate şi harnic. (|. 


Creangă) 


. Dacă s-ar fi cântărit — dar îi mai ardea de asta? — ar fi tras... mult 


optzeci de ocale. (Camil Petrescu) 


. Un duşman de lup — ş-apoi ştiţi care? — chiar cumătrul caprei, care de 


mult pândea vreme cu prilej ca să pape iezii, trăgea cu urechea la 
peretele din dosul casei, când vorbea capra cu dânşii. (I. Creangă) 


. Însă cel mare se dă după ușă şi — să tragă, să nu tragă? — în sfârşit, trage 


zăvorul... (I. Creangă) 

7. Banca, pe care stătuse ea, îmi devenea nu numai scumpă, dar şi — cum 
să zic? — îmi inspira respect. (G. Ibrăileanu) 

8. În ciuda faptului că nu eram bun de nimic — sau din cauza asta? — am 
fost însetat de glorie şi ros de ambiţii tainice. (O. Paler) 

9. Oamenii — ce puteau oamenii să facă? — priveau din urmă de pe lângă 
carele lor speriaţi. (Camil Petrescu) 


Exerciţiul 25. Analizaţi frazele de mai jos. Găsiţi cuvintele sau propoziţiile 
intercalate şi explicaţi semnele de punctuație folosite în cazul lor. 


1. Încet, prin întuneric, şi-a tras fusta de lână, s-a învelit c-o caţaveică 
veche de douăzeci de ani (unde mai găseşti acu aşa caţaveici!), s-a 
îmbrobodit şi s-a cinchit înaintea vetrei. (M. Sadoveanu) 

2. Urcă treptele cazinoului (ale fostului cazinou!) şi intră în sala de 
lectură. (N. Breban) 

3. Avea douăzeci şi opt de ani şi chiar în ziua respectivă, curat ghinion! 
sau semn al destinului! i-a căzut sub ochi o frază fatală. (O. Paler) 

4. Ghetele prăfuite odihneau pe şalul turcesc, şi — ciudat! — nicio 
observaţie! (I. Teodoreanu) 

5. Soacră-mea — fie-i ţărna uşoară! — aşa a făcut cu mine. (I. Creangă) 

6. Fratele cel sărac — sărac să fie de păcate! — tot avea şi el o pereche de 
boi... (I. Creangă) 

7. Nu întâmplător, de când am venit de la spital, m-am gândit deseori că 
am trăit cu piciorul pe frână (ce păcat că n-am derapat!), prea defensiv, 
prea precaut şi că, din această cauză, am în urma mea o existenţă cu 
prea multe febre false. (O. Paler) 

8. Regrete care, vorba lui Nietzsche, seamănă unor câini care mănâncă 
piatră (ah, ce extraordinară comparaţie!). (O. Paler) 

9. Mândrii cavaleri francezi, siguri de izbândă, ţin morţiş, o, în adevăr 
morţiş! să li se lese lor întreagă, cinstea celui dintâi pas spre biruinţă. 
(A. Vlahuţă) 

10. Îşi scutură capetele frumoase, — să le tai în marmoră! — ca să se 
tocmească bine părul luciu, şi privesc la urda şi la caşul alb ca zăpada. 
(|. Agârbiceanu) 

11. A, dacă nu ne-am iubi pe noi fără măsura, dacă n-am face atâta caz de 
persoana noastră şi dacă ne-am dojeni de câte ori am minţit, sau ne-am 
surprins asupra unei răutăţi, ori asupra unei fapte urâte, dacă în sfârşit, 

ne-am examina mai des si mai cu nepătimire (lesne-i de zis!), am 
ajunge să răzuim din noi, partea aceea de prostie fudulă, de răutate si 
de necinste murdară, din care se îngraşă dobitocul ce se lăfăieşte in 
nobila noastră făptură. (A. Vlahuţă) 


Exerciţiul 26. Explicaţi folosirea punctelor de suspensie în enunţurile de 
mai jos. Spuneţi din ce cauză vorbitorul şi-a întrerupt expunerea. Analizaţi 
structura propoziţiilor şi observați după ce părţi de propoziţie se folosesc 
punctele de suspensie. 


„ ŞI... care e părerea dumneavoastră? (G. Călinescu) 

. ŞI... nu s-a întors? (Z. Stancu) 

. ȘI... de ce mi l-ai dat? (Z. Stancu) 

. Şi... cu mine ce-ai de gând să faci? întrebă, cu sfială, Alina-Linda. (V. 
Eftimiu) 

. Mă gândeam... Mă gândeam să nu vă iau timpul. (Z. Stancu) 

. Mai avea flori... multe în cameră? (Camil Petrescu) 

. Oameni bolnavi... ce pot să facă? (Camil Petrescu) 

. Urşii... Ce e cu urşii? (Z. Stancu) 

„ Ceea ce s-a întâmplat acum e numai începutul... numai începutul. (Z. 
Stancu) 

10. Nu s-au întors decât peste şase luni... în primăvară. (Camil Petrescu) 


AUN- 

Exerciţiul 27. Explicați folosirea punctelor de suspensie în enunțurile de 
mai jos. Găsiți printre exemplele date propozițiile în care vorbitorul şi-a întrerupt 
comunicarea: a) din cauza stării emotive în care se află în momentul comunicării; 
b) din cauză că nu găseşte cuvântul potrivit, c) sub influența unei cauze 
exterioare care îl împiedică să-şi continue gândul. 


1. Va fi trecut un ceas, un veac... până auzi paşii cunoscuţi în tindă. (|. 
Agârbiceanu) 

2. Vorbea de o femeie, de una ... cum îi zicea?... Veronica. (I. 
Agârbiceanu) 

3. Aşa... slugă vicleană ce-mi eşti!? (I. Creangă) 

4. N-ar fi putut crede asta nimeni... niciodată, odată cu capul. (Camil 
Petrescu) 

5. Eu să fiu în locul... (ezită cu ibricul în mănă fiindcă nu găsea cuvântul 
potrivit) să fiu în locul domnului Alecu Precup, aş fi ceva mai 

bănuitor... (Cezar Petrescu) 

6. Ei, nu-i nimic... Parcă nu mă aşteptam? zise Herdelea îngălbenit şi 
tremurând. Eram doar sigur... Mă mir că a întârziat atâta... (L. 
Rebreanu) 

7. Drept să-ţi spun, mă... doare... capul... (C. Hogaş) 

8. Da, socoteala nu e rea... dar... sunt atâția dar şi atâţia dacă... (Camil 
Petrescu) 

9. Cum să risc eu toate acestea pentru... pentru ceva... pentru un vis? (L. 
Rebreanu) 

10. ...Dar prostia tinereţii e o boală care trece, ca şi vărsatul de vânt... 
suspină pârcălabul. (M. Sadoveanu) 

11. Acolo, de abia suflând, se ghemui cu ochii închişi... să nu-şi mai vază 
umbra! (Em. Gârleanu) 


Exerciţiul 28. Selectaţi din opere artistice sau din presa periodică cinci 
enunţuri care să ilustreze diferite situaţii de utilizare a semnului întrebări, a 
semnului exclamării şi a punctelor de suspensie în interiorul propoziției. 


III. Semnele de punctuație folosite în cazul omisiunii unor 
componente ale propoziției sau ale conversaţiei 


Exerciţiul 29. Analizaţi sintactic enunţurilor de mai jos. Delimitaţi şi 
numerotaţi propoziţiile din structura frazelor. Restabiliţi verbele copulative 
omise şi explicaţi semnele de punctuație folosite. Citiţi în glas propoziţiile şi 
stabiliţi dacă în locul verbelor omise se face pauză. 


1. Dumneata, capul şi eu, unealta. (H. Lovinescu) 

2. Mirii veniseră de la biserică şi se aşezaseră între cei doi nuni. Fata, 
veselă şi mândră. (V. Voiculescu) 

. Eu, şireată? zise ea tare, dar roşindu-se. (D. Zamfirescu) 

. Eram total năucit. Eu, maestru? Eu, interviu? (V. Eftimiu) 

. Vorbă multă, sărăcia omului. (Folclor) 

. Boală lungă, moarte sigură. (Folclor) 

. Lauda mincinosului, bucuria nebunului. (Folclor) 

. Muierea bărbată, avuţia casei. (Folclor) 

„Să fiu cel mai cuminte-n sat şi tu, cea mai frumoasă. (O. Goga) 

0. Celălalt, mai voinic decât toţi şi râdea des şi tare. (M. Sadoveanu) 

11. Rezultatele: adevărate minuni... (G. Bacovia) 

12. Acolo... nisipul, stâncile, marea, abrutizarea luminoasă a ceasurilor 
petrecute pe plajă ori in apă. (O. Paler) 

13. Mi se păru chiar că-i văd: Jerpeliţi, nemâncaţi, plini de vânătăi, 
desculți. (Z. Stancu) 

14. Trecu pe stradă un bragagiu turc, cu doniţă în mână. Fesul turcului — 
vechi şi roşu. Cămaşa — zdreanţă. Şalvarii — peticiți. Picioarele — 
negre, păroase, goale. (Z. Stancu) 

15. Slavă Domnului, bine, cum nu se poate mai bine. Sănătatea — 
sănătate. Negustoria — negustorie. Totul... Totul îmi merge ca pe 
roate. (Z. Stancu) 

16. Ventuzele — lucru sfânt. (M. Sorescu) 


Exerciţiul 30. Analizaţi structura enunţurilor de mai jos. Precizaţi în care 
enunţuri a fost omis verbul a fi din construcţiile pasive şi în care a fost omis 
verbul copulativ a fi. 


. Eram îngheţat. Mâinile şi picioarele, pieptul, capul, zdrobite. (P. Istrati) 

. Şi băiatul, tot mai zăpăcit, şi fata, mai rece. (L. Rebreanu) 

. Afară, noapte şi linişte. Era târziu. (P. Istrati) 

. Uliţa satului era pustie; câțiva băieţi, într-o hudicioară, se băteau cu 

omăt; încolo — nimeni. (Em. Gârleanu) 

5. Conacul era împrejmuit cu un zid, poarta, ferecată. (P. Istrati) 

6. Pescuitul primitivilor era agerime; vânatul — forță şi rezistenţă. (M. 
Sadoveanu) 

7. Afară: lumina lunii, linişte, spaţiu, libertate... Aici: închisoare, desfrâu, 
tiranic... (G. Ibrăileanu) 

8. În curtea plină de urzici, niciun semn de viaţă. (O. Paler) 

9. Se uită de jur împrejur: nimeni... (|. Al. Brătescu-Voineşti) 

10. În jur, cât vedem cu ochii, pustiu şi numai pustiu. (Z. Stancu) 

Exerciţiul 31. Analizaţi structura enunţurilor de mai jos. Restabiliţi 
predicatele omise şi explicaţi semnele de punctuație folosite. Stabiliţi, prin citire, 
dacă în locul predicatului omis se face pauză. 


1. În odaie, linişte. Linişte şi un miros! (Em. Gârleanu) 
2. Cerbul o luă la goană, vânătorul, după el. (V. Eftimiu) 

3. Pe la mese şi în cele câteva tufişuri de liliac şi lămâiţi, lume 
adulmecând mirosul de fripturi şi mititei. (Camil Petrescu) 

4. Începurăm să râdem amândoi. El, din toată inima, ca omul sănătos 

căruia îi merge din plin. Eu, din gât numai. (Z. Stancu) 

„Se îndreptă liniştit spre casă... Lumea, după el. (Camil Petrescu) 

. În case locuim noi. Voi, afară. (Z. Stancu) 

7. Adelica făcea pe Osman-paşa, iar Costel, pe Valter Mărăcineanu. (V. 
Eftimiu) 

8. Gândiţi-vă! Să stai pe malul unui fluviu care desparte două ţări. 
Dincoace domneşte pacea şi ordinea. Dincolo, groaza şi haosul. (Gib I. 
Mihăescu) 

9. La început a fost sulița, apoi, scutul. (V. Eftimiu) 

10. Pe jos era aşternut un ţol făcut în război, din petice, iar pe pat era o 
cergă mare, albă, miţoasă. La căpătâi, o ladă, şi peste ea, velinţe. 
(Camil Petrescu) 

11. Dar vă gândiţi, eroi, că zeii sunt departe, sus, duşmanii, lângă noi! (G. 
Coşbuc) 

12. Aşeză sfeşnicele de alamă cu lumânări de ceară pe aceeaşi faţă şi, 
între ele, o pită mare de grâu. Lângă pită, brânză de burduf în strachină 
de lut. Lângă brânză, cepe. Şi lângă cepe, un ulcior de vin. (M. 
Sadoveanu) 

13. Foarte jos, la picioare, se zărea lacul sclipind ca o placă de cristal, iar 
în depărtare, o vastă întindere de câmp, ca dintr-un avion la înălţime 
mică. (G. Călinescu) 

14. Arderea şantierului îi păruse o prevestire rea, iar glontele în piept, 
sfârşitul. (G. Călinescu) 

15. Doar la câteva zeci de metri, pe şosea, se aflau patru camioane, cu 
mitraliere în poziție de tragere, iar în faţa bisericii, câteva motociclete. 
(M. Eliade) 


Nu 


Exerciţiul 32. Analizaţi textele de mai jos. Restabiliţi verbele copulative şi 
predicatele omise a căror lipsă nu este marcată. Precizaţi norma de punctuație 
care se aplică în aceste cazuri. 


1. Un unchi era lăutar, iar feciorul acestuia țambalagiu. (Camil Petrescu) 
2. Nepăsarea era însă prefăcută, iar urechea ascuţită. (Cezar Petrescu) 
3. Când mă sculai a doua zi, cerul era limpede şi soarele sus. (C. Hogaş) 

4. Lume nu era, tribunalul gol. (M. Preda) 

5. Nici nebunul coarne, nici înțeleptul aripi are. (Folclor) 

6. Pasărea se prinde cu grăunţe, omul cu vorbe frumoase. (Folclor) 
7. Drumul tău e încolo, al meu încolo... (Cezar Petrescu) 

8. Fagul sună mai tare, frasinul mai înăbuşit. (Em. Gârleanu) 

9. Unii trăiesc muncind ş-alții vorbe potrivind. (Folclor) 

10. Una gândeşte cârciumarul şi alta beţivul. (Folclor) 

11. Lucrători sunt mulţi, meşteri puţini. (Folclor) 


Exerciţii de verificare. Selectaţi exemplele care ilustrează regulile 
de mai Jos: 


a. In locul verbului copulativ omis prin elipsă se pune virgulă, linia 
de pauză, iar, în cazuri mai rare, două puncte. 


Am răspuns că ştiu, deşi nu ştiam, dar mă gândeam că o să învăţ 
repede... (M. Preda) 

Un om mai puţin: un fapt prea obişnuit. (M. Sadoveanu) 

Dacă-i aşa, apoi pune chiar acum caii la trăsură, căci vreau să plec de 
aici cu copiii mei. (I. Slavici) 

Era spre toamnă; oraşul — aproape adormit. (G. Bacovia) 

Gluma, glumă — treaba, treabă. (Folclor) 

Măriuca era de şapte ani. Vlad, de cinci. (G. Galaction) 


b. In construcţiile eliptice, lipsa predicatului verbal se marchează prin 
virgulă, prin linia de pauză sau, în cazuri mai rare, prin două puncte. 


În ogradă are să se uite la casa zbârlită; în casă, la păreţii plini de 
sărăcie. (M. Sadoveanu) 

L-am întrebat de ce, n-a vrut să-mi spună. (M. Preda) 

Foarte jos, la picioare, se zărea lacul sclipind ca o placă de cristal, iar în 
depărtare, o vastă întindere de câmp, ca dintr-un avion la înălțime mică. 
(G. Călinescu) 

Priveam cu uimire sălbăticia locurilor. Peste tot, sărăcie de preistorie. 
(V. Voiculescu) 

Experienţa a avut îndoit efect, şi el — dublă mulţumire. (V. Voiculescu) 

De acolo trecu la geam, unde examină termometrul, şi alături de perete 
— barometrul. (G. Călinescu) 


Exerciţiul 33. Selectaţi din opere artistice sau din presa periodică cinci 
enunţuri în care omisiunea unor elemente este marcată prin semne de punctuație. 


IV. Semnele de punctuație folosite în cazul părţilor de propoziţie 
coordonate 
Părţile de propoziţie coordonate juxtapuse 


Exerciţiul 34. Subliniaţi, în enunţurile de mai jos, părţile de propoziţie 
coordonate juxtapuse. Identificaţi tipul lor şi explicaţi semnele de punctuație 
folosite. 


. Iazul, locul şi pădurea de pe-aici sunt ale noastre. (I. Creangă) 

. Plânsul, vorbele aprinse ale femeii umplură casa. (|. Agârbiceanu) 

. Pe unii boala, suferinţa i-au întărit. (O. Paler) 

. În urma lor rămânea ruina, cenuşa. (E. Camilar) 

. Femei, bărbaţi îl opreau mereu. (I. Agârbiceanu) 

. Doinele, poveştile, muzica şi poezia sunt arhivele popoarelor. (A. 

Russo) 

7. Tata, frate-meu lon, soră-mea Evanghelina s-au dus la Păscuţu. (Z. 
Stancu) 

8. Ce rost are această făptură, această gânganie, acest lucru neînsufleţit? 
(V. Eftimiu) 

9. Creaţia, sensul, ideea sunt ale omului sărac. (C. Noica) 

10. Cântecul, dansul, petrecerea începură. (P. Istrati) 

11. Îndârjirea, egoismul şi cruzimea cu care omul acesta a urmărit o ţintă 
îl înfricoşau. (L. Rebreanu) 

12. Săptămânile, lunile, anii treceau. (V. Eftimiu) 

13. Câmpiile, dealurile, văile erau pline de un murmur surd. (M. 
Sadoveanu) 

14. Beţivii, sfinţii, îndrăgostiţi şi poeţii se află inițial la aceeaşi distanţă 
de cer sau, mai bine zis, de pământ. (Em. Cioran) 

15. Rar se întâmpla să-i copleşească o tristeţe neînțeleasă, o frică, o 

presimţire de nenorocire. (I. Agârbiceanu) 

16. Balaurii, leii, tigrii, lupii rămâneau fără nicio putere la auzul doinei ce 
izvora din această unealtă fermecată. (V. Eftimiu) 

17. Țărani, orăşeni, bătrâni, tineri, femei şi chiar copii alergau, se opreau, 
se certau, se rugau... (L. Rebreanu) 

18. Vedea cum rămân în urmă râpele, livezile, lanurile, pădurile, dealurile 
care au fost martorii tinereţii ei. (L. Rebreanu) 

19. Atunci, un morman de hârtii, fotografii, mici calendare, pachete de 
scrisori legate cu panglică se rostogoliră pe parchet. (G. Călinescu) 

20. Aşteptări, doruri, deznădejdi şi bucurii străvechi înviau în sufletele 
lor, înseninându-le fericirea. (L. Rebreanu) 

21. Cerul fără margini, stuful fără fund, umbra amurgurilor, glasurile 
nopţii, sunt puteri străvechi subt care se pleacă. (M. Sadoveanu) 

22. Aurul munţilor, rodirea cea îmbelşugată a câmpiilor, ispititoarele 
bogății ale oraşelor stârnesc pofta de pradă a neamurilor fără căpătâi, 
ce cutreieră meleagurile neîngrădite în hotarele romane. (A. Vlahuţă) 


Exerciţiul 35. Identificaţi numele predicative coordonate din 
propoziţiile de mai Jos şi explicați semnele de punctuație folosite în cazul 
lor. 


. Lacătul era încuiat, neatins. (|. Agârbiceanu) 

. Aerul era limpede, curat. (Z. Stancu) 

. Se făcuse mai frumoasă, mai sprintenă, mai harnică. (|. Agârbiceanu) 

. Apa era dulce, limpede şi răcoritoare. (Camil Petrescu) 

Ideile mele erau, poate, prea vaste, prea nebuloase, prea 

abracadabrante, irealizabile. (V. Eftimiu) 

6. Fata moşneagului însă era frumoasă, harnică, ascultătoare şi bună la 
inimă. (I. Creangă) 

7. Purtarea noastră devenise grosolană, nerăbdătoare, disperată. (P. 
Popescu) 

8. Era pricepută, răbdătoare, calculată, rece, mai ales când era vorba de 
afacerile ei. (G. Călinescu) 

9. Era harnică, alergătoare, strângătoare. (L. Rebreanu) 

10. Casa cu storurile trase era mută, închisă, ostilă. (I. Teodoreanu) 

11. Geţii erau viteji, mândri şi netemători de moarte. (A. Vlahuţă) 

12. Până acum câteva săptămâni avusese convingerea că iubirea e ceva 
foarte poetic, eteric şi romantic, ceva scăldat în serenade, oftări şi 
visări la lună. (L. Rebreanu) 

13. Dar casele nu mai erau nici de ţară, nici de oraş. (Cezar Petrescu) 


Exerciţiul 36. Identificaţi atributele coordonate din propoziţiile de mai jos şi 
explicaţi semnele de punctuație folosite în cazul lor. 


1. larba deasă, grasă, presărată cu trifoi unduia ostenită de răcoarea 
dimineţii. (L. Rebreanu) 

2. O curiozitate vie, lucidă, bolnavă, mă împinse în cele din urmă spre 
cătunul fără nume. (Gib I. Mihăescu) 

3. Căzuse peste ţară iarnă grea, aspră, crâncenă. (Z. Stancu) 

4. Nume de gări româneşti, ungurești, austriece, germane au trecut, una 
după alta, şi încă o zi, şi încă o noapte. (V. Eftimiu) 

5. În ochii mari, negri, obosiţi, răsăreau deseori scântei ca dintr-un foc ce 
mocneşte de mult. (L. Rebreanu) 

6. Omul cu ochii mari, negri, înconjurați cu mult alb, fu gata să cadă jos. 
(Camil Petrescu) 

7. Ici-colo, copacii se aplecau încărcaţi de zăpadă ca de o povară albă, 
diafană şi rece. (Camil Petrescu) 

8. Faţa bronzată avea linii aspre, întunecate. (I. Agârbiceanu) 

9. Înţelegătoare, miloasă, mama îi mai umple o dată strachina. (Z. Stancu) 

10. Boierul, mic, uscat, stă în cerdac, pe o laviţă, turceşte, şi priveşte 
încruntat. (Camil Petrescu) 


Exerciţiul 37. Identificaţi complementele directe coordonate din propoziţiile 
de mai jos şi explicaţi semnele de punctuație folosite în cazul lor. 


1. Gligor cercetă cu de-amănuntul curtea, casa. (I. Agârbiceanu) 

2. Căuta mereu locuri tot mai ascunse, primejdii tot mai mari, fiare tot 
mai sălbatice. (V. Eftimiu) 

4. Pe cei buni însă, pe cei vrednici, pe cei fără de frică, îi înviora, le 
întărea puterea. (V. Eftimiu) 

5. Mi-a adus un ceai, o porţie de şuncă, două ouă moi şi o sticlă de apă 
minerală. (V. Eftimiu) 

6. Am trecut un sat, două sate, mai multe pâraie, mai multe lunci, fără să 
pot rosti un cuvânt. (N. Gane) 

7. Alţii legau pe ispravnici, pe zapcii, pe egumeni, pe toți slujitorii 
stăpânirii. (V. Eftimiu) 

8. Un sol scit îi aduse atunci un guzgan, o broască, o pasăre şi cinci 
săgeți. (A. Vlahuţă) 

9. Să se aducă mălai, cartofi, mezeluri, ouă. (V. Voiculescu) 

10. El cumpăra covoare, ceasuri, aparate sanitare, aparate optice. (G. 
Călinescu) 

11. Într-o dimineaţă ceru infirmierei o foaie de hârtie, un creion şi un plic. 
(M. Eliade) 


Exerciţiul 38. Identificaţi complementele indirecte coordonate din 
propoziţiile de mai jos şi explicaţi semnele de punctuație folosite în cazul lor. 


1. Vorbiră despre vreme, despre pământ, despre sărăcie. (L. Rebreanu) 

2. Dar nu e tot aşa cu cei răi, cu cei lacomi, cu cei leneşi. (V. Eftimiu) 

3. Într-o clipă îşi aminti de arii, de snopii de grâu, de Moromete. (M. 
Preda) 

4. Se lăsă dus de amintiri, de înduioşări. (V. Eftimiu) 

5. Totul e pătruns de ploaie, de deznădejdea nesfârşită a zilei acesteia de 
toamnă. (Camil Petrescu) 

6. Ai dreptul la linişte, la altfel de slugi, la o altfel de îngrijire... (Cezar 
Petrescu) 

7. Uşa s-a închis pe dinăuntru de îmbulzeala celor orbiţi de spaimă, de 
flăcări, de fum. (Cezar Petrescu) 

8. Ion Ursu caută cu ochii vreun cunoscut; ar vrea să afle veşti despre 
satul lui, despre căsuţa zbârlită, despre copii, despre Domnica. (M. 
Sadoveanu) 

9. Apoi am vorbit despre Viena, despre operete, despre americani, în 
sfârşit, prieteneşte!... (L. Rebreanu) 

10. Mirosea frumos a munte, a răşină, a iarbă strivită şi a aburi de 
mămăliguţă fierbinte! (V. Voiculescu) 

11. Uitase parcă de lostriţă, de undiţe, de căprioare. (V. Voiculescu) 

12. Dar mirosea tot aşa de proaspăt a adâncuri răscolite, a peşte sărat, a 
alge descompuse şi a țiței. (V. Eftimiu) 

Exerciţiul 39. Identificaţi părţile de propoziţie coordonate între care există 
un raport de coordonare adversativă. Explicaţi semnele de punctuație folosite în 
cazul lor. 


. În viaţă trebuie să contăm pe realităţi, nu pe vise. (L. Rebreanu) 
. Veţi fi auzit că popa are mână de luat, nu de dat. (I. Creangă) 
3. Domnul Ciolac e profesor de matematică, nu de logică. (M. 
Sadoveanu) 
4. Timpul se măsura cu veacurile, nu cu anii. (Cezar Petrescu) 
. În lumea asta de la târg, merge cu tocmeala, nu cu dreptatea. (M. 
Sadoveanu) 
6. D-apoi o viaţă avem, nu o sută! bufni Serafim Bogoş. (L. Rebreanu) 
. Reformele se discută cu oameni sănătoşi, nu cu bolnavi sau cu exaltați. 
(L. Rebreanu) 
8. Ținea cu aceia care întăreau că arătarea e bărbat, nu femeie. (|. 
Agârbiceanu) 
9. Importantă e vorba, nu fapta. (L. Rebreanu) 
10. Exprim un destin, nu o simplă viaţă... (M. Preda) 

Exercițiul 40. Identificați, în exemplele de mai jos, perechile constituite din 
părți de propoziție coordonate juxtapuse care sunt legate între ele prin conjuncția 
şi. Explicaţi semnele de punctuație folosite în cazul lor. 


1. Rădăcinile erau pretutindeni înfipte acum: fier şi maşini, sârme şi 
sfredele, ţevi şi temelii de ciment. (Cezar Petrescu) 

2. Cândva crescuse pe aici grâu şi porumb, orz şi ovăz, secară şi floarea- 
soarelui. (Z. Stancu) 

3. Îţi fură munca şi avutul, zilele şi verile. (V. Eftimiu) 

4. Dintr-acolo se întorceau de multe ori la marginea târgului vânători 
bărboşi, care vorbeau de vulpi şi lupi, iepuri şi vidre, sitari şi rațe. (M. 
Sadoveanu) 


Exerciţiul 41. Selectaţi din opere artistice sau din presa periodică cinci 
enunţuri cu părţi de propoziţie coordonate juxtapuse. 


Părţile de propoziţie coordonate legate prin conjuncţii nerepetate 

Exerciţiul 42. Găsiţi, în enunţurile de mai jos, părțile de propoziţie 
coordonate legate prin conjuncţii nerepetate şi explicaţi semnele de punctuație 
folosite în cazul lor. 


1. Nu mi-e frică de întuneric, nici de vânt... (M. Eliade) 
2. Cărarea pe care apucase Agripina era cea mai scurtă, dar cea mai 
anevoioasă. (G. Galaction) 

. Eram nevinovat, dar speriat. (M. Preda) 

. Era iarnă plină, dar numai cu îngheţ. (V. Voiculescu) 

. Deştept băiat, dar ingrat. (I. L. Caragiale) 

. Fusese băiat curăţel şi isteţ, dar sărac iască şi lenevior de n-avea 

pereche. (L. Rebreanu) 

7. Localnicii erau gospodari strădalnici, dar cam nevoiaşi. (L. Blaga) 

8. Acasă era calm şi rar la vorbă, dar nu ursuz. (L. Blaga) 

9. Marele industriaş voia să fie politicos, dar în acelaşi timp ironic. (V. 
Eftimiu) 

10. Acum sunt două mărci pe lume la fel, dar numai două. (V. 
Voiculescu) 

11. Marele industriaş voia să fie politicos, dar în acelaşi timp ironic. (V. 
Eftimiu) 

12. În primăvară, boierul îl luă alături de dânsul în viaţa încordată, dar 
sănătoasă şi roditoare, a plugarilor. (Em. Gârleanu) 

13. Era odată o babă, care avea trei feciori nalţi ca nişte brazi şi tari de 
virtute, dar slabi de minte. (I. Creangă) 

14. Duceam o viaţă liberă, pribeagă, dar păcătoasă. (P. Istrati) 

15. Era sărac şi fără protectori, dar bun şi inteligent. (P. Istrati) 

16. Era un vis foarte frumos, dar foarte trist. (M. Eliade) 

17. Pentru el plecarea jandarmului în război nu era un prilej de supărare, 
ci de bucurie. (I. Agârbiceanu) 

18. Dar ea nu mânca acasă, ci la o soră a ei. (Camil Petrescu) 

19. Locuinţa părintească nu era palat boieresc, ci o casă modestă de ţară. 
(G. Călinescu) 

20. N-o să trecem peste apă mâine, ci poimâine dimineaţă. (Z. Stancu) 

21. Nu se gândea însă la starea ei, ci la copil. (Camil Petrescu) 

22. Lăutarii nu sunt ţigani, ci săteni din munte. (C. Petrescu) 

23. Nu pumnii, ci ochii oamenilor mă sperie. (B. Şt. Delavrancea) 

24. Țara nu se serveşte cu declaraţii de dragoste, ci cu muncă cinstită şi, 


la nevoie, cu jertfă. (M. Sadoveanu) 


Exerciţiul 43. Analizaţi propoziţiile de mai jos. Observaţi ce semne de 


punctuație se folosesc în cazul conjuncţiei deci. 


. Veniturile bătrânului, deci ale lui, erau de o sută de ori mai mari decât 


ceea ce primea, anual, studentul fără studii de la Paris. (V. Eftimiu) 


. Poposisem deci în locuri încântate unde timpul n-avea noimă şi fiinţă. 


(M. Sadoveanu) 


. Nu se putea deci întoarce înainte de trei zile. (Camil Petrescu) 

. Porni deci cu acei flăcăi din şapte sate şi ajunse la pădure. (V. Eftimiu) 
. Se prefăceau deci a nu cunoaşte nimic. (Cezar Petrescu) 

„A găsit acolo şi pe Anişoara cu care deci se împăcase. (Camil Petrescu) 
. Mai reală existenţă au ideile răsărite din suflet, deci dintr-o esenţă 


spirituală. (L. Rebreanu) 


. Mai reală existenţă au ideile răsărite din suflet, deci dintr-o esenţă 


spirituală. (L. Rebreanu) 


. Wolf îşi trecuse licenţa la o universitate germană, era deci profesor. (L. 


Blaga) 


10. De altfel se făcuse ora şase şi deci era momentul suprem să se 


gătească pentru diseară. (L. Rebreanu) 


11. Din ţigan s-a prefăcut deci stăpân. (V. Voiculescu) 


Exerciţiul 44. Analizaţi propoziţiile de mai jos. Observaţi ce semne de 


punctuație se folosesc în cazul conjuncţiei aşadar. 


l. 


Aşadar, învoiala e gata. (Z. Stancu) 


2. Era aşadar adevărat basmul acestui tezaur fără seamăn, despre care 

mersese vestea ca de-o altă minune a lumii. (Cezar Petrescu) 


. Aşadar, trădătorul e Dincă. (Camil Petrescu) 
. Aşadar, evenimentul s-a consumat. (Camil Petrescu) 
. Aşadar, era adevărată informaţia care i-a venit pe la asfințitul soarelui. 


(Camil Petrescu) 


. Mâine, aşadar, va fi ziua nunții lui. (Z. Stancu) 
. Aşadar, merg la comoară! (Cezar Petrescu) 

8. Aşadar, a cam avut cum şi de unde să afle de ce şi în ce chip se ascund 
anumite comori. (Cezar Petrescu) 

9. Vezi, aşadar, Alexandre, că nu e vorba numai de o nălucire? (Cezar 
Petrescu) 

10. Acesta era, aşadar, ochiul de mare! (L. Blaga) 

11. Cu aceasta izbutii, aşadar, să ocup tocmai ultimul loc în sală. (L. 
Blaga) 

12. Aşadar, mă lovesc de-un refuz! (Camil Petrescu) 

13. Un grup de ţigănuşi îmi arată cu bucurie pe unguri fugind spre 
dealurile din stânga. Aşadar, nu vom prinde niciunul. (Camil Petrescu) 

14. Dincolo de zid se găsea, aşadar, o mare. (O. Paler) 

15. Plecând de la cuvântul unui om de spirit că singurul sens al existenţei 
e de a-i găsi un sens — am adunat în caietul acesta o serie de reflecţii şi 
de îndoieli a căror unică valoare e sinceritatea lor, nudă, nestilizată, 
aşadar nealterată. (M. Eliade) 


Exerciţiul 45. Observaţi ce semne de punctuație se folosesc în cazul 
locuţiunii conjuncţionale prin urmare. 


1. Prin urmare, nu nega cu destulă energie. (G. Călinescu) 

2. Înţelegi, prin urmare, că pentru timpul de faţă picioarele tale îţi sunt o 
adevărată nenorocire. (C. Hogaş) 

3. Vina e covârşitoare, desigur, dar Curtea va asculta cu luare-aminte 
apărarea d-tale... Prin urmare, vorbeşte... (L. Rebreanu) 

4. La acest sanatoriu vin, prin urmare, numai oameni sănătoşi? (G. 
Călinescu) 

5. Eu sunt convins că tu ţii la Gigi şi că, prin urmare, nu eşti o simplă fată 
sedusă, mai ales că-l ştiu om de onoare şi binecrescut. (G. Călinescu) 

6. Eram la 18 iulie, cu două zile adică înainte de iarmarocul de la 
Fălticeni şi, prin urmare, o mulţime de care ţărăneşti, încărcate cu de- 
ale vânzării, se opriseră aici din drumul lor spre iarmaroc. (C. Hogaş) 

7. Stariţa schitului era rudă cu tovarăşul meu de drum şi, prin urmare, de 
la sine se înţelege că furăm cu deosebită cinste primiţi. (C. Hogaş) 

8. N-aveam furculițe şi, prin urmare, căutam a da mămăligii forma cea 
mai nimerită spre a luneca pe gât. (C. Hogaş) 

9. Cât despre tovarăşul meu, nu-l vedeam şi, prin urmare, nici nu ştiam ce 
face; sunt sigur însă că şi pe dânsul îl frământau cam tot aceleaşi 
gânduri. (C. Hogaş) 

10. Părerea mea izbuti, cu condiţia numai ca să luăm cai, deoarece 
opincile noastre erau aproape ferfeniţă şi, prin urmare, tălpile noastre 
în primejdie. (C. Hogaş) 

11. Eram la 18 iulie, cu două zile adică înainte de iarmarocul de la 
Fălticeni şi, prin urmare, o mulţime de care ţărăneşti, încărcate cu de- 
ale vânzării, se opriseră aici din drumul lor spre iarmaroc. (C. Hogaş) 

12. Timpul însă fiind secetos, Bistriţa trebuia să fie mică şi drumul pe 
apă, prin urmare, greu şi primejdios. (C. Hogaş) 

13. N-aveam dinţii Zgripţuroaicei din poveste şi, prin urmare, nu puteam 
hotărâi să mă opresc şi să-mi fac aici zilnicul şi obişnuitul meu popas. 
(C. Hogaş) 

14. Dădui peste o slujnică nouă, tocmită în lipsa mea, şi care, prin 
urmare, nu mă cunoştea. (C. Hogaş) 


Exerciţiul 46. Selectaţi din opere artistice sau din presa periodică cinci 
enunţuri cu părţi de propoziţie coordonate legate prin conjuncţii nerepetate. 


Părţile de propoziţie coordonate legate prin conjuncţii repetate 
sau prin conjuncţii cu corelative 


Exerciţiul 47. Identificaţi, în enunţurile de mai jos, părţile de propoziţie 
coordonate legate prin conjuncţii repetate. Explicaţi semnele de punctuație 
folosite în cazul lor. 


1. Nu poate omul să fie cu două: şi tânăr, şi cuminte. (Folclor) 

2. Începu să-i scrie. Şi azi, şi mâine, mereu. (I. Agârbiceanu) 

3. Şi apoi, unde să stea în brişcă ea, şi copiii, şi femeia, şi vizitiul? (Camil 
Petrescu) 

4. După o săptămână a început iadul şi pentru tine, şi pentru noi! (|. 
Agârbiceanu) 

5. Dacă voi găsi undeva de lucru, voi fi bucuros să lucrez şi cu credinţă, 
şi cu hărnicie. (Z. Stancu) 

6. Toţi ai mei s-au dus. Şi mama, şi tata, şi sora. (M. Sadoveanu) 

7. Păi dacă şi leul fuge de om, de ce s-ar ruşina bietul iepure să fugă şi de 
om, şi de lup, şi de vulpe, şi de altă răpitoare din văzduh? (|. 
Agârbiceanu) 

8. Ştefan a lăsat cu ziua bună şi oile, şi satul şi s-a făcut ostaş. (N. Gane) 

9. Şi Ghiţă, şi Elenuţa, şi Maria încercară în multe rânduri, în cursul 
anilor, să le înduplece a se muta la ei. (I. Agârbiceanu) 

10. Era plină de ţărani şi curtea primăriei, şi uliţa. (L. Rebreanu) 

11. Şi încrederea, şi bănuiala sunt deopotrivă de chinuitoare! (L. 
Rebreanu) 

12. Şi casa, şi el se uitau cu jale unul la altul, ca doi frați care-şi aduc 
aminte de vremurile bune de odinioară. (M. Sadoveanu) 

13. Răsunaseră în urechile copiilor glasurile a tot felul de oameni: şi buni, 
şi haini, şi nepăsători, şi milostivi. (I. Teodoreanu) 

14. Mult iubea moş Gheorghe caii, şi pe cei de la trăsură, şi pe cei de la 
bihuncă. (1. Teodoreanu) 

15. ...Şi zăngănitul argintiu al cheilor, şi scârțâitul muzical al şifonierelor 
deschise de o mână albă, când în oglinda lor răsare — o clipă numai — un 
ietac şi un copil cu buze umede şi ochi duioşi fiindcă în şifonieră e 
şocolată... (I. Teodoreanu) 

16. Şi glasul lui Sfântul Petru, şi cuviinţa lui semănau atât de mult cu 
glasul şi felul de-a vorbi al povestitorului, încât copiii, prin poveste, îşi 
aduceau aminte de moş Gheorghe şi-i zâmbeau fără să-l vadă. (|. 
Teodoreanu) 


Exerciţiul 48. Găsiţi, în enunţurile de mai jos, părțile de propoziţie 
coordonate legate prin conjuncţii repetate şi puneţi semnele de punctuație care 
lipsesc. 


1. De obicei reuşea să împace şi capra şi varza. (Camil Petrescu) 

2. Omul se îmbată şi de inimă bună şi de inimă rea. (Folclor) 

3. Eu nu am noroc. Alţii au noroc şi la fete şi la cărţi şi la şcoală. (M. 
Eliade) 

4. Atunci de ce Dănuţ e copilul şi al tatei şi al mamei?... (I. Teodoreanu) 

5. Natura le dădea cu prisosinţă mijloacele de vieţuire şi, feriţi astfel de 
atingerea zilnică cu lumea de prin târguri, ei păstrară neatinse şi limba 
şi portul şi virtuțile strămoşeşti. (N. Gane) 

6. Şi bătrâna şi cele două fete ale ei începură să tipe vorbe fără 
rost.(Camil Petrescu) 

7. Se lăsă o tăcere mai lungă şi pe urmă deodată porniră să vorbească în 
acelaşi timp şi Vasile şi Ion şi Glanetaşu. (L. Rebreanu) 

8. M-aş face haiduc şi i-aş tăia eu lui şi mâinile şi picioarele şi limba. (|. 
Teodoreanu) 

9. Şi tata şi mama şi moşu Puiu te vor asculta pe tine, ca şi cum noi toţi 

10. Şi ochii şi părul îi luceau altfel... (|. Teodoreanu) 

11. Când încep insomniile gratuite, regreţi şi durerile şi somnul tinereţii... 
(I. Teodoreanu) 

12. Mai grăbit eram eu, care, la vârsta mea, vreo treisprezece ani, legam 
prietenie şi cu cei tineri şi cu cei bătrâni. (Em. Gârleanu) 


Exerciţiul 49. Identificaţi, în enunţurile de mai jos, părţile de propoziţie 
coordonate introduse prin conjuncţii repetate şi explicaţi semnele de punctuație 
folosite în cazul lor. 


1. O fi primăvara asta sau la toamnă, sau în primăvara următoare, nu se 
ştie, dar sigur se dărâmă. (M. Eliade) 

2. M-or fi crezut naiv sau sentimental, sau poate prost de-a binelea, căci 
cine ar fi putut lua în serios o povestire scrisă de un autor obscur şi atât 
de absurdă? (M. Eliade) 

3. În timp ce altele par mai stranii, seamănă cu peşterile de munte, sau cu 
rocile din fundul mării, sau cu vreo gaură de vulcan după erupție... (M. 
Eliade) 

4. Căci, îți repet, nu erau fraze şi cuvinte de copil, cât ar fi fost el de 
precoce, ci parcă ar fi vorbit altcineva prin tine, vreun semizeu sau 
eroul mitologic, sau unul din personajele acelea fabuloase care 
pretindeai că-ţi erau prieteni şi cu care te întâlneai când voiai şi unde 
voiai, nu numai în oglindă... (M. Eliade) 

5. Şi i-o rezumam, uneori foarte emoţionat, căci dacă vedeam că mă 
ascultă cu atenție, încruntându-se parcă ar fi încercat să-şi amintească, 
începeam să sper: poate că de data aceasta am noroc şi aflu numele 
autorului sau titlul nuvelei, sau măcar sfârşitul... (M. Eliade) 

Exerciţiul 50. Găsiţi, în enunţurile de mai jos, părțile de propoziţie 


coordonate introduse prin conjuncţii repetate şi explicaţi semnele de punctuație 
folosite în cazul lor. 


= 


. Treci ori prin apă, ori prin văzduh. (V. Eftimiu). 
. Numai că visurile mele n-au avut ambiţii practice. Şi au fost, cele mai 


multe, ori prea cuminţi, ori prea naive. (O. Paler) 


. Din zorii zilei, până-n faptul nopţii, bătea bătrânul coclaurile, trăgea 


fără milă în orice vietate îi ieşea în cale, fie căprioară, fie viezure, fie 
guşter, fie porumb sălbatic, fie nevinovata turturea. (V. Eftimiu) 


. Călătorim în fiecare vară fie în Bretania, fie în Elveţia. (V. Eftimiu) 
. Voi să nu fiți însă proşti, ci să le spuneţi, dacă vă vor fi întrebând, că 


aveţi în car fie porumb, fie mălai mărunţel, fie orez pentru păsări. (|. 
Slavici) 


. Pentru alţii fie oameni de rând, fie stăpânitori doresc pace. (M. 


Sadoveanu) 


. Arendaşul, fie grec, fie bulgar, fie român, e acelaşi peste tot: el nu 


caută decât să se îmbogăţească; dovadă Scatiu şi câţi ca el. (D. 
Zamfirescu) 


„ Ar reieşi că ar fi trebuit să ajung fie inventator, fie, în orice caz, un 


specialist în această materie. (M. Preda) 


Exerciţiul 51. Găsiţi, în enunţurile de mai jos, părțile de propoziţie 


coordonate introduse prin conjuncţii repetate şi explicaţi semnele de punctuație 
folosite în cazul lor. 


l. 


2; 
3. 


Tu nu poți înțelege nici lucrurile în sine, nici sfârşitul lor. (M. 
Sadoveanu) 

Dar casele nu mai erau nici de țară, nici de oraş. (Cezar Petrescu) 

Nici sluga, nici altcineva nu-l auzise cântând sau fluierând, nici pe 
câmp, nici în curte. (I. Agârbiceanu) 


. Şi nu îl văzu nimeni nici a doua zi, nici a treia zi, nici săptămâna 


întreagă. (I. Agârbiceanu) 


. Veni şi Veronica, deşi nu avea niciun frate, nici părinte, nici bărbat 


care pleca în război. (I. Agârbiceanu) 


. Cetatea n-avem de gând să i-o dăm cu una cu două, măcar că nu sunt în 


ea nici averi, nici merinde. (C. Negruzzi) 


. Nu le mai era acum nici foame, nici sete. (I. Slavici) 

8. Nici eu, nici Virginia, nici Grofşoru, niciunul n-avem rădăcini 
adevărate şi nu suntem în stare să ne îndârjim şi să suferim. (L. 
Rebreanu) 

9. Nu-i păsa nici de popă, nici de învăţător, nici de primar, umbla ca vodă 
prin lobodă. (M. Sadoveanu) 

10. N-aveam nici părinţi înstăriți, nici burse de la stat ca să urmăm vreo 
şcoală. (V. Eftimiu) 

11. De soi țărănesc şi cu gărgăuni de cucoană în cap, ele sunt cum e mai 
rău, nici ţărance, nici cucoane. (N. Gane) 

12. Eleonora astă dată nu avea pe dânsa nici catifea, nici mătăsuri, ci o 
simplă rochie de cit care lăsa să se vadă frumoasele forme ale braţelor 
şi umerelor ei, iar pe braţe şi la gât nicio podoabă, niciun diamant. (N. 
Gane) 

13. Nu eram, ca să zic aşa, nici vesel, nici supărat, căci tocmai bine nu 
puteam să-mi dau samă de ce se petrecea cu mine în ziua aceea. (N. 
Gane) 


Exerciţiul 52. Găsiţi, în enunţurile de mai jos, părțile de propoziţie 
coordonate legate prin conjuncţii repetate şi puneţi semnele de punctuație care 
lipsesc. 


1. Nici amenințările nici rugăminţile nu l-au înduplecat să iasă. (V. 
Voiculescu) 

2. N-avea cu el nici câini nici sulița nici baltagul. (M. Sadoveanu) 

3. Nu se opresc nici cocorii nici cocostârcii... (Cezar Petrescu) 

4. Şi nu s-au auzit nici măcar şoapte nici porunci nici sforăiturile cailor 
nici paşi. (E. Camilar) 

5. Nu fură de niciun folos nici rugăciunile nici descântecele nici 

buruienele de leac. (I. Agârbiceanu) 

. Dar casele nu mai erau nici de ţară nici de oraş. (Cezar Petrescu) 

. Trecutul acesta nu era nici fără pată nici fără amărăciuni. (P. Istrati) 

8. Nu auzeam nici glasul lui nici fluierul lui! (N. Gane) 


a Io) 


Exerciţiul 53. Găsiţi, în enunţurile de mai jos, părțile de propoziţie 
coordonate introduse prin locuţiuni conjuncţionale cu corelativ şi explicaţi 
semnele de punctuație folosite în cazul lor. 

. Atât Zara, cât şi Baru s-au prăpădit din întâmplare, numai din 


întâmplare. (Z. Stancu) 


„ Atât Vidor, cât şi Ilona se îmbrăcaseră în haine de sărbătoare. (L. 


Rebreanu) 


. Căzură umbrele albe şi atunci atât oraşul, cât şi împrejurimile lui fură 


năpădite de lumină. (Z. Stancu) 


. Numai să ai grijă ca atât la dus, cât şi la întors să nu-mi omori calul cu 


goana. (Z. Stancu) 


„ Atât el, cât şi nevastă-sa Sofiţa săriră din paturile lor de cit şi se uitară 


pe fereastră. (D. Zamfirescu) 


„ Atât glasul, cât şi gesturile şi privirile sale aveau ceva care dovedeau că 


toată fiinţa lui era o rană vie de durere şi jignire. (M. Preda) 


„ Atât animalele, cât şi plantele sunt triste, dar ele n-au descoperit 


tristeţea ca un procedeu de cunoaştere. (Em. Cioran) 


„ Căci râvna lui cea mai scumpă în viaţă era să vadă înălțându-se un 


sfânt locaş de piatră, falnic şi frumos, în locul celui vechi şi dărăpănat 
care îi făcea necinste atât lui, cât şi satului întreg. (L. Rebreanu) 


. Noi nu putem veni, atât din pricina poziţiei mele, cât şi din altă 


privinţă. (|. Al. Brătescu-Voineşti) 


Exerciţiul 54. Găsiţi, în enunţurile de mai jos, părțile de propoziţie 


coordonate introduse prin locuţiuni conjuncţionale cu corelativ şi explicaţi 
semnele de punctuație folosite în cazul lor. 


1. 


Ardea soarele ca în plină vară şi oamenii lepădaseră nu numai 
cojoacele, ci şi flanele, de rămăseseră numai în pieptare şi cămăși. 
(Camil Petrescu) 


. Eram neinformat în ce priveşte curentele şi tendinţele nu numai ale 


revistelor, ci şi ale întregii literaturi. (M. Preda) 


. Cum am mai spus, nu numai somnul raţiunii naşte monştri, ci şi o 


luciditate prea mare. (M. Preda) 


„ Se pricepea nu numai la leacuri, ci şi la alte meşteşuguri menite să 


lumineze mintea omului. (V. Eftimiu) 


. Venea cu Vitoria Lipan, nu numai crâşmarul, ci şi judeţul satului. (M. 


Sadoveanu) 


. Îţi aduci noroc nu numai dumitale, dar şi altora. (V. Eftimiu) 

7. Nu numai noi vom fi distruşi, ci şi voi care aţi mers alături. (G. 
Călinescu) 

8. Clădită de Mircea-voievod aici, în spintecătura Carpaţilor, această 
mânăstire istorică a fost nu numai un loc de retragere şi de rugăciune 
pentru cei cuvioşi, ci şi o cetate de pază şi de ocrotire în zile de 
primejdie. (A. Vlahuţă) 

9. Nu numai la chimie dorm, ci şi la geologie, i-am răspuns. (M. Preda) 

10. Dar culmile nu indică neapărat înălţimi, ci şi prăpăstii, adâncimi. (E. 
Cioran) 

11. Dar viața merge mereu înainte, nepăsătoare, sfâşiind nu numai 
sistemele savanților, ci chiar minţile oamenilor, plăsmuind în fiece 
clipă situaţii noi, idei noi, pe care fantezia liliputană omenească 
niciodată nu le va putea înţelege şi cu atât mai puţin prevedea. (L. 
Rebreanu) 

12. Lipsea nu numai ea, dar şi acele obiecte care ţin de om şi dau 
locuinţelor viaţă şi personalitate. (G. Ibrăileanu) 

13. Îi luaseră spaima nu numai oamenii de pe moşiile sale, dar şi 
sălbătăciunile codrilor, păsările cerului şi peştii din fundul apelor pe 
care îi vâna cu plasa şi cu undiţa, iar cerbii şi căprioarele cu săgeata şi 
cu furca. (V. Eftimiu) 


Exerciţii de verificare. Selectaţi exemplele care ilustrează regulile de mai 
jos: 


a. Părţile de propoziţie coordonate nelegate prin conjuncţii se despart prin 
virgulă. 


Inima mea te dorea de mult, parcă de când lumea! (L. Rebreanu) 
Departe, în munţi, s-auzeau răcnetele, bubuiturile tunurilor, mugetele 
vitelor. (E. Camilar) 

Lumea e plină şi azi de legende, de fachiri, de prezicătoare, de toate 
rămăşiţele evului mediu! (V. Eftimiu) 

De abia văzuse de câteva zile lumina soarelui, pământul, florile! (Em. 
Gârleanu) 

Aveam să-i fiu slugă bună, supusă, credincioasă. (Z. Stancu) 

Bărbaţii erau tineri şi frumoşi. (P. Istrati) 

b. Părţile de propoziţie coordonate legate prin conjuncţii nici, dar, iar, însă, 
ci se despart prin virgulă 


Întrară într-o casă numai cu parter, însă vastă. (G. Călinescu) 

Şi, Doamne, frumos era pe atunci, căci şi părinţii, şi fraţii, şi surorile 
îmi erau sănătoşi! (I. Creangă) 

Acum, pentru întâia oară, vedea ce ochi negri, catifelați şi dulci avea. 
(L Al. Brătescu-Voineşti) 

Aş prefera un venit modest, dar sigur. (G. Călinescu) 

Mi-au propus un târg murdar, dar precis! (Cezar Petrescu) 

Bătrâneţile nu vin singure, ci cu multe nevoi. (A. Pann) 


c. Părţile de propoziţie coordonate legate prin conjuncţiile repetate şi... şi, 
ori... ori, sau... sau, fie... fie se despart prin virgulă. 


O pălărie neagră şi mare putea, la nevoie, să mă apere şi de ploaie, şi de 
soare. (C. Hogaş) 

O licărire de spaimă îl neliniști pe Dănuţ, ca un fulger prin ceața deasă. 
(I. Teodoreanu) 

Dar nici fierul, nici focul, nici apa, nici veninul nu voiau să-i răpună 
zilele. (V. Eftimiu) 

Ia stai numai oleacă ş-ai să vezi cum o să sufle într-o clipă şi scrob, şi 
brânză, şi borş, şi mămăligă. (C. Hogaş) 

Îi era indiferentă şi ploaia, şi grădina, şi toată lumea. (L. Rebreanu) 

Ea nu ştia nici de planuri, nici de vicleşuguri. (L. Rebreanu) 


Exerciţiul 55. Selectaţi din opere artistice sau din presa periodică cinci 
enunţuri cu părţi de propoziţie coordonate legate prin conjuncţii repetate sau prin 
conjuncţii cu corelative. 


V. Semnele de punctuație folosite în cazul părţilor de propoziţie 
care exprimă enumerări, exemplificări, precizări 
Exerciţiul 56. Identificaţi, în exemplele de mai jos, cuvintele care anunţă o 


enumerare, precum şi părţile de propoziţie care exprimă enumerări şi explicaţi 
semnele de punctuație folosite în cazul lor. 

. Eram numai noi trei: Maitreyi, d-na Sen şi cu mine. (M. Eliade) 

Şi toate pe fața ei păreau trase meşteşugit cu o pană uşoară: 
sprâncenele lungi, pleoapele, urechiuşele, gura mare. (Camil Petrescu) 

3. Purta puţine arme ca şi căpitanul Turculeţ: junghi la cingătoare în 
dreapta, sabie în stânga şi pistoale la coburi. (M. Sadoveanu) 

4. Totul se stinsese în el: sângele, glasul. (L. Blaga) 

5. Atâta-i dăruise viaţa fetiţei celei fără de părinţi: întunericul, praful, 
îngheţul şi mormăitul veşnic al nemulţumitului bătrân. (V. Eftimiu) 

6. Au legat prietenie, cu toate că-i despart atâtea: limba, neamul, 
învăţătura, peripețiile din vieţile lor atât de diferite. (Cezar Petrescu) 

7. Străzile gemeau de lume, românească, sosită de pretutindeni: preoţi, 
învăţători cu nelipsita umbrelă subţioară, profesori, avocaţi, ţărani... 
(L. Rebreanu) 

8. l-au plăcut mai mult lucrurile muiereşti: săpatul, pologul, căratul, 
semănatul. (L. Rebreanu) 

9. În seara aceea îi mărturisi totul: dragostea lui, durerea, deznădejdea ce 
încercase. (Em. Gârleanu) 

10. Atâta mobilă e în odaie: dulapul şi masa cu scaunele. (Em. Gârleanu) 

11. Întâi, se-nţelege, s-au sfărâmat părţile de lemn: obezile, spiţele, 
hulubele. (Em. Gârleanu) 

12. Pe lângă mine treceau tot felul de oameni: perechi de îndrăgostiţi, 
femei cu copii, domni burtoşi, liniştiţi şi satisfăcuţi. (P. Istrati) 

13. Încărcaseră de toate: saci plini cu mălai, făină, grăunţe; nutreţ, fân şi 
ovăz; carne de porc sărată, şunci, cârnaţi, păsări, o căruţă-ntreagă 
numai cu sticle de vin, şi un butoi cu rachiu. (P. Istrati) 

14. Pentru a mai însufleţi acest colț pustiu al parcului, aruncam păsărilor 
resturile meselor mele: pâine, fructe, carne. (P. Istrati) 

15. In jurul meu se amestecau zgomotele: râsete, pălăvrăgeală, vibrația 
motoarelor. (O. Paler) 

16. De multă vreme se dezvăţase să găsească în săpăturile lor măcar atât: 
o nădejde, o făgăduială, un semn. (Cezar Petrescu) 

17. În urma noastră toată lumea, asurzită de doisprezece lăutari care 
cântau din patru instrumente: vioară, cobză, clarinet şi goarnă. (P. 
Istrati) 

18. Apoi baba îmi aduse mâncare: pâine, măsline, apă. (P. Istrati) 


N e 

Exerciţiul 57. Identificaţi, în exemplele de mai jos, părţile de propoziţie 
care exprimă enumerări şi explicați semnelor de punctuație folosite în cazul lor. 


1. Ajunseră leoarcă de apă: cal şi călăreț. (Cezar Petrescu) 

2. Lucrurile n-au nimic al lor: nici formă, nici culoare, nici sunet. (Camil 
Petrescu) 

3. Era un personaj care se putea întâlni cu probabilitate la orice legaţie 
română din străinătate: Madrid, Londra, Roma. (G. Călinescu) 

4. Erau înainte, în zare: câmpuri cu fânețe şi lanuri, cu turme şi pluguri, 
cu un cot rotund de râu şi cu scârţâit de cară... (Cezar Petrescu) 

5. Începu şcoala: citit, scris, socotit, cânt, religie. (L. Rebreanu) 

6. Vrei să fii ceea ce sunt atâţia alţii: filolog, orientalist, arheolog, istoric, 
mai ştiu eu ce altceva. (M. Eliade) 

7. larnă. Noapte lucie pe o lume ca din poveşti: copaci de zahăr, câmp de 
cristal, iaz de oglindă. (Em. Gârleanu) 

8. În odaia lui, cu ferestre mititele şi cu perdeluţe de stambă roşie, atârnau 
de cuie: frâie, căpestre şi biciuri de tot felul, o jiletcă cu mâneci, 
aninată de un colţ, vreo două pistoale, o puşcă şi o geantă; pe jos, o 
pereche de cizme de vânătoare, nişte pantofi cusuţi în canava, şi-ncolo, 
lutul udat, ce ţinea răcoare. (D. Zamfirescu) 

9. Trebuie să ai spiritul unui sceptic grec şi o inimă de lov ca să încerci 
sentimentele în ele însele: un păcat fără vină, o tristeţe fără motiv, o 
remuşcare fără cauză, o ură fără obiect... (Em. Cioran) 

10. Aşa Preaînaltul şi-a atins degetul de penele păunului şi-a făcut: 
prigoria, gangurul, scatiul. (Em. Gârleanu) 


Exerciţiul 58. Identificaţi, în exemplele de mai jos, cuvintele care anunţă o 
enumerare, precum şi părțile de propoziţie care exprimă enumerări şi explicaţi 
semnele de punctuație folosite în cazul lor. 


1. Răcnete, strigăte, mugete, nechezături, totul se amesteca şi din toate 
părțile zbârnâiau săgețile, bufneau bolovanii. (E. Camilar) 

2. Carele, vitele de povară, caii spahiilor, totul se răsturnase şi se 
frământa în mocirla pâraielor întunecoase şi stropite de sânge. (E. 
Camilar) 

3. Cravată, guler, totul trebuie să fie strălucitor, să ia ochii. (V. Eftimiu) 

4, 


9. 


Amintiri, evocări, remuşcări, planuri de viitor, toate au mers de 
minune, până în momentul când, bruscând lucrurile, prințul îi spuse de 
ce venise. (V. Eftimiu) 


. Spumă, fulg, vânt, val, nisip şi ploaie, clipe uitate, ceasuri pierdute, zile 


şi ani — totul se scurge, totul mă lasă, fuge şi moare. (I. Pillat). 


. Privighetori, scatii, măcălendri, sticleţi floreni, câte şi mai câte alte 


neamuri de zburătoare — toate îşi găsesc aici sălaşul. (Em. Gârleanu) 


. Covoare, mătăsuri, cuţitărie, balsamuri, dresuri, parfumuri, cai, câini, 


pisici, toate au trecut prin mâinile noastre, dar tot bietul salep era acela 
care ne scotea din nevoie. (P. Istrati) 


. Într-o zi căzură din cer un plug, un jug, o secure ş-un pahar, toate de 


aur. (A. Vlahuţă) 
Bătrânul nu-i răspunse; ştia el de mult aceasta: erau vrăjmaşi de la 
avere, de la apucături, gândire, — de la tot. (Em. Gârleanu) 


10. În jurul meu, claie peste grămadă, zăceau buşteni de stejar, de tei şi de 


plop, printre căruţe desfăcute: roți, osii, spiţe, oişti, obezi, totul înecat 
în grămezi de surcele. (P. Istrati) 


Exerciţiul 59. Motivaţi folosirea semnelor de punctuație în cazul părţilor de 


propoziţie care exprimă explicaţii, precizări. 


N e 


oN 


. Cine-a mai văzut una ca asta: doi frați!... (D. Zamfirescu) 
. Atâta aşteptau: porunca. (Z. Stancu) 
. Imi plăcu să-l sâcâi şi încercai să-l ating unde-l doare: la pungă. (Z. 


Stancu) 


. Un singur suflet din sat nu crezu în toate zvonurile cu arătarea din casa 


lui Dumitru: văduva lui Ion Roşu, Veronica. (I. Agârbiceanu) 


. Pe măsură ce-şi depăna gândurile, în imobilitatea patului, Puiu simţea 


crescând în el un sentiment pe care nu-l cunoscuse până atunci: ura. 
(V. Eftimiu) 


. Lozinca noastră să fie: rezerva... (L. Rebreanu) 
„ Se gândea în linişte la acel lucru necunoscut care îi închidea calea: 


voinţa tatălui său. (M. Preda) 


. Apostol văzu în ochii generalului că cere un răspuns scurt: nu. (V. 


Eftimiu) 


. Mi se păru chiar că-i văd: jerpeliți, nemâncaţi, plini de vânătăi, 


desculți. (Z. Stancu) 

10. Răspunsul categoric era: nu. (L. Rebreanu) 

11. Un prieten am avut şi am: calul; un ajutor: sabia! (M. Sadoveanu) 

12. Eu n-am avut decât un dor în viaţă: războiul! (M. Sadoveanu) 

13. Cea din urmă solie, trimisă pentr-o încercare de pace, aduce răspuns 
aspru, scurt, hotărât: supunere sau moarte. (A. Vlahuţă) 

14. Cărarea era întortocheată, şi la o cotitură a ei am întâlnit odată un 
personaj din altă lume, înalt ca şi mine, foarte grav şi păşind măsurat — 
un cocostârc. (G. Ibrăileanu) 


Exerciţiul 60. Selectaţi din opere artistice sau din presa periodică cinci 
enunţuri cu părţi de propoziţie care exprimă enumerări, exemplificări, precizări. 


VI. Semnele de punctuație folosite în cazul termenilor repetați 


Exerciţiul 61. Analizaţi propoziţiile de mai jos. Precizaţi prin ce părți de 
vorbire sunt exprimaţi termenii repetaţi şi care este valoarea lor. Explicaţi 
semnele de punctuație folosite în cazul lor. 


1. Uşor-uşor, adevărul începea să iasă la lumină. (V. Eftimiu) 

2. Pâlcuri-pâlcuri începură a veni de pretutindeni oameni necăjiţi, care li 
se jeluiau. (V. Eftimiu) 

3. Eu ieşeam încet-încet la lumină din fundul mlaştinii mele. (M. 
Sadoveanu) 

4. Avea impresia că inima i se topeşte încet-încet, răspândind în jurul lui 
flori de dragoste. (L. Rebreanu) 

5. Pe cât văd, am să vă dau paşaport, curând-curând, domnilor! (L. 
Rebreanu) 

7. Încet-încet, ceața se risipeşte. (P. Istrati) 

8. Dar lucrurile astea e nevoie să le cumpănim bine-bine şi fără pripire, 
altfel... (L. Rebreanu) 

9. Podul porni, trosnind din încheieturi, iar valurile, urlând de mânie, îi 
făceau loc, încet-încet. (I. Agârbiceanu) 

10. Încet-încet, trecătorii şi trăsurile începură să se rărească. (P. Istrati) 

11. Între timp, unul câte unul, apoi pâlcuri-pâlcuri, copilaşii satului 
îngrădiră, desculți şi naivi, evenimentul de pe şosea. (I. Teodoreanu) 

12. Încet-încet doctorul Ursu îşi recăpătase calmul său firesc. (L. 


Rebreanu) 


13. Să nu te uiţi spre ferestrele curţii, deloc, deloc!... (P. Istrati) 
14. Deasupra, ciocârliile se ridicau sus-sus, bătând din aripi, ciripind 


prelung şi dulce. (Em. Gârleanu) 


Exerciţiul 62. Spuneți care este valoarea numeralelor repetate din enunţurile 


de mai jos. Explicaţi semnele de punctuație folosite în cazul lor. 


l. 


9 OOANDUu pp 


Înainte de miezul nopţii, urmau să treacă vreme de trei-patru ceasuri 
printr-o pădure de fagi. (Camil Petrescu) 


. Dar un rob se vinde cu cincisprezece-douăzeci de galbeni. (Camil 


Petrescu) 


. Purta acum cinci-şase ceasuri, în fiecare buzunar câte unul. (Cezar 


Petrescu) 


„ÎL lovise de două-trei ori. (Z. Stancu) 

. N-am mai văzut-o vreo două-trei săptămâni. (Camil Petrescu) 

. Cinci-şase copii stau lungii pe jos. (Camil Petrescu) 

. Şi mai câştiga şi Dinu trei-patru zloți la săptămână. (I. Agârbiceanu) 

„ Avea numai o soră, cu doi-trei ani mai mică decât el. (V. Eftimiu) 

. Nu mai am pe lângă mine, în scurtă vreme, decât pe sergentul Voicu şi 


vreo doi-trei soldaţi. (Camil Petrescu) 


10. A lucrat un an, doi, la un ziar, pe urmă ne-am pierdut unul de altul. 


(M. Preda) 


Exerciţii de verificare. Selectaţi exemplele care ilustrează regulile de mai 


jos: 


a. După cuvintele care anunţă o enumerare se pun două puncte. 


În seara aceea îi mărturisi totul: dragostea lui, durerea, deznădejdea ce 
încercase. (Em. Gârleanu) 

La ospăț au fost poftiți cei mai străluciți oaspeţi: împărați, crai, 
voievozi, căpitanii oraşelor şi alte feţe cinstite. (I. Creangă) 

Din casă începu să împartă tot: haine, vase, laviţă. (I. Agârbiceanu) 
Învăţa totuşi cu sârguinţă citirea şi scrierea. (L. Rebreanu) 

Totul se stinsese în el: sângele, glasul. (L. Blaga) 

De multă vreme se dezvăţase să găsească în săpăturile lor măcar atât: o 
nădejde, o făgăduială, un semn. (Cezar Petrescu) 


b. Când cuvintele care anunţă enumerarea se află la sfârşitul ei, după 
enumerare se pune virgulă. 


Şi atunci, odată se suie în pod şi coboară de-acolo un căpăstru, un frâu, 
un bici şi o şa, toate colbăite, sfarogite şi vechi ca pământul. (|. 
Creangă) 

Ciocănitoarea se caţără cu ghearele de trunchiul unui mesteacăn şi-l 
ciocăneşte de jos până sus. (Em. Gârleanu) 

În bătaia lunii, turla bisericii, satul, viile, pădurea, toate au înfăţişarea 
fantastică a lucrurilor văzute-n vis. (A. Vlahuţă) 

O masă ovală, un pat de nuc cu tablii, o canapea de pluş verzui, cam 
acesta era tot mobilierul. (G. Călinescu) 

Asta-i casa bunicilor: zidurile între care nepoţii n-au voie să fie copii. 
(I. Teodoreanu) 

Casa, grădina, satul, câmpurile, toate au rămas la locul lor, oamenii îşi 
văd de treburi, ca şi când nu s-ar fi întâmplat nimic, ca şi când n-ar lipsi 
nimeni. (L. Rebreanu) 


c. Între termenii repetaţi care formează o unitate se foloseşte cratima; uneori, 
în locul cratimei, se pune virgulă. 


Bătrâna plecă de cu seară singură cu copiii, singură şi mâhnită până în 
adâncul inimii. (|. Slavici) 

Dar lucrurile astea e nevoie să le cumpănim bine-bine şi fără pripire, 
altfel... (L. Rebreanu) 

Avea aproape douăzeci de ani şi era foarte puternic. (P. Istrati) 

Avea numai o soră, cu doi-trei ani mai mică decât el. (V. Eftimiu) 

În şirul al doilea păşea un băiat ca de doisprezece-treisprezece ani, dus 
de mână de un bărbos impozant şi înalt. (G. Călinescu) 

Încet, încet, Stanco, să nu scoli copii că s-au culcat târziu... (Camil 

Petrescu) 


Exerciţiul 63. Selectaţi din opere artistice sau din presa periodică trei 
enunţuri care să conţină termeni repetaţi. 

VII. Semnele de punctuație folosite în cazul părţilor de propoziţie 
izolate 
Complementele necircumstanţiale izolate 


Exerciţiul 64. Identificaţi, în enunţurile de mai jos, complementele directe şi 
motivaţi utilizarea sau ncutilizarea virgulei. 


1. Bureţi, de câte ori n-am cules eu! (I. Agârbiceanu) 

2. Toate nebuniile şi istoriile galante ale celui mic, cel mare le drămuia şi 
le analiza cu bunătatea unui duhovnic. (D. Zamfirescu) 

3. Acestea toate, numai domnul Zaharia Duhu putea să ți le spună. (Cezar 
Petrescu) 

4. Pe măgar, cât să-l împodobeşti, armăsar nu poţi să-l numeşti. (Folclor) 

5. Pe Hagi-lordan, aceasta îl interesează foarte puţin. (Cezar Petrescu) 

6. O viaţă stricată nimeni n-o mai drege, mamă dragă! (I. Agârbiceanu) 

7. Aşa noroc n-o să mai întâlneşti în viaţă. (V. Eftimiu) 

8. Atâta nedreptate nu mai puteau îndura voinicii. (V. Eftimiu) 

9. Granița, Coşbuc n-o mai putea trece înapoi. (O. Goga) 

10. Pe tâlharul prins îl dădură dorobanţilor. (Camil Petrescu) 

11. Pe copii nu-i aduce barza. (G. Călinescu) 


Exerciţiul 65. Identificaţi, în enunţurile de mai jos, complementele indirecte 
şi explicaţi semnele de punctuație folosite în cazul lor. 


1. Pentru el, Crima din Parcul Central căzuse ca un dar al proniei cereşti. 
(V. Eftimiu) 

2. Pentru aceasta, nu-i ajungeau banii trimişi de Manole Dincă. (V. 
Eftimiu) 

3. Despre acel tezaur, toate celelalte cronici păstrau tăcerea. (Cezar 
Petrecu) 

4. Pentru vorbă, gura nu cere de mâncare. (I. Agârbiceanu) 

5. Cunoşteau, prin părinţii lor, multă lume. (V. Eftimiu) 

6. Cel rămas însă cu desăvârşire mut de durere, în faţa morții 
sublocotenentului, fu fratele său. (D. Zamfirescu) 

7. Şi dacă el nu vrea să ştie nici acuma, de toate acestea? (Cezar Petrescu) 

8. Restul lumii, pentru dânsul, parcă nici nu exista. (L. Rebreanu) 

9. Ce-ai face dumneata cu o sabie în mână, în faţa poporului. (Camil 
Petrescu) 

10. De îmbrăcăminte prezentabilă aveau toţi nevoie. (Cezar Petrescu) 

11. Pentru aceste vorbe otrăvite, i-am dorit îndată pârcălabului leac la 
boala bătrâneţii. (M. Sadoveanu) 

12. Între gazetarii gălăgioşi, Titu se simţea străin. (L. Rebreanu) 

15. De sărăcia voastră, cei bogaţi, hrăpăreţi, îşi bat joc. (V. Eftimiu) 


Exerciţiul 66. Identificaţi, în enunţurile de mai jos, complementele 
circumstanţiale de relaţie şi explicaţi semnele de punctuație folosite în cazul lor. 


1. Cât despre fruntea lui, era poate de o prea rece seninătate şi de un calm 
prea încăpățânat. (P. Istrati) 

2. Din partea mea, n-ar fi fost nevoie de sugestiile de aici. (Cezar 
Petrescu) 

3. Cât despre automobil, a fost descompus în cele mai mici fragmente, 
parc-ar fi fost o jucărie sfărâmată, aşa zăcea în curtea de revizie. (V. 
Eftimiu) 

4. După înfăţişare, nu pare lacom. (Z. Stancu) 

5. De văzut, nu i-am văzut. (Z. Stancu) 

6. De bine făcută, eşti bine făcută. (Z. Stancu) 

7. Cât despre mâini, nici vorbă să-i tremure. (Z. Stancu) 

8. Cât despre vie, nici nu mai vorbesc. (G. Călinescu) 

9. De harnică, harnică, n-are cum mai fi. (B. Şt. Delavrancea) 

10. Cât despre iarba aceasta, n-am teamă că are s-o mai afle şi alții. 
(Cezar Petrescu) 

11. Cât despre căutările formale, Vlad, nu sunt rodnice decât atunci când 
ştii bine ce ai de spus. (H. Lovinescu) 

12. Însă de răspuns, nici nu se gândeşte să-i răspundă tatei. (Z. Stancu) 

13. Cât pentru mine, eu rămân în cercul strâmt al lumii mele... (C. Hogaş) 

14. Nici de gândit limpede, nu mai putea gândi. (Camil Petrescu) 

15. Cât despre ceilalți băieţi săraci din Cartierul Latin, trăgeau pe dracu 
de coadă, cu îndârjire şi entuziasm, fericiţi că se aflau în oraşul- 
lumină, plini de iluzii pentru viitorul care ne aştepta. (V. Eftimiu) 

16. Cât despre fericire, voi care aţi venit de acolo de unde aţi venit, ştiţi 
bine că acum niciun om pe lume nu poate fi fericit. (Z. Stancu) 

17. Deşi, în privinţa aceasta, trebuie să admit că s-a progresat. (O. Paler) 

18. Cât despre mutarea în alt sanatoriu, cred că v-aţi ostenit zadarnic... (L. 
Rebreanu) 

19. Cât despre a ascunde urmele petrecerii, nu mai putea fi vorba. (P. 
Istrati) 

20. Nu-mi cere să am o părere în privinţa asta. (O. Paler) 

21. Să ne lămurim întâi în privinţa clarităţii. (O. Paler) 


Exerciţii de verificare. Selectaţi exemplele care ilustrează regulile de mai 
jos: 


a. Complementul direct situat înaintea predicatului se desparte, de obicei, 
prin virgulă. 


Trenul intră în staţie cu o întârziere de un ceas. (I. Teodoreanu) 
Cea de a treia meserie, cred că i-o ghiciţi lesne. (P. Istrati) 

Un nor de păcură astupă cerul. (Cezar Petrescu) 

Iar florile, le cumpărăm din piaţă... (Cezar Petrescu) 

Adrian cunoştea vag povestea asta. (P. Istrati) 

Acolo, viaţa mea se schimbă cu totul. (P. Istrati) 


b. Complementul indirect aşezat înaintea predicatului se desparte prin 
virgulă când între el şi regent se intercalează un alt component al enunţului sau 
când se urmăreşte scopul de a evidenția circumstanţa respectivă. 


Am ajuns aproape de miezul nopţii. (M. Eliade) 

De cei adunaţi aici, depinde mântuirea patriei noastre şi libertatea 
lumii. (Camil Petrescu) 

Profesorul îl privi lung, neîncrezător. (M. Eliade) 

Din cei şapte invitaţi, trei erau muzicanți greci, renumiţi în petrecerile 
timpului. (P. Istrati) 

Pentru o mamă, copilul e mai presus de orice. (G. Călinescu) 

Pentru noi, procurarea cailor este o chestiune de viaţă şi moarte. (Z. 
Stancu) 


c. Complementul de relaţie se izolează prin virgulă, de regulă, când aste 
antepus şi nu se izolează când este postpus. 


Chipul lui contrasta cu îmbrăcămintea largă şi comodă. (G. Călinescu) 

De bolnav, nu era bolnav şi nici nu l-a împuşcat nimeni. (Z. Stancu) 

În privinţa regretelor, fii liniştită, dragă tanti! (L. Rebreanu) 

Cât despre ştiuleţi, despre boabe, ţăranii le ziceau ofticoase. (P. Istrati) 
Trebuie să caut un eveniment în jurul căruia să se întâlnească toţi eroii 
romanului. (M. Eliade) 

Poate că acest lucru e adevărat şi în privinţa călătoriilor. (O. Paler) 


Exerciţiul 67. Selectaţi din opere artistice sau din presa periodică cinci 
enunţuri care să conţină complemente necircumstanţiale izolate. 


Complementele circumstanţiale izolate 


Exerciţiul 68. Identificaţi, în enunţurile de mai jos, complementele 
circumstanţiale de loc izolate. Precizaţi regula de punctuație aplicată în cazul dat. 


1. Lăutarii s-au ploconit cu cuşmele în mână, din colţul gârliciului. (M. 
Sadoveanu) 

2. În spate, în poiană, auzi zgomot de paşi. (Camil Petrescu) 

3. În vale, la jumătatea priporului, printre mestecenii şi fagii subțiri, se 
vedea satul, alb în livezile albe de floare. (Cezar Petrescu) 

4. Plecase dincolo, peste munte, la nişte neamuri. (V. Voiculescu) 

5. Pe mirişti, luna ştirbă vărsa o lucire slabă. (M. Sadoveanu) 

6. Sub plopi, la fântână în vâlcică, era mai întuneric. (M. Sadoveanu) 

7. Aşa, într-o toamnă ca asta, duceam vinuri la ţinutul Sucevei. (M. 
Sadoveanu) 

8. În vârful plopilor, la fântâna singuratică, lucea asfinţitul. (M. 
Sadoveanu) 

9. Afară, ploaia a ajuns o adevărată urgie. (Z. Stancu) 

10. Câinii, pe sub căruţe, gâfâiau. (Z. Stancu) 

11. Jos, în oraşul de lângă marele fluviu, larma continua. (Z. Stancu) 

12. De jur împrejur, la o distanţă nu prea mare, se ridica un zid înalt. (O. 
Paler) 

13. În partea dinspre apus atârna, în slăvi, luna. (Z. Stancu) 

14. Un taraf de lăutari, pe o podeaţă la mijloc, s-a oprit să se mai 
odihnească. (Camil Petrescu) 

15. Apa începu să se adune şi să curgă la vale, spre lac. (Z. Stancu) 

16. Şezi aici, lângă mine. (D. Zamfirescu) 


126 


17. Zburară de undeva, dintr-o altă luncă a oraşului, avioane de 
vânătoare. (Z. Stancu) 
18. Auzi chemări, aproape. (M. Sadoveanu) 
19. Vei săpa sare, la ocnă, împreună cu ţiganii robi... (E. Camilar) 
20. Departe, în zare, soarele se lipi de marginea pământului. (Z. Stancu) 
21. O simţea pe aici, pe aproape. (Cezar Petrescu) 
22. Deasupra, în răchiţi, îşi fac acuma cuibare turturelele şi, din vreme în 
vreme, s-aude cântând cucul. (M. Sadoveanu) 
23. Departe, se vedea casa părintească. (V. Eftimiu) 
24. Undeva, în urmă, în zare, se vedeau dealurile ondulate. (Z. Stancu) 
25. Înspre apus, cătră munţii cei mari, dincolo de păduri de fag şi brad, 
înălbăstreau pâcle. (M. Sadoveanu) 
26. Porniră, din câteva părți, împuşcături răzlețe. (Camil Petrescu) 
27. În mijlocul codrului, într-un luminiş, s-a clădit o bisericuţă în 
amintirea unei întâmplări cumplite. (M. Sadoveanu) 
28 Pe mal, turcul ne aştepta în picioare. (P. Istrati) 
29. În prăvălie, către seară, era mai tot satul. (Camil Petrescu) 
30. Departe, pe oglinzi, se scăldau rațe. (M. Sadoveanu) 
31. Deasupra, cerul boltit licărea plin de stele. (Z. Stancu) 
32. Dinspre apă, vântul adia şi aducea cu el stropi uşori de răcoare 
plăcută. (Z. Stancu) 
33. Departe, sus, în adâncuri, iată şiruri lungi de cocoare... (V. Eftimiu) 
34. Aci, zarva era la culme. (D. Zamfirescu) 
35. Din munţi, venea seara. (V. Eftimiu) 
36. Munca, jos, în subterană, mi se păru suportabilă, numai praful negru 
începu să mă supere. (M. Preda) 
37. Dincolo de râu, pe luncă şi pe coasta dealului, foşnea în bătaia 
vântului pădurea întunecată. (Z. Stancu) 
38. Lăsasem fereastra deschisă când mă culcasem şi de-afară, de pe țărm, 
vuietul mării se auzea foarte clar în liniştea dimineţii. (O. Paler) 


Exerciţiul 69. Identificaţi, în enunţurile de mai jos, complementele 
circumstanţiale de timp izolate. Precizaţi regula de punctuație aplicată în cazul 
dat. 


1. Mă aflam, atunci, la începutul carierei mele în India. (M. Eliade) 
2. Dar, într-o zi, poveştile s-au sfârşit. (V. Eftimiu) 

. Mama lui, de atunci, nu mai avu un ceas linişte. (D. Zamfirescu) 

. Răsări, ca în fiecare dimineaţă, soarele. (Z. Stancu) 

. Isprăviră, după mai bine de trei ore, masa. (Z. Stancu) 

„ Soldaţi înarmaţi colindară fără odihnă, ziua şi noaptea, străzile şi 

ulițele. (Z. Stancu) 

7. Va săpa singur, noaptea, pe furiş. (V. Eftimiu) 

8. Deocamdată să porunceşti domniţelor să se culce-n altă parte, la 
noapte. (V. Eftimiu) 

9. Odată, vara, pe aproape de Moşi, mă furişez din casă, ziua miaza mare, 
la moş Vasile. (I. Creangă) 

10. Nu-ţi cere răspunsul neapărat, astăzi. (Cezar Petrescu) 

11. Într-o bună zi, băiatul nu s-a mai întors acasă. (V. Eftimiu) 

12. După un august mai mult ploios, acum livezile şi viile pline de rod 
par stropite cu aur. (Camil Petrescu) 

13. A doua zi, în zori, trebuia să plece la batalion. (Camil Petrescu) 

14. După prima izbucnire, Toderici îşi reveni din surpriză. (M. Preda) 

15. Acum, spre seară, în ajun de Sfântu Nicolae, a stat viforul, dar cerul e 
înnourat şi nu s-a pornit gerul. (Camil Petrescu) 

16. După zece ani de viaţă laolaltă, erau socotiți tot străini în sat. (Camil 
Petrescu) 

17. Uneori, în zori, în văzduhul vâscos şi încremenit se auzea glasul 
ciocârliilor şi, în răzoare, acela al prepeliţelor grase. (Z. Stancu) 

18. Dimineaţa, Țugurlan se trezi ca totdeauna liniştit şi odihnit. (M. 
Preda). 

19. Acum, oraşul arăta ca o imensă omidă neagră. (O. Paler) 

20. Dimineaţa, la portiţă, se grămădiră bărbaţi şi femei. (|. Agârbiceanu) 

21. Chiar în acea zi, imediat după masă, ne-am aşezat la lucru în odaia 
mea. (M. Eliade) 

22. Din noaptea aceea, nu mă mai încred în oamenii cu vocea frumoasă. 

(P. Istrati) 

23. Într-o seară, pe la începutul lui iulie 1909, cu puţin înainte de orele 
zece, un tânăr de vreo optsprezece ani, îmbrăcat în uniformă de liceu, 
intră în strada Antim. (G. Călinescu) 

24. Se auziră, după puţin timp, câteva explozii. (Z. Stancu) 

25. Ploaia, până aci rară şi repede, deveni un adevărat potop. (Z. Stancu) 

26. Zaharia Duhu se miră că, de această dată, gângavul n-a gângăvit. 

(Cezar Petrescu) 


DAAU 

27. Erau toţi emoţionaţi, căci era, pe timpul acela, o sumă considerabilă. 


(Camil Petrescu) 


Exerciţiul 70. Identificaţi, în enunţurile de mai jos, complementele 


circumstanţiale de mod izolate. Precizaţi regula de punctuație aplicată în cazul 
dat. 


l. 
„Se aşezară jos, pe iarba luncii, turcește. (Z. Stancu) 
. Pe urmă se apucă să-şi roadă mai departe osul, încet şi fără nicio poftă. 


9. 


Oltul îşi va cânta, atât de puternic, biruința. (G. Bogza) 


(Z. Stancu) 


. Îmi ghicea, fără greş, gândurile. (M. Preda) 
. I se păru că, într-un fel, căminarul are dreptate. (Camil Petrescu) 
. Ajuns lângă cei trei, se întinse alături de ei şi deveni, pe nebăgate de 


seamă, al patrulea. (M. Preda) 


. De după deal vine, în zbor rotat, un uliu. (Em. Gârleanu) 
„ Acel om care năvălise impetuos în tihnita locuinţă era, în aparenţă, un 


necunoscut. (V. Eftimiu) 
Prin întuneric mergea greu de tot, cu mare băgare de seamă. (Camil 
Petrescu) 


10. Toată lumea vrea să pună, cât mai repede, piciorul pe cheiul de la 


Pireu. (O. Paler) 


Exerciţiul 71. Identificaţi, în enunţurile de mai jos, complementele 


circumstanţiale de cauză izolate. Precizaţi regula de punctuație aplicată în cazul 
dat. 


Wu BV DR O — 


Îi scânteiază ochii negri, de bucurie. (Camil Petrescu) 

„De teama biciului, caii lungiră paşii. (Z. Stancu) 

. De oboseală, mi se strâmbă faţa şi mi se întristară ochii. (Z. Stancu) 

. Din pricina dogoarei, mlaştinile sunt uscate peste tot. (Em. Gârleanu) 

. Din pricina stării mele nervoase, vizitele acestea erau cât se poate de 


scurte. (P. Istrati) 


. Am impresia că atunci am tras prima spaimă din pricina singurătăţii. 


(O. Paler) 


„De emoție, Titu nici nu o recunoscuse. (L. Rebreanu) 
. Din lipsă de braţe, pământul din judeţul Tutovan n-avea preţ prea mare. 


(V. Eftimiu) 

9. A trecut, pentru tâlhării, prin închisori. (M. Sadoveanu) 

10. Flăcăul, de atâta zbucium şi alergătură, se topea. (V. Voiculescu) 

11. Înainte de a face gestul, Tadeu scrise tatălui său, rugându-l să nu-l 
stânjenească şi să-l ierte dacă va fi nevoie să renunţe, din cauza 
căsătoriei neautorizate, la cariera militară. (G. Călinescu) 

12. Dorea să se împotrivească şi, din pricina liniştii de afară, nu îndrăznea 
nici să deschidă gura. (L. Rebreanu) 

13. Anul acesta, din pricina ploilor, cireşele au putrezit înainte de a fi 
culese. (O. Paler) 

14. Nu mai văd nimic afară, din pricina întunericului, dar, cu siguranță, e 
vreme rea. (O. Paler) 


Exerciţiul 72. Identificaţi, în enunţurile de mai jos, complementele 
circumstanţiale concesive şi explicaţi semnele de punctuație folosite în cazul lor. 


1. Cu tot ajutorul bunelor zâne, prietene ale lor, mult aşteptata izbândă nu 
venea. (V. Eftimiu) 

2. Orchestra, în ciuda foielii din grădină şi a gălăgiei, se apucă să cânte. 

(Z. Stancu) 

. Oricum, eşti prea cheltuitor, maică. (Camil Petrescu) 

. Cu toate acestea, mă mai înclin în faţa lui încă o dată. (Z. Stancu) 

. Împotriva aşteptărilor mele, rămase liniştit. (Z. Stancu) 

. Mărturisirea mea, deşi sinceră numai pe jumătate, o mulţumi. (Z. 

Stancu) 

7. Cu tot ajutorul vracilor, bătrâna cea grasă îşi dă sufletul. (V. Eftimiu) 

8. Dar frate-meu, împotriva presupunerilor mele, se stăpâneşte. (Z. 
Stancu) 

9. Cu tot vuietul vântului, simţise ceva pe cărarea de dincolo de stufuri. 
(M. Sadoveanu) 

10. Şatra, împotriva aşteptărilor, se sătură curând de mormăielile şi de 
jocul lor. (Z. Stancu) 

11. Cu toate acestea, căpitanul de mazâli o vedea. (M. Sadoveanu) 

12. Oricum, te-ai născut într-o zodie cu noroc, Bologa!... (L. Rebreanu) 

13. În căruţe însă, în pofida umbrei, era şi mai cald. (Z. Stancu) 

14. Deşi extrem de tânăr, prin scurtarea vieţii Tudorel căpătă o maturitate 
a spiritului excepțională, asupra tuturor chestiunilor făcea reflecţii 
lipsite de orice superficialitate. (G. Călinescu) 


AnA 

15. Şi numai mirosul de benzină stăruie, cu toate adierile de lavandă 
împroşcate din pulverizator. (Cezar Petrescu) 

16. În ciuda strădaniilor mele, trăsura se îndepărta mereu. (P. Istrati) 

17. Numai eu eram crunt, în ciuda sentimentului de sărbătoare care mă 
stăpânea. (M. Preda) 

18. Suferinţa lor era că, în ciuda frumuseţii ei, fata nu se mărita. (M. 
Preda) 

19. Când omul e cât de cât tânăr, în ciuda anilor, e slab în faţa dorințelor. 
(O. Paler) 

20. Cu tot vuietul vântului, simţise ceva pe cărarea de dincolo de stufuri. 
(M. Sadoveanu) 

21. Cu toate acestea, un glas lăuntric mă îmbărbăta. (P. Istrati) 


Exerciţiul 73. Identificaţi, în enunţurile de mai jos, complementele 
circumstanţiale opoziţionale şi explicaţi semnele de punctuație folosite în cazul 
lor. 


1. Şi boierul, în loc de un cuvânt bun, m-a scuipat drept în obraz, de faţă 
cu slugile sale şi cu alţi oameni ce se aflau atunci la curte, încât am 
crezut că a căzut cerul pe mine de ruşine! (I. Creangă) 

2. În loc de orice răspuns, Veronica îl scuipă în faţă. (I. Agârbiceanu) 

3. Iar în locul trăsnetelor, un vuiet infernal se dezlănţuie. (G. Bogza) 

4. În loc de dreptate, ne-am ales cu batjocura şi cu averea luată. (V. 
Eftimiu) 

5. În locul amintirilor, care oricât tot îi aduceau un început de zâmbet, 
vine tristeţea. (I. Teodoreanu) 

6. În locul moşneagului, o întâmpina casa lui. (I. Teodoreanu) 

7. Pe mesuţă, în loc de mămăligă, se răcorea o turtă dulce tăiată felii. (|. 
Teodoreanu) 

8. Umblam abătut şi, în loc de plăcere, culegeam, oriunde mă întorceam, 
numai amărăciuni. (V. Voiculescu) 

9. Didina, în loc de răspuns, îl scuipă în faţă ca pe-o javră şi nici nu se 
sinchisi de dânsul. (L. Rebreanu) 

10. Apoi îşi aduse aminte iar cum un ţăran lung, sfrijit şi spân, venise 
odată cu fălcile legate, încovoiat de durere, să-i scoată o măsea şi cum 
dascălul, în loc de cea vătămată, îi smulse una teafără. (L. Rebreanu) 

Exerciţiul 74. Identificaţi, în enunţurile de mai jos, complementele 
circumstanţiale cumulative şi explicaţii semnele de punctuație folosite în cazul 
lor. 


. Domnule, în afară de cele scrise şi plătite, aş mai dori ceva. (Z. Stancu) 
. Ba ţi-oi spune eu că, pe lângă acest semn, am avut şi altele. (M. 
Sadoveanu) 

„Pe lângă lipsa pe care o au, sunt şi urâţi. (M. Sadoveanu) 

4. Pe lângă ei mai beau popa, notarul, văru-meu Niculaie Dimozel. (Z. 
Stancu) 

5. Marinescu, pe lângă sarcina de magazioner, îndeplineşte şi pe cea de 
furier al detaşamentului. (Gib I. Mihăescu) 

6. În afară de un administrator, maiorul mai ţinea trei paznici pentru 
magazii, casă şi câmp. (M. Preda) 

7. Pe lângă oase, un organism mai are şi altele care te pot părăsi. (M. 
Preda) 

8. Pe lângă cei de la mese, ies acuma să se uite la mine şi cei din cafenea. 
(I. L. Caragiale) 

9. Surtucul lui, pe lângă acestea, era mai mult urzeală decât bătătură, ros 
pe margini. (M. Eminescu) 

10. Deci era un om care, pe lângă rânduiala scrisului, avea şi plăcerea 
curățeniei. (M. Sadoveanu) 

11. Aşa că are şi grâu de toamnă, pe lângă ovăz şi porumb. (|. 
Agârbiceanu) 

12. Vina, pe lângă toate cele pomenite, o are omul care ocârmuieşte acum 

ţara. (M. Sadoveanu) 


N = 

Exercițiul 75. Identificaţi, în enunțurile de mai jos, complementele 
circumstanțiale de excepție şi explicați semnele de punctuație folosite în cazul 
lor. 


1. Într-o săptămână realiză câteva zeci de mii de franci, în afară de 
întreținere, pe care i-o plătea integral excelența-sa, semizeul. (V. 
Eftimiu) 

2. Toţi, în afară de Madala, priviră spre poartă. (Cezar Petrescu) 

3. l-au mâncat, afară de unul, care a reuşit să se urce într-un copac... (M. 
Preda) 

4. În sminteala lui, de bună seamă că nu vrea să ştie deocamdată de 
altceva, decât de comoara pe care o caută... (Cezar Petrescu) 

5. Între părinţi şi copii cu trăsături regulate e greu de făcut vreo 
comparaţie, în afară de coloarea ochilor şi a părului. (Camil Petrescu) 

6. Dar în afară de Luxiţa, toţi se ţineau încă tari. (Camil Petrescu) 

7. Atunci se văzu că în şerpar, afară de pistol, de cuţit şi de caval, mai 
avea şi un fluier subţire, destul de scurt. (Camil Petrecu) 

8. Atunci se desprinseră toţi, în afară de cei doi, care porniră şi mai 
repede... (Camil Petrescu) 

9. În afară de fondatori, membrii societăţii nu se cunosc între ei. (Camil 
Petrescu) 

10. În afară de Baru, nimeni nu mai ţipa, nimeni nu mai striga. (Z. 
Stancu) 

11. Aici, în oraş, afară de boierul d-voastră şi alți doi-trei, toți sunt 
datori... (D. Zamfirescu) 

13. Cei care intră se ploconesc de la uşă, în afară de ofiţeri, care salută 
milităreşte. (Camil Petrescu) 

14. Învăţase uşor că, în afară de prietenia mea, nu mai avea altceva pe 
lume decât ocrotirea dădacei mele. (M. Sadoveanu) 

15. În afară de rana din piept, mai avea o sfărâmătură de os la piciorul 
stâng şi o scrijălare adâncă în coapsă. (L. Rebreanu) 

16. Se hotări să se prezinte la raport, să-i explice situaţia, să-l roage şi să-i 
făgăduiască solemn că îşi va face datoria oriunde, afară de acolo... (L. 
Rebreanu) 

17. Altfel n-ar mai fi putut prinde alt tren, în afară de acceleratul de 
noapte. (Cezar Petrescu) 

18. În afară de materiile impuse şcolarului prin programe, n-aş putea 
spune că, în timpul acela, m-ar fi interesat în chip deosebit ceva. (L. 
Blaga) 

19. Câtva timp nu mai auzii nimic, afară de şuietul jalnic al râului. (B. Şt. 
Delavrancea) 

20. Afară de îmbrăcămintea asta sumară, părea că nu mai are nevoie de 
nimic: nici de surtuc, nici de pălărie. (M. Sadoveanu) 

21. Altă mireasă, afară de Florica vădanei lui Maxim, n-ai găsit câtu-i 
satul de mare?!... (L. Rebreanu) 

22. Nimeni nu veni s-o vadă, afară de părinţii ei. (|. Agârbiceanu) 

23. Nu vedeam pe nimeni, afară de el. (Em. Gârleanu) 

24. Afară de poeţi, nu vă înţelege nimeni. (M. Eliade) 


Exerciţii de verificare. Selectaţi exemplele care ilustrează regulile de mai 
jos: 


a. Complementele circumstanţiale care nu se află în imediata vecinătate a 
termenului regent şi asupra cărora nu se insistă în comunicare se izolează, de 
obicei, prin virgulă. 


De frică, parcă nici nu mai respira. (O. Paler) 

După ce am încheiat ultima frază, m-am oprit. (M. Eliade) 
Simţim toţi că aici va fi întâia luptă grea. (Camil Petrescu) 
Abia atunci a zâmbit, cu o uşoară ironie. (Gib I. Mihăescu) 
Era sus în munte, la şatrele unor ţigani. (V. Voiculescu) 

Se măcina necontenit, ziua şi noaptea. (M. Preda) 


b. Complementele circumstanţiale aşezate la începutul unei propoziţii se 
izolează prin virgulă dacă nu sunt importante pentru comunicare. 


În liniştea acelei seri primăvăratice, sirena unui vapor săgetă aerul cu 
şuieratul ei strident. (P. Istrati) 

Curând apoi, plecarăm şi noi. (P. Istrati) 

Dimineaţa, scânteiase în grădină şi pe acoperişuri o brumă groasă şi- 
ngheţase în treuci apa găinilor. (M. Sadoveanu) 

În zori, bolnavul adormi. (L. Demetrius) 

Dimineaţa, după ce gustam câte ceva, o luam razna şi nu ne întorceam 
decât la amiază. (P. Istrati) 

Până la orele zece noaptea, Filip nu apăru. (G. Călinescu) 


c. Complementele circumstanţiale care apar în altă poziţie decât cea pe care 
o ocupă în ordinea normală a complementelor: subiect + atribut + complement 
direct + complement indirect + complement circumstanţial se izolează, de obicei, 
prin virgulă. 


Ana, în bucătărie, lângă plita de gătit, îşi şterse o lăcrămă. (l. 
Agârbiceanu) 
Atunci, mă năpădeşte, brusc, altă panică. (O. Paler) 

Omul, în acele meleaguri, trăieşte pe socoteala lui, ca şi mistrețul, ca şi 
lupul. (M. Sadoveanu) 

Am mers până ce zăpada s-a transformat, brusc, în noroi. (O. Paler) 
Efortul cheltuit în această îndelungă sforţare de a fi conştient şi-a atins, 
în preajma vârstei de treizeci de ani, termenul. (H. Patapievici) 

Altădată nici un scriitor care purta acest nume nu mă făcea să preţuiesc, 
atât de avar, propriul meu timp, al existenţei mele. (M. Preda) 


d. Sunt frecvent izolate, prin virgule, complemente circumstanţiale 
concesive, cumulative, opoziţionale, de excepţie şi de relaţie. 


Cu toate strădaniile, tabăra se târa prin zile din ce în ce mai grele. (V. 
Voiculescu) 

Până azi-dimineaţă, în ciuda tuturor întâmplărilor şi zvonurilor, a fost 
convins în adâncul său că oamenii lui vor sta liniștiți chiar dacă de jur- 
împrejur toate satele s-ar răscula. (L. Rebreanu) 

Însă în picioare, în loc de ghete, târa, aproape, cipici cu tălpi groase de 
lână. (G. Călinescu) 

Moş Gheorghe-i ţinuse loc de mamă şi bunic. (I. Teodoreanu) 

Doctorul, în loc de alt răspuns, îi arătă marfa întinsă pe jos. (G. 
Călinescu) 

De părut rău, nu i-a părut, că-i plăcea şi munca la câmp şi dulgheria... 
(|. Al. Brătescu-Voineşti) 

Pe lângă vibrarea adâncă a lemnului, mi s-a părut că aud un sunet ca de 
zornăit înfundat. (V. Voiculescu) 

Calculul n-a fost, dintr-un punct de vedere, atât de stupid. (Cezar 
Petrescu) 

Tânărul ne privi din nou pe amândoi, zâmbind misterios. (M. Eliade) 
Totul mi se părea zadarnic, fără sens. Totul, în afară de acele câteva 
luni ale dragostei şi nenorocirii mele. (M. Eliade) 

Cu toate acestea, ea ascunse pumnalul în sân. (P. Istrati) 

Gândurile se mişcau anevoie ca nişte care troienite prin nebulosul 
îngheţ al iernii. (I. Teodoreanu) 


Exerciţiul 76. Selectaţi din opere artistice sau din presa periodică cinci 
enunţuri care să conţină complemente circumstanţiale izolate. 

Construcţiile infinitivale, gerunziale şi participiale izolate 


Exerciţiul 77. Identificaţi, în enunţurile de mai jos, construcţiile infinitivale 
şi explicaţi semnele de punctuație folosite în cazul lor. 


1. Cine ştie dacă Veronica, pentru a vedea pe jandarm, nu s-a vândut 
diavolului! (I. Agârbiceanu) 

2. Înainte de a pleca, am avut grijă să-mi transform tot ce posedam, nici 

în aur, nici în giuvaeruri, ci în platină. (V. Eftimiu) 

. Fără a se gândi la ce spune, răspundea corect. (L. Rebreanu) 

4. Înainte de a porni spre Dunăre, Sinan voi să arate sultanului şi altor 
turci de vază o privelişte măreaţă. (V. Eftimiu) 

5. Miniştrii de Externe, înainte de a numi un reprezentant al ţării în 
străinătate, se interesau mai mult de persoana, de calităţile şi defectele 
soţiei, decât ale diplomatului însuşi. (V. Eftimiu) 

6. Pentru a sfârşi mai iute cu toate acestea, îl întrebai încă o dată pe 
gospodar despre drumul spre Almaş. (C. Hogaş) 

7. Făcui câţiva paşi prin casă, fără a zice nimic. (C. Hogaş) 

8. Mă hotărâi să poposesc undeva la umbră, spre a-mi împrospăta 
puterile. (C. Hogaş) 

9. Spre a merge la Almaş pe drumul mare, ar fi trebuit să suim dealul 
Balaurului, ce se ridică dincolo de Dărmăneşti. (C. Hogaş) 

10. Şi mă întorsei cu faţa la perete spre a dormi (C. Hogaş) 

11. Înainte de a bea, a vărsat pentru mort o picătură din pahar. (M. 
Sadoveanu) 

12. Înainte de a mă întoarce în camera mea, am privit ca pe ceva cu totul 
nou grădina înflorită. (M. Sadoveanu) 

13. Şi pentru a-mi întări acum şi mai mult această impresie, simţii nevoia 
literaturii de aventuri şi miracol. (Gib I. Mihăescu) 

14. Înainte de a ajunge la Mânăstirea Cozia, Oltul trece pe lângă 
gospodăriile părăginite a două bătrâne. (G. Bogza) 

15. Înainte de a căuta măcar un răspuns, îl fulgeră o nouă întrebare: „Dar 
dacă are dreptate?“ (L. Rebreanu) 

16. Pentru a mai însufleţi acest colţ pustiu al parcului, aruncam păsărilor 
resturile meselor mele: pâine, fructe, carne. (P. Istrati) 

17. Îi plăcea mai bine să bată câmpii, pentru a găsi o viaţă mai 
neatârnată? (P. Istrati) 


(95) 

18. Am petrecut noaptea lângă calul mort, multă vreme fără să scoatem o 
vorbă, înainte de a adormi în cântecul dureros al greierilor. (P. Istrati) 


Exerciţiul 78. Identificaţi, în enunţurile de mai jos, construcţiile gerunziale 
şi explicaţi semnele de punctuație folosite în cazul lor. 


1. Am făcut, întrebându-mă mereu, fel de fel de ipoteze. (Camil Petrescu) 

2. Locotenentul, văzând-o, i se păru acum pentru întâia dată frumoasă. 
(D. Zamfirescu) 

3. Mergând, parcă se mai uşura de povara ce o ducea cu dânsul. (D. 
Zamfirescu). 

4. Se apără cum poate zâmbind. (Camil Petrescu) 

5. Ne priveşte, încruntând nedumerit sprâncenele. (Camil Petrescu) 

6. Gonind norii negri spre miazăzi, soarele le luase locul înspre Munţii 
Lotrului. (Camil Petrescu) 

7. Cunoscând povestea strămoşilor săi, el dorea să-i întreacă. (V. Eftimiu) 

8. Veneau încet, legănându-se. (Z. Stancu) 

9. Două zile tânărul Herdelea stătu pe spini, aşteptând din moment în 
moment o prăbuşire. (L. Rebreanu) 

10. Privindu-i, îți venea să crezi că niciunul dintre ei n-a trecut de 
douăzeci de ani. (Z. Stancu) 

11. Sună, sfâşiind aerul vâscos, o sirenă. (Z. Stancu) 

12. O clipă inginerul tăcu, ştergându-şi ochelarii cu batista. (Cezar 
Petrescu) 

13. Trăind mereu cu slugi proaste şi cu lume multă adunată în cârciumă, 
ea pierduse încetul cu încetul şi gingăşia sufletului. (1. Slavici) 

14. Şi mama izbucni în hohot de plâns, îmbrăţişându-şi fata, sărutând-o. 
(|. Agârbiceanu) 

15. Şi, ţinând pe babă de subsuori, trecură într-o odaie răcoroasă, mare, în 
care bătrâna păru a se înzdrăveni ca prin farmec. (D. Zamfirescu) 

16. Se duse, zâmbind, drept la locul ei de mai-nainte. (D. Zamfirescu) 

17. Înnebunită, ţipând, Veronica ţâşni afară, trântind uşile după ea. (l. 
Agârbiceanu) 

18. Bătrânul se uită din nou în ochii ei, dând din cap. (D. Zamfirescu) 

19. Matei urcă scările, zâmbind. (D. Zamfirescu) 

20. El, primindu-i răspunsul, rămase încremenit. (D. Zamfirescu) 

21. Paraschiv îi răspunse printr-o smucitură a calului, pornind în goană 


înainte pe şosea. (M. Preda) 


22. Dincă face câţiva paşi, căutând, chibzuind. (Camil Petrescu) 

23. Apoi pune jos, anunțând, două sute galbeni. (Camil Petrescu) 

24. Cei de faţă, nebănuind nimic, începură să râdă. (Camil Petrescu) 

25. S-au uitat încolo şi încoace, căutând un loc umbrit. (M. Sadoveanu) 
26. Voind să te cârpeşti, mai rău te rupi. (Folclor) 

27. Râzând, nevasta trecu feciorului baltagul. (M. Sadoveanu) 

28. Un răstimp rămase ca un arc, pândind. (M. Sadoveanu) 

29. lar Vodă, cumințit acum şi mult îmblânzit, a suspinat — aducându-și 


aminte cât de schimbătoare sunt toate ale oamenilor. (M. Sadoveanu) 


Exerciţiul 79. Identificaţi, în enunţurile de mai jos, construcțiile participiale 


şi explicaţi semnele de punctuație folosite în cazul lor. 


1 


2, 
. Arsă de foc, crăpată pe alocuri, oglinda n-a mai avut căutare. (V. 


9. 


. În aceeaşi clipă intră în ograda pădurarului împăratul cel rău, urmat de 


ceata lui de hăitaşi. (V. Eftimiu) 
Luat parcă prea repede, nu ştie ce să facă. (Camil Petrescu) 


Eftimiu) 


. Ploaia năprasnică, trimisă asupra lumii ca un blestem, duruie pe 


acoperiş. (Z. Stancu) 


. Dobrică Tunsu, obişnuit cu vinul, n-avea nimic, dar eu mă cam 


ameţisem. (Z. Stancu) 


„Intră în casă şi căzu, ruptă de slăbiciune, pe o laviţă. (|. Agârbiceanu) 
. Matei se uită la unchiu-său, preocupat de gânduri. (D. Zamfirescu) 
. Pe lângă tunuri se vedeau întinşi, căzuţi în cel mai greu somn, tunarii. 


(Z. Stancu) 
Uşurate de încărcătură, avioanele grele făcură cale întoarsă. (Z. Stancu) 


10. În lumina zorilor răsări, muiat parcă în sânge, soarele. (Z. Stancu) 
11. Făcuţi repede ofiţeri, cei din generaţia mea au fost după aceea trimişi 


pe front de unde puţini au scăpat... (M. Preda) 


12. Rămaşi pe drumuri, cutreierau ulițele Bucureştilor, căutând serviciu. 


(V. Eftimiu) 


13. Înfierbântat de mulţumire, Ion plăti şi plecă acasă prin viscol, 


nepăsător. (L. Rebreanu) 

14. Mângâiaţi de razele asfinţitului, munţii strălucesc ca în odăjdii de 
sărbătoare. (G. Bogza) 

15. Noaptea, uşor luminată de stele şi de lună, fu friguroasă. (Z. Stancu) 

16. Ruptă de osteneala zilei, bătrâna adormi îndată. (I. Agârbiceanu) 

17. Zdrobit de oboseală şi zăpăcit de fericire, mă lungii pe pătura mea. (P. 
Istrati) 

18. A stat ploaia şi a răsărit luna printre nourii negri, mânaţi acum tot mai 
mult spre miazăzi. (Camil Petrescu) 


Exerciţii de verificare. Selectaţi exemplele care ilustrează regulile de mai 
jos: 


a. Infinitivele, gerunziile şi participiile, însoțite sau nu de 
determinări, antepuse predicatului se despart prin virgulă. 


Zdrobit de oboseală, copilul adormi îmbrăcat pe canapeaua lui. (G. 
Călinescu) 

Odată, dormind adânc, după o zi grea de muncă, se pomeni atinsă pe 
umăr de o mână uşoară. (V. Eftimiu) 

Înainte de a vă da adevărata explicaţie, am lăsat să plece oaspeţii 
străini. (V. Voiculescu) 

Vorbind prost limba mea, am fost luat drept străin. (P. Istrati) 

Plictisit, era să plece cu mâna goală. (L. Rebreanu) 

Pentru a-mi ajunge ţinta, devenii duios, sentimental şi îl lăsai să 
înţeleagă dorinţa mea de fugă. (P. Istrati) 


b. Infinitivele, gerunziile şi participiile, urmate sau nu de determinări, 
intercalate între subiect şi predicat se despart prin virgulă. 


Noaptea, omul, chinuit de gânduri, n-a putut să adoarmă. (M. 
Sadoveanu) 

Totuşi, Cornel se ferea de a-şi da pe față, spre a nu-i mâhni, enervarea, 
mulțumindu-se să-i mângâie cu palma pe spate. (G. Călinescu) 

Mezinul, înainte de a se culca, ieşise puţin a răcoare. (M. Sadoveanu) 
Şi bătrâna, povestindu-mi astea, se căina cu mâna pe inimă. (V. 
Voiculescu) 

Titu Herdelea, aiurit, închise uşa după el. (L. Rebreanu) 

A doua zi, dis-de-dimineaţă, începurăm să urcăm un drum greu, printre 
brazi, întovărăşit de cinci călăreţi, care trebuiau să organizeze o goană. 
(P. Istrati) 


c. Construcţiile infinitivale, gerunziale şi participiale postpuse 
predicatului, se despart prin virgulă când au caracter explicativ (nu sunt 
absolut obligatorii pentru comunicare) sau sunt distanţate de termenul 
regent. 


Sisif era, cu siguranţă, tânăr, în vale, înainte de a sui coasta muntelui. 
(O. Paler) 

A dormit bravul meu de la zece seara şi până a doua zi la amiază, 
gemând din când în când. (I. L. Caragiale) 
Ascultând povestea moşneagului, eu eram numai ochi şi numai urechi, 
cuprins ca de-o înfiorare. (M. Sadoveanu) 
Două zile tânărul Herdelea stătu pe spini, aşteptând din moment în 
moment o prăbuşire. (L. Rebreanu) 

Ceru plosca şi bău pe nerăsuflate, înfierbântat de furie. (Camil 
Petrescu) 
Şedeam în pat până la amiază, văitându-mă. (P. Istrati) 


Exerciţiul 80. Selectaţi din opere artistice sau din presa periodică şase 
enunţuri care să conţină construcţii gerunziale, participiale şi infinitivale izolate 
(câte două pentru fiecare tip). 


Atributele izolate 


Exerciţiul 81. Identificaţi atributele izolate din propoziţiile de mai jos şi 
explicaţi semnele de punctuație folosite în cazul lor. 


1. Fata se opri fără voie, speriată. (M. Preda) 
2. Dar piscurile, îndârjite, se împotrivesc. (G. Bogza) 
3. Era într-o mare tovărăşie de domni şi doamne serioşi, frumoasă, şi 
părea destul de veselă. (Camil Petrescu) 
4. Haiducul se uita, buimăcit, în jurul lui. (V. Eftimiu) 
5. Aştepta răspunsul lui, îngrozită. (Camil Petrescu) 
140 


6. Deţinutul, istovit, îndârjit, surâde amar. (Camil Petrescu) 

7. Armăsarii vineţi, puţin speriaţi, jucau în loc. (Camil Petrescu) 

8. Un bordei să ai, cât de rău, numai să fie al tău. (Folclor) 

9. Mă frământau cele două vizite ale lui, lugubre, în ajunul Crăciunului. 
(V. Eftimiu) 

10. Era un ceasornic scump, de aur, cu două capace. (Z. Stancu) 

11. Veveriţa, furioasă, se opri şi ea... (Camil Petrescu) 

12. Fata se opri din nou, nehotărâtă. (D. Zamfirescu) 

13. Ba către prânz a ieşit şi soarele, tomnatic, cu raze albicioase... (Camil 
Petrescu) 

14. Biserica era de zid, încăpătoare, zugrăvită cam de mult, dar încă 
cuviincioasă. (D. Zamfirescu) 

15. Adăposturile, trei la număr, erau gata. (Z. Stancu) 

16. Era un om vesel şi cunoştea pe toți gospodarii din satul acela al 
nostru, răşăzesc. (M. Sadoveanu) 

17. Țărâna bătăturii, umedă de rouă, parcă era o fiinţă vie care dormea şi 
ea. (M. Preda) 

18. Oamenii, pentru o clipă împăcaţi, începură să râdă. (Cezar Petrescu) 

19. Drumul se lățea iarăşi, de ţară, cu zăplazuri de scânduri. (Cezar 
Petrescu) 

20. Degetele lungi, de lumină, ale reflectoarelor, începură să pipăie 
neîntârziat cerul. (Z. Stancu) 


Exerciţiul 82. Găsiţi, în exemplele de mai jos, atributele izolate şi precizaţi 
regula de punctuație aplicată. 


. Visător, contemplă un punct gol în spaţiu. (Cezar Petrescu) 

. Mirat, şeful cetei nu mai zise nimic. (M. Preda) 

. Speriat, Manole Dincă plăti. (V. Eftimiu) 

. Legat, bandajat, se uita-n tavanul alb. (V. Eftimiu) 

. Singur, străveziu, un nouraş ca de bumbac plutea prin aer. (D. 
Zamfirescu) 

6. Într-o clipă, alarmate, ies din şanţuri vrăbiile. (G. Topârceanu) 

7. Şi, într-o bună zi, mic, alb şi plăpând, ghiocelul îşi sună clopoţelul. (E. 

Jianu) 
8. Oarbe, brutale, masele de aer le lovesc în plin, încercând să le smulgă 
din loc. (G. Bogza) 


WU BV WR = 

9. Dârz, zburlit, neînduplecat, el rezistă cu întreaga-i ființă de cremene. 
(G. Bogza) 

10. Nevăzută, moartea da târcoale şatrei. (Z. Stancu) 

11. Speriaţi, câţiva flăcăi săriră şi desfăcură mâna încleştată a lui Nilă. 
(M. Preda) 

12. Înfiorat, călăreţul se opreşte şi priveşte cercetător spre muchiile 
dealului. (Camil Petrescu) 

13. Uluit, Moromete observă că învățătorul dăduse exact preţul dorit de 
ei. (M. Preda) 


Exerciţiul 83. Găsiţi, în exemplele de mai jos, atributele izolate şi precizaţi 
regula de punctuație aplicată. 


1. El, mereu neliniștit, bănuitor, dă coşul lângă pat. (Camil Petrescu) 

2. Acesta, bolnăvicios, de nu putea merge decât sprijinit în cârje, cu un 
picior în groapă, tot nădăjduia să vadă măcar pe unul dintre cei trei 
feciori ai lui pe tronul Țării Româneşti. (Camil Petrescu) 

3. Ea, disperată, îşi duse mâinile la ochi, roşie şi respirând cu greutate. 
(D. Zamfirescu) 

4. Facem lecţie azi? mă întrebă ea, foarte timidă. (M. Eliade) 

5. Dar ea, impasibilă, zise doar: — Tu ştii mai bine decât oricine! (G. 
Călinescu) 

6. Aceasta, speriată serios, îl împingea cu nuiaua. (G. Călinescu) 

7. Leana, înmărmurită, se uita la el. (B. Şt. Delavrancea) 

8. Gheorghe, foarte liniştit, ridică găleata şi o răsturnă peste gheaţa de 
câteva degete ce se prinsese în jgheabul de lângă fântână. (L 
Rebreanu) 

9. Sotea, orbit, năucit, alunecă în noroi, nepricepând ce i s-a întâmplat. 
(Camil Petrescu) 

10. Dar de ce nu putem să-l ridicăm? se împotrivi Gheorghiţă, neguros. 
(M. Sadoveanu) 


Exerciţiul 84. Găsiţi, în exemplele de mai jos, atributele izolate şi precizați 
regula de punctuație aplicată. 


1. Ici-colo, copacii se aplecau încărcaţi de zăpadă ca de o povară albă, 
diafană şi rece. (Camil Petrescu) 

9. 


. Pe alocuri, iarba sălbatică, aspră şi ghimpoasă, se uscase. (Z. Stancu) 

. Era îmbrăcat în haine albe de vară, largi şi sprintene. (Cezar Petrescu) 

. Celălalt, bălan şi bucălat, părea că dormitează. (M. Sadoveanu) 

. Îi auzi glasul, dulce şi mătăsos, tremurând. (L. Rebreanu) 

. E un om foarte bun, blând şi sentimental. (L. Rebreanu) 

. La letopiseţele lui, puţine şi sărace, de pe poliţa din casă, s-au adăugat 


alte cărți, mai proaspete şi mai temeinice. (M. Sadoveanu) 


. Ileana, frumuşică şi curăţică, avea veşnic un râs zglobiu care-i plăcea 


Nadinei încât o întrebase dacă n-ar vrea să meargă la Bucureşti. (L. 
Rebreanu) 

Par sau, oricum, am părut un ardelean sobru, cu picioarele bine înfipte 
în pământ, serios şi ursuz. (O. Paler) 


10. Copilul, bălan şi durduliu, nu ştia decât de frica ei; altfel, toată casa îl 


răsfăţa şi-i răbda orice năzdrăvănii. (L. Rebreanu) 


Exerciţiul 85. Selectaţi din opere artistice sau din presa periodică cinci 


enunţuri care să conţină atribute izolate. 


Apoziţia izolată 


Exerciţiul 86. Identificaţi, în enunţurile de mai jos, apoziţiile şi explicaţi 


semnele de punctuație folosite în cazul lor. 


1 


2; 


. D-apoi cu moş Chiorpec, ciubotarul, megieşul nostru, ce năcaz aveam! 


(|. Creangă) 
Nevasta lui, Veronica, abia împlinea douăzeci şi unu de ani. (|. 
Agârbiceanu) 


. Se temea pentru el, deşi în fruntea flăcăilor era frate-său, Vasile. 


(Camil Petrescu) 


. Flăcăule, isteţule, găsit-ai supărării mele leac ori ba?! (V. Eftimiu) 
„ Victima, Costache Lotreanu, era un om înstărit şi stimat de toţi 


concetăţenii săi. (V. Eftimiu) 


. Despărțirea de bunul său prieten, Tudorel, îi rupea inima de durere. (V. 


Eftimiu) 


. Îmi lasă gura apă, moşule! sări de colo o fetiţă, Tincuţa. (V. Eftimiu) 

8. Mare fu uimirea şi bucuria lui Făt-Frumos când găsi de partea cealaltă 
a podului pe însuşi tatăl său, împăratul. (V. Eftimiu) 

9. Putea să fie şi umbra unui bărbat, a unui soldat în manta lungă. (|. 
Agârbiceanu) 

10. Eu am spus că l-am văzut pe jandarm, pe Dumitru Bogdan, nu umbra 
lui. (|. Agârbiceanu) 

11. Turcii, ca la treizeci de inşi, au pornit cu săbiile scoase în goană spre 
ei. (Camil Petrescu) 

12. Pe urmă începu să se audă de un haiduc, Stănoi. (V. Eftimiu) 

13. Câteşitrei, Traian, Marius şi eu, eram în al nouălea cer. (V. Eftimiu) 

14. Este... mormăi cel de-al treilea, Vulpe. (Camil Petrescu) 

15. Trebuie să fi fost tot ea, prietena tânără, care nu uita pe cei ce nu mai 
sunt. (D. Zamfirescu) 

16. Dar gândul lui era la cererea finală, împrumutul. (V. Eftimiu) 

17. Clipele acestea erau grele pentru dânsul; doar cei doi copii ai 
nepotului său, băiatul şi fata, îi înseninau viaţa. (Em. Gârleanu) 

18. Sate şi cătune urmară altor sate şi cătune, cuiburi sărăcăcioase de 
tristeţe şi de mulţumire, înghiţite de întuneric şi neştiute de lume. (P. 
Istrati) 

19. Atunci îi împresoară şi-l duc într-un oraş a lor, Helis. (A. Vlahuţă) 


Exerciţiul 87. Găsiţi, în exemplele de mai jos, apoziţiile izolate şi precizaţi 
regula de punctuație aplicată. 


1. El, Him başa, îmbătrânea şi începea să aibă închipuiri şi vedenii 
copilăreşti. (Z. Stancu) 

2. Carte nu prea ştia nici el, Dobrovici. (Camil Petrescu) 

3. Ce ticăloşi suntem noi, oamenii, câteodată! (I. Agârbiceanu) 

4. Umblară ei, cei trei sute şi unu de voinici, câteva zile, până la ieşirea 
din împărăție. (V. Eftimiu) 

5. Se simţea vinovat în adâncul sufletului lui şi se mira cum a putut el, om 
bătrân şi cu socoteală, să-şi piardă mințile până într-atât... (L. 
Rebreanu) 

6. Ion, frate-său, se mişca încet ca înlemnit în mers. (Camil Petrescu) 

. Trebuie să fi fost tot ea, prietena tânără, care nu uita pe cei ce nu mai 

sunt. (D. Zamfirescu) 

8. Şi el, Nicu, vrea să ştie toate. (Camil Petrescu) 


— 

9. Stai, mă Batore, sărace! (I. Agârbiceanu) 

10. Alergăm şi noi, copiii, după ei. (Z. Stancu) 

11. Niculina, sora geamănă a lui Tudorel, semăna cu el ca două picături 
cu apă. (V. Eftimiu). 

12. Cine o să-ţi împrumute ţie, un biet tâmplar, atâţia bani? (Z. Stancu) 

13. Dar eu, sărmană văduvă, ce să fac? (L. Rebreanu) 

14. Voi, poeţii, cu fiecare vers, vă descărcaţi de otrava imaginaţiei. (V. 
Eftimiu) 

15. Căci, fără să vreau, aflasem şi eu, păcătosul, câte ceva din tainele 
călugăreşti... (I. Creangă) 

16. Vai de sufletul ei, nenorocita!... (L. Rebreanu) 

17. Din fericire, noi ceilalți încă n-am uitat că, mai presus de orice, 
suntem fiii şi apărătorii patriei! (L. Rebreanu) 

18. ...Plecasem într-o lungă călătorie, numai eu cu copilul, cu Puiu. (Em. 
Gârleanu) 

19. Aşa vorbim noi, băiţi şi fete, la corpul de balet. (G. Călinescu) 

20. Noi, cei cu părul cărunt, am apucat alte vremuri, dragilor. (Em. 
Gârleanu) 


Exerciţiul 88. Găsiţi, în exemplele de mai jos, apoziţiile izolate şi precizaţi 
regula de punctuație aplicată. 


1. Iară verii, adică feciorii craiului şi fetele împăratului, nu se văzuse 

niciodată. (I. Creangă) 

2. Un singur obiect fu înstrăinat, şi anume pendulul. (G. Călinescu). 

. Când intră monitorul, un elev dintr-a opta, şi spuse din prag că elevul 
cutare, adică eu, să poftească la biblioteca profesorului de geografie, 
care mă chema. (M. Preda) 

4. Învățătura cere multă cheltuială şi nu putem să ne pierdem ziua 

amândoi, adică atât eu, cât şi nevasta mea. (I. Slavici) 

5. Fiindcă Ana, cu sarcina ei, s-ar fi ostenit prea tare, îi ţinu locul druşca 

întâi, adică Florica. (L. Rebreanu) 

6. Nu auzea vorbele, adică şoaptele, dar Puiu cunoştea pe dinafară 

repertoriul de sunete al Rodicăi. (I. Teodoreanu) 

7. Directorul — adică Bricterian — cheamă servitorul, zis Coteţ. (M. 

Eliade) 


W 

Exerciţiul 89. Găsiţi, în exemplele de mai jos, apoziţiile izolate şi precizaţi 


regula de punctuație aplicată. 


1 


2 


3. 
4. 
5. 
6. 


T: 


. Victima, Costache Lotreanu, era un om înstărit şi stimat de toți 
concetățenii săi. (V. Eftimiu) 

. Pe urmă începu să se audă de un haiduc, Stănoi. (V. Eftimiu) 

Eu am spus că l-am văzut pe jandarm, pe Dumitru Bogdan, nu umbra 

lui. (I. Agârbiceanu) 

Câteşitrei, Traian, Marius şi eu eram în al nouălea cer. (V. Eftimiu) 

Este... mormăi cel de-al treilea, Vulpe. (Camil Petrescu) 

Despărțirea de bunul său prieten, Tudorel, îi rupea inima de durere. (V. 

Eftimiu) 

Se temea pentru el, deşi în fruntea flăcăilor era frate-său, Vasile. 

(Camil Petrescu) 

. Îmi lasă gura apă, moşule! sări de colo o fetiță, Tincuţa. (V. Eftimiu) 

. La vechii traci fusese mai de mult un preot înțelept, Zamolxis. (A. 
Vlahuță) 


Exerciţiul 90. Găsiţi, în exemplele de mai jos, apozițiile izolate şi comentaţi 


semnele de punctuație folosite pentru izolarea lor. 


1. 


2. 


4. 


SI 


6. 


Bogdan — întemeietorul Moldovei — domneşte şaisprezece ani. (A. 
Vlahuţă) 

Ceilalţi — bărbaţi şi femei — se duseră la căruţe şi se gătiră de nuntă. (Z. 
Stancu) 

. Înţepă cu stropşeli repezi argatul somnoros şi molâu — cel de-al doilea 
frate al lui Gheorghieş Tălpăligă. (Cezar Petrescu) 

Cum m-aş plimba în străinătate dacă el (adică Smărăndache) ar fi 
ataşat de presă! (G. Călinescu) 

Şi din umbră răsări deodată, înaintea ochilor boierului, o arătare 
mlădioasă, un trup plin de farmece — trupul Anei. (M. Sadoveanu) 
Țăranii dunăreni — plugari, pescari, împletitori de rogojini — îşi întăresc 
temeliile caselor cu cărămizi scoase din vechile zidiri romane. (A. 
Vlahuţă) 

. În faţă, pe malul drept, e Rahova — port bulgăresc — odinioară cetate 
turcească, pe zidurile căreia de două ori au fâlfâit biruitoare steagurile 
luptătorilor români. (A. Vlahuţă) 

8. Vizitiul — un ţăran chipeş şi deştept din podgoriile Oreviţii — îmi arată 
cu biciul, ca pe hartă, munții, plaiurile şi apele Mehedinţilor şi îmi 
povesteşte, cu şart, legendele pe care le-a auzit şi el de la bătrâni. (A. 
Vlahuţă) 

9. Unicul ei copil — o fată de vreo douăzeci de ani — era în Venezuela, 
unde plecase cu tatăl ei ca să facă avere, după cum e obiceiul 
locuitorilor din Liban. (P. Istrati) 

10. Fiecare familie îşi părăsi îndeletnicirile obişnuite şi toată comuna — 
bărbaţi, femei, copii, bătrâni, vite, câini, pisici şi chiar câţiva purcei — 
se năpustiră pe câmp. (P. Istrati) 

11. lar dacă o faceţi... ne va judeca din nou pe toţi — şi pe noi, şi pe 
dumneavoastră — istoria, şi urmaşii dumneavoastră se vor ruşina de 
ceea ce aţi făcut. (Camil Petrescu) 

12. În faţă, Zaharia Duhu, murdar, prăfuit, cu ţepi decoloraţi şi cu pălăria 
pleoştită lăsând să străbată sudoarea prin panglică, părea un biet 
salahor de două ori mai în vârstă: un salahor fără lucru şi fără noroc. 
(Cezar Petrescu) 


Exerciţii de verificare. Selectaţi exemplele care ilustrează regulile de mai 
jos: 


a. Atributul explicativ, care nu este indispensabil pentru comunicare, se 
desparte prin virgulă. 


În şiruri lungi, oastea se mișcă spre cetate. (A. Vlahuţă) 

Viaţa nouă, tânără, vijelioasă înviora năvalnic înfăţişarea pământului. 
(L. Rebreanu) 

Soba nu arăta nici ea ca oricare alta, ci asemenea celor bătrâneşti, cu 
două coloane şi ornamentaţii baroce, însă construită în teracotă albă. 
(G. Călinescu) 

Oamenii, nedumeriţi, îl văzură urcând costişa de-a dreptul spre 
biserică... (Camil Petrescu) 

Căsuţele albe, luminoase, ale satului se ivesc una câte una de după 
perdelele de sălcii. (A. Vlahuţă) 
Deasupra casei e un cuib de barză, acum gol. (Camil Petrescu) 


b. Atributul care implică o nuanţă circumstanţială (temporală, cauzală, 
condiţională, concesivă) se desparte prin virgulă. 

Sultana nu cedă nici în ruptul capului, iar madam Pomponescu, 
ambițioasă, n-avu încotro şi-l cumpără. (G. Călinescu) 
Locotenentul, potolit, îl privea acum cu ochii mari. (L. Rebreanu) 
Filip, înfometat, ceru numaidecât mâncare. (G. Călinescu) 
În livadă cădeau frunzele nucilor, c-un fel de grabă, parcă se strângeau 
şi se puneau la adăpost pentru vremuri grele. (M. Sadoveanu) 
Acum oamenii, cenuşii şi ei, nu se mai disting deloc. (Camil Petrescu) 
Planşe, suluri albastre de hârtii de calc, mese, scaune, cărți, vase de 
bucătărie, perne şedeau toate morman. (G. Călinescu) 


c. Atributul aşezat înaintea termenului regent se izolează de acesta prin 
virgulă. 


Şăgalnic, un cuc îşi chema numele. (Cezar Petrescu) 
Între cele două ziduri frumoase, aproape noi, căsuţa pare şi mai mică, şi 
mai umilită. (|. Agârbiceanu) 
Mândru şi mulţumit ca orice învingător, lon simţea totuşi un gol ciudat 
în suflet. (L. Rebreanu) 
14. Veselă, ea ar fi semănat unui flutur strălucitor şi zburdalnic; tristă, 
ea semăna unui înger scoborâtor din ceruri spre înduioşarea 
pământului. (N. Gane) 
Multă, întunecată, ninsă şi oblonită, casa bunicilor e zmeiască. (|. 
Teodoreanu) 
La mijlocul lui septembrie a brumat uşor, iar pe munţi s-a pus un strat 
subțire de zăpadă. (L. Rebreanu) 


d. Atributele perechi legate între ele prin conjuncţia şi se izolează prin 
virgule. 


În poartă, subt lumina becului, apăru o soră de caritate, tânără şi puţin 
speriată. (L. Rebreanu) 

Numai părul negru, lung şi lucios ca smoala, îi rămăsese la fel ca 
înainte. (Z. Stancu) 

În dreapta şi în stânga tranşeele infanteriei se întindeau, strâmbe şi 
capricioase, ca nişte linii grosolane pe o hârtie boţită. (L. Rebreanu) 

Cântau şi alte presuri în spinii costişei, dar ca asta niciuna. (|. 
Agârbiceanu) 

Şireată şi abilă, Nadina îi aluneca mereu printre degete ca argintul viu. 
(L. Rebreanu) 
Altă soră de caritate, grasă şi bătrâioară, preceda grupul. (L. Rebreanu) 


e. Apoziţia — simplă sau dezvoltată — cu caracter explicativ se izolează prin 
virgule. 


Copilul, un băiat, se născuse în taină, pe mâinile ei. (V. Voiculescu) 
Atunci era foarte tânăr, nici nu simţea greutatea stâncii. (O. Paler) 

Nu se ura pe sine însuşi, autorul propriei căderi, şi nu-l ura pe 
americanul care-i câştigase moşia. (V. Eftimiu) 

Îşi strigă luntraşul, un arab, îi dădu poruncă şi plecă pe fluviu. (P. 
Istrati) 

Enache, patronul, ştia şi el tot atât de puţin ca şi noi. (M. Eliade) 
Măreţia unui martir nu se măsoară după suferinţele îndurate, ci după 
credinţa sa. (O. Paler) 


f. Apoziţiile care au ca termen determinat un pronume personal sau un nume 
propriu se izolează prin virgule. 


Rostul nostru, al femeilor, este să creştem copii. (G. Călinescu) 

Noi pe la târg mai mult vindem decât cumpărăm, c-avem aici, slavă 
Domnului, tot ce ne trebuie. (A. Vlahuţă) 

Într-o zi, astă-vară, mi-am lăsat brişca în paza pădurarilor şi m-am 
afundat cât mai departe, în bungeturi, însoţit numai de Haiduc, un câine 
credincios şi viteaz. (V. Voiculescu) 

Ba unii ziceau că-i bine să ne slujească nouă, copiilor, pildă. (V. 
Voiculescu) 

Ele însele, florile, sunt înzestrate cu o inteligenţă, cu o minte care 
uimeşte pe toţi câţi le studiază de aproape. (V. Voiculescu) 
Gulimănescu, om prozaic, sărea alarmat.(G. Călinescu) 


Exerciţiul 91. Selectaţi din opere artistice sau din presa periodică cinci 
enunţuri care să conţină apoziţii izolate. 

VII. Semnele de punctuație folosite în cazul cuvintelor şi 
construcţiilor nelegate sintactic de restul comunicării 
Vocativele 


Exerciţiul 92. Identificaţi, în enunţurile de mai jos, vocativele şi explicaţi 
semnele de punctuație folosite în cazul lor. 


1. De sute de ani aşteptăm dreptatea, domnule, şi nu mai vine. (L. 
Rebreanu) 

2. la staţi oleacă, blăstămaţilor, să vă dau eu! (I. Creangă) 

3. Acum, copii, ascultați povestea până la capăt. (V. Eftimiu) 

4. Ce zici dumneata, moş Luca, despre unele ca acestea? (I. Creangă) 

5. Ei, băiete, tu să fii sănătos! (Camil Petrescu) 

6. Costache, de ce nu înţelegi tu că eu nu am mijloace să te trimit la 
Paris? (Camil Petrescu) 

7. Unde l-ai văzut, moş Ilie? (I. Agârbiceanu) 

8. Şi să vezi, mamă, cânta mai frumos decât în biserică. (I. Agârbiceanu) 

9. Doctore, pot să-l văd? (L. Rebreanu) 

10. Cum te cheamă pe dumneata, tuşico? (V. Eftimiu) 

11. Ascultă, Tomo, şi bordeiul ăsta e al lui... (Camil Petrescu) 

12. Dă-te jos, tipule, că ne faci de râs! (V. Eftimiu) 

13. Află, nepoate, că ţi-am adus şi ţie un dar care cred c-are să-ţi placă. 
(M. Sadoveanu) 

14. Să mă laşi, mătuşico, şi ai să vezi dacă n-are să-ţi placă! (Cezar 
Petrescu) 

15. Omule, nicio picătură din suferința poporului ăsta nu e pierdută 
pentru socoteală. (Camil Petrescu) 

16. Cu toate astea, mânzule, astăzi sunt foarte plictisit! (P. Istrati) 


Exerciţiul 93. Identificaţi, în enunţurile de mai jos, vocativele şi explicaţi 
semnele de punctuație folosite în cazul lor. 


1. Şi unde ai să fugi, nenorocitule? (Camil Petrescu) 

2. N-avem niciun vițel de tăiat, băiatule! (V. Eftimiu) 

3. Nu vă aşteaptă niciun rai dincolo de fluviu, omule. (Z. Stancu) 
4. Şi cum îl cheamă pe tatăl tău, fetiţo? (Camil Petrescu) 

5. Tu ai făcut una ca asta, fiule?! (V. Eftimiu) 

6. Până când veţi sta în calea oamenilor, puteri ale întunericului? (V. 
Eftimiu) 

7. Ai dreptate, nene. (P. Istrati) 

8. Au venit turcii în sat, bunicule!... (G. Galaction) 

9. Vai de capul ei, nenorocita! (L. Rebreanu) 

10. Dragă frate! văd că nu ne-nţelegem! (V. Eftimiu) 

11. Măria-ta! răspunse, la rândul său, Tudorel, eu trebuie să plec. (V. 
Eftimiu) 

12. Ioane! Ioane! da n-auzi, mă afurisitule! (D. Zamfirescu) 

13. Bădică! bădică! zise iarăşi cel mic. Ascultaţi-mă şi pe mine! (|. 
Creangă) 

14. Olguţa! Olguţa! Spune-mi drept, de ce eşti tu aşa de şireată? (|. 
Teodoreanu) 

15. Noi trebuie să aşteptăm, Apostole! (L. Rebreanu) 


Exerciţiul 94. Identificaţi, în enunţurile de mai jos, vocativele şi explicaţi 
semnele de punctuație folosite în cazul lor. 


1. Păcat, măi băiatule măi, mare păcat! (Z. Stancu) 

2. Cine ştie, măi oameni buni, ce are pe suflet! (I. Agârbiceanu) 

3. Apoi, dă, măi babă, ce putem noi face înaintea lui Dumnezeu? (|. 
Creangă) 

4. Da, măi Năstase. Eşti şi tu la fel de chinuit ca şi mine, recunoscu popa. 
(P. Istrati) 

5. Mă Matache, să ştii că nu există strigoi, poţi fi liniştit, făcu Ştirbu 
uitându-se-n jur. (P. Istrati) 

6. Mă lonele! Fă-te-ncoa! Mai curând m-aşteptam la moarte, decât să te 

văd pe tine aici! (P. Istrati) 

. Apoi, dă, măi nevastă, sângele apă nu se face. (I. Creangă) 

. Măi broscoiule, să nu mai plângi! (I. Teodoreanu) 

. Măi neamţule, unde să te culc pe tine? (I. Teodoreanu) 

10. Şi ce ai să faci cu cinci paturi, măi păgânule? (I. Teodoreanu) 

11. Mă fraților, spuneţi, mă, ce ştiţi? (Camil Petrescu) 

12. Vasăzică asta ţi-e recunoştinţa, măi Ioane? (L. Rebreanu) 


OO N 


Interjecţiile 

Exerciţiul 95. Identificaţi, în enunţurile de mai jos, interjecţiile şi explicaţi 
semnele de punctuație folosite în cazul lor. 


. De, sunt oameni şi ei. (| Agârbiceanu) 

. Dai în oameni boiereşti, ai? (Camil Petrescu) 

. O, tu nici visezi, bătrâne, câţi în cale mi s-au pus! (M. Eminescu) 

E nevasta mea, bă, şi-i zdrobesc oasele dacă nu vine acasă... (Camil 
Petrescu) 

5. Dar ce, mă, sunt eu muiere să văd vedenii şi arătări? (|. Agârbiceanu) 
6. Aşa ţi-i omenia, ai? (L. Rebreanu). 
7 
8 


PPIP= 


. Ei, cum stau lucrurile? (Z. Stancu) 
. Zău, tu-ţi faci de cap. (|. Agârbiceanu). 

9. Ei, să te-nveţe mătuşă-ta, că-i mai bătrână. (I. Teodoreanu) 

10. Cum aşa? la spune-mi, zău! (D. Zamfirescu) 

11. Vai, ce frică îmi e! (Camil Petrescu) 

12. Cum, Doamne sfinte, mă mirai eu, de-atunci puteai mânca de zece 
ori! (|. Agârbiceanu) 

13. Ei, ce facem? (Camil Petrescu) 

14. Ah! şi asta ce mai €?... (Camil Petrescu) 

15. Unde-s oamenii, mă? (Camil Petrescu) 

16. Vouă nu vă e ruşine, mă? (M. Preda) 

17. Lasă, mă, astâmpără-te! (M. Preda) 

18. Nu mă vor boierii domn, ai? izbucnește din nou acru Băl-Ceaurescu. 
(Camil Petrescu) 

19. Țara-i bună, mă, stăpânirea e rea. (Camil Petrescu) 

20. Doamne, şi ce i-ai răspuns? (Camil Petrescu) 

21. Mă, unde mergem noi? (M. Preda) 

22. Tu nu vezi că e alb, mă, ca ghiocelul!... (V. Voiculescu) 

23. De ce să mă duc, mă, dracului? A? (Z. Stancu) 

24. O, Doamne, zise ea, dar ce să mai facem şi la biserică?! (I. Slavici) 

25. Of, mămucă, of! Mai bine taci şi lasă-l în plata lui Dumnezeu! (|. 
Creangă) 

26. O, dacă am putea să ne întoarcem de la jumătatea unui concert înapoi 
spre începutul lui! (O. Paler) 

27. Of, of, of, ce timpuri! (G. Călinescu) 

Exerciţiul 96. Identificaţi, în enunţurile de mai jos, interjecţiile şi explicaţi 
semnele de punctuație folosite în cazul lor. 


. Uff! Cine să mă înţeleagă şi cine să mă ajute?... (Cezar Petrescu) 

A!... Era prea de tot. (D. Zamfirescu) 

. Hai! ne daţi caii, ori ne siliţi să vi-i luăm cu forţa. (Z. Stancu) 

A! Da, uitasem. (Z. Stancu) 

Ah! face fata, muşcându-şi buzele, dezamăgită. (Camil Petrescu) 

„Ah! şi asta ce mai €?... (Camil Petrescu) 

A! Da, uitasem. (Z. Stancu) 

. Hai! cât să-ţi dau pe an ca să te tocmeşti la mine? (I. Creangă) 

10. Ah! viaţa aceasta e frumoasă şi prea scurtă. (M. Sadoveanu) 

11. Na! ori te ouă, ori du-te de la casa mea; ca să nu mai strici mâncarea 

degeaba. (I. Creangă) 

12. Mă! ia cucoşul ist obraznic şi-l dă în fântâna ceea. (I. Creangă) 

13. Măi! că multe mai ştii! (I. Teodoreanu) 

14. Of! Bine c-am scăpat! Muzica asta îmi dădea migrene. (l. 

Teodoreanu) 

15. Doamne! parcă sunt acolo, la spatele lui. (Em. Gârleanu) 

16. De... Omul e dator să creadă şi ce nu-i de crezut! rosteşte fostul argat. 
(Cezar Petrescu) 

17. N-a mai intrat în scorbura ei şi, smerită, a bătut cu ciocul: Cioc! cioc! 
cioc! (Em. Gârleanu) 

18. Hai, pleacă d-aici, să nu te mai aud flecărind! (L. Rebreanu) 

19. Doamne, păzeşte-ne de toate relele! (L. Rebreanu) 

Exercițiul 97. Identificaţi, în enunțurile de mai jos, interjecțiile însoțite de 
verbe şi explicați semnele de punctuație folosite în cazul lor. 


1. Ia zi-i, nepoate. (Camil Petrescu). 

2. Hai să nu mai vorbim despre asta! (M. Preda). 

3. Ia nu mai umbla cu copilării, Ioane, că doar bărbat eşti, nu pleavă! (L. 
Rebreanu). 

. Cum aşa? Ia spune-mi, zău! (D. Zamfirescu) 

. Ia zi-i, nepoate. (Camil Petrescu) 

. Hai să-i dăm o mână de ajutor. (Z. Stancu) 

. Măi! ia dă-te jos şi vezi ce are cucoşul cela în plisc. (I. Creangă) 


NDAMA 

Adverbele de afirmaţie şi de negaţie 


Exerciţiul 98. Identificaţi, în enunţurile de mai jos, adverbele de afirmaţie şi 
de negaţie şi explicaţi semnele de punctuație folosite în cazul lor. 


. Da, e interesant să scriu ceea ce spunea ea. (G. Bacovia) 

. Ba, ceva din povestea aceasta începea chiar să-i placă. (M. Preda) 

. Da, am auzit. Mi-a spus şi bătrâna. (I. Agârbiceanu) 

Ai cântat miercuri seara la prietenul meu Voinescu, nu? (Camil 
Petrescu) 

5. Da, ea şi-a bătut joc de tot satul. (I. Agârbiceanu) 

6. Râdeau toţi, da, toți râdeau... (Cezar Petrescu) 
7 
8 


PPP = 


. Trebuia să trăiască şi ei, nu? (Camil Petrescu) 
. Nu, inima ei de mamă iubitoare nu va îngădui niciodată asta. (Camil 
Petrescu) 
9. Dar să furăm de la brutar, nu, asta nu-mi plăcea. (P. Istrati) 


Exerciţiul 99. Identificaţi, în enunţurile de mai jos, adverbele de afirmaţie şi 
de negaţie şi explicaţi semnele de punctuație folosite în cazul lor. 


1. Nu! Nimeni nu-l pomenea. (I. Agârbiceanu) 

2. Da! Acum îşi aducea aminte! (I. Agârbiceanu) 

3. Locotenentul locuieşte la vamă? nu? (Camil Petrescu) 

4. — V-aţi gândit vreodată s-o suprimaţi? — Pe ea, nu! (V. Eftimiu) 

5. Nu, nu, nu! mi-a venit un fel de ameţeală... de care nici eu nu-mi dau 

seamă. (D. Zamfirescu) 

6. Da! Acum îşi aducea aminte! (I. Agârbiceanu) 

7. Nu! ea nu putea să se lepede de visul ei. (|. Slavici) 

8. Ba! l-am dat eu singur cu mâna mea, bădiță. (I. Creangă) 

9. — Asculţi, unchiule? înaintă Cecil cu scaunul. — Da, da! (Cezar 
Petrescu) 

10. Răspunse repede, dezvinovăţându-se parcă: — Da, da! Desigur... 
(Cezar Petrescu) 

11. Nu... nu... a fost un adevărat scandal. (Camil Petrescu) 

12. — L-ai văzut? — Da. (M. Sadoveanu) 

13. Răspunse mai mult în şoaptă: — Da. (Camil Petrescu) 


Cuvintele interogativ-exclamative 


Exerciţiul 100. Identificaţi, în enunţurile de mai jos, cuvintele interogativ- 
exclamative şi explicați semnele de punctuație folosite în cazul lor. 


1. — Ce, eu sunt de fier? (I. Al. Brătescu-Voineşti) 

2. — Ce, mi-e frică mie de moarte, mă? (L. Rebreanu) 

3. — Ce, crezi că noi n-avem sfinţii noştri? (G. Călinescu) 

4. — Ce, eu nu fac parte din presă? (G. Călinescu) 

5. — Ce, te-am rugat eu să-mi cumperi peştele? (P. Istrati) 

6. — Ce, dacă viscolul scânceşte rece, În hornurile voastre de prin sat? (N. 
Labiş) 

7. — Dar ce, mă, sunt eu muiere să văd vedenii şi arătări? (I. Agârbiceanu) 

8. — Ce adică, noi nu ştim, nu vedem, orbi suntem? (I. L. Caragiale) 

9. — Şi ce, crezi c-ar fi rău? (M. Preda) 

10. — Bologa! Ce dracu, de cântece îţi arde, se opri Varga cu imputare. (L. 
Rebreanu) 

11. — Cum? Şi dumneata crezi iar? (I. Agârbiceanu) 

12. — Cum, au fugit? întrebă uimit, nemaiputându-se stăpâni, Bălcescu. 
(Camil Petrescu) 

13. — Ce? Credeai că scapi? (Camil Petrescu) 

14. — Ce, eu n-am inimă? Nu sunt şi eu ca voi? (D. Zamfirescu) 

15. — Ce? Credeai că el n-are stăpân? (Camil Petrescu) 

16. — Dar, ce, asta mai e odaie de musafiri, mamă? (Camil Petrescu) 

17. — Cum, la trei săptămâni după cununie, în gura morții?! (|. 
Agârbiceanu) 

18. — Cum? Nu te iubim noi pe dumneata? Nu ţi-am dat noi prăjitură cu 
cremă şi şampanie? (G. Călinescu) 

19. Ce? Iubirea stă într-o piatră, în nişte pereţi? (G. Călinescu) 


Exerciţiul 101. Selectaţi din opere artistice sau din presa periodică zece 


enunţuri care să conţină vocative, interjecţii, adverbe de afirmaţie şi negaţie şi 
cuvinte interogativ-relative izolate (câte două pentru fiecare tip). 

Cuvintele şi construcţiile incidente 


Exerciţiul 102. Identificaţi, în enunţurile de mai jos, cuvintele şi 
construcţiile incidente şi explicaţi semnele de punctuație folosite în cazul lor. 


. Încotro se ducea, oare? (E. Camilar) 

. E, sigur, un mare artist. (Camil Petrescu) 

. Fără îndoială, acei trei oameni erau tâlhari de mare. (V. Eftimiu) 

. Mi-am zis însă că, la urma urmelor, nu e nevoie. (Z. Stancu) 

. Din fericire, rănile primite pe urma accidentului de automobil nu erau 

prea grave. (V. Eftimiu) 

6. În sfârşit, ziua cea mult dorită sosi. (D. Zamfirescu) 

7. Dar, la urma-urmei, ai să te convingi că tot eu am dreptate. (V. 
Eftimiu) 

8. E foarte comod să dai vina pe alţii, când vina, poate, e numai a ta! (V. 
Eftimiu) 

9. Din nefericire pentru el, a închis ochii maică-sa, buna coană Leontina, 
care-i trimitea şi dânsa bani pe deasupra, fără ştirea moşierului. (V. 
Eftimiu) 

10. Dar, la urma urmei, de unde această părere la ei? (M. Preda) 

11. În sfârşit, bagă de seamă şi las-o mai domol! (L. Rebreanu) 

12. Cu aceeaşi politeţe ne căutarăm în buzunare, unde, bineînţeles, nu 
exista nicio invitaţie. (V. Eftimiu) 

13. Celelalte giuvaeruri erau, probabil, puse la un loc sigur. (V. Eftimiu) 

14. Doctorii chemaţi (la început indienii, apoi englezii cei mai renumiţi) 
nu ştiură ce să spună. (M. Eliade) 

15. E, într-adevăr, o masă veselă, zgomotoasă, la care participă cei opt- 
nouă inşi care nu sunt în avanposturi. (Camil Petrescu) 

16. Ştie ce o să-i spună toată lumea — dar nu în faţă, fireşte — că numai cu 
mustăcioara neagră răsucită şi cu părul buclat şi cam rar, cu fruntea 
cam goală, arată ca un bărbier. (Camil Petrescu) 

17. Urcai dealul şi — minune a minunilor! — dădui peste o covercă de 
nuiele învelită cu ierburi uscate. (Z. Stancu) 

18. Seninătatea spiritului nu se află în cărți — fie ele chiar clasice — pline 

de aventuri romantice şi pline de toate pasiunile omeneşti, de la cele 

mai curate, până la cele mai meschine şi mai scandaloase! (Gib I. 
Mihăescu) 

19. Gâşte, găini, rațe, care — spre nenorocul lor — erau prin mijlocul 
drumului, fură făcute praf. (P. Istrati) 

20. Conu Costache Dumşa, prins de viaţa politică, dezmierda distrat, 
uneori numai — ş-atunci c-un oftat de mâhnire — capul fetiţei timide cu 
care avea să i se stingă numele. (I. Teodoreanu) 

21. Tot ce-am remarcat a fost că purta un costum alb şi că-şi ţinea 
piciorul stâng, bolnav probabil, pe o pernă. (O. Paler) 


Propoziţiile incidente 


Exerciţiul 103. Identificaţi, în exemplele de mai jos, propoziţiile incidente şi 
explicaţi semnele de punctuație folosite în cazul lor. 


1. A urmat după aceea, aşa cum ne-a fost vorba, lecţia de franceză. (M. 
Eliade) 

2. Mi-era puţină frică, s-o mărturisesc, şi am aprins lampa. (M. Eliade) 

3. Pe cât înţeleg, le-ai isprăvit toate cu bine, cumnate Haralambie. (M. 
Sadoveanu) 

4. Mă întorc în bură şi negură, cum spune cântecul din bătrâni. (M. 
Sadoveanu) 

5. De haine, pe cât se vede, n-aveam numaidecât nevoie, dar foamea o 
simţeam chiar în clipa aceea muşcându-mă. (M. Sadoveanu) 

6. Mama şi surorile lui erau, se-nțelege, cele mai nenorocite. (D. 
Zamfirescu) 

7. Cresc, bată-le norocul, ca din apă... (D. Zamfirescu) 

8. După câte se părea, fugise noaptea. (Camil Petrescu) 

9. Pe cât văd, am să vă dau paşaport, curând-curând, domnilor! (L. 
Rebreanu) 

10. Poate că mă cred un asasin, un gangster, ştiu eu? (V. Eftimiu) 

11. Acum mai în urmă văd că spune de ortodoxie, dar asta e, cum să zic, 
un fel de politică. (G. Călinescu) 

12. Pe pământul lui, după cât se spune, e zăcământul cel mai de preţ. 
(Cezar Petrescu) 

13. Dascălul era, ce-i drept, sever. (L. Blaga) 


157 


14. O fi ceva, nu zic, dar nici aşa cum se vorbeşte... (L. Rebreanu) 

15. Cu peşte de undiţă şi cu mămăligă de râşniţă nu te îngraşi, cum foarte 
potrivit observă dictonul popular. (M. Sadoveanu) 

16. Eu, mărturisesc, n-am avut răgaz nici să-mi arunc ochii. (L. 
Rebreanu) 

17. Poate va ţine, şi-a zis, cu gândul la şopârlele acelea, cum se chemau 
oare?, cărora li se opresc bătăile inimii la zero grade. (O. Paler) 


Exerciţiul 104. Identificaţi, în exemplele de mai jos, propoziţiile incidente şi 
explicaţi semnele de punctuație folosite în cazul lor. 


1. Fără îndoială — mă gândeam iar — am trecut dincolo de ostrovul 
pescarilor. (M. Sadoveanu) 

2. Am întâlnit azi, la Muntele de Pietate — am eu chestiile mele acolo — pe 
mătuşa ei; amaneta un inel. (Camil Petrescu) 

3. Acolo veneau şi cei care voiau să cumpere — ce se găsea de vânzare — 
înaintea altora, şi acolo veneau şi rudele celor plecaţi. (Camil 
Petrescu) 

4. Eram — am rămas şi până azi — tipul boemului, liber, nepăsător ca 
pasărea cerului. (V. Eftimiu) 

5. Cumetrele — că de la ele aflase — spuneau că omul avea casele lui şi 
atelier. (E. Barbu) 

6. Vântul — îmi aduc bine aminte — adia dinspre răsărit. (Z. Stancu) 

7. Bărbaţii au mormăit şi ei ceva — mi s-a părut cu simpatie — după care 
şi-au întors nasurile spre baltă. (M. Sadoveanu) 

8. Dar când i-a poruncit întâia întâlnire — căci poruncă a fost, nu 
rugăminte — şi când l-a ascultat, dusă de o putere mai tare decât ea, nu 
s-a îngrozit? (I. Agârbiceanu) 

9. În fiecare duminică am să mă duc — şi m-am dus, regulat, — să 
pescuiesc cu undiţa în Sena, în Marna, în fermecătoarele gârle şi lacuri 
ce înconjoară Parisul. (V. Eftimiu) 

10. Aventura mea în largul mării — acum pot să-i spun, fără să exagerez, 
„aventură“ — se termină cu un eşec. (O. Paler) 

11. Pe asta — şi o arăt soldaţilor cu dispreţ — o luăm cu noi, hoţia ei e 
dovedită. (Camil Petrescu) 

12. De mai multe ori a mâncat bătaie, pentru că — în vremea când el 
urmărea câte o gânganie — boii, pe care era trimis să-i păzească, intrau 
din mirişte ori din izlaz, în vreo holdă. (I. Al. Brătescu-Voineşti) 

13. Când mi-am venit în fire, o zeiţă — nici acum nu-i pot spune altfel — 
sta şi mă privea cu un zâmbet şăgalnic. (V. Voiculescu) 

14. O panică — pentru mine, mărturisesc nouă şi de-a dreptul îmbătătoare 
— începuse să-i cuprindă pe toţi. (V. Voiculescu) 

15. Ursoaica îl privi — ca să spunem aşa — crucindu-se. (Cezar Petrescu) 

16. Cu acest prilej îmi voi lua libertatea să-ți amintesc — vârsta şi 
experiența de viață mă îndreptăţesc s-o fac — că medicul nu poate să 
uite niciodată că, mai presus de toate, e dator să fie om! (L. Rebreanu) 


Exerciţiul 105. Identificaţi, în exemplele de mai jos, propoziţiile incidente şi 
explicaţi semnele de punctuație folosite în cazul lor. 


1. Niculinei (iar mă luă gura pe dinainte! Ce zic eu Niculinei?) lui 
Tudorel îi venea să adoarmă acolo, în jilt, că făcuse multe în ziua 
aceea şi era tare obosit. (V. Eftimiu) 

2. Şi voia să lase prin testament dacă nu tot (fiindcă moștenitorul era Puiu 
Dincă) cel puţin tot ce ea însăşi ar fi adunat din uzufructul acestei mari 
averi. (V. Eftimiu) 

3. Guvernul, adică tu, sau guvernul prin tine (aceasta nu mă mai 
interesează), pregătiţi o lege care ne primejduieşte existenţa. (Cezar 
Petrescu) 

4. Încet, prin întuneric, şi-a tras fusta de lână, s-a învelit c-o caţaveică 
veche de douăzeci de ani (unde mai găseşti acu aşa caţaveici!), s-a 
îmbrobodit şi s-a cinchit înaintea vetrei. (M. Sadoveanu) 

5. Ionel (noi îi ziceam Ştirbu pentru că ştirb era) se apropie sfios, sărută 
dreapta omului şi-ncepu să plângă înfundat. (P. Istrati) 


Exerciţii de verificare. Selectaţi exemplele care ilustrează regulile de mai 
jos: 


a. Vocativele, însoţite sau nu de determinări, se despart de restul 
comunicării prin virgule; după vocativele rostite cu intonaţie exclamativă se pune 
semnul exclamării. 


Lasă-i în pace să se veselească şi nu te mai uita la ei! (L. Rebreanu) 

Româneşte nu ştii, fetiţo? (L. Rebreanu) 

După câteva minute bătrânul nu se putu stăpâni şi-l strigă pe nume. (L. 
Rebreanu) 

O, tu nici visezi, bătrâne, câţi în cale mi s-au pus! (M. Eminescu) 
Soarele se grăbeşte cu paşi de uriaş spre asfinţitul roşu ca sângele. (L. 
Rebreanu) 

— Eşti o mare mândrie pentru noi, fata mea! (I. Agârbiceanu) 

— Bravo, moşule! exclamă ofiţerul. Dar de unde ştii tu asta? (P. Istrati) 


b. Vocativele însoţite de interjecţii se izolează împreună cu acestea. 


— Să-ncercăm, măi băieţi, făcu el trist. (P. Istrati) 

Ascultam cum mi se bate inima, mai tare, tot mai tare. (M. Eliade) 

— Cum te cheamă, măi copile? (M. Eminescu) 

— Şuguieşti, măi omule, ori ţi-e într-adins? (I. Creangă) 

— Măi copile, ieşi şi te scutură afară de zăpadă, nu aici. (I. Agârbiceanu) 
Şi râul mugeşte înfricoşător în bezna nopţii. (L. Rebreanu) 


c. Interjecţiile se despart prin virgulă de restul propoziției. 


Focul pâlpâia în gura sobei. (B. Şt. Delavrancea) 

Ia, nu ştiu cine-a fost pe la mine acasă în lipsa mea, că ştiu că mi-a 
făcut-o bună! (I. Creangă) 

Aoleu, să nu mi le fure careva la noapte! (L. Rebreanu) 

Şi, Doamne, mare nevoie mai au de fier, ca să-şi potcovească caii. (|. 
Creangă) 

Dar am fost oameni tari, măi, şi furtunile vieţii ne-au înăsprit şi mai 
mult. (|. Agârbiceanu) 

Ia, ştii că nu m-ai învăţat rău? (I. Creangă) 


d. După interjecţiile rostite cu intonaţie exclamativă se pune semnul 
exclamării. 


— Hai! cât să-ți dau pe an ca să te tocmeşti la mine? (I. Creangă) 
Se întâmplau prea multe într-o singură zi. (M. Eliade) 
— Ah! viaţa aceasta e frumoasă şi prea scurtă. (M. Sadoveanu) 

— Na! ori te ouă, ori du-te de la casa mea; ca să nu mai strici mâncarea 
degeaba. (I. Creangă) 

— Mă! ia cucoşul ist obraznic şi-l dă în fântâna ceea. (I. Creangă) 

— Hai! pune osul, nu te holba la mine! (L. Rebreanu) 


e. Adverbele de afirmaţie şi de negaţie (da, nu, ba, ba da, ba nu) se despart 
prin virgulă de restul propoziției. 


— Da, da, îmi aduc aminte de tine, dar... (Em. Gârleanu) 

— Asta, nu, asta nu mai poate trece aşa. (Em. Gârleanu) 

— Da, aveţi dreptate, spuse Petru cu un ton sincer. (M. Eliade) 
Fetele au întors curioase capetele către uşă. (M. Eliade) 

— Da, ar fi frumos, încuviinţă căpitanul Manuilă, absent. (M. Eliade) 
— Asta, da, îi era dragă ca ochii din cap. (Em. Gârleanu) 


f. Cuvintele şi grupurile de cuvinte incidente se despart de restul propoziției 
prin virgule, linii de pauză sau paranteze. 


Lungul provizorat încetase, în sfârşit. (V. Eftimiu) 

Glasul ei sună straniu, şi cei trei întoarseră capetele s-o privească. (M. 
Eliade) 

Avem aici, cu noi, în sat, un bătrân de peste nouăzeci de ani. (M. 
Eliade) 

Într-adevăr, priveliştea era surprinzătoare. (G. Călinescu) 

Nu se înţeleseră, fireşte. (L. Rebreanu) 

La un moment dat, avionul s-a înclinat. (O. Paler) 

Într-o zi, spre marea mea mirare, un câine ciobănesc apăru printre 
arbori. (P. Istrati) 

Romanul va cuprinde crizele şi sfârşitul adolescenţei mele, fireşte. (M. 
Eliade) 

Aceasta este ideea pentru care luptă — ştiind sau neştiind — culturile 
mari. (Em. Cioran) 

Cumetrele — că de la ele aflase — spuneau că omul avea casele lui şi 
atelier. (I. Barbu) 


Exerciţiul 106. Selectaţi din opere artistice sau din presa periodică şase 
enunţuri care să conţină cuvinte, construcţii şi fraze incidente (câte două pentru 
fiecare tip). 

161 


FRAZA 
VIII. Semnele de punctuație folosite în fraza formată prin 
coordonare 
Virgula în fraza formată prin coordonare 
Propoziţii coordonate juxtapuse 


Exerciţiul 107. Identificaţi, în exemplele de mai jos, propoziţiile coordonate 
juxtapuse şi explicaţi semnele de punctuație folosite în cazul lor. 


1. Sania uşoară aluneca pieziş, sălta peste troiene. (Camil Petrescu) 

2. Undeva prin apropiere măcăiră nişte rațe, gâgâiră un cârd de gâşte, 

lătră un câine, cotcodăciră câteva găini. (Z. Stancu) 

. Avioanele veniseră, îşi aruncaseră încărcătura, plecaseră. (Z. Stancu) 

. Şi iarna era tot mai grea, în pădure urlau lupii de foame. (G. Bogza) 

. În alte vremuri scoteai banii, plăteai, luai marfa. (Z. Stancu) 

. Nuntă mare s-a făcut, tot satul a fost poftit la ospăț. (V. Eftimiu) 

. Mâncase şi ea din bureţii aceea, se îmbolnăvise greu, ajunse în gura 

morţii. (I. Agârbiceanu) 

8. Noaptea se oprise de dragul lor, cocoşii amuţiră, zorile rămase ascunse 
după munţi vreme îndelungată... (V. Eftimiu) 

9. Vântul chinuie copacii, zguduie fereastra, clatină acoperişul de şindrilă. 
(Z. Stancu) 

10. Ea pregătea mâncarea, ea spăla, ea ţinea rânduiala în cele două 
camere mari, în tindă şi în cămară, în curte şi în grădină. (l. 
Agârbiceanu) 

11. Plouase ziua întreagă, drumurile se desfundaseră, calul răzbea cu greu 
prin glod. (Em. Gârleanu) 

12. Nu cred în nimic, totul e şubred în viaţă, averea e un stog de paie care 
ia foc oricând. (G. Călinescu) 

13. Casa era cufundată în beznă, nu venea dinlăuntru nici un alt semn de 
viaţă. (O. Paler) 

Exerciţiul 108. Identificaţi, în exemplele de mai jos, propoziţiile coordonate 
juxtapuse şi explicaţi semnele de punctuație folosite în cazul lor. 

1. Când era un ger de crăpau stejarii şi ouăle de corb, când era vifor cu 
lapoviţă, când era prin sat o tină de să se îngloade carul gol, Firuţa, cât 
se auzea clopotul, pornea la biserică. (I. Agârbiceanu) 

2. Spre norocul lui, avea şi clipe limpezi; îşi aducea aminte cum îl 
cheamă, la ce unităţi a slujit, când şi unde a fost rănit. (I. Agârbiceanu) 

3. Îi vine să se năpustească asupra Costandinei, s-o apuce de umeri, s-o 
arunce în potopul de afară. (Z. Stancu) 

4. Singura ei bucurie era să se răzbune, să facă rău pământenilor. (V. 
Eftimiu) 

5. Noul meu prieten îmi povestise cu câtă îndrăzneală şi luciditate 
jucasem în acea noapte, cât de generos fusesem cu toată lumea, câtă 
vervă cheltuisem şi cum am ştiut să mă opresc la vreme. (V. Eftimiu) 

6. Curând însă după asta, soseşte veste că Decebal, rupând toate legăturile 
păcii, cu mai îndârjită pornire se pregăteşte de luptă, adună arme, 
întăreşte cetăţile şi răscoală neamurile vecine împotriva romanilor. (A. 
Vlahuţă) 


Exerciţiul 109. Selectaţi din opere artistice sau din presa periodică cinci 
fraze care să conţină propoziţii coordonate juxtapuse. 


Propoziţii coordonate introduse prin conjuncţii 


Exerciţiul 110. Identificaţi, în exemplele de mai jos, propoziţiile coordonate 
introduse prin conjuncţii şi explicaţi semnele de punctuație folosite în cazul lor. 


1. Privirea lui se părea nepăsătoare, dar surâsul întârzie. (Camil Petrescu) 

2. S-a înserat, umezeala le-a pătruns, dar ele tot aşteaptă. (Camil 
Petrescu) 

. Este foarte deşteaptă, dar nu-i prea place cartea. (Camil Petrescu) 

4. Acest adevăr nu trebuia cunoscut, dar acum nu-l mai puteau ascunde. 
(V. Eftimiu) 

. Voi să-l spargă, dar nu putu. (I. Agârbiceanu) 

6. Catarina mai veni trei nopţi în şir, dar nu mai văzu nimic. (|. 

Agârbiceanu) 
7. Ea se mai codeşte, dar merge. (Camil Petrescu) 


(95) 


(Şi) 

8. Copacii sunt tot negri şi uscați, dar miroase a primăvară. (Camil 
Petrescu) 

9. Nu prea învăţa carte, dar ce-i trebuia carte la averea lui. (Camil 
Petrescu) 

10. Am întrebat cine e, dar nu mi-a răspuns nimeni. (M. Eliade) 

11. Ca trestia ne-am îndoit sub vânt, dar nu ne-am rupt. (A. Vlahuţă) 

12. Încă-i proaspăt în sat, dar vom vedea mai târziu. (I. Agârbiceanu) 

13. Când am sosit acolo înnoptase bine, dar luna lumina ca ziua. (V. 
Voiculescu) 

14. Pădurea e mare, dar securea e tare. (Folclor) 

15. Popor mare şi vrednic în războaie erau tracii, dar desfăcut în neamuri 
multe, şi la prea mulți stăpâni împărțit. (A. Vlahuţă) 

16. Vitejii apărători sunt biruiţi, dar nu supuşi. (A. Vlahuţă) 

17. La urmă Radu rămăsese cu foarte puţină oaste, dar nu se da răpus. (A. 
Vlahuţă) 

18. Drept şi milostiv e domnul, dar vremile-s covârşitor de grele. (A. 
Vlahuţă) 

19. Se scutură, dar braţele ei îl strângeau din răsputeri. (I. Teodoreanu) 


Exerciţiul 111. Identificaţi, în exemplele de mai jos, propoziţiile coordonate 
introduse prin conjuncţii şi explicaţi semnele de punctuație folosite în cazul lor. 


1. Oamenii se uitară nedumeriţi unii la alţii, iar ţăranul se îndreptă spre 
mal. (Em. Gârleanu) 

2. Aşteptam să steie ploaia, dar ea se înteţea pe fiecare clipă, iar de 
departe veneau bubuiturile înăbuşite ale valurilor ce se spărgeau de 
tărmuri. (Em. Gârleanu) 

3. Marea spumega în urlete, iar departe, în învălmăşagul valurilor, 
felinarele de pe catarge sclipeau ca nişte ochi ce nu puteau adormi de 
dor. (Em. Gârleanu) 

4. Se deprinseseră aşa de bine unul cu altul că toate treburile erau pe 
mâna femeii, iar moşneagul îşi vedea numai de florile lui. (Em. 
Gârleanu) 

5. De atunci privighetoarea cântă aşa de frumos, iar păunul scheaună ca o 
mâţă. (Em. Gârleanu) 

6. Până seara vestea s-a răspândit în toate părțile, iar Vodă a râs cu 
lacrimi de gluma boierului. (Em. Gârleanu) 

7. Frunzele porumbului sfârâiau răsucindu-se în arşiță, iar spicele 
holdelor se legănau ameţite, ca şi când ar fi căutat să se ferească de 
atingerea razelor aprinse. (L. Rebreanu) 

8. Pe urmă dădu un ger cumplit de pârâiau gardurile îngheţând, iar focul 
în vetre trosnea şi scuipa scântei. (L. Rebreanu) 

9. Ninsoarea aspră îi plesnea peste obraji, îi înţepa în ochi, iar vântul le 
sâsâia în urechi, ameninţător. (L. Rebreanu) 

10. Olguţa întinerea sclipitor în acele clipe, iar Monica se maturiza în 
felul fetiţelor îmbrăcate cu rochii de femeie. (I. Teodoreanu) 

11. Fetele coanei Lenţa nu-s sfioase, iar mama lor, în clipe de mânie, 
întrece în savoare şi cruditate vocabularul anecdotelor din jurul mesei. 
(I. Teodoreanu) 


Exerciţiul 112. Identificaţi, în exemplele de mai jos, propoziţiile coordonate 
introduse prin conjuncţii şi explicaţi semnele de punctuație folosite în cazul lor. 


1. N-a plâns, ci a stat aşa cu capul în palmele aspre. (|. Agârbiceanu) 

2. Nu ţi-e necaz când te izbeşte un armăsar, ci când te trânteşte un măgar. 
(Folclor) 

3. Nu de-aia ne-am născut, ca să luptăm cu noi înşine, ci să trăim conform 
propriei noastre firi, bună sau rea. (M. Preda) 

4. Ş-apoi dimineaţa priveşti altfel lumea, altfel o judeci; gândurile nu-ți 
sunt spulberate, ci se limpezesc, tihnite, din prisos. (Em. Gârleanu) 

5. Şi astea nu erau vorbe de ici, de acolo, ci le povesteau bătrânii în toate 
minţile lor, şi ei, fireşte, de la alţi bătrâni pricepuţi le auziseră. (Em. 
Gârleanu) 

6. Dar Mircea nu se lasă înfricoşat de vestitorii aceştia ai marelui vifor, ci 
repede trece Dunărea şi dă şi el un iuruş prin oraşele turceşti, de unde 
se întoarce în ţară încărcat de prăzi şi de captivi. (A. Vlahuţă) 

7. Dar Petru nu se mai ţine de cuvânt, ci cată să-şi păstreze sieşi sceptrul 
mânjit de sângele fratelui său. (A. Vlahuţă) 


Exerciţiul 113. Identificaţi, în exemplele de mai jos, propoziţiile coordonate 
introduse prin conjuncţii şi explicaţi semnele de punctuație folosite în cazul lor. 


1. Eram în septembrie, deci voi petrece iarna în închisoare. (M. Preda) 

. Un mare negustor din Roşiori, Colţatu, o păţise astfel, deci întâmplarea 


de la noi din sat nu era izolată. (M. Preda) 


. Omul acesta pe care începu să-l urască, după ce în primele luni de 


cheltuieli nebuneşti îl dispreţuise, vagabondul acesta într-o ureche îi 
ruina copiii, deci o ruina pe dânsa. (V. Eftimiu) 


. Era atât de pricăjit la minte, nu numai la trup (fiindcă adesea un trup 


firav ascunde o imensă voinţă), încât tot timpul cât am stat eu de vorbă 
cu ea, el n-a scos un cuvânt, deşi părea să aibă treizeci de ani, era, 
adică, un bărbat format, iar în meserie era electrician, deci ceva tot 
ştia. (M. Preda) 


. Mi-am zis mereu că explicația neputinței de a deveni „om de lume“ se 
p p 2 


află în faptul că nu m-am cizelat la timp, nu mi-am dat osteneala să-mi 
însuşesc unele deprinderi care țin de civilizație, deci se pot învăța. (O. 
Paler) 


. Țăranul, mare sau mic, căci ţărani sunt şi proprietarii mari şi cei mici, 


pune un fir de grâu în ogor şi scoate zece, deci el înzeceşte valoarea 
obiectului ce i s-a dat în mână spre muncă. (M. Eminescu) 


. Ei, chestiunea se schimbă, prin urmare iubeşti un om care nu e liber. 


(G. Călinescu) 


Exerciţiul 114. Identificaţi, în exemplele de mai jos, propoziţiile coordonate 


introduse prin conjuncţii repetate şi explicaţi semnele de punctuație folosite în 


cazul lor. 

1. Şi pieptul mă doare, şi tuşesc. (I. Agârbiceanu) 

2. Dumnezeu e sus şi vede, şi judecă... (L. Rebreanu) 

3. Numai vârfurile degetelor se ridicau uneori... şi iar se lăsau, şi iar 
tresăreau răsfirându-se... (I. Teodoreanu) 

4. Şi închin, la rândul meu, pentru această Moldovă în care s-a făcut 
cotnarul amar şi blând, pentru această Moldovă în care mai răsar 
suflete asemănătoare cotnarului, şi fiindcă-s amare, şi fiindcă-s blânde, 
şi fiindcă-s rare. (I. Teodoreanu) 

5. Şi dacă eşti lângă ea, şi dacă din pricina ta plânge, îi ceri iertare din 
toată inima, cu lacrimi în ochi — te apropii, blând de tot, îi ştergi ochii, 
îi săruţi mâinile ude... (I. Teodoreanu) 

6. Şi poate că te iartă, şi poate că râde din nou cu ochii umezi. (|. 


Teodoreanu) 

Exerciţiul 115. Identificaţi, în exemplele de mai jos, propoziţiile coordonate 
introduse prin conjuncţii repetate şi explicaţi semnele de punctuație folosite în 
cazul lor. 


1. Nu vroia nici să-l privească, nici să-l primească, nici să-l simtă. (|. 
Teodoreanu) 

2. Nu mai puteam nici plânge, nici vorbi şi se vede c-aşa de schimbată 
eram la faţă, că bătrânului soldat i s-a făcut milă de mine... (N. Gane) 

3. Socotinţa domniei-mele este nici să-l spânzurăm, nici să-l ardem, nici 
să-l înțepăm, ci să-i deschidem uşile temniţei şi să-i dăm drumul. (N. 
Gane) 

4. Aş fi voit nici ei să-i fac vreun rău, nici eu să calc cuvântul lui Ion, 
adică să impact lucruri ce nu se pot împăca... (N. Gane) 

5. Nu voieşte nici să audă, nici să vadă, nici să ştie nimic. (I. Slavici) 

6. Moş Gheorghe nu mai putea nici să-i vorbească, nici să-i zâmbească. 
(I. Teodoreanu) 

7. Nu ştia să joace tenis, nici să călărească, nici să ție floreta, nici să se 
încrunte, nici să privească „teribil“, nici să persifleze. (I. Teodoreanu) 

8. Nu ştiu nici să plângă, nici să se zbată. (I. Teodoreanu) 

9. Stăteam îndobitocit şi n-aveam forță nici să mă mir îndeajuns, nici să 
vorbesc. (O. Paler) 

10. Alunecam parcă într-o apă adâncă şi n-aveam putere nici să mă agăţ 
de ceva, nici să dau din mâini, să înot. (O. Paler) 

11. Altfel n-aş mai avea curajul nici să plec, nici să rămân. (O. Paler) 

12. Nu mă hotărâm nici să mă scol, să închid fereastra, nici să mă 
învelesc. (O. Paler) 


Exerciţiul 116. Identificaţi, în exemplele de mai jos, propoziţiile coordonate 
introduse prin conjuncţii repetate şi explicaţi semnele de punctuație folosite în 
cazul lor. 


1. Ori părerea mă înşală, ori s-a stricat vremea, zise împăratul. (V. 
Eftimiu) 

2. Ori te poartă cum ţi-e vorba, ori vorbeşte cum ţi-e portul. (Folclor) 

3. Ori părerea mă înşală, ori s-a strica vremea, zise împăratul. (I. 
Creangă) 

4. Ori au înnebunit, ori cine ştie ce i-a cuprins că nu i-am mai pomenit aşa 
de îndârjiţi niciodată! (L. Rebreanu) 

5. Ori suferi, ori nu suferi, tot vei fi înghiţit etern şi iremediabil în neant. 
(E. Cioran) 

6. Planul meu era întreit: ori izbuteam să înşel supravegherea tiranilor 
mei şi să fug, îmbrăcat ca un ţăran turc, ori îmi cumpăram libertatea cu 
bani. (P. Istrati) 

7. Ori Vasilie Vodă era nebun, ori voia să înşele pe Timuş, ori fiică-sa 
trăia... Care din trei era adevărată?... (N. Gane) 

8. Toată lumea se comportă cumva normal în faţa cobrei. Ori fuge, ori se 
dă la o parte, ori, dacă e mangustă, o atacă şi o omoară. (O. Paler) 

9. În fiecare zi de naştere mama soacră găsea de bănuit şi de cârtit cum că 
se zdruncină sănătatea scumpei sale fiice; şi dacă nu se făceau toate 
după cheful ei, ori că ciorba nu era destul de caldă, ori că muştile 
bâzâiau prin odaie, gura ei umbla ca o moară stricată, şi nimene nu 
mai avea odihnă în casa lui Baltag. (N. Gane) 

10. De când venea cu Elena, ori vederile lui se schimbase, ori într-adevăr 
lumea se îmbrăcase în alte haine, dar niciodată el nu se simţea aşa de 
dulce legănat pe sânul Brateşului, niciodată apele lui nu-i păruse mai 
limpezi şi mai drăgălaşe, niciodată asfinţitul nu fusese împodobit cu 
văpsele mai strălucitoare ca atunci. (N. Gane) 

11. Obosit cum eram de drumul ce făcusem, mă tupilai într-un colţ şi... de 
aici înainte nu mai ştiu bine... ori că somnul mă cuprinsese şi visam, 
ori că vedeam aievea, dar deodată mi se păru că moara umblă şi că e 
plină de oameni. (N. Gane) 


Exerciţiul 117. Identificaţi, în exemplele de mai jos, propoziţiile coordonate 
introduse prin locuţiunile conjuncţionale cu corelativ şi explicaţi semnele de 
punctuație folosite în cazul lor. 


1. Nu numai că-ţi va ţine de urât, dar prin el vei putea şi îmblânzi fiarele! 
(V. Eftimiu) 

3. Numai dacă n-o să capăt darul beţiei, ca alde frati-meu Ilie, că atunci 
bineînţeles că nu numai că n-o să am cu ce plăti, lăsând la o parte 
faptul că nici de învăţătură n-o să-mi ardă, dar nici n-o să-mi ajungă 
să-mi duc zilele şi o să-mi curgă hainele după mine jurăbii. (M. Preda) 

4. Plăcerea ei pentru case, prea insistentă şi neconvingătoare, nu numai că 
nu mi se comunicase deloc, dar spulberase cu totul timida vrajă pe 
care ea mi-o inspirase gândind câteva minute împreună cu mine. (M. 
Preda) 

. Nu numai m-a bănuit, ci a şi crezut că sunt o ucigaşă. (I. Agârbiceanu) 

6. Câteva săptămâni mă odihnii realizând doar norma obligatorie, dar 
această stare de spirit pe care o numim depresie, adică un amestec de 
regret dureros, de milă faţă de noi înşine şi de reproş nedefinit, adresat 
întregii lumi, nu numai că nu mă părăsi, ci se accentuă, atingând vag 
fibrele tristeţii active şi fără remedii! (M. Preda) 

7. Isprăvile celor „trei muşchetari“ nu erau numai povestite, ci şi redate 
prin gest şi atitudine. (1. Teodoreanu) 

8. Era în această trufie nu atât faptul că fuseseră găsiți nevinovaţi, cât că 
făcuseră dovada puterii lor. (Camil Petrescu) 

9. Am fost cucerit de fervoarea pe care acest diletant genial a pus-o în 
pasiunea lui şi chiar l-am invidiat. Nu atât pentru ce a dovedit, cat 
pentru modul in care a făcut-o. (O. Paler) 

10. Dar în cazul dumitale, nu numai că am închis ochii, dar am apreciat 
informaţiile. (M. Eliade) 

11. Reieşea că posibilitatea atacului nu numai că nu se îndepărtase, dar că 
trebuia acționat chiar fără întârziere. (M. Preda) 

12. Am urmele unui trecut care, nu numai că e mort, ca orice trecut, dar 
care n-a transmis nimic epocilor care au venit după el. (M. Eliade) 

13. Nu numai că nu-mi place această formulă, dar nici n-o cred potrivită. 
(O. Paler) 

14. Nu numai că are o fire nervoasă dar nici cu memoria n-o duce prea 
bine. (R. Ojog-Braşoveanu) 


n 


Exerciţii de verificare. Selectaţi exemplele care ilustrează regulile de mai 
jos: 


a. Propoziţiile coordonate juxtapuse (principale sau subordonate) se despart 
prin virgulă. 


Din dosul unui deal răsare luna şi se înalță zgribulită, ca un sloi de 
gheaţă, în văzduhul înstelat. (L. Rebreanu) 
Olguţa clipi, se smunci, deschise uşa şi o rupse la fugă. (I. Teodoreanu) 


169 


Au venit, au sunat la uşă, dar n-am vrut să le deschid. (O. Paler) 

El aşteptă până îl văzu îndepărtându-se de tot pe ofițer, o luă cu grijă 
spre corpul de gardă, intră, trase un închizător de la altă armă, îl vâri 
într-a lui şi reveni la post. (L. Rebreanu) 

Un popor nou se aşterne peste sfărâmăturile neamului dac, un nou răsad 


v gjy tox A 


Vlahuță) 
Se duse din nou la masa cu bucoavne, luă cutia cu chibrituri, se apropie 
de laviţă. (I. Teodoreanu) 


b. Propozițiile coordonate legate prin conjuncțiile adversative dar, iar, însă, 
ci se despart prin virgulă. 


Şi gândirea nu înseamnă să-ți spargi capul reflectând în singurătate, ci 
să fii atent la ceea ce se întâmplă în jurul tău... (M. Preda) 
Nu ştiam de ce, însă nu mai puteam sta la masă. (M. Preda) 
Îşi culcase fruntea pe brațe ca un şcolar furat de somn pe când îşi face 
lecţia. (I. Teodoreanu) 

Şapte e nota de admitere, dar pentru bursă aveai nevoie de nouă. (M. 
Preda) 

Un sceptic român spune că inteligența înseamnă adaptare, iar 
experienţa e sursa cunoaşterii. (M. Preda) 
Câinii tresăreau în somn, ridicau capetele, dar nu lătrau. (I. Barbu) 
Este pace şi linişte, dar e şi multă sărăcie! (L. Rebreanu) 


c. Propoziţiile coordonate legate prin conjuncţia conclusivă deci şi prin 
locuţiunea conjuncţională prin urmare se despart prin virgulă. 


Vorbesc, deci exist. (O. Paler) 

Iar când toţi patru muşchetari luptau delaolaltă, vântul celor patru spade 
dezrădăcina pădurile. (I. Teodoreanu) 

În deşert nu mai gândeşti, deci nu mai exişti. (O. Paler) 

A suferit, deci a înţeles. (E. Cioran) 

Mi-am zis mereu că explicaţia neputinței de a deveni „om de lume“ se 
află în faptul că nu m-am cizelat la timp, nu mi-am dat osteneala să-mi 
însuşesc unele deprinderi care ţin de civilizaţie, deci se pot învăţa. (O. 
Paler) 

Vorbind, se aprindea repede, iar vocea lui aspră, neplăcută, devenea 
mlădioasă şi cuceritoare. (L. Rebreanu) 


d. Propoziţiile coordonate legate prin conjuncţiile copulative și, nici repetate 
la fiecare propoziţie se despart prin virgulă. 


Bărbatul avea o faţă roşie şi sănătoasă, luminată din când în când de 
flăcările focului potolit. (1. Barbu) 

Şi ţipă. Că de ce mi-aţi luat fata, şi mi-aţi lăsat vacile, şi au intrat în 
nişte otavă de mături, şi s-au umflat... (M. Preda) 

Priveliştea îl supăra, deşi căuta să nu-şi dea pe faţă nemulțumirea. (L. 
Rebreanu) 

Nici n-a refuzat, nici n-a acceptat. (L. Rebreanu) 

Nu voiește nici să audă, nici să vadă, nici să ştie nimic. (I. Slavici) 

Şi, luându-mi rămas bun de la părinţi, am purces cu bunicul spre 
Pipirig. (|. Creangă) 

Nici n-a refuzat, nici n-a acceptat. (L. Rebreanu) 


e. Propoziţiile coordonate legate prin conjuncţiile disjunctive ori, fie sau 
repetate la fiecare propoziţie se despart prin virgulă. 


Când am auzit noi una ca asta, am început a plânge cu zece rânduri de 
lacrimi şi a ne ruga de toţi Dumnezeii să nu ne sluţească. (I. Creangă) 
Ori au înnebunit, ori cine ştie ce i-a cuprins că nu i-am mai pomenit aşa 
de îndârjiţi niciodată! (L. Rebreanu) 

Ori e o farsă la mijloc, ori eu sunt un dobitoc, îmi spuneam. (M. Eliade) 
Aruncă o ochire peste prag, să vadă ce se mai găsea în casa meşterului. 
(I. Barbu) 

Ori suferi, ori nu suferi, tot vei fi înghiţit etern şi iremediabil în neant. 
(E. Cioran) 

Planul meu era întreit: ori izbuteam să înşel supravegherea tiranilor mei 
şi să fug, îmbrăcat ca un ţăran turc, ori îmi cumpăram libertatea cu bani. 
(P. Istrati) 


f. Propoziţiile coordonate introduse prin locuţiunile conjuncţionale cu 
corelativ nu numai că..., dar şi... nu numai că..., dar nici... se despart prin 
virgulă. 

Dar toate astea nu numai că nu au nicio valoare sufletească, dar sunt şi 
primejdioase. (M. Eliade) 

Faranga venea în fiecare dimineață la sanatoriu, vorbea întâi cu 
doctorul şi pe urmă se urca la Puiu. (L. Rebreanu) 

Un neam care n-are o misiune nu numai că nu merită să trăiască, dar n- 
are absolut nici un sens. (E. Cioran) 

De alături se auzi o mişcare abia simțită, dar nu se ivi nimeni. (|. 
Barbu) 

Nu numai că nu fusese dat afară, dar i se propusese rectoratul. (G. 
Călinescu) 

Nu numai că n-aş putea face nimic, dar aş crea confuzii. (M. Eliade) 

Nu numai că nu are dreptul, dar nici nu poate. (M. Eliade) 


Exerciţiul 118. Selectaţi din opere artistice sau din presa periodică cinci 


fraze care să conţină propoziţii coordonate introduse prin conjuncţii şi care să fie 
separate de regentă prin virgulă. 


XI. Semnele de punctuație folosite în fraza formată prin subordonare 


Virgula în fraza formată prin subordonare 


Propoziţii subordonate care se despart de regenta lor în funcţie de 


topică şi în funcţie de prezenţa unui corelativ în regentă 


Exerciţiul 119. Identificaţi, în exemplele de mai jos, propoziţiile completive 


directe izolate şi explicaţi semnele de punctuație folosite în cazul lor. În cazul 
propoziţiilor completive directe care nu se separă prin virgulă precizaţi din ce 
cauză ele nu se izolează. 


Ne 


OO AI NUP Www 


. Unde ar fi dus asta, e greu de spus. (O. Paler) 
„De unde le ştia Tucoltoiu astea, Nicu n-a putut afla niciodată... (Camil 


Petrescu) 


„Că e mare, văd eu bine! (I. Agârbiceanu) 

„Că eşti nătâng, abia în noaptea asta am descoperit. (Z. Stancu) 

. Ce-a câştigat într-o vară, a băut într-o seară. (Folclor) 

„Ce o mai fi, om mai vedea! (V. Eftimiu) 

. Tot ce câştigă de la galanţii ei bogaţi, dă poporului. (Camil Petrescu) 
. Să strivim pe oricine ne cade sub mână. (Cezar Petrescu) 

9. Câte a tras acolo bietul băiat, numai pielea şi oasele lui ştiu. (V. 
Eftimiu) 

10 Cum s-a chinuit, numai ea ştia! (I. Agârbiceanu) 

11. De ce mi se părea că omul acesta o să-mi poarte noroc, nu ştiu. (V. 
Eftimiu) 

12. Ce agonisea acuma dădea pe băutură. (L. Rebreanu) 

13. Cum se potriveşte asta cu temerile de agitaţii de la ţară, nu ştiu. (L. 
Rebreanu) 

14. Să nu uitaţi că acum e război. (Z. Stancu) 

15. Cât ştii dumneata ştiu şi eu. (G. Călinescu) 

16. Ochiul pare intact, dar dacă a orbit sau nu, nu ştim. (M. Eliade) 

17. Încotro apucasem, nu ştiam. (Em. Gârleanu) 

18. Am hotărât să intrăm în oraş odată cu soarele. (Z. Stancu) 

19. Biata mamă a crezut că înnebuneşte de bucurie. (Camil Petrescu) 

20. Nu aflase că ochii oamenilor pot înşela tot aşa de bine ca şi glasul lor. 
(Z. Stancu) 

21. Restea a vândut tot ce putea vinde. (Camil Petrescu) 

22. Am văzut tot ce poate să vadă un om. (Z. Stancu) 

23. Ştia că nu-i mai pot face nimic... (Camil Petrescu) 

24. Teleguţenii povestesc şi acum ce-au auzit din bătrâni. (|. 
Agârbiceanu) 


Exerciţiul 120. Identificaţi, în exemplele de mai jos, propoziţiile completive 
indirecte izolate şi explicaţi semnele de punctuație folosite în cazul lor. În cazul 
propoziţiilor completive indirecte care nu se separă prin virgulă precizaţi din ce 
cauză ele nu se izolează. 


1. Ca să mă lupt cu tine, n-am vreme. (V. Eftimiu ) 

2. Totuşi, ea spunea în gura mare, cui voia s-o asculte, că în casa părăsită 
umblă o femeie. (I. Agârbiceanu) 

3. Cui nu ştie juca, odaia i se pare strâmtă. (M. Sadoveanu) 

4. Eram sigur că vrea să mă prăpădească. (L. Rebreanu) 

5. Am moştenit-o din moşi-strămoşi, răspundea el cui îl poreclea Căciulă- 
împletită. (V. Voiculescu) 

6. Cui i se croieşte rău, rău îi merge. (Folclor) 

7. Şi când te gândeşti ce frumoşi, ce plini de sentimente sunt caii! (G. 
Călinescu) 

Exerciţiul 121. Identificaţi, în exemplele de mai jos, propoziţiile 
circumstanţiale de loc izolate şi explicaţi semnele de punctuație folosite în cazul 
lor. În cazul propoziţiilor circumstanţiale de loc care nu se separă prin virgulă 
precizați din ce cauză ele nu se izolează. 


1. Ştergeţi caii de spumă şi duceţi-i de unde i-aţi luat. (Z. Stancu) 

2. Dincolo de râu, unde îi aştepta necunoscutul, nu se vedea decât un zid 
de întuneric. (Z. Stancu) 

3. Axinta, draga mea, acolo unde sunt adunate averi, toate se petrec la fel! 

(V. Eftimiu) 

. Găseau ouă unde nu le trecea prin cap. (Camil Petrescu) 

„ Ai să pleci unde zic eu. (I Creangă) 

. Unde e sărăcie e şi ceartă. (Folclor) 

. Unde e vorbă multă, acolo e treabă scurtă. (Folclor) 

. Rămâi de-acum sănătos, că eu mă duc de unde am venit. (I. Creangă) 

. Află însă că nu se vorbeşte de foame acolo unde n-ai ce mânca. (C. 

Hogaş) 

10. Toate pământurile se întorc înapoi de unde au venit, aşa-i? (L. 
Rebreanu) 

11. Ei, ei! Pe bădiţa Vasile l-am pierdut; s-a dus unde i-a fost scris. (|. 
Creangă) 

12. Toader puse mâinile la ochi să-l privească bine şi i se păru că, de 
acolo de unde era, copacul îl învinuia că fusese prea slab. (Em. 
Gârleanu) 

13. Ziua stă ascuns cum poate şi unde poate. (Em. Gârleanu) 

14. Au trecut pe unde au trecut şi, spre seară, au ajuns la târg şi-au 
poposit în ograda stăpânului. (Em. Gârleanu) 

15. Se gândea în taină că, în preajma judecății, va ruga pe ocrotitorii săi, 
subinspectorul şi deputatul, să pună o vorbă bună pentru dânsul acolo 
unde trebuie. (L. Rebreanu) 

16. Zenobia, când o surprindea aşa, o ocăra că doarme în picioare şi că 
pute locul de lene pe unde trece. (L. Rebreanu) 

17. Savista era tot unde o lăsase. (L. Rebreanu) 

18. Să mergi unde vom merge toţi, zise Klapka grav, cu o resemnare 
îndurerată. (L. Rebreanu) 

19. Se arunca unde era primejdia mai mare, unde secera moartea mai 

cumplit, fără frică, cu gândul numai la ea... (L. Rebreanu) 

20. De unde muncea Ion se vedea drumul pe care treceau neîncetat femei 
cu coşuri şi desagi, mergând la bâlciul săptămânal în Armadia. (L. 
Rebreanu) 

21. Intră în cancelarie, spuse că pleacă la cartier, apoi se duse dincolo 
unde Ilona îl aştepta tremurând, plânsă, cu o bănuială rea în inimă. (L. 
Rebreanu) 

22. Unde nu e nădejde de dobândă lipseşte şi îndemnul de lucru. (|. 
Slavici) 

23. Ne abăturăm pe la stână, unde ne răcorirăm faţa cu apă rece, ne 
luarăm rămas bun de la ciobani şi plecarăm. (C. Hogaş) 

24. Războiul m-a smuls din mijlocul cărților, de la Universitate, unde 
aproape pierdusem contactul cu viaţa reală. (L. Rebreanu) 


Exerciţiul 122. Identificaţi, în exemplele de mai jos, propoziţiile 
circumstanţiale de timp izolate şi explicaţi semnele de punctuație folosite în 
cazul lor. În cazul propoziţiilor circumstanţiale de timp care nu se separă prin 
virgulă precizaţi din ce cauză ele nu se izolează. 


1. După ce-oi învăţa carte, îţi scriu. (M. Sadoveanu) 

2. După ce rosti aceste cuvinte, jandarmul rămase câţiva paşi în urmă. (Z. 

Stancu) 

Când stinse lampa, prin perdelele albe tremurau zorile... (L. Rebreanu) 

Când deschise portiţa, un dulău bătrân îi sări în cale, hămăind furios. 

(L. Rebreanu) 

5. Dincă, de îndată ce iese primul dorobanţ, îi pune celui rămas pistolul în 
tâmplă. (Camil Petrescu) 

6. Când ieşi luna în răsărit ca un ochi de spaimă, cânele mârâi. (M. 
Sadoveanu) 

7. Când m-am oprit, am simţit numai freamătul neostoit al frunzişului. 
(M. Sadoveanu) 

8. Abia răsărise soarele când m-am trezit iar. (M. Sadoveanu) 

9. Când omul are un ideal, înfruntă toate greutățile! (L. Rebreanu) 

10. Când deschise ochii din nou, cerul scânteia din luceferii săi ca din 
diamante. (D. Zamfirescu) 

11. Gheoghediule, cum o fi ţara asta când nu e război? (Camil Petrescu) 


02 


175 


12. Domnul Dumnezeu, după ce a alcătuit lumea, a pus rânduială şi semn 
fiecărui neam. (M. Sadoveanu) 

13. Popa, după ce-l măsură cu ochii lui mari şi negri drept în ochi, îl 
recunoscu. (Camil Petrescu) 

14. Când am revenit, era noapte târziu. (Gib I. Mihăescu) 

15. Încă nu se luminase de ziuă când mă trezii. (L. Blaga) 

16. Când m-am oprit, am simţit numai freamătul neostoit al frunzişului. 
(M. Sadoveanu) 

17. Când un om a trăit atâta vreme singur, cu greu îşi schimbă viaţa. (D. 
Zamfirescu) 

18. Când întoarserăm ochii spre ea, o văzui zâmbind. (M. Sadoveanu) 

19. Când am ajuns la poarta şcolii, m-am împiedicat. (O. Paler) 

20. Totuşi, când a intrat în casa mohorâtă, a simţit o strângere de inimă. 
(M. Sadoveanu) 

21. Seara, când ne întorsesem de la plimbare, sosise iar de la conac sluga. 
(V. Voiculescu) 

22. N-am lăsat cartea din mâini până n-am citit-o toată. (V. Voiculescu) 

23. Nu mai călcasem acolo din copilărie, când îmi petreceam verile la 
bunici. (V. Voiculescu) 

24. Asta am văzut eu la munte pe când eram tânăr. (M. Sadoveanu) 

25. Porţile cele zăvorâte nu se deschid când vrei să le fortezi. (P. Istrati) 

26. Ştia baciul că, de când se despărţise de Sultana, Miai îl punea să-i 
cânte ceasuri întregi. (Camil Petrescu) 


Exerciţiul 123. Selectaţi din opere artistice sau din presa periodică opt fraze 
care să conţină subordonate completive directe, indirecte şi circumstanţiale de 
timp şi de loc (câte două pentru fiecare tip) şi care să fie izolate de regenta lor 
prin virgulă. 


Propoziţii subordonate care se despart în funcţie de importanţa lor 
pentru comunicare şi în funcţie de gradul de legătură cu regenta 


Exerciţiul 124. Identificaţi, în exemplele de mai jos, propoziţiile atributive 
izolate şi explicaţi semnele de punctuație folosite în cazul lor. În cazul 
propoziţiilor atributive care nu se separă prin virgulă precizaţi din ce cauză ele 
nu se izolează. 

. A fost odată un împărat bătrân, care avea o singură fată. (V. Eftimiu) 
. Ziua, care se măcina ca oricare alta, era albă, puternic însorită. (Z. 
Stancu) 

. Dinspre mare se iscau adieri care aduceau răcoare. (Z. Stancu) 

4. Băieţandrul, care nu părea să aibă mai mult de zece-doisprezece ani, 
era descult. (Z. Stancu) 

5. În faptul verii trimiteau desagi cu sare şi mălai pe cai, care se întorceau 
încărcaţi cu brânză de burduf şi lână. (Camil Petrescu) 

6. La restul programului n-am mai rămas, exista riscul să se închidă 
restaurantele, să rămânem flămânzi. (A. Buzura) 

7. Numai teama c-ar putea s-o omoare o împiedică s-o lovească. (Z. 
Stancu) 

8. După legile scrise, de care se ţine seama în judecăţile de azi, n-am 
niciun drept. (Z. Stancu) 

9. Omul îi arătă drumul către biserică, unde ajunse după câteva minute. 
(D. Zamfiriu) 

10. Nu uita că toată această sărăcie a lor, pe care o strigă prea mult şi prea 
tare, e încă o viclenie getică... (Cezar Petrescu) 

11. Şi socotiți că soţul meu, care se luptă pentru spulberarea calomniilor 
la adresa ţării, a făcut o acţiune reprobabilă? (G. Călinescu) 

12. Petre, care şi acasă fusese vestit de bisericos, în vâltoarea războiului 
s-a scufundat într-un adevărat fatalism religios. (L. Rebreanu) 

13. De mulţi ani bătrâna, care locuia într-un demisol dintr-o casă 
modernă, îşi întreținea fiică şi ginere alergând pe la elevii ei. (G. 
Călinescu) 

14. Atunci am îngălbenit de spaimă şi eu, care împingeam deseori jocul 
până a mă distra cu moartea. (V. Voiculescu) 

15. Catihetul, care făcea ziua noapte şi noaptea zi, jucând stos, rar venea 
pe la şcoală. (I. Creangă) 

16. Zgomotul motoarelor, care acum veneau dinspre apus, se apropie. (Z. 
Stancu) 

17. Acuma, târziu, îşi dă seama că toată combinaţia, care i s-a părut foarte 
ingenioasă, a fost o nerozie. (L. Rebreanu) 

18. Este ca un copil care crede că mama şi tata sunt eterni. (G. Călinescu) 

19. Teama că se rătăcise îi îngheţă sângele în vine. (Em. Gârleanu) 

20. Tocmai faptul că face diplomaţie cu mijloace pecuniare încurajează 

şantajul. (G. Călinescu) 

21. Nici Oarţă, nici Zaharia, nu ridicau ochii, stăpâniţi numai de grija să 
nu sfarme ceva de preţ sub ascuţişul fierului. (Cezar Petrescu) 
22. El primise poruncă să sape şi sapă. (Cezar Petrescu) 


Exerciţiul 125. Identificaţi, în exemplele de mai jos, propoziţiile 
circumstanţiale de mod izolate şi explicaţi semnele de punctuație folosite în 
cazul lor. În cazul propoziţiilor circumstanţiale de mod care nu se separă prin 
virgulă precizaţi din ce cauză ele nu se izolează. 


1. Un tunet sfâşie liniştea, cum ai sfâşia o draperie. (O. Paler) 

2. În odaia cea mare, veselia se încinse iar, cum se aprinde din nou focul 

pe vatră. (Camil Petrescu) 

3. Şi apoi, ducându-se împăratul în treaba lui, i-a lăsat să-şi bată capul 
cum vor şti. (I. Creangă) 

. M-oi duce şi eu cât călare, cât pe jos, cum oi putea. (I. Creangă) 

. Am fost sosit fără să le dau de ştire. (I. Agârbiceanu) 

. Fără să mai aştepte îngăduinţă, un ţăran trecu pragul. (L. Rebreanu) 

. Fiecare să doarmă cum îşi aşterne. (L. Rebreanu) 

. Bună să-ţi fie inima, cum ţi-i căutătura, zise fiul craiului. (I. Creangă) 

. Moşneagul, sătul şi el de-atâta singurătate şi dorit să aibă copii, se 
scoală a doua zi dis-dimineaţă, îşi ia traista în băț şi face cum i-a zis 
baba... (I. Creangă) 

10. S-a culcat târziu, fără să mănânce. (M. Sadoveanu) 

11. Acum degrabă să te duci cum îi şti tu şi să-mi aduci sălăţi de aceste 

din Grădina Ursului. (I. Creangă) 

12. Dracul nu e aşa negru, cum îl zugrăvesc oamenii. (Folclor) 

13. Dar şi noi încă o pândeam cum se pândeşte-o fiară. (V. Alecsandri) 

14. O să tac cum tace piatra. (Z. Stancu) 

15. Au trăit trei ani cum a vrut Dumnezeu. (L. Rebreanu) 

16. Ne uităm unii la alții, cum se uită vecinii, în faţa casei, unii la alții, 

peste drum. (Camil Petrescu) 

17. Şi vremea trecea peste dânsul, nemăsurată şi nepătrunsă, cum trece 

peste oamenii lecuiţi de ispitele fericirii. (L. Rebreanu) 

18. Harap-Alb face cum îi zice Sfânta Duminică. (I. Creangă) 

19. Pe cât eşti de viteaz, pe atât eşti de înţelept. (V. Eftimiu) 

20. Şi cu cât se apropiau, cu atât deveneau mai înfricoşătoare. (Z. Stancu) 

21. Cu cât trecea vremea, cu atât neliniştea sporea în sufletul lui Ion. (L. 
Rebreanu). 

22. Cu cât pierzi mai mult, cu atât se apropie momentul când vei câştiga. 
(V. Eftimiu) 

23. Pe cât era de calm Sandu şi pe cât erau de bine dispuşi colegii de 
breaslă, pe atât eram eu de agitat, de preocupat. (V. Eftimiu) 


Exerciţiul 126. Identificaţi, în exemplele de mai jos, propoziţiile 
circumstanţiale de cauză izolate şi explicaţii semnele de punctuație folosite în 
cazul lor. 


1. A trebuit să plecăm repede spre maşină, căci se întunecase de-a 
binelea. (M. Eliade) 

2. Îi ascund şi jupânii, că au nevoie de ei. (Camil Petrescu) 

3. Voi să adoarmă îndată, fiindcă într-adevăr călătoria îl zdrobise... (L. 
Rebreanu) 

4. Tocmai fiindcă era puternic la trup, îl făcuse boierul logofăt. (Camil 
Petrescu) 

5. Era mare nevoie de ploaie la porumb, căci nu mai plouase de la 
mijlocul lui iulie. (Camil Petrescu) 

6. Cum erau grăbiţi să-şi astâmpere foamea, nu mă luară în seamă. (Z. 
Stancu) 

7. Fiindcă suspendarea întârzia, în sufletul lui Herdelea se furişa iar o 
rază de încredere. (L. Rebreanu) 

8. Mă plictisesc, fiindcă n-am de lucru. (Cezar Petrescu) 

9. Cum bântuia arşiţa cumplită, a poruncit oştenilor să dea foc ierburilor 
şi semănăturilor. (E. Camilar) 

10. Eu ştiu că nu eşti om cu mintea întreagă, căci te pui cu stăpânirea. (M. 
Sadoveanu) 

11. De haiduci n-a dat, că se ascundeau bine... (V. Eftimiu) 

12. Duceţi-vă pe la casele voastre, că înserează. (V. Eftimiu) 

13. Crescu oropsit de toţi, fiindcă era slăbuţ şi fără spor la muncă. (L. 
Rebreanu) 

14. Voia să fie foarte exact la întâlnire, căci omul civilizat întâi după 
exactitate se cunoaşte. (L. Rebreanu) 

15. Ţi-ai ras mustaţa, de aceea nu te-am recunoscut. (G. Călinescu) 

Exerciţiul 127. Identificaţi, în exemplele de mai jos, propoziţiile 
circumstanţiale de scop izolate şi explicaţi semnele de punctuație folosite în 
cazul lor. În cazul propoziţiilor circumstanţiale de scop care nu se separă prin 
virgulă precizaţi din ce cauză ele nu se izolează. 


1. Pornirăm împreună, să respirăm aerul mării. (V. Eftimiu) 
2. Îmi dădea aceste informaţii într-o şoaptă lină, ca să nu tulbure pacea 
locului. (M. Sadoveanu) 

. Aş vrea să trăiesc s-o văd şi pe asta. (Z. Stancu) 

. El, ca să scape de ele, trecu în altă odaie. (D. Zamfirescu) 

. Puiu Dincă pretextă o răceală gravă, ca să nu se ducă-n ţară pentru 

înmormântare. (V. Eftimiu) 

„Vă dau timp până mâine, să vă gândiţi mai bine. (Camil Petrescu) 

. Luase în mână un par, să se apere de câini. (|. Agârbiceanu) 

. Am venit să-mi daţi dreptul meu. (Z. Stancu) 

9. Mama, ca să n-o mai ocărască, îşi muşcă buzele. (Z. Stancu) 

10. Se uită în toate părțile să găsească un adăpost. (Em. Gârleanu) 

11. Venise să-şi ia şcoala în primire. (L. Rebreanu) 

12. Copiii alergase la râu să se scalde. (Z. Stancu) 

13. Trec de trei ori pe zi, să văd cum stau lucrurile. (Cezar Petrescu) 

14. Din când în când treci pe la vecin ca să-ţi afli defectele. (N. Iorga) 

15. Cine ştie ce tertipuri o să găsească, să-l amâne la nesfârşit. (V. 
Eftimiu) 

16. Ca să amân văicărelile ei şi veştile rele, m-am prefăcut că dorm. (V. 
Voiculescu) 

17. Din nenorocire, nu am destulă energie ca să pot întreprinde ceva pe 
termen lung. (O. Paler) 

18. Mama îmi povestea că n-avea nevoie să ridice glasul ca să domine. 
(O. Paler) 

19. Ca să treacă vremea mai uşor, m-am apucat să scriu. (O. Paler) 

20. Încuie uşa, să nu fie deranjat, şi se aşeză pe scaunul din faţa patului. 
(M. Eliade) 


UP Uw 


O AN 


Exerciţiul 128. Identificaţi, în exemplele de mai jos, propoziţiile 
circumstanţiale condiţionale izolate şi explicaţi semnele de punctuație folosite în 
cazul lor. În cazul propoziţiilor circumstanţiale condiţionale care nu se separă 
prin virgulă precizaţi din ce cauză ele nu se izolează. 

„ Atuncea să ţi-o spun eu, dacă n-ai avut ochi de văzut. (Cezar Petrescu) 

. Tu, dacă ar fi cazul, nu te-ai apăra? (Z. Stancu) 

. Dacă spui drept, n-o să-ţi fac nimic. (C. Hogaş) 

. Dacă nu-l luai la cinematograf, bietul om trăia şi acum. (V. Eftimiu) 

. Ar fi păcat de Dumnezeu dacă n-aş recunoaşte. (Z. Stancu) 

. Dar dacă am fi cuminţi de tot, ne-am împotmoli cu toții. (Camil 

Petrescu) 

7. Li se mai dă ceva lemne, de mai au nevoie, pentru bordeie. (Camil 
Petrescu) 

8. O astfel de piesă rară poate fi zgâriată dacă o dați pe mâna oricui. (G. 
Călinescu) 

9. Omul n-are rost pe lume, dacă nu-i stăpân de veci pe vizuina lui. 
(Cezar Petrescu) 

12. Dacă nu tace şi dacă nu pleacă, am s-o omor. (Z. Stancu) 

13. Calea e mai scurtă dacă vii peste câmp. (Z. Stancu) 

14. Dacă plouă, ce facem? (M. Sadoveanu) 

16. Dacă vii pentru asta nu-ţi dau nimic. (D. Zamfirescu) 

17. De-ai fi venit de dimineaţă, îți dam mai mult. (I. Agârbiceanu) 

18. Cap ai, minte ce-ţi mai trebuie. (Folclor) 

19. Dacă ar fi ceva serios, aş face altă figură. (G. Călinescu) 

20. Aş fi neom până la sfârşitul zilelor mele să ştiu că ţi-ai pierdut viaţa 
din pricina mea. (Camil Petrescu) 

21. Dacă blocul se prăbuşeşte, apartamentul meu dispare cel dintâi. (G. 
Călinescu) 

22. Dacă am fi toți aşa, într-un ceas s-ar sfărâma lanţurile! (L. Rebreanu) 

23. Dacă nu te astâmperi, vei primi sancţiunea cuvenită. (G. Călinescu) 

24. Dacă n-ar fi proşti pe lume, n-ar putea trăi deştepţi! (V. Eftimiu) 

25. Dacă ar fi avut arme, s-ar fi ucis! (P. Istrati) 

26. Ce folos de statul tău, dacă ţi-e năravul rău? (Folclor) 

Exerciţiul 129. Identificaţi, în exemplele de mai jos, propoziţiile 
circumstanţiale de relaţie izolate şi explicaţi semnele de punctuație folosite în 
cazul lor. În cazul propoziţiilor circumstanţiale de relaţie care nu se separă prin 
virgulă precizaţi din ce cauză ele nu se izolează. 


1. Am în ceea ce priveşte cinstea şi credinţa lor o încredere desăvârşită... 
(Camil Petrescu) 

. Cât priveşte pe flăcăii satului, îl urau pe Miai cum urăşte cocoşul 
eretele. (Camil Petrescu) 

. Întrucât priveşte locul unde să ne instalăm comerţul, l-am şi găsit, deşi 

n-am fost niciodată în această localitate marină. (V. Eftimiu) 

În ce priveşte necinstea, mă învinuiesc eu însumi; cât despre 

imoralitate, eu am drept să fiu judecător. (P. Istrati) 

. Cât priveşte cerbii, au existat cândva cerbi în pădurea de sălcii de lângă 
mlaştină, dar a dat o molimă în ei şi au pierit cu toţii. (O. Paler) 

. În ceea ce priveşte virtutea lui, e ipocrizie curată. (Camil Petrescu) 

„Şi în ceea ce mă priveşte, mai curios sunt să ştiu ce părere aveți 
dumneavoastră. (M. Preda) 

. În ce mă priveşte, vă propun să trimitem pe Adrian să-i ceară învoirea; 
dacă o obţine, voi fi primul care să mă bucur. (P. Istrati) 

„ Cât priveşte bătrânii, ei mă ajutau din toate puterile să fiu mulţumit de 
mine. (O. Paler) 


Exerciţiul 130. Identificaţi, în exemplele de mai jos, propoziţiile 


circumstanţiale de excepţie izolate şi explicaţi semnele de punctuație folosite în 
cazul lor. În cazul propoziţiilor circumstanţiale de excepţie care nu se separă prin 
virgulă precizaţi din ce cauză ele nu se izolează. 


l. 


2. 


Treci prin apă, treci prin văzduh, dar pe podul meu n-ai să treci, afară 

numai dacă te baţi cu mine!... (V. Eftimiu) 

N-am făcut nimic altceva decât că ne-am împlinit jurământul. (Z. 

Stancu) 

. Altă treabă n-ai decât să stai pe capul domnului locotenent? (L. 
Rebreanu) 

. Ştia că nu are nimic de făcut decât să aştepte. (Camil Petrescu) 

. Nu făcea niciun rău, decât că rătăcea zănatică pe drumuri, de unde cu 

greu o aduceau îndărăt. (V. Voiculescu) 


. Altă treabă n-ai decât să stai pe capul domnului locotenent? (L. 


Rebreanu) 


. Nu-ţi mai trebuie nimic în afară de ce eşti. (O. Paler) 


Exerciţiul 131. Selectaţi din opere artistice sau din presa periodică şapte 


fraze care să conțină subordonate atributive şi circumstanțiale de mod, de cauză, 
de scop, condiționale, de relație şi de excepție (câte una pentru fiecare tip) şi care 
să fie izolate de regenta lor prin virgulă. 

Propoziţii subordonate care se despart frecvent de regenta lor 


Exerciţiul 132. Identificaţi, în exemplele de mai jos, propoziţiile 
circumstanţiale consecutive izolate şi explicaţi semnele de punctuație folosite în 
cazul lor. În cazul propoziţiilor circumstanţiale consecutive care nu se separă 
prin virgulă precizaţi din ce cauză ele nu se izolează. 


1. Totul s-a petrecut atât de neaşteptat, atât de fulgerător şi absurd, încât 
cei dintâi sosiți nu-şi puteau crede văzului. (Cezar Petrescu) 

2. Câmpia era acum de un verde orbitor, iar soarele ardea atât de viu, 
încât cerul albastru parcă se înnegrea. (M. Preda) 

3. În asemenea lume viaţa ar fi un chin atât de cumplit, că nicio fiinţă 
simţitoare nu ar mai putea trăi!... (L. Rebreanu) 

4. Era mai întotdeauna aşa de ocupată de lucruri reale imediate, încât rar 
mai avea vreme să viseze. (D. Zamfirescu) 

5. Nu te văd cu ochii, aşa mi-i de foame! (M. Sadoveanu) 

6. Bolliac ar fi vrut să mulţumească, dar se iscă un ropot de aplauze atât 
de îndârjite, încât rămase cu fraza începută. (Camil Petrescu) 

7. Cu aşa glas a strigat, încât prin toţi cei de faţă a trecut un cutremur. (M. 
Sadoveanu) 

8. Soarele ardea, să topească zidurile. (L. Rebreanu) 

9. Teodorescu răspunse atât de agresiv, încât toţi învățătorii şi doamnele 
se ridicară în picioare. (M. Preda) 

10. Mă înclinai atât de adânc, încât puţin lipsi să nu-mi pierd echilibrul. 
(Z. Stancu) 

11. Acum are atâţia bani, că-i vântură cu lopata. (Z. Stancu) 

12. Izbitura a fost atât de puternică, încât turcii s-au împrăştiat odată cu 
lăsarea nopţii, lăsând prin vâlcelele din jos de sat alte câteva sute de 
morţi... (Camil Petrescu) 

13. Glasul fetei era atât de mişcat, încât soră-sa păru a reveni la cele din 
jur. (D. Zamfirescu) 

14. Sufla un vânt, să ne ia de pe picioare. (L. Blaga) 

15. În doi ani de război, spiritul milităresc i-a pătruns atât de adânc în 
fire, încât dezertarea, din orice motive, i se părea o crimă neiertată. (L. 
Rebreanu) 

16. Au o grijă de sănătatea noastră, de te apucă spaima. (A. Buzura) 
17. Şi împotrivirea lui a fost atât de înverşunată, încât nimeni n-a 
îndrăznit să-i pomenească de dăscălie. (L. Rebreanu) 


Exerciţiul 133. Identificaţi, în exemplele de mai jos, propoziţiile 
circumstanţiale concesive izolate şi explicaţi semnele de punctuație folosite în 
cazul lor. 


. Toto nu putea să se îmbete, oricât ar fi băut. (V. Eftimiu) 
. Oricât ar fi de infernali, vameşilor nu le-a trecut prin cap scamatoria 
mea, simplă ca oul lui Columb... (V. Eftimiu) 

3. Coaja arborilor şi primele frunze moarte miroseau a început de toamnă, 
deşi vara bătea din plin. (V. Eftimiu) 

4. Ce putea ea să-i răspundă, oricât era de zână? (V. Eftimiu) 

5. Mitru îi măsură cu luare-aminte, deşi cam de departe. (Camil Petrescu) 

6. Deşi din faţă casa e tot atât de joasă şi de dărăpănată, înăuntru e însă 
acum mult mai încăpătoare. (Camil Petrescu) 

7. Oraşul din vale, deşi se prăvăli peste el întunericul nopţii, nu aprinse 
nicio lumină. (Z. Stancu) 

8. Deşi îi e frig, nu vrea să ridice gulerul mantalei. (Camil Petrescu) 

9. Nu s-au putut afla prea multe de la cei arestaţi, cu toate că ancheta a 
fost atât de mult prelungită. (Camil Petrescu) 

10. A refuzat să facă proces, deşi i se spunea că ar putea să-şi câştige 
înapoi zestrea. (Camil Petrescu) 

11. El nici măcar nu se mai luptă cu cineva, căci, oricât l-ai lovi cu sabia 
şi cu buzduganul, nu moare. (V. Eftimiu) 

12. Oricât de mari sume i s-ar trimite, nu o să-i ajungă niciodată. (V. 
Eftimiu) 

13. Ăstuia, oricât îi dai, tot nu se satură. (V. Eftimiu) 

14. Un dovleac, că e dovleac, şi până să se coacă, cere vreme 
îndelungată! (V. Eftimiu) 

15. Mai departe, cu toate că nu sunt fricos de felul meu, nu cutez să merg. 
(Z. Stancu) 

16. Văzduhul plin de pulbere era greu, apăsător, cald, vâscos, deşi 
soarele, ostenit de lunga-i călătorie, asfinţise. (Z. Stancu) 

17. Chiar dacă nu mă grăbesc, tot ajung la timp, nu pierd trenul. (Z. 

Stancu) 

18. Deşi capii relelor din sat erau flăcăii adevăraţi, nu un băieţandru ca el, 
totuşi, nimeni, nici dintre cei mari, nu avea curajul să-l înfrunte. 
(Camil Petrescu) 

19. 'Totuşi, deşi era şi ea destul de dârză, nu avea curajul să înfrunte 
mâniile serdarului, care-şi pierdea măsura din nimic. (Camil Petrescu) 

20. Pe nesimţite s-a înseninat binişor, deşi se mai alegeau caiere de nori 
pe ici, colo... (Camil Petrescu) 

21. Drept că, deşi era lună plină, abia l-am cunoscut. (|. Agârbiceanu) 

22. Herdelea, ca un coleg mai bătrân, încercă să glumească cu dânsul, 
deşi în suflet era zdrobit. (L. Rebreanu) 

23. Par a fi obiecte de oarecare valoare, deşi eu nu mă pricep la 
bijuterii... (Cezar Petrescu) 

24. Se simţi umil şi mic, deşi sufletul îi clocotea de ură. (L. Rebreanu) 

25. Costandina, oricât ar fi ea de uricioasă şi de încăpăţânată, are 
dreptate. (Z. Stancu) 

26. Un sergent veni să-l schimbe, deşi Apostol uitase să dea ordine. (L. 
Rebreanu) 

27. Cu prietenele ei, oricât ar fi fost de intimă, tot nu îndrăznea să-şi 
deschidă inima până în fund. (L. Rebreanu) 

28. Priveliştea îl supăra, deşi căuta să nu-şi dea pe faţă nemulţumirea. (L. 
Rebreanu) 


Exerciţiul 134. Identificaţi, în exemplele de mai jos, propoziţiile 
circumstanţiale opoziţionale izolate şi explicaţi semnele de punctuație folosite în 
cazul lor. 


1. Îl cuprinse astfel o mânie sălbatică împotriva lui Herdelea, care astfel 
vrea să-l înşele, în loc să-l ajute. (L. Rebreanu) 

2. După primele cuvinte Zaharia pricepu de ce-au venit şi, în loc să 
asculte, rămase privind cu dureroasă mustrare la Madala. (Cezar 
Petrescu) 

3. În loc să se supere, primarul din Sorg se apucă cu amândouă mâinile de 
pântec şi râse. (Z. Stancu) 

4. Adică, în loc să trecem peste apă mâine dimineaţă, să trecem poimâine. 
(Z. Stancu) 

5. În loc să se bucure, Alimut se posomori şi se răsti la toți. (Z. Stancu) 

7. Iarba creşte atât de rară încât, în loc să îndulcească vederea, pătează, ca 
o pecingine, faţa galbenă a locului. (Em. Gârleanu) 

8. Mă mir numai că părintele te mai rabdă pe lângă dumnealui, în loc să 
se ferească de tine ca de ciumă! (L. Rebreanu) 

9. S-ar putea să greşesc şi, în loc să sfârtec sacul, să vă sfârtec pe voi. (Z. 
Stancu) 

10. Şi numai tu eşti de vină, că nu ştii pe unde tot umbli, în loc să-mi fii 
de ajutor... (L. Rebreanu) 

11. În loc să tragă cu gloanţe direct în răsculați, guvernul trage întâi în 
vânt cu manifestul, ca să se poată spăla pe mâini mai târziu că n-a vrut 
vărsare de sânge, dar... (L. Rebreanu) 

12. În loc să-i fi dat învățătură şi educaţie cetăţenească, a fost menţinut cu 
sila în întuneric. (L. Rebreanu) 

13. Numeroşi oameni cu lumânările aprinse fugeau după mine şi, în loc 
să se stingă, flăcările lumânărilor creşteau, unindu-se într-un incendiu 
uriaş. (O. Paler) 

14. În loc să-şi vadă de muzică, în loc să exerseze la pian, şi-a folosit 
degetele ca să mângâie femeile. (O. Paler) 

15. În loc să vă pierdeţi timpul prin şcoli, mai bine aţi fi fost atenţi la 
viermii de mătase care îşi fac opera într-un ritual ca al stelelor, fără 
vanităţi şi fără zgomot. (O. Paler) 

16. În loc să putrezesc undeva într-o închisoare, să şterg praful sau 
paharele murdare într-o berărie ori să strâng gunoaiele din parcuri, 
acum aveam posibilitatea să fac ceva ieşit din comun. (O. Paler) 


Exerciţiul 135. Identificaţi, în exemplele de mai jos, propoziţiile 
circumstanţiale cumulative izolate şi explicaţi semnele de punctuație folosite în 
cazul lor. 


„Pe lângă că-şi păgubeşte stăpânul, nu prinde nici meseria. (Z. Stancu) 

. Prin curţile de subt deal, care acum era ca un mal, fuseseră carate tot 
soiul de calabalâcuri şi fără îndoială că, în afară de cei ce le păzeau 
prin ogrăzi, în fiece casă se mai aflau încă două-trei familii dormind 
îngrămădite. (Camil Petrescu) 

3. Jenică însă, cât e dânsul de drăguţ, altfel, are o fire foarte voluntară şi 

le-a declarat categoric că mai degrabă rupe cu toată familia orice 

relaţie, decât să se despartă de iubita lui, care, pe lângă că e o femeie 

superbă, îl şi îngrijeşte admirabil şi-l iubeşte cu adevărat. (L. 
Rebreanu) 


Exerciţii de verificare. Selectaţi exemplele care ilustrează regulile de mai 


jos: 


a. Propoziţiile completive directe şi indirecte aşezate înaintea regentei se 
despart, de cele mai multe ori, prin virgulă. 


Ce-a fost de cercetat, cercetaseră. (Cezar Petrescu) 

Eram sigur că vrea să mă prăpădească. (L. Rebreanu) 

Ce făcea cu atâta mâncare şi băutură, numai el ştia. (V. Eftimiu) 
Cui se punea împotrivă, îi luau viaţa. (M. Sadoveanu) 

Ce-a fost mai greu, am trecut. (P. Istrati) 

De fapt, nici nu ştiu dacă era o vioară ca toate celelalte. (M. Eliade) 
Cât îi trebuie lui, ştie. (L. Rebreanu) 


b. Propoziţiile circumstanţiale de loc şi de timp se despart prin virgulă când 
sunt aşezate înaintea regentei şi când circumstanța nu este esenţială pentru 


comunicare. 


Nu ştiu dacă mi-era somn, dar m-am întins pe nisip şi am închis ochii. 
(M. Eliade) 

Singurul lucru neplăcut e capriciul obuzului care vine unde nu te 
aştepţi. (Camil Petrescu) 

Unde era munca, erau numai ei. (L. Rebreanu) 

Unde merge ea e bine, căci merge tot înainte, peste prăpăstii, peste 
munţi, mereu înainte. (L. Rebreanu) 

Când se trezi, soarele era sus pe cer. (I. Agârbiceanu) 

Atunci când ţi-e sete, fericirea e un pahar de apă! (L. Rebreanu) 

Ştia că visează şi-şi trecea mereu palma pe obrazul proaspăt bărbierit, 
dar nu izbutea să se trezească. (M. Eliade) 

Când au ieşit oamenii de la biserică, toată lumea vorbea de străin. (|. 
Agârbiceanu) 


c. Propoziţiile subordonate atributive se despart prin virgulă de regenta lor 
când au valoare explicativă, deci când nu sunt esenţiale pentru comunicare. Când 
conţinutul atributivelor este important pentru comunicare, ele nu se izolează prin 

virgulă. 


Zburăm peste oceanul pe care l-au traversat candva căutătorii de 
aventuri şi de aur. (O. Paler) 

Nu prea înţeleg nici eu bine ce se întâmplă. (M. Eliade) 

Drumurile, câte se vedeau şi câte nu se mai vedeau, erau stăpânite de 
haite de lupi flămânzi. (Z. Stancu) 
Avea o voce aparte, pe care nimeni n-o putea uita. (Camil Petrescu) 
Atunci am îngălbenit de spaimă şi eu, care împingeam deseori jocul 
până a mă distra cu moartea. (V. Voiculescu) 

Petre, care şi acasă fusese vestit de bisericos, în vâltoarea războiului s-a 
scufundat într-un adevărat fatalism religios. (L. Rebreanu) 


d. Propoziţiile subordonate de mod se despart prin virgulă de regenta lor 
când au valoare explicativă, deci când nu sunt esenţiale pentru comunicare. 


la vâră-te şi d-ta oleacă, să vezi cum ai să te răcoreşti; aşa are să-ţi vină 
de îndemână după asta, de are să ți se pară că eşti uşor cum îi pana... 
(|. Creangă) 

Pe urmă se mai învârte cât se mai învârte prin casă, doar a mai găsi 
ceva, dar nu găseşte nimic, căci iedul cel cuminte tăcea molcum în 
horn, cum tace peştele în borş la foc. (I. Creangă) 

Puneţi mâna, copii, pe jupânul ista, şi începeţi a-l blestema cum îţi şti 
voi mai bine, ca să-i placă şi dumisale. (I. Creangă) 

Râdea împăcat şi totuşi amar, aşa cum râd uneori bătrânii. (M. Eliade) 
Şi s-o trăzneşti cu capul de păretele cel despre răsărit, cât îi putea. (|. 
Creangă) 

Să faceţi cum v-oi învăţa eu, şi habar să n-aveţi. (I. Creangă) 

Şi cum s-a văzut flăcăul cu casă şi avere bunicică, nu mai sta locului, 
cum nu stă apa pe pietre, şi mai nu-l prindea somnul de harnic ce era. 
(|. Creangă) 


e. Propoziţiile subordonate de cauză şi de scop se despart prin virgulă de 
regenta lor când au valoare explicativă, deci când nu sunt esenţiale pentru 
comunicare. 


Apoi, improvizam tot felul de jocuri, ca să treacă timpul. (O. Paler) 
Grăbim iar pasul, căci soarele a început să urce. (Camil Petrescu) 

Era desculţ, căci vremea era caldă încă. (M. Sadoveanu) 

Era un act de fată matură, cum spunea naşul său, ori o copilărie? (|. 
Agârbiceanu) 

Omul e dator să muncească, să nu-l găsească moartea şezând. (Folclor) 
Chiar acum sunt sigur că ai puţină febră, fiindcă prea îţi sticlesc ochii. 
(L. Rebreanu) 

E de-ajuns să arunci însă o singură piatră în baltă, ca orăcăitul 
broaştelor să tacă pe dată... (I. Minulescu) 

Mă uit mai departe la oţetari, ca să treacă ziua. (O. Paler) 

Am ieşit pe uşă, ca să nu izbucnesc în plâns în clasă. (O. Paler) 

A împins uşa încet, ca să se poată retrage imediat, dacă era cineva 
înlăuntru. (O. Paler) 


f. Propoziţiile subordonate condiţionale se despart prin virgulă de regenta lor 
când au valoare explicativă, deci când nu sunt esenţiale pentru comunicare. 


Nu trecu mult şi un ţăran voinic intră pe uşă binişor, călcând pe vârful 
degetelor. (D. Zamfirescu) 

Dacă ai fi tu acasă, am avea şi noi un sprijin. (L. Rebreanu) 
Dacă te duceai la fund, nu ştia nimeni şi te mâncau racii. (M. 
Sadoveanu) 

Dacă te mai încearcă vreo nevoie, ai să mă găseşti. (E. Barbu) 

Dacă i s-ar fi potrivit însă lui, ar fi rămas flămânzi. (Cezar Petrescu). 

Amurgurile vin repede în deşert şi m-am temut să nu mă prindă noaptea 
înainte de a mă întoarce. (O. Paler) 

Amar era să fie de voi, de nu eram noi amândoi. (I. Creangă) 


g. Propoziţiile circumstanţiale consecutive se despart de regentă prin virgulă. 


Ea-mi răspunse cu un surâs atât de amar, de dispreţuitor şi de sfidător, 
că-mi fu ruşine de această ameninţare. (Gib I. Mihăescu) 

Ningea de prăpădea pământul. (Em. Gârleanu) 

Se auzea ropăitul cailor pe întinderea câmpului, şi nu se vedea decât 
linia dealului ce se apropia. (D. Zamfirescu) 

Dacă aş avea mai multă energie, aş fi, poate, disperat. (O. Paler) 

Din urmă uşa se trânti cu zgomot aşa de mare, că se cutremurară pereţii 
casei... (L. Rebreanu) 

Şi-ntr-o clipă se smuci cu atâta putere, că oamenii care-l ţineau îl 
scăpară din mână. (Camil Petrescu) 

Seara prea caldă de iunie era ca un amurg luminos şi prelungit, încât 
după nouă era încă ziuă afară. (Camil Petrescu) 


h. Propoziţiile circumstanţiale concesive se despart de regentă prin virgulă. 


Era o zi de toamnă târzie, cu soare blând, una din ultimele zile 
frumoase de toamnă, probabil. (O. Paler) 

Deşi acum era pe la sfârşitul lui august, zăpuşeala părea mai nesuferită 
ca în iulie. (D. Zamfirescu) 
Cuza, cât a fost el de Cuza, a trebuit să plece. (G. Călinescu) 

Dar acum ştiu că, oricine aş fi, eşti legată amarnic de mine. (|. 
Agârbiceanu) 

La un moment dat, mi s-a părut că plouă şi că ploaia făcea să sune 
relung tabla de pe acoperiş. (O. Paler) 

Cârciumarul părea om cinstit, deşi o mai boteza câteodată. (E. Barbu) 
Deşi e înalt, cerul e întreg acoperit ca de plumb. (Camil Petrescu) 


ge] 


i. Propoziţiile circumstanțiale opoziționale se despart de regentă prin virgulă. 


Şi spre mirarea mea, în loc să râdă, a devenit serioasă. (Camil Petrescu) 
Conu Dinu, în loc s-o ia spre subprefectură, zise vizitiului să intre în 
curte. (D. Zamfirescu) 

Dunga dealului, pe care era satul, se îneca încetul cu încetul în clarul 

obscur al amurgului. (D. Zamfirescu) 

În loc să se apuce de învăţătură, s-a pus din nou pe viaţă, care e aşa de 
dulce la Paris când ai bani. (V. Eftimiu) 

Se pare că iubim, de fapt, ceea ce ne lipseşte. (O. Paler) 

Care se va uita după vreo gânganie, în loc să asculte la mine, am să-i 
trag un bobârnac. (V. Eftimiu) 

Mă luă gura pe dinainte şi spusei ea, în loc să spun el! (V. Eftimiu) 


Exerciţiul 136. Selectaţi din opere artistice sau din presa periodică opt fraze 
care să conţină subordonate circumstanţiale consecutive, concesive, opoziţionale 
şi cumulative (câte două pentru fiecare tip) şi care să fie izolate de regenta lor 
prin virgulă. 

XI. Punctul şi virgula în propoziţie şi în frază 


Exerciţiul 137. Analizaţi frazele de mai jos. Examinaţi raporturile stabilite 
între propoziţiile separate prin punct şi virgulă şi motivaţi folosirea acestui semn 
de punctuație. 


1. Avem să-l găsim; de asta nu te îndoi. (M. Sadoveanu) 

2. Coasa însă n-o lăsa din mână; ba parcă trăgea brazdele mai zdravăn. 
(L. Rebreanu) 

3. Noaptea se armoniza; drama care avusese loc căzuse în veşnicie; şi 
luntrea oamenilor aştepta neclintită răsăritul lunii. (M. Sadoveanu) 

4. Cerul abia se rumenise; picăturile de rouă încă nu se prefăcuseră în 
mărgăritare; luceafărul tot făcea din ochi pământului. (Em. Gârleanu) 

5. Bătrânul îşi întoarse ochii spre foc; flăcăul veni iar lângă maldărul de 
trestii. (M. Sadoveanu) 

6. Dar caii erau aproape, ronțăind; tovarăşii mei schimbau necontenit 
cuvinte, şi-n foc pârâiau cetinile şi răşina. (M. Sadoveanu) 

7. Trebuie strâns ţinut şi pedepsit, altfel n-ai să faci nimic cu el! (M. 
Sadoveanu) 

8. Puşca cea lungă îşi făcu datoria; cartuşele n-aveau niciun cusur. (M. 
Sadoveanu) 

9. Se amestecară cu întunericul; se liniştiră. (M. Sadoveanu) 

10. Poposeam la un izvor, mă odihneam pe o brazdă de fân, intra în mine 
puterea vieţii nemuritoare; eram fericit şi inconştient ca însăşi creaţia. 
(M. Sadoveanu) 

11. Singurul glas al locurilor acestora e numai glasul vântului, care se 
taie, suspinând, pare că dureros, în frunza ascuţită a bradului; şi glasul 
acesta are un farmec nespus... (C. Hogaş) 

12. Am obiceiul să-mi fac datoria totdeauna cât mai corect; cu atât mai 
mult doresc să mi-o fac în cazul fiului d-voastră. (L. Rebreanu) 

13. Bătrânul spusese: câteva zile; să fie şi o săptămână, numai să scape de 
urmărirea doctorului. (L. Rebreanu) 

14. Îşi zicea că-i mai bine să-şi ţie gura; boierii se ceartă, tot ei se împacă; 
cel puţin să nu se împace pe spinarea lui. (L. Rebreanu) 

Exerciţiul 138. Analizaţi fragmentele de text despărțite prin punct şi virgulă 
şi motivaţi folosirea acestui semn de punctuație. 


1. Ogoarele şi miriştile au o tonalitate aurie; dealurile şi văile ondulează 
şi se înclină grațios; în fundul peisagiilor se zăreşte un iaz ori un sat; pe 
o costişă înnegresc tufişuri bătute de brumă. (M. Sadoveanu) 

2. Îţi ţii cânele aproape; stai cu atenţia încordată; în ochi ţi se răsfrâng 
toate detaliile terenului şi toate mişcările vietăţilor mărunte; când, 
deodată, ca şi cum l-ar făta pământul, sare pe neaşteptate iepurele. (M. 
Sadoveanu) 

3. O lume ciudată pare că prinde ființă sub stele; noiane de frunze 
desprinse pare că sunt purtate de vânturi; umbre se strecoară rătăcite; 
țipete răsar şi se sting; chemări de călăuzire umplu largul cuprinsului. 
(Em. Gârleanu) 

4. Niciun suflet de om nu era încă deştept; numai câţiva câini, prea 
harnici poate, îşi făceau datoria bătând la noi, sau — mai bine zis — la 
neobişnuita noastră îmbrăcăminte de drum. (C. Hogaş) 

5. Cu cât înaintam pe drumul Sihlei, cu atât natura devenea mai aspră; ai 
fi zis că ea-şi încruntă privirea şi că mustră pe drumeţul prea cutezător 
care îndrăzneşte să calce peste hotarele pustiului şi să tulbure, cu 
zgomotul paşilor sau al respirării sale, adânca linişte a singurătăţii. (C. 
Hogaş) 

6. Bătrânul se gândise chiar să-i trimită un fecior care să-l servească; 
doctorul însă zice că asta ar fi împotriva regulamentului sanatoriului — 
trebuie să se mulțumească cu serviciile gardianului, care-i stă în 
permanenţă la dispoziţie. (L. Rebreanu) 

7. Când, după un răstimp, i se mai potoli inima, observă că singurul 
zgomot în lume îl făcea respiraţia lui ostenită; încolo o tăcere blândă, 
moleşitoare; chiar focul în cămin ardea acum atât de lin, parc-ar fi fost 
un foc imaterial. (L. Rebreanu) 

8. Se îmbrăcă şi trecu îndată în odăiţa de-alături ca să se poată face 
curăţenie temeinică în camera lui, să se deschidă şi fereastra; 
primenindu-se aerul poate că se vor mai risipi şi stafiile multe şi 
supărătoare ce se îmbâcsiseră acolo. (L. Rebreanu) 

9. Reflectorul nu s-a arătat niciodată înainte de miezul nopții; de obicei pe 
la două vine; deci nu i-a trecut vremea, poate să spere. (L. Rebreanu) 

Exerciţiul 139. Analizaţi frazele de mai jos şi precizaţi regula în 
conformitate cu care este utilizat punctul şi virgula. 


1. Credeam c-am uitat; însă văd că îmi aduc aminte foarte bine. (M. 
Sadoveanu) 

2. Am pornit spre han; însă cu îndoială. (M. Sadoveanu). 

3. Simţi truda în picioare şi în braţe; dar treci înainte şi vei umbla încă 
multe ceasuri, c-un fel de beţie a sănătăţii în toată ființa. (M. 
Sadoveanu) 

4. Desagii noştri rămăseseră tot aşa de uşori ca şi sacul lui Esop; dar 
nădejdea ne era în mânăstirile pe unde aveam încă de trecut. (C. 
Hogaș) 

5. Aş vrea să întreb pe Bârnea unde ne aflăm; dar tac. (M. Sadoveanu) 

6. Într-un timp îmi părea că moşneagul doarme; dar îl văzui deodată 
răsărind din locul lui, cu urechea atentă. (M. Sadoveanu) 

7. Au venit porci în baltă la noi; dar lupi au venit şi mai mulţi, în preajma 
porcilor. (M. Sadoveanu) 

8. — Bine; dar se poate să nu găsim. (M. Sadoveanu) 

9. În juru-mi era linişte; însă departe, spre miazăzi, ardeau stufuri, ca-ntr- 
un răsărit de lună. (M. Sadoveanu) 

10. Chiotele şi hăulirile se întăriră; deci duşmanii erau aici. (M. 
Sadoveanu) 

11. Călăuzul nostru, un băietan ca de cincisprezece ani, nu ştia decât pe 
cel mai lung şi mai rău; pe acela deci apucarăm şi noi. (C. Hogaş) 

12. — Da; cât ai lăsat sub deviz? (D. Zamfirescu) 

13. — Aşa a spus? — Da; întocmai. (M. Sadoveanu) 


Exerciţiul 140. Selectaţi din opere artistice sau din presa periodică cinci 
fraze în care să fie utilizat punctul şi virgula şi argumentaţi folosirea acestui 
semn de punctuație. 

XII. Două puncte în frază 
Exerciţiul 141. Analizaţi frazele de mai jos care conţin construcţii introduse 


prin două puncte. Motivaţi folosirea în cadrul lor a acestui semn de punctuație. 

. Cei de față stăteau încremeniți: încă nu-şi veniseră în fire. (M. 
Sadoveanu) 

2. Întrebarea care-l frământase era: cine denunțase legătura poliţiei? 
(Camil Petrescu) 

. Eu atâta numai vreau: să te ajut. (V. Eftimiu) 

4. O nouă brazdă simțisem că mi se desface şi mi se-nchide în inimă: 
îmbătrânisem cu zece ani! (V. Eftimiu) 

5. Când să aţipească, auzi paşi uşori şi văzu o umbră: era Crina, fata cea 
mare, care trezea pe celelalte. (V. Eftimiu) 

6. De aceea Catarina se lega cu nădejde de părerea care până la urmă 
rămase biruitoare în sat: n-a fost jandarmul, ci numai stafia lui. (I. 
Agârbiceanu) 

7. Iar când, într-o bună zi, Familia i-a publicat o poezie de trei strofe, s-a 
hotărât definitiv, dar în taină: va fi poet. (L. Rebreanu) 

8. Are un singur avantaj: e în stare să te bage într-o criză de energie. (A. 
Buzura) 

9. Lucrul de căpetenie era: să pună mâna pe bani şi pe fată. (D. 
Zamfirescu) 

10. — O să-mi vie cam greu: trebuie alergătură, pierdere de vreme... (D. 
Zamfirescu) 

11. Dar pentru început ni se oferea un avantaj: noi, românii, nu eram 
obligaţi să vorbim. (L. Blaga) 

12. Era clar: mă avea în mână. (M. Preda) 

13. Şi deodată toată suflarea s-a pus în mişcare: lumea de pe lume, fiind 

în mare nedumerire, alerga să vadă ce minune poate să fie. (|. 

Creangă) 


W 


Exercițiul 142. Stabiliți care este semnificația construcțiile introduse prin 
două puncte în frazele de mai jos. 


1. Şi am ştiut ce ştiam de mult: că nu avem dreptul să pierdem speranța... 
(Em. Cioran) 

2. Când ieşi de la redacţie, răsuflă: în sfârşit s-a isprăvit cu tulburările! (L. 
Rebreanu) 

3. El a auzit pe la poliţie lucruri urâte: că un orăşel oarecare a fost 
devastat de țăranii răsculați şi că se vorbeşte despre mobilizarea 
armatei... (L. Rebreanu) 

9. 


. Intrebarea capitală este: voim sau nu să ridicăm teatrul? (G. Călinescu) 
. Tuturor le era milă, dar nimeni nu se amesteca: aşa era rânduiala. (V. 


Voiculescu) 


. Avea un mare dar: îţi citea în privire, cum ar fi citit într-o carte. (Em. 


Gârleanu) 


. Astfel, am putut cu uşurinţă să-i prind slăbiciunea: el avea nevoie de un 


om dezgheţat pentru a-i continua negoţul şi văzuse în mine pe omul 
acesta. (P. Istrati) 


. Aveam planul nostru bine fixat: să aşteptăm încă o lună şi, către 


sfârşitul lui martie, să fugim pe o corabie la Stambul. (P. Istrati) 
Era o altă viaţă: două păsăruici care scăpaseră din cuşcă şi-şi încercau 
puterea aripilor, avântându-se însetate spre soare! (P. Istrati) 


10. Deocamdată e o deosebire: tu urci colina vieţii, pe când eu o cobor, 


iar între noi stă culmea. (P. Istrati) 


11. În schimbul tuturor acestor atenţii, mi se ceru un singur lucru: să nu 


mă mai duc prin marile cafenele şi să nu prea ies atât de des în oraş. 
(P. Istrati) 


Exerciţiul 143. Examinaţi frazele de mai jos în care se întâlnesc construcţii 


introduse prin două puncte şi precizaţi regula care se aplică în fiecare caz. 


l. 


RAUN 


o0 


Vom lăsa lampa aprinsă toată noaptea: ploşnițele, ca şi bufnițele, se 
tem de lumină. (P. Istrati) 


„Să plecăm: pământul e plin de frumuseți! (P. Istrati) 

. Pe lumea asta ne aflăm ca să ispăşim: aşa-i viaţa... (P. Istrati) 

. Clasa nu mai era de ţinut în frâu: îşi ieşise din fire. (M. Sadoveanu) 

. Veronica simți că se sfârşeşte de spaimă: Dumitru era nebun. (|. 


Agârbiceanu) 


. Iar iepuraşul împietri de groază: chiar de lângă el, se întinse pe pământ 


o arătare cu două coarne. (Em. Gârleanu) 


„ Noroc că boierul Furtună plecase de dimineaţă la o vie; dacă ar fi fost 


aici, poate că lucrurile n-ar fi rămas aşa: cum e dumnealui furios, le-ar 
fi dat îndată peste nas. (Em. Gârleanu) 


. Omul bogat e ca iepurele: sare unde vrea. (Folclor) 
. Nu-l vedea din pricina penumbrei dese: obloanele ferestrelor erau 


închise. (I. Teodoreanu) 

10. Ca să-i risipească mâhnirea, Faranga aduse iar vorba despre doctor şi- 
i spuse că i-a admis cea mai mare libertate: să citească ce doreşte, să se 
distreze, să primească vizite când va fi mai liniştit, să facă plimbări în 
grădină cu gardianul... (L. Rebreanu) 

11. Vorba cea: „Şi piatra prinde muşchi dacă şede mult într-un loc“. (I. 
Creangă) 

12. Fiindcă vorba cea: corb la corb nu scoate ochii. (L. Rebreanu) 


Exerciţiul 144. Puneţi două puncte acolo unde sunt necesare. 


1. Am priceput totuşi de unde-i venea numele ăsta de Trei-Sate erau, într- 
adevăr, trei cătune despărțite de două gârle care se-ntâlneau drept în 
faţa primăriei. (P. Istrati) 

2. Aruncă o privire asupra lui Dănuţ niciodată nu-l văzuse în uniformă. (|. 
Teodoreanu) 

3. Tot secretul vieții se reduce la atât ea n-are niciun rost; fiecare din noi 
găseşte însă unul. (Em. Cioran) 

4. Nu primeşte nimic de la oameni e mai presus de ei! (V. Eftimiu) 

5. Cercetez orizontul nu văd nicăieri îmbulziri de nouri. (M. Sadoveanu) 

6. Acum înţelegea deplin viaţă nu este nici ziua de azi, nici mâine, nici 
anul întreg. (V. Voiculescu) 

7. Atunci îi fulgeră prin minte dacă ar avea el norocul să spargă 
reflectorul rusesc şi dacă, drept recompensă, ar fi citat sau decorat, ce 
uşor şi cu câte şanse de izbândă s-ar putea duce la generalul Karg! (L. 
Rebreanu) 

8. Asta era ţară bogată, prost alcătuită şi rău guvernată; ştia şi mama asta, 
ca tot ţăranul român. (P. Istrati) 

9. De auzit am auzit, dar rămân la ce-am spus tribut nu vă mai dau. (E. 
Camilar) 

10. Vă repet întoarcere pentru noi nu mai există. (Camil Petrescu) 

11. Boierul căută să pătrundă cu vederea perdeaua deasă a ninsorii, dar nu 
putea zarea se închidea sură. (Em. Gârleanu) 

12. De auzit, na-i să auzi nimic oglinda nu păstrează cuvântul, ea 
răsfrânge numai priveliştea... (V. Eftimiu) 

13. Am visat lucruri imposibile, dar nu măreţe să ajung la Polul Nord, să 
aflu „secretul secretelor“ dintr-o carte a regelui Solomon, pe care n-a 
văzut-o nimeni, sau să devin „om de lume“. (O. Paler) 

14. Vorba cea făceau pe mortul în păpuşoi. (V. Eftimiu) 


Exerciţiul 145. Selectaţi din opere artistice sau din presa periodică cinci 
fraze în care să fie utilizate două puncte şi argumentaţi folosirea acestui semn de 
punctuație. 


XIII. Semnele de punctuație folosite în cazul unui text citat 
Ghilimelele 


Exerciţiul 146. Explicaţi folosirea ghilimelelor în enunţurile de mai jos. 


1. Se auzi o larmă veselă, şi cuvântul „noroc“ fu învălmăşit până se 
pierdu. (Camil Petrescu) 

2. Aştepta de la mine un „nu“, slab şi convenţional, ca să aibă un motiv să 
mă ierte. (O. Paler) 

3. Da” e ştiută vorba veche: „Schimbarea domnilor, bucuria nebunilor“. 
(Camil Petrescu) 

4. Fiecare crede că va da o lovitură în această partidă „de pomină“. 
(Camil Petrescu) 

5. Cuvântul înţelept că „până la Dumnezeu sfinţii îți scot ochii“ pe 
vremea aceea s-a născut, căci cine putea ajunge la treptele domnului, 
să se plângă? (E. Camilar) 

6. Herdelea se fălea chiar că „omul vrea pe Laura şi numai pe Laura“. (L. 
Rebreanu) 

7. Eram, se vede, predestinat carierei de „om plin de idei“. (V. Eftimiu) 

8. Băieţii din cartierul latin ne porecliseră „Cei trei muşchetari“. (V. 
Eftimiu) 

9. Nişte cărăuşi din alte sate, mai la vale, întorcându-se dinspre Piteşti, au 
întâlnit pe drum sumedenie de soldaţi şi tunuri, iar un ofiţer călare i-ar 
fi înjurat de mamă şi că „vă arăt eu vouă revoluţie“. (L. Rebreanu) 

10. Dac-aş avea vreme şi dacă lucrul acesta ar interesa pe cineva, mi-ar 
plăcea să scriu o carte cu „Amintirile unui director de operă“. (V. 
Eftimiu) 

11. Ajungând la crucea din capul satului, trecătorii îşi curmau vorbele, se 
închinau descoperindu-se şi apoi dădeau „bună seara“ familiei 
Herdelea care cânta neobosită. (L. Rebreanu) 


197 


12. Cuvântul „Canada“ nu trezeşte aceeaşi reprezentare unui canadian şi 


unui european care n-a trecut niciodată Atlanticul. (G. Călinescu) 


Exerciţiul 147. Spuneţi în care dintre categoriile de mai jos se includ 


cuvintele luate în ghilimele: 


9. 


1 


1 


a) cuvinte noi, neobişnuite sau învechite, ieşite din uz; 

b) cuvinte folosite cu un sens neobişnuit; 

c) cuvinte asupra cărora vorbitorul insistă pentru a sublinia importanţa lor; 
d) cuvinte reluate pentru explicaţii suplimentare. 


„— De ce nu l-ai oprit dumneata, că ţi-e frate şi-a venit în casa 
părintească! izbucni Zoe, subliniind ironic „casa părintească“. (V. 
Eftimiu) 

. După accentul indescriptibil al lui Culai am priceput că „împrumutul“ 
era un eufemism, un fel delicat de vorbire. (M. Sadoveanu) 

. Nu-i dase Dumnezeu „gură“, zicea el, că altfel nu-i mai trebuia lui 
avocaţi. (D. Zamfirescu) 

. Când îi zicea că e „încântătoare“ spunea un adevăr faţă de ea şi mai cu 
seamă faţă de el însuşi. (D. Zamfirescu) 

„— Uite, pentru ce am venit, în definitiv, mătuşico!... începu Cecil, care 
părea întru toate stăpână pe sine, în afară de acel „în definitiv“, 
revenind ca un tic în toată vorbirea. (Cezar Petrescu) 

„— Dară!... să mai găsesc un câine ca el... Şi vorba „ca el“ părea că se 
raportă la un căpitan mare, sau la un frate iubit. (D. Zamfirescu) 

. — Atunci poate că sunt greşite socotelile? Ori ce, Dumnezeu?... Ori nu 
se poate?... Adică ce greşeli, ce...? Se agăţă îndată de cuvântul 
„greşeli“ ca un înecat. (L. Rebreanu) 

. Nicule, asta trebuie tradusă mai întâi... Nici eu nu ştiu, declară Tita. 

„Nici eu“ înseamnă că Tiţa e convinsă că şi Nicu e de părere că ea e 

cea mai silitoare dintre cele trei. (Camil Petrescu) 

Celelalte încăperi însă erau mai mult „canţălării“ ale marilor bancheri. 

(Camil Petrescu) 

0. I le-a dat când a fost acasă, în concediu, şoptindu-i „eroule“, cum de 
altfel îi zicea şi în scrisori. (L. Rebreanu) 

1. Abuzând de bunăvoința unei frumoase crâşmăriţe, în dugheana căreia 
făceau adesea chef, tinerii „furluau“ alimente, ascunzându-le prin sân 
şi prin turetcile cizmelor. (G. Călinescu) 

12. Iar bunicii între ei îşi spun Alecu şi Elencu, şi nu-şi vorbesc cu „tu“ 
ca tata şi cu mama, ci cu „mata“, ca şi cum ar fi în vizită unul la altul. (|. 
Teodoreanu) 


Exerciţiul 148. Selectaţi din opere artistice sau din presa periodică cinci 
fraze în care să fie utilizate ghilimele şi argumentaţi folosirea acestui semn de 
punctuație. 


XIV. Parantezele în propoziție şi în frază 


Exerciţiul 149. Explicaţi folosirea parantezelor în propoziţiilor de mai jos. 
Incercaţi să demonstraţi că secvențele incluse între paranteze exprimă o 
informaţie suplimentară. 


1. Nu pot să ştiu precis de ce tremur atât de nervos, de frică sau de frig 
(căci sunt îmbrăcat uşor, ca în seara când am plecat). (Camil Petrescu) 
2. Articolul era încă de pe acum cel mai erudit articol (şi poate chiar 
studiu istoric) apărut până în ceasul acela în limba românească. (Camil 

Petrescu) 

3. Uite caietul lui Puiu, caietul din clasa a doua primară (acum a trecut în 
liceu, îmi adăugă cu mândrie, ca şi când n-aş fi ştiut despre aceasta). 
(Em. Gârleanu) 

4. Fiindcă tot mai stăruia o umbră de suspiciune în jurul său (mai ales Zoe 
îl tot cerceta, din creştet la bocanci, cu priviri nesigure), unchiul din 
America dărui câte o sută de mii de lei fiecăruia dintre membrii 
familiei. (V. Eftimiu) 

5. Ți-am adus o sticlă de coniac, cu învoirea comandantului. Are să ţi-l 
dea (arhitectul nu exprimă restul frazei: înainte de execuţie). (G. 
Călinescu) 

6. — Poftim, zise el, în ultima lună atacurile de presă s-au repetat (şi-i 
arătă câteva tăieturi de jurnal), cu toate că soţul dumitale a plătit sume 
bune pentru suprimarea lor. (G. Călinescu) 

7. Cine intră în odaia în care zace un necunoscut (de boală sau de inimă 
rea), ca să-l întrebe ce-l doare sau ce-ar pofti? (P. Istrati) 

8. Am băut cafea (bea multă, pe lângă ficat suferea de hipotensiune 
gravă) şi ne-a arătat patul în care dormea, ceva strâmt, dur, lipit de 
perete, din care totuşi i se întâmpla să cadă... (M. Preda) 

9. Ş-apoi se înţelegea limpede asta, din modul cum vorbea şi din ceea ce 
vorbea (Iliad ştie bine ruseşte şi vorbeşte la fel). (Gib I. Mihăescu) 
10. — Tocmai vă căutam, scumpe maestre! Îmi spuse unul dinte ei. 
(Maestrul eram eu.). (V. Eftimiu) 


Exerciţiul 150. Găsiţi adaosurile explicative din interiorul propoziţiilor de 
mai jos şi arătaţi ce exprimă acestea: o explicaţie, o precizare, un amănunt sau 
atitudinea vorbitorului față de cele exprimate. 


1. Toată lumea este convinsă că iubeşti pe Mini şi te priveşte (madam 
Farfara căută puţin cuvântul) cu emoție. (G. Călinescu) 

2. Am venit să vă comunic că până în momentul acesta, n-am realizat 
decât două milioane patru sute de mii (o sută de mii prinţul o păstra 
pentru el). (V. Eftimiu) 

3. Dinainte vine între două santinele, cu armele îndreptate spre el, un 
prizonier (nu mai încape îndoială). (Camil Petrescu) 

4. Eram fericit că scrisesem un roman de la început până la sfârşit 
(fiindcă mai începusem şi altele, dar nu le terminasem) şi această 
certitudine îmi ajungea. (M. Preda) 

5. Câteodată mă irit (aici bătrâna doamnă ridică prudent ochii înapoi spre 
contele cu înfăţişare de hamal), asta strică sănătatea. (G. Călinescu) 

6. Aş putea vorbi despre una din cele mai delicate probleme (singura cu 
adevărat importantă, zicea Camus, dar cred că exagera), fără să fie 
necesar să dezvălui (ar fi de prost gust) mizeriile din subconştientul 
meu. (O. Paler) 

7. Din pricina asta m-am aflat mereu în conflict cu caracterul meu şi mi- 
am detestat stângăciile (între altele, n-am ştiut niciodată ce să fac cu 
mâinile în public). (O. Paler) 

8. Şi acţiona, şi norocul (sau poate nenorocul) îi surâse. (M. Preda) 

9. Nu mai plângea, dar şedea ceasuri întregi încremenit în fața unei 
fotografii care reprezenta pe tatăl său într-o poză dârză, amenințătoare. 
(Era făcută la Cluj, pe când se întorcea din temniță.) Înainte îi fusese 
frică de fotografia aceasta. (L. Rebreanu) 

10. Din cauza prafului şi a molozului, toţi trecătorii se alipeau cât mai 
mult de gardul de fier al caselor de vizavi (strada veche nu avea mai 
mult de şapte metri lățime) şi îşi ţineau cât puteau respiraţia. (Camil 
Petrescu) 

Exerciţiul 151. Identificaţi în exemplele de mai jos secvențele care exprimă 
informaţii suplimentare faţă de restul propoziției şi puneţi semnele de punctuație 
necesare. 


1. Cineva veni nu era ea şi trânti geamul. (N. Breban) 

2. Putea să-mi cadă şi tavanul în cap nişte cărămizi tot căzuseră pe lângă 
mine! (M. Preda) 

3. Pe vremea aceea eram tânăr, abia îmi terminasem studiile universitare 
mă chinuiam să învăţ să înot. (O. Paler) 

4. Din nefericire, tata n-avea cai marea suferinţă a copilăriei mele, iar un 

loc, în căruţa altora, trebuia plătit. (O. Paler) 

5. Antipatia pe care mi-o inspirase omul dintre hârțoage şi care sporise 
destul de repede se pretindea istoric de meserie, dar în afară de istoria 
azilului nu ştia probabil nimic, mă făcea să nu văd cu ochi buni 
stânjeneala şi teama lor. (O. Paler) 

6. L-am văzut deunăzi pe Calea Victoriei la braţ cu fata lui, o cunosc 

acum faptul era adevărat. (G. Călinescu) 

7. La iarnă din pricina iernilor când am suferit de frig, am ajuns să detest 
chiar zăpada proaspătă, curată, mă voi gândi la dimineţile acestea în 
care trebuie să fac un efort ca să rămân în cameră. (O. Paler) 

8. Dacă m-aş duce în acest moment pe plajă e abia zece, aş produce, 

poate, o mare decepţie. (O. Paler) 


Exerciţiul 152. Selectaţi din opere artistice sau din presa periodică cinci 


fraze în care să fie utilizate parantezele şi argumentaţi folosirea acestui semn de 
punctuație. 


VORBIREA DIRECTĂ 
XV. Semnele de punctuație folosite la vorbirea directă 


Exerciţiul 153. Explicaţi semnele de punctuație folosite în frazele cu vorbire 
directă. 


1. — Înhamă caii! strigă agentul nerăbdător. (M. Preda) 
2. — Mare cinste ar fi pentru mine! zise țăranul. (G. Călinescu) 

3. — Ce ţipi la mine? deveni arogant ţăranul, ce drept ai dumneata să vinzi 
aici? (G. Călinescu) 

4. Bărbaţi şi femei strigau la ţăran cu felurite intensități: „Ruşine! Dă 
banii!“ (G. Călinescu) 

5. „Din încercări sufletul iese mai tare sau se nimiceşte“, zicea dânsul. 
(Em. Gârleanu) 

6. — Vrea să fie scriitor, mai adăugă el scos din pepeni, dar n-are ce 
mânca... (M. Preda) 

7. — Ce ai de te uiţi aşa la mine? întrebă Stavru, plictisit; nu sunt de 
vânzare. (P. Istrati) 

8. „Aici, aici!“ răsună iar glasul bătrânului. (L. Rebreanu) 

9. „Am simţit că mi se taie picioarele“, recunoaşte el. (O. Paler) 

10. „Avem copii, ziceau, şi nu vrem să-i lăsăm orfani.“ (O. Paler) 

11. — Cine-i? murmură un glas somnoros, răguşit şi gros. (L. Rebreanu) 

12. — Atunci sunteți comandantul meu! strigă Apostol înviorat. (L. 
Rebreanu) 

13. — Aşa-i, dar ce putem noi face? zise căpitanul înăbuşit, cu ochii spre 
intrare. (L. Rebreanu) 

14. „Ce-ar fi să-l doboare tocmai acuma alţii?“ se gândi el cu o părere de 
rău ciudată. (L. Rebreanu) 

15. Apoi se pomeni zicându-şi: „Pe asemenea vreme poţi trece la duşman 
fără frică“. (L. Rebreanu) 

16. „Ajutor! Ajutor!“ am început să răcnesc, dar strigătul mi-a îngheţat pe 

buze. 


Exerciţiul 154. Analizaţi frazele cu vorbire directă de mai jos şi redaţi cu 
ajutorul unor scheme tipul şi modul de utilizare a semnelor de punctuație în 
fiecare caz. 


1. „Cine m-a adus pe mine în halul ăsta?“ se întreba el în orele lungi de 
singurătate. (V. Eftimiu) 

2. „Ce-o mai fi şi asta?“ se întrebau ei, neştiind ce năpastă îi lovise. (V. 
Eftimiu) 

3. Apostol îndoi iar scrisoarea, o vâri încetişor în buzunar şi oftă, 
zâmbind amar şi zicându-şi: „Biata mamă! Se vede că-i strănepoata 
subprefectului lui Avram Iancu...“ (L. Rebreanu) 

4. „Cu limba nemţească — a zis iar învățătorul — poţi umbla toată lumea.“ 
(L. Rebreanu) 

5. — Se vede că sunteţi obosit de drum, zise ea. (G. Bacovia) 

6. — Nu — îmi răspunse el — n-o cunosc personal! (V. Eftimiu) 

7. — Şi reflectorul nu mai apare! murmură el dârdâind. (L. Rebreanu) 

8. „Numai după unsprezece e voie să intre publicul“, le-a strigat, printre 
gratiile uşii, un glas cu barbă neagră. (L. Rebreanu) 

9. — Ai venit? întrebă Vasile cam morocănos, văzând pe Ana. (L. 
Rebreanu) 

10. „Tăcerea spune mai mult decât toate frazele“, îşi zicea Titu. (L. 
Rebreanu) 

11. Bologa îngălbeni şi, parcă n-ar fi auzit bine, repetă maşinal: 

— Pe frontul... (L. Rebreanu) 

12. — Ai înnebunit, omule? şopti cu glas rebegit de spaimă. (L. Rebreanu) 

13. — Tocmai de aceea trebuie să plec la noapte! făcu Bologa neclintit. (L. 
Rebreanu) 

14. — De ce nu coborâţi? auzi o voce. (M. Eliade) 

15. În afara uşii, Dănuţ aştepta cuvenita observaţie: „Uşile se-nchid, nu se 
trântesc!“ 


Exerciţiul 155. Selectaţi din opere artistice sau din presa periodică cinci 
fraze cu vorbire directă şi explicaţi semnele de punctuație folosite. 


Exerciţii de analiză a semnelor de punctuație 


Exerciţiul 156. Analizaţi sintactic propoziţiile şi frazele de mai jos. 
Numerotaţi semnele de punctuație şi explicaţi folosirea lor. 


Model: Bărbaţii erau mari, (1) cu fruntea naltă şi cu ochi albaştri. 
(2) Femeile, (3) subțiri şi mlădii, (4) aduceau apă la bordeie în ulcioare 
de lut, (5) pe care le purtau în creştetul capului, (6) sprijinindu-le cu 
mâna stângă. (7) (M. Sadoveanu) 


1 — virgulă folosită pentru separarea numelor predicative 
coordonate; marchează o scurtă pauză interioară 
2,7  — punctul folosit pentru a marca sfârşitul propoziţiilor şi 

caracterul enunţiativ al lor; notează o pauză finală 

3,4  — pereche de virgule care separă atributele perechi legate 
între ele prin conjuncţia şi; marchează o scurtă pauză 
interioară 

5 — virgulă folosită pentru separarea subordonatei atributive 
cu valoare explicativă; marchează o scurtă pauză 
interioară 

6 — virgulă folosită pentru separarea unei construcţii 
gerunziale care este distanțată de termenul regent; 
marchează o scurtă pauză interioară 


. Cum eram bolnav, s-a apropiat de pat, mi-a dat mâna şi mi-a urat 

însănătoşire grabnică. (Em. Gârleanu) 

. Oile albe, risipite ca nişte bolovani mişcători, păşteau departe pajiştea 

alpină, sub oblăduirea câinilor, care au încetat din lătrat de cum l-au 

cunoscut pe Dionis. (V. Voiculescu) 

. Din cauza râpelor, zidul cel mai scund pare fortăreață, turla unei 

bisericuțe, turn medieval. (G. Călinescu) 

„ Vederea acestei lupte, care i se păruse cumplit de crâncenă, atât îl 

mişcase, încât a povestit-o şi altora. (I. Al. Brătescu-Voineşti) 

. Dintr-acolo soseau cu undița pe umăr, în seri de vară, pescari ţigani, cu 

peşte puţin, însă cu amintirea neştirbită a unui somn uriaş pe care l-au 

prins cândva, sub sălcii, într-un loc ascuns pe care numai ei îl ştiu. 

(M. Sadoveanu) 

. Aici, un om ca de vreo treizeci de ani, pe jumătate dezbrăcat, sta pe 
marginea patului. Pe masă ardea o lampă. Două scaune. Paturile, de o 
curăţenie îndoielnică. O oglindă afumată. Nici urmă de lavoar. (P. 
Istrati) 

Departe, în vale, Damascul, presărat cu cupole şi minarete care 
dominau nenumăratele terase, îmi apăru ca un imens cimitir, îngropat 
în pulberea lui albă. (P. Istrati) 

. Fusese, în urmă cu numai doi ani, lucrător la o moară cu valţuri, 
undeva prin lunca Dunării, în acele locuri mirifice pentru ţăranii de 
aici de la poalele Măgurii, pentru care raiul se confunda cu ceea ce ei 
numeau „La vale“, adică acele şesuri nemaipomenite unde câmpul nu 
se mai termină şi unde porumbul creşte până la cer, iar grâul e ca 
aurul. (D. Săraru) 

9. A doua zi, văzând cum stau lucrurile, în loc să fug şi îndărăt să nu mă 


10. 


11. 


12. 


13. 


14. 


15. 


16. 


17. 


cu 


mai uit, am venit totuşi la şcoală, deşi ştiam ce ar putea să mi se 
întâmple. (M. Preda) 

Ştiam ce e, dar această boală, frigurile, îmi trecuse demult şi niciodată 
nu mă apucaseră toamna, ci totdeauna în iunie. (M. Preda) 

Mai bine de cinci sute de peniţe porniseră cruciada ultimelor teze ale 
anului, alungate de aceeaşi teroare — corigenţa sau repetența — 
călăuzite de acelaşi fanatism: cucerirea vacanței fără de griji. (|. 
Teodoreanu) 

Lăcomia îl exalta aşa de tare, încât nu-i mai era poftă de nimic şi 
mânca în silă, dar mult, ca să nu se căiască mai târziu... (|. 
Teodoreanu) 

Departe, în marginea orizontului, soarele dispăruse, aruncându-se 
într-un ocean de purpură. (D. Zamfirescu) 

Aruncând ochii pe fereastră, într-o seară de aprilie, pe când se plimba 
cu mâinile în buzunare, îngândurat, în lungul şi latul marelui salon, 
fără altă lumină decât acea crepusculară venită de afară, loanide 
rămase surprins de culoarea roşiatică a cerului la orizontul apropiat. 
(G. Călinescu) 

Vorbeam fie prea tare, ca orice timid care ţine să demonstreze că nu e 
timid, fie prea serios, iar asta mă făcea şi mai neîndemânatec, şi mai 
greoi. (O. Paler) 

Căută să se orienteze, dar o beznă atât de deasă acoperea lumea, că 
ochii lui nu puteau desluşi nicio nuanţă în negrul înăbuşitor, iar în 
urechi îi huruiau exasperant de uniform glasurile ploii, care înghițeau 
toate zgomotele vieţii. (L. Rebreanu) 

Era o casă scundă, cu ferestre mici, ca să nu se piardă, iarna, căldura 
şi să nu năvălească, vara, soarele prea agresiv. (O. Paler) 


TEXTE PENTRU DICTĂRI 


Sarcini: Scrieţi după dictare textele de mai jos. Verificaţi cele scrise 
textul şi motivaţi prin analiză gramaticală folosirea semnelor de 


punctuație din fiecare text. 

În luncile Siretului, într-un loc la marginea câmpiei, se arătaseră 
oameni pribegi, veniţi de la miazănoapte, din depărtări necunoscute. Asta 
a fost în adânc trecut, în veacuri vechi şi-n tinereţea lumii. Bărbaţii erau 
mari, cu fruntea naltă şi cu ochi albaştri. Femeile, subțiri şi mlădii, 
aduceau apă la bordeie în ulcioare de lut, pe care le purtau în creştetul 
capului, sprijinindu-le cu mâna stângă. În apropierea iernii puneau pe ei 
suman de lână şi piei de fiare ori de oaie. Din locurile întunecoase de 
unde fugiseră, aduseseră puţină avere pe spinările bourilor îmblânziţi. 
Aduseseră şi puţine oi şi câni voinici. Şi mai ales un meşteşug tainic, de a 
topi şi-a fierbe aramă şi-a făuri arme nouă, în ascuţişul cărora fulgera 
soarele. Aceşti fugari se oglindeau în apa lină a Siretului de puţine 
generaţii şi aveau puţine aşezări pe pâraie şi-n lungul râului, în locuri tari 
ca nişte cetăți. După cele dintâi ciocniri cu localnicii de la miazăzi, 
statorniciseră pace. Pribegii erau puţini, însă aveau arme pe care cei de 
lângă apele mari nu le cunoşteau. Dar, deşi aveau arme nebiruite şi mânii 
furtunoase, erau din fire blajini şi paşnici. 

Încet-încet, după ani, cutezaseră să ajungă până la marginea 
câmpiilor, la o apă largă ca o mare, în care se vărsa Siretul lor: ş-acolo, la 
sfârşitul verii, obişnuiau acuma să se-ntâlnească cu oameni care aveau 
altfel de ochi şi grăiau felurite limbi; şi-n schimbul sculelor lor de aramă, 
aduceau la deal, cătră sălaşuri, grâu pentru pită şi măgăruşi pentru 
expedițiile lor depărtate în întunericul muntelui, la băile de aramă. 

În acest ţinut, la gura Pârăului Alb, îşi avea aşezare şi moşul cel 
pleşuv cu seminţia lui. 

Aveau bordeie pe coastă, în poiană, şi Siretul le înconjura din trei 
părţi cetăţuia. La spatele lor în zări, aveau munţii, cu noaptea brazilor. Şi 
mai aproape, între poieni, păduri de fagi şi mesteceni. La deal şi la vale, 
dumbrăvi mărunte şi scânteieri de ape. Şi peste luciul cel lat al Siretului, 
o câmpie lină în ierburile căreia curgea vântul. 

Moşul cel bătrân şi pleşuv avea la sălaşuri puţini bărbaţi, dintre cei 
cărunţi, şi femeile cu copiii. Tinerii, asupra toamnei, se suiseră în munte, 
cu alţi tovarăşi şi cu măgăruşii, pe poteci pe care numai ei pe lume le 
ştiau, ca să aprindă în locul cel tainic cuptoarele stinse. 

Alţi bărbaţi ardeau mangal în pădurea de fag. Femeile pregăteau 
sumanele şi cojoacele de iarnă; altele răstoceau pâraie şi gârle, ca să 
prindă şi s-afume peşte. Flăcăuaşii şi copiii purtau prin poieni cârdişoare 

de oi, şi, seara, le aduceau la ţarcuri bine închise, unde le păzeau de hoți 
cânii cei mari, tovarăşii oamenilor. 


(M. Sadoveanu, Țara de dincolo de neguri) 
2 
NEDESPĂRŢITE!... 


Toamnă! Pădurea fumegă. Negurile se lasă perdeluind zările. 

Păsările se rotesc în înalt, se deşiră, iar se strâng şi iar se răresc, apoi 
îşi aleg călăuzele, le pun în frunte, şi-n vârf de săgeată călătoresc. Se 
ridică stolul sus-sus, pe apa albastră a cerului, şi lin, ca împinse de un dor 
tainic, vâslesc, se şterg din zarea plaiurilor noastre. Se duc! 

Încotro? 

În nopţile reci de toamnă văzduhul parcă freamătă. O lume ciudată 
pare că prinde ființă sub stele; noiane de frunze desprinse pare că sunt 
purtate de vânturi; umbre se strecoară rătăcite; ţipete răsar şi se sting; 
chemări de călăuzire umplu largul cuprinsului. Sunt păsările călătoare. Şi 
cu ele parcă iau ceva din sufletul nostru, în ochii lor parcă fură soarele, pe 
aripile lor parcă duc primăvara. 

Un stol de turturele a întârziat. Grăbite s-au strâns în dimineaţa 
aceasta, şi-n fâlfâirile lor, care se aud ca nişte sunete supte uşor dintr-un 
flaut, pornesc. Întâi o iau pe-aproape de pământ, peste lunci, deasupra 
rariştilor, printre plopii înalţi, ca şi cum ar vrea să mai vadă locurile 
aceste o dată. Apoi fac un ocol mare, de jur împrejurul păduricii, în 
vreme ce o rază de soare împunge pânza norilor şi tiveşte pe cer o dungă 
de lumină. Bucuroase, păsările bat din aripi şi se hotărăsc. Patru, două 
perechi, o iau mai înainte, o pereche rămâne în zbor mai potolit, în urmă. 
Ajung deasupra râului; un țipăt năbuşit, din guşă — un semn al călăuzei — 
vrea să le strângă pe toate la un loc. Şi-n clipa aceea un bubuit de puşcă 
clocoteşte aerul cuprinsurilor. 

Cele două perechi feresc ca fulgerul în lături; dar din perechea din 
urmă, o turturică îşi curmă zborul, îşi adună apoi puterile, cu cel din urmă 
fior al vieţii, se roteşte în două cercuri, se înalţă drept, ca o săgeată în 
văzduh, spre raza de soare, apoi cade rostogolindu-se în undele râului, 
care o fură şi o poartă mai departe. 

Stingherul, soţul, urmăreşte puţin stolul, apoi se întoarce, caută 
îngrijat şi, pe apa tulbure, îşi vede tovarăşa. O putere îl ţine atunci 
deasupra vâltorii, cu ochii nedesprinşi de la trupul plăpând şi pătat de 
sânge ce lunecă la vale, de la trupul pe care, în cercuri strânse, îl 
urmăreşte mereu. 

Şi sub cerul în care raza de soare s-a stins, călătoresc trei: stolul care 
se şterge în zare ca un rămas bun, pasărea moartă mânată de valuri, şi 
porumbelul care se roteşte mereu, urmărindu-şi soţia, ca un simbol al 
veşnicei iubiri!... 

Şi-n urma lor, toamna cade mai grea! 


(Emil Gârleanu) 
3 


FILOZOFUL 


E mare, negru ca întunericul; numai vârful labelor sunt albe, ca şi când 
lumina zilei i le-ar fi pătat într-adins. Din capul cu fruntea puternică, 
mare, ochii verzi înfloresc noaptea ca două scântei. E cel mai frumos 
motan al târgului. Dar de frumuseţea lui nu-şi dă seama, — de bărbăţia lui 
însă, da; pentru aceea, în ceasuri de veghere, când i se pare că-şi zăreşte 
chipul în talerul lunii, şi-şi vede înfăţişarea bărbătească, simte un fior ce-i 
străbate prin spate şi-l ondulează, de mândrie, până-n vârful cozii. 
Trăieşte singur. Ziua stă ascuns cum poate şi unde poate. Ziua doarme; 
numai când soseşte ceasul prânzului, care îi vine singur în labă, se 
trezeşte, morocănos. 

Căci mâncarea nu l-a ispitit niciodată. Să bei şi să înghiţi aer când ţi-e 
sete de înălțimi ameţitoare, aceasta e adevărata hrană, dar aceasta-i o 
taină pe care numai el o ştie. Când ziua fuge din faţa nopţii, el porneşte; 
atotstăpânitor, păşeşte, măreț, peste acoperămintele întregului târg. Se 
plimbă de la un capăt la altul al mahalalelor, căci n-are dragoste deosebită 
pentru niciun colţ. De-aici ca şi de-acolo, firea lui îl îndeamnă mereu 
aiurea. 

În sufletul lui nu tresare nimic, decât în cele câteva zile când dragostea 
îl chinuieşte. Căci dragostea e pentru toţi acelaşi veşnic chin. 

Şi niciodată nu se simte mai fericit decât după nopţile aceste de 
zbucium, când, liniştit, gândeşte la ele cu dezgust. 

Numai farmecul nopţii îl îmbată. Când târgul se cufundă-n tăcere de 
moarte, el veghează, de sus, de pe streaşina vreunei case. Şi priveşte. 

A văzut multe: întâlniri fericite, în colțuri de grădini; rugăminţi 
duioase, de după fereşti deschise; îmbrăţişări pătimaşe, în unghere de 
ziduri; despărţiri sfâşietoare, în praguri de uşi. O întreagă țesătură de 
patimi, ca şi sus, în lumea acoperişurilor, cu deosebirea că jos firul 
patimilor se torcea mereu, fără de niciun răstimp. Şi-n schimb liniştea 
cerului cum îl minuna! Niciun frământ, niciun zbucium; cunoştea cerul 
şi-l citea ca pe o carte. Ştia când răsare luceafărul, când pornea la drum 
carul mare; când îşi încorda strunele lira; când îşi aduna puii cloşca. Era 
un astronom. Şi de sus, de unde sta, i se părea câteodată că şi el făcea 
parte din lumea aceea, că-mprejurul lui se-nvârtesc toate, prietenoase, 
înțelepte, tăcute ca şi el. Şi era fericit. Singura fiinţă fericită! Iar când 
zorii mijeau şi când, liniştit, urca acoperământul să se strecoare iarăşi în 
noaptea vreunui pod, gândea, mulţumit, că n-are nicio îndatorire către 
nimeni, cum nimeni n-avea către el. Şi cugeta: „Fericirea e să nu fii al 
nimănui, nimeni să nu fie al tău, — să trăieşti singur: tu, şi cerul 
deasupra“. 


(Emil Gârleanu) 
4 


VULTURUL 


S-a ridicat, deodată, din prăpastia întunecoasă, umedă, a munţilor 
falnici. Şi, doritor de lumină, în această dimineaţă scăldată de soare, a 
întins aripile, ca o flamură, deasupra brazilor bătrâni. S-a înălțat mai întâi 
drept în sus, ca o săgeată; a străbătut văzduhul răcoros, apoi a rămas 
acolo, s-a legănat în aer, îmbătat de plăcerea să fluture la înălțime uriaşă; 
a plecat capul şi a privit în jos. Pe câmpiile lucii, satele împrăştiate, ca 
grăunţele, scoteau sclipiri repezi ca a prundişului spălat de ape. Oamenii 
nu se zăreau; deasupra, dedesubtul lui, primprejur, nicio vietate. I se păru 
că lumea aceasta frumoasă, încântătoare, peste care primăverile se aştern 
cu spuză de flori, e a lui, a lui singur. Și, scuturându-şi aripile, făcu un 
ocol larg, suind şi coborând prin aer. Apoi i se păru că ceva flutură mai 
Jos, ceva mic, prea neînsemnat pentru ca să îndrăznească să se suie până 
la el: se repezi şi, în ciocul gata să frângă, prinse o pană căzută chiar din 

aripa lui. Zbură cu dânsa, sus, sus, apoi îi dădu drumul şi urmări cu ochi 
strălucitori lunecarea uşoară, ca pe o apă, a penei care cândva îl ajutase să 
se ridice. 

Luă munţii în lung. Nicio boare de vânt, niciun murmur de ape care 
să străbată atât de sus. 

Şi aşa a mers până după amiază, cu ciocul deschis, înghițind aerul în 
gâlgâiri puternice, privind în toate părțile cu ochii lui ca două scântei. 

Obosi. Se cobori uşor şi se aşeză pe vârful unei stânci ce ţâşnea în 
sus, goală, din stratul gros de muşchi al muntelui. 

Cum sta nemişcat, părea şi el de piatră, părea că-i colţul ascuţit al 
stâncii încremenite acolo de veacuri. 

Pe urmă îşi plecă în jos capul; în fund, în noaptea deschizăturii 
adânci, tăiată ca de pala unui zmeu, şerpuia, sclipind ca argintul, izvorul. 
Şi i se făcu dor de răcoarea dulce a undei şerpuitoare. Săltă şi se repezi în 
fund; se lăsă în voie să cadă în apă; stropii reci îl acoperiră deodată, ca 
nişte pietre scumpe, şi, întinzând gâtul gol, bău îndelung, însetat. Apoi îşi 
luă iarăşi zborul până pe stâncă, sus, se lăsă pe o coastă, întinse aripile la 
soare şi închise ochii. 

Adieri de vânt îl înfăşoară în vălul lor. Aproape se trezeşte; prin 
pleoapa închisă încă parcă zăreşte un foc grozav, a cărui flacără încinge 
tot cuprinsul zării. Se ridică. Departe, în nori de sânge, soarele apune. 
Munţii parcă-s aprinşi, cerul arde. 

Îşi ia zborul, grăbind spre cuib. 

Se apropie, se lasă tot mai jos, deasupra muntelui, deasupra pădurii 
de brazi. Aceeaşi linişte în tot cuprinsul firii. Mai are puţin; zăreşte 
prăpastia spre care avea să se coboare, când, deodată, în tăcerea 
neclintită, răzbubuie, până-n depărtări adânci, un tunet, şi aripa, amorţită, 
îi cade în jos. Se rostogoleşte de câteva ori prin aer, simte fierbinţeala 
glonţului, ca a unui cărbune ce-i arde carnea, îşi încordează puterile, 
caută să mai plutească sus, dar dedesubtul lui munţii parcă se prăbuşesc. 
Aripa îi mai stă puţin întinsă, apoi 1 se frânge lângă trup, udă de sânge. 
Lunecă printre brazi. Răcoarea îl mai înviorează o clipă; iarăşi caută să-şi 
întindă aripile; se anină de o ramură. Se uită în jos. Drept dedesubt, la 
rădăcina bradului, un căprior stă liniştit, privind înainte. 

Iar vulturul simte că-i pierdut, că puterile îl părăsesc. O ură straşnică 
îl cuprinde; parcă ar dori să se stingă toată lumea odată cu dânsul. Se lasă 

să pice drept peste căprior şi, cu cea din urmă putere, îi înfige gheara în 
ochiul curat şi umed. 

În vreme ce căpriorul se scutură şi fuge, năuc de spaimă şi durere, 
pasărea cade moartă, cu ghearele strânse, cu ochii deschişi. 


(Emil Gârleanu) 


E teribilă casa bunicilor! 

Uf! de câte ori trebuie să se ducă la bunici cu părinţii, copiii se uită 
chiorâş unul la altui, strâmbă din buze, dau din cap, şi sunt ca zmeiele 
descălecate de pe vânturi şi arestate în dulap, cu cozile înfăşurate, sfoara 
depănată şi zbârnâietoarea mută. 

Mâinile trebuie să fie curate şi dulci la pipăit, unghiile tăiate, părul 
pieptănat — dar nu cu mâinile —, hainele periate, ghetele lustruite. 

— Să nu vorbiţi tare şi neîntrebaţi, să nu râdeţi prosteşte, să nu puneţi 
mâna pe lucruri, să nu v-atingeţi de pisici, să nu faceţi obrăznicii... 

— Atunci ce să facem? 

— Să fiți cuminţi. 

Să nu, să nu, să nu. Asta-i casa bunicilor: zidurile între care nepoţii n- 
au voie să fie copii. E mai rău decât la biserică. Acolo măcar e lume 
multă, mare şi cam surdă, iar copiii — printre babe şi moşnegi — sunt ca în 
pădurea veche: îşi fac semne şi râd pe furiş şi înfundate. Dar bunicii sunt 
doi, fiecare în câte un fotoliu; părinţii, doi, fiecare pe un scaun; iar copiii, 
prizonieri între ochelarii bunicilor şi ochii părinților. Bunicul a fost 
procuror general, adică generalul procurorilor. 

Tata spune: 

— Nimeni nu crâcnea în faţa tatei. 

— Stăteau toţi smirnă? 

— Toţi. 

— Chiar şi mata? 

— Chiar şi eu. 

Teribil! 

— Şi bunica? urmează logic glasul inocent. 

Tata vrea să se încrunte, dar zâmbeşte cu ochii mici. 

— Mama? se întreabă el. Straşnică femeie! Râde şi nu mai spune 
NIMIC. 

Aşa e tata: când nu vrea să spună ceva, îi vine să râdă. Cu mama râde 
des. Mama se supără, şi tata parcă e copilul mamei, ca şi ceilalți. 

Bunicul a fost şi primar şi decanul avocaţilor, bunicul a fost decorat: 
decoraţiile le ţine bunica în şifonieră, şi portretul bunicului, din salon, pe 
tot pieptul fracului. 

— Tată, bunicul e ca o poveste. 

— De ce? 

— Fiindcă începe cu „a fost“. 

Tata zâmbeşte. Asta nu înseamnă întotdeauna că e vesel. Dar nici nu 
se supără. 

Acum bunicul e alb şi zâmbeşte. Chiar şi primăvara el e tot ca un 
copăcel nins. Are ceas de aur cu muzicuţă, ochelari cu ramă de aur — şi 
stă. Stă acasă toată ziua. E foarte bine să fii bunic. 

Bunica a fost şi ea tânără, adică a fost mireasă când bunicul nu era 
bunic, când tata nu era tată, şi când copiii tatei nu erau deloc. Numai 
gândindu-se la tinereţea ei, mintea copiilor se înceţoşează de aţe de 
păianjeni mai colbăite decât cele din pod de pe cărțile cu litere chirilice. 

Când o fi fost tânără şi bunica? 

Atât de încâlcită-i socoteala tinereţii ei, încât nepoţii se gândesc la 
tinereţea bunicii ca la altceva, cum e de pildă portretul doamnei frumoase 
din salon, de lângă portretul cu decoraţii al bunicului, — dar simt câtă 
vechime e în fosta mireasă a bunicului. 

Teribil! 

Lumea spune bunicii „Coana Elencu“ şi bunicului „Cuconu Alecu“. 
Iar bunicii între ei îşi spun Alecu şi Elencu, şi nu-şi vorbesc cu „tu“ ca 
tata şi cu mama, ci cu „mata“, ca şi cum ar fi în vizită unul la altul. 

Nepoţilor le vine să râdă. 

Dar: 

— Să nu... 


(Ionel Teodoreanu, În casa bunicilor) 

